
prefatà 
la intilnirea 


LUI 


A Y a începutul anului 1963 a avut loc, la Bruxelles, o reu- 
niune internațională consacrată problemelor învätämin- 
tului teatral, formării profesionale a actorului. Inițiativa 
Centrului național belgian s-a bucurat de un cald răsunet şi invitați 
din întreaga lume au putut asista la confruntarea unora dintre cele mai 
interesante şcoli teatrale din Europa. Dezbaterile de la Bruxelles s-au 
organizat în jurul tehnicii vocale si expresivitàtii plastice a actorului, 
iar concluziile au relevat importanța discutării într-un cadru internațional 
a | papero = problemelor formării profesionale a oamenilor de teatru. 

n dorința ca experiența de la Bruxelles să fie rodnic continuată, 
Centrul naţional romin a propus, în anul următor Congresului de la 
Varşovia, ca a doua reuniune consacrată aceleiaşi teme să aibă loc la 
Bucuresti si să dezvolte problemele măiestriei actoricești în adincirea 
laturilor ei profesionale. Dacă inițiativa Centrului national belgian se 
datora si lipsei unei școli teatrale proprii si näzuintei ca întîlnirea inter- 
naţională să favorizeze nașterea unei asemenea instituţii, iniţiativa ţării 
noastre se bizuie pe realităţi fundamental deosebite. Școala rominească 
de teatru, care își serbează în acest an centenarul și ale cărei valori 
actoriceşti, unanim pretuite de popor, au fost consacrate si cu laurii 
aprecierii internaţionale, va folosi acest prilej pentru a-și face cunoscut 
propriul cuvint, bazat pe o bogată tradiţie si vie experiență contempo- 
rană. Interesul manifestat de participanţi față de întîlnirea de la Bucu- 
resti ne îndreptățește să sperăm în reușita acestui colocviu, în rodnicia 
schimburilor de experiență între reprezentanți de seamă ai pedagogiei 
teatrale din întreaga lume. În calitatea noastră de gazde, salutăm oamenii 
de teatru si studenţii participanți la această reuniune — prima întîlnire 
teatrală internaţională în ţara noastră. Ne bucurăm să salutăm eminen- 
tele personalități ale mişcării teatrale care au răspuns cu entuziasm 
invitatiei Centrului national romin, fiind ferm convinși că această nouă 
confruntare de opinii va consolida coeziunea noastră artistică, punctele 
de vedere care ne unesc fiind puse în slujba progresului umanităţii, 
păcii, artei. 3 

Răspunderea noastră este mare: dezbatem perspectivele şi viitorul 
teatrului, căutăm să asigurăm, prin comp.exa, stiintifica si generoasa 
formare a tinerilor actori de azi, viitorul. 

Gîndind la scena de miine si la scena de azi — care promovează 
şi va promova valorile permanente ale umanităţii — teatrul rominesc, 
prin reprezentanţii săi din toate generaţiile, de la maeștri ai artei scenice 
și pedagogiei teatrale pînă la studenţii din primui an al şcolii de 
teatru, urează invitaţilor din toate colțurile lumii un călduros și fratern: 
„bine ati venit”. 


Radu Beligan 


Artist al Poporului, Preşedinte al Consiliului 
teatrelor, membru al Consiliului Executiv LT.I. 

Acest capitol..cuprinde o schiță de portret 
colectiv al generaţiei deosebit de înzestrate 
care a fost educată si s-a format în Rominia 
democrat-popularà. El este si un răspuns con- 
cret, in aceeaşi măsură informativ si analitic. 
pe care școala rominească de teatru il dă 
dezbaterilor internationale despre educația 
actorului rindr ce se desfășoară in prezent în 
fara noastră. 


In cliseu: Irina Petrescu și, Victor Rebengiuc 

AMO L 


TINERI 
D'E 
AZI, 
TINERI 
DE 
IERI 


uvintele puse in fruntea acestor rînduri nu sint un titlu si nu 
rezumă în nici un fel cuprinsul lor. Nu va fi vorba, deci, nici de 
unele însemnări pe marginea vreunei închipuite infruntàri intre 
generațiile de artiști, nici de vreun pedant studiu comparativ între ce a fost ieri 
şi'ceea ce este azi; şi nici — cum s-ar putea îndreptăţit bănui, deoarece e lucru de 
mult făgăduit — de citeva nostaigice amintiri din tinerețe aie unui actor cu multe 
şi frumoase decenii în slujba teatrului. 

Nu: nimic din toate astea. Cuvintele din fruntea acestei pagini traduc mai 
curînd o farimà din vălmășagul de sentimente care m-au cuprins in clipa cînd, 
rămas singur, față în față, cu coala albă de hirtie si cu gindurile mele, am înţeles 
că am fost solicitat să scriu despre tineri si pentru tinerii de azi, în calitate de 
exponent al unei alte generații de actori: tinerii de ieri... 

Tineri de ieri... Împerecherea aceasta de cuvinte îmi place; pentru că inlo- 


cuieste perifrastic — desi cu un dram de ironie — un cuvint ceva mai brutal, mai 
crud, mai anevoie acceptabil, si pe care mai toți tovarășii mei de generaţie il 
ocolesc — fdfis sau cu cochetärie — cam din ziua cînd un coleg mai tînăr li s-a 


adresat pentru prima oară cu respectuosul „Maestre“... 


* * * 


E tinerețe multă în jurul nostru, al celor care cu greu ne-am fi putut închipui, 
acum douăzeci de ani, perspectiva si proporţiile dezvoltării teatrului în fara noastră, 
cu cerul încă măturat de vălălucii grei si fnecäciosi de fum, care se ridicau din 
ruinele Teatrului Naţional. Eram atunci, privind printre lacrimi in jurul nostru, 
ca în dezolarea unei păduri pustiite de topoare si de putregai... 

Dar s-au ridicat tineri, asemenea unor viăstare de primăvară, hränite cu 
seva sănătoasă a vieții noi de pe meleagurile noastre, si ne-au înconjurat de pretu- 


au 


tindeni, ca un miracol, împlinind la loc pădurea, mai deasă şi mai falnică decit 
a fost. Au pierit de-atunci, ce e drept, mereu, mulți copaci din vechea pădure, 
bătrini si inalfi, la împlinirea sorocului lor firesc sau fulgerati dureros de neastep- 
tat, dar lăstărișul viguros din jur, puietii drepți si plini de freamăt viu le-au luat 
locul și au astupat golurile. 

Si pădurea a rămas mai departe falnicà și întreagă, tot mai bogată si moi 
plină de viaţă ! 


* * * 


În cele peste patruzeci de teatre înflorite pe întinsul ţării, din seva năvalnică 
a revoluției spirituale care ne-a înnoit sufleteste, pe tineri si pe mai puţin tineri 
deopotrivă, în ultimii douăzeci de ani, tinerelul constituie, ca pretutindeni în fara 
noastră plină de tinerețe, o bază temeinică si un element principal în acţiune. Si 
nu pulem, privind această izbucnire de tumultuoasă tinerețe, să nu fim mindri de 
călăuza noastiä, de indrumălorul nostru, partidul, care ne-a legat prin aceeași 
tinerețe spirituală şi de acţiune. 

Promotiile de absolvenţi ai Institutului de teatru — tot mai bogate si mai 
pregătite — pornesc in fiecare vară să sporească forfele artistice ale teatrelor din 
toate regiunile țării si să consolideze, cu înilăcărarea tinereții lor, zidăria, pe alocuri 
încă jilavă, a noilor clădiri ale Artei. 

Din rîndurile lor s-au afirmat sumedenie si continuă să-și facă un nume si un 
loc în inima spectatorilor, cu rivnă artistică neincetatà si prin muncă neobosită, 
tineri multi la număr, actori și regizori. Realizàrile lor curente sau unele concursuri 
entuziaste le-au adus numele în paginile presei și pe buzele tuturor. Dintre cei pe 
care i-am văzut la treabă, mi-au plăcut mult unii ca: Gh. Cozorici, Leopoldina 
Bălănuță, Silvia Popovici, Victor Rebengiuc, Florin Piersic, Octavian Cotescu, 
Sanda Toma, Coca Andronescu, Ion Marinescu, Rodica Tăpălagă, Gheorghe Dinică, 
Ileana Ploscaru, Gilda Marinescu, Constantin Raufchi, Dem. Rădulescu, Stela Popescu, 
C. Dinulescu, Emanoil Petrut, Ileana Predescu, Gina Patrichi, George Oancea, Mihai 
Fotino, Amza Pellea, ca și regizorii Radu Penciulescu, Lucian Giurchescu, Mihai 
Dimiu, Horea Popescu, Dinu Cernescu, Valeriu Moisescu. 

Aceștia toți, însă — şi alţii ca ei, pe care memoria mea nu-i are la îndemină 
in clipa aceasta, si cărora ie cer iertare că nu-i trec aici —, sint dintre cei care 
nu s-au mulțumit să-şi pună sub căpătii diploma de absolvent a! Institutului de 
teatru. Și asta, pentru că — cu dreptul pe care mi-l dau cei aproape 45 de ani de 
carieră si de experiență teatraid (cam cit virsta laolaltă a doi dintre colegii despre 
care scriu acum) — socotesc că in pregătirea viitorilor actori este loc destul si 
pentru mai bine. Școala care dă diplome de actori este o instituție cu care ne putem 
mindri, dar tinerii de azi, oricit ar fi de entuziaşti si de bine pregătiți (pentru 
virsta lor), nu pot fi — tot ei — şi inväfäcei si dascăli, asa cum se cam petrec 
lucrurile la une:e discipline din Institutul de teatru, unde, pe alocuri și uneori, se 
mai face simțită lipsa cite unui... tinăr de ieri, cu ceva-ceva mai multă experienţă 
și cu un dram in plus de cumpătare. 

Si-apoi, fruntasii aceștia ai generaţiei tinere de actori au aflat, probabil, de ia 
colegii lor mai virstnici din teatrele în care au venit să-și împlinească menirea si 
chemarea, că adevărata ucenicie a actorului începe abia după absolventa şcolii 
oficiale şi după ce a simțit suflarea caldă a publicului; şi — mai ales — că ucenicia 
aceasta durează, dacă tinde la perfecțiune, toată viața si toată cariera lui. E una 
din părțile minunate ale meserie: noastre: să te simți veșnic şi mereu şcolar, 
dindu-fi seama cà, din fiecare rol, in ijiecare repetiție si la fiecare spectacol, ai 
mai învățat ceva nou și demn de reținut. 

Nu este deci deajuns, pentru generaţia tinără de actori, să fie reprezentată 
prin realizările fruntasilor ei, ci să tindă la un nivel general, situat cît mai sus 
pe scara valorilor, acolo unde onesta prezență a actorului în rol se transformà în 
creație luminoasă, iar modesta satisfactie a salariatului teatral, în clocotitoae bucu- 
rie artistică, 


* * * 


Pe scena teatrului a cărui conducere mi-a fost incredintatà în ultimii ani, am 
fost mereu aproape de truda artistică a multor tineri si de sträduinfa lor către 
desävirsire. Unora dintre ei, datorită bunelor rezullale care s-au dovedit a nu fi 


PE. COR 


fost întimplătoare, li s-a acordat un spor de încredere din partea consiliului artistic 
al teatrului, dindu-li-se posibilitatea să-și încerce jortele în roluri de tot mai mare 
răspundere şi prestigiu. Si le-au făcut fafà cu multă cinste, trecînd, în scurtă 
vreme, de la poziția de „tineri actori“ la cea de „protagonişti“ si de la situaţia de 
ntinärä speranță“ la invidiatul grad de „cap de afiș“. 

Îmi sint dragi toți, deopotrivă. Dar fajà de unii dintre ei incerc să fiu mai 
aspru (atit cit mă lasă inima şi cit nu md trădează căldura de frate mai mare, cu 
care le string mina cînd îi întimpin în culise). Si asta, de teamă ca nu cumva 
să-i văd prea statornic mulțumiți de ceea ce au izbutit pînă acum. Unora ca 
George Constantin, Ion Dichiseanu, Liliana Tomescu, Cristea Avram, Magdalena 
Buznea, Dorin Moga, Rodica Tufuianu, Cristina Tacoi, Gh. Buznea — actori tineri 
cu ale căror biruinfe artistice Teatrul „C. I. Noltara“ se mindreste — le-aș spune 
si le-as repeta necontenit: „Nu uitaţi un lucru: cel care nu a dat artei totul 
nu i-a dat nimic! Iar voi — si ca voi, toți ceilalți tineri — mai aveți ce da. Nu 
vă drämuifi efortul si nu vă contenifi strădania; la virsta voastră, orice pas pe loc 
e un pas înapoi — si fiecare pas inapoi, în frontul larg si avintat al tineretului, 
înseamnă rupere din rinduri, răminere in urmă, dezertare...“ 

Iar altora — parcă si mai numerosi — le-aș atrage atenția că drumul spre 
desävirsire si succes este anevoios și urcă mereu si că, asemenea oricărui urcus. 
trebuie străbătut cu pași mărunți şi apăsați — nu în salturi. Cel care se grăbeşte 
la urcus obosește curind și iși pierde răsuilarea, iar orice salt il poate arunca, 
pe pantă, înapoi... Păcatul nostru, al celor care am fost tineri ma de mult, e că 
vorbim uneori în pilde. Si sperăm mereu că printre cahtäfile tinerilor de azi este 
și aceea de a le putea înțelege. Cum sper eu acum... 


* + * 
Tineri de azi si tineri de ieri — umăr lingă umăr si cu bătaia inimilor la 
unison — duc teatrele noastre si arta noastră teatrală spre culmi mereu noi, 


mereu mai înalte, într-o convietuire de cele mai multe ori armonioasă si pe deplin 
„rodnică. Cei dintii au mai multă îndrăzneală — ceilalţi sint mai așezați. Îndrăzneală 
și măsură: formulă de progres. 

Acolo unde armonia conviefuirii nu e încă desdvîrsità si nici rezultatele 
întotdeauna rodnice, cei mai tineri să ienunțe la îndrăzneala de dragul îndrăz- 
nelii — formulă găunoasă, ba chiar primejdioasă si cu rezultate uneori triste, ca si 
acelea ale eroismului gratuit, dans de saltimbanc pe sirmă, fără plasă de protecţie 
dedesubt, sau ,saltomortale“ cu ochii legali, de dragul aplauzelor si al gurilor 
cascate în stal; cei virstnici să înțeleagă că tradiție nu inseamnă mucegăire și 
somn sforditor. Si, mai ales, şi unii, şi ceilalți, să vadă limpede că, la dimensiunile 
de azi ale teatrului romînesc si la proporțiile lui de miine, este loc din belşug 
pentru toți — tineri si mai puțin tineri —, şi că fiecare îşi are locul lui rostuit, ca 
în pădurea plină de viață si de zvon luminos de care pomeneam mai către inceputul 
acestor pagini. - 

„O pădure în care n-au să mai intre nici securile sălbatice si nici focul 
ucigător, pentru că e plină de tinerețe, iar tinereţii îi este dragă viața, mai presus 
ca orice, și știe să lupte pentru eal 


George Vraca 


i Artist al Poporului 
WWW.clmec.ro 

Am adunat aici cîteva portrete în vederea 
unui viitor dicționar al regizorilor tineri. Fi- 
reşte, numele prezente aici nu epuizează lista 
celor ce lucrează astăzi in regia romînească ; 
criteriul după care ne-am ghidat în selectio- 
nare a fost răsunetul unor spectacole care 
s-au impus atenției. Lăsăm lista deschisă, cu 
convingerea că timpul va inscrie pe ea mereu 
alte nume și alte succese. 


DINU CERNESCU 


Născut în 1935. A absolvit I.A.T.C. „I. L. Caragiale” ín 1957. Din 
spectacolele puse în scenă: Peer Gynt de Ibsen (spectacol de absolvire, 
Studioul I.A.T.C. „I. L. Caragiale”, 1957); Gilcevile din Chioggia de Gol- 
doni (Teatrul Naţional din Craiova, 1958); Bravul soldat Svejk după 
Hasek (idem, 1959); Piaţa ancorelor de I. Stock (Galati, 1961); De Pretore 
Vincenzo de Eduardo De Filippo (Teatrul Tineretului, 1962); Mielul turbat 
de Aurel Baranga (Teatrul Regional Bucuresti, 1962); Iasii-n carnaval 
si Millo director de Vasile Alecsandri (idem, 1962); Dracul uitat de Jan 
Drda (idem, 1963); Vizita bătrinei doamne de Friedrich Dürrenmatt (Bra- 
şov, 1963; Acuzarea apără de Stefan Berciu (idem, 1964). 

Distins cu Premiul III pentru regie la al IV-lea Concurs republican 
al tinerilor artişti din teatrele dramatice din 1962. 


PF, Dinu Cernescu îl recomandă îndrăzneala creatoare, lupta împotriva inexpresi- 
vitàtii scenice, caracterul popular al montărilor sale. Regizor dintre cei mai tineri, 
cu o creaţie originală, viguroasă, Dinu Cernescu are un loc distinct în fenomenul 
divers al regiei contemporane de teatru. 

Pe scenă îi recunoaştem cu ușurință gîndirea novatoare, după cum în gindul 
său recunoaștem, de asemenea fără dificultate, regizorul angajat. Caută, se frămîntă 
intens, îşi pune întrebări peste întrebări, tocmai pentru a da spectatorilor cît mai 
multe răspunsuri. Şi spectacolele sale au totdeauna, chiar atunci cînd răspunsurile 
nu sînt cele mai bune, o avalanşă de idei menite să sublinieze sensurile textului 
dramatic. Nu a montat multe spectacole. Își pregăteşte minuţios caietele de regie, 
are pretutindeni în vedere sublinierea contemporaneitàtii operei dramatice. 

Domeniul său de predilecție este satira, potentarea cit mai acută a sensurilor 
satirice din text. În satiră, de altfel, a obținut cele mai însemnate victorii artistice. 
La Nationalul din Craiova, încă în primul său an de practică teatrală, Dinu Cer- 
nescu înscria, cu spectacolul Gilcevile din Chioggia, un prim succes al gîndirii sale 
scenice. Tinta satirei avea două obiective distincte, si Dinu Cernescu a pus 
accentele, asa cum trebuia, nuantat: de la ironia acerbă (totuși îngàduitoare!) la 
adresa certäretelor neveste si pină la sarjele de critică socială (fără circumstanţe 
atenuante) la adresa atitudinii antipopulare este o distanță pe care spectacolul a 
luminat-o cu pricepere şi a subliniat-o cu umor. 


WWW.clmec.ro 


Poate cea mai izbutită creaţie satirică a regizorului o constituie montarea 
de pe scena Teatrului Regional cu Mielul turbat. Reluînd piesa, după aproape zece 
ani de la premieră, Dinu Cernescu a dat textului o haină radical nouă, obţinînd 
efecte satirice deosebit de pregnante. Satira anti-birocraticà devine incisivà si 
conferă spectacolului o mare capacitate de generalizare. Edificetoare exemple ne 
par a fi şi montările de la Teatrul Tineretului, cu De Pretore Vincenzo, şi 
Teatrul din Braşov, cu Vizita bătrinei doamne. Tonul caustic al spectacolului bra- 
sovean cu această din urmă piesă, grotescul evocărilor, caracterul simbolic al unor 
momente de acţiune subliniază esenţa textului: o glumă sinistră cu implicaţii 
tragice. 

Montările sale au un pronunţat caracter popular. Preluînd tradiția vechilor 
trupe de teatru, Dinu Cernescu a realizat, cu Iașii în carnaval si Millo director, un 
spectacol de pe poziţii contemporane, valorificind textul lui Alecsandri într-o 
viziune actuală de mare expresivitate. „Veselul Alecsandri“ ne apare tinăr și vioi: 
teatrul de umbre, expresia grotescä a personajelor satirizate, fanfara adusă pe 
scenă dau — toate — montării o coloratură specifică, apropie spectacolul de public, 
tocmai pentru că mijloacele satirice utilizate au o inspiraţie pronunţat populară. 

Un text clasic bine și judicios interpretat ne apare imediat într-o lumină 
neașteptată, vibrind în corespondențe contemporane — spunea, cu un prilej, 
Dinu Cernescu, În acest sens, apreciem şi intenţia spectacolului său de pe scena 
Nationalului bucureştean, cu Judecătorul din Zalameea. Sîntem siguri, însă, că 
regizorul nu şi-a dat încă măsura talentului real în domeniul piesei clasice. 

După cum, în afara excelentei experiențe cu Mielul turbat, Dinu Cernescu 
nu şi-a valorificat din plin virtuțile regizorale în piese originale contemporane. 
Or, cunoscîndu-i capacităţile stimulatoare si entuziasmul creator, sintem convinși 
că randamentul său poate fi, în mod deosebit pe texte contemporane originale, mai 
mare. Aşteptăm, așadar, un cuvint în plus, mai răspicat, în ceea ce privește valo- 
rificarea scenică a piesei originale. 

Montările sale se prezintă în omogenitatea distributiilor, iar folosirea complexă 
a calităţilor fiecărui actor, stimularea unor resurse variate ale talentului actoricesc 
se arată ca deosebite calități ale sale. Multi interpreti din spectacolele montate 
de el — Giicevile din Chioggia, Soldatul Svejk, Spectacolul Alecsandri, Dracul uitat, 
îndeosebi — au demonstrat pozitiv tendinţa de a căpăta valenţele „actorului total“, 
făcînd uz de variate resurse interpretative, introducînd, în compoziţii complexe, 
dansul, cîntecele, efecte de pantomimă. Şi totuși, regizorul trebuie să mediteze la 
faptul că, uneori, în spectacolele sale, actorul pare ignorat, directorul de scenă 
afirmîndu-si o prea intensă prezenţă. 

Dar realizările lui Dinu Cernescu, tinerețea gindului, proiectele creatoare 
realiste şi îndrăzneţe sint chezàsii ale unei evoluţii semnificative, cu o culoare 
particulară în peisajul scenic contemporan. 


Călin Căliman 
ION COJAR 


Născut în 1931. A absolvit I.A.T.C. „I. L. Caragiale“ în 1955. Din 
spectacolele puse în scenă: Tragedia optimistă de Vs. Visnevski (spec- 
tacol de absolvire, 1955); Trestiile de aur de Mioara Cremene (Teatrul 
National „I. L. Caragiale”, 1955); Steaguri pe turnuri de Stehlik (idem, 
1957); Cei din urmă de Gorki (idem, 1959); Prima întîlnire de Tatiana 
Sitina (Teatrul Tineretului, 1961); Băiatul din banca a doua de Al. Po- 
povici (idem, 1962); Micuța Dorrit după Dickens (idem, 1962); Ziaristii 
de Al. Mirodan (Teatrul Tineretului din Sofia, 1962); Adam și Eva de 
Aurel Baranga (Teatrul Naţional din Russe, 1963); Nora de Ibsen (Teatrul 
National ,I. L. Caragiale“, 1963). 

Distins cu Premiul II pentru regie la al III-lea Concurs republican al 
tineriior artisti din teatrele dramatice din 1959. 


îi Cojar nu utilizează reflectorul violent, nu cultivă spectaculosul, culoarea intensă. 
Sobrietatea şi echilibrul spectacolelor sale indică pasiunea pentru informarea exactă 
şi multilaterală, un subtil spirit de discernämint si o îndelungă cugetare pen- 
tru a nu se lăsa smuls din solul fertil al textului dramatic. Nota specifică a 


ver. od 


creaţiei lui Ion Cojar o dau limpezimea, robustetea și siguranța de sine a unei 
gindiri care afirmă, cu puternic spirit partinic, noblețea umană. Totodată, insă, îl 
tentează disponibilitatea pentru o diversitate de genuri dramatice, înclinația pentru 
o arie foarte largă de modalităţi. 

Prin Tragedia optimistă şi Poemul lui Octombrie, el s-a recomandat ca un 
creator ce imprimă forme expresive spectacolului agitatoric. Ambele reprezentații au 
fost semnificative printr-o mare “orali nero -yi o--eencentalà. atmosferà 


poetici, romantic_revolutionari, -to rità..de-entuziasmul vag si zgomotos. S-a 
anifestat aci una dintre principalele aspiratii din domeniul expresiei agitatorice: 


un_limbaj-esenţializat,—despuiat de orice adaos ornamental,_un laconism eurifmic si 
cursiv, menit să condenseze semnificaţii multiple într-un desen regizoral cit mai 
sumar. S-a putut Tealiza aici tendința tinärului regizor de a da spectarolului—o- 
disciplină plastică corespunzătoare imaginii „poporului în acţiune“, o orchestrație 
omogenă, în care se disting limpede solistii. 

Cu Prima întilnire, jar trece spre o nouă etapă a creaţiei sale, realizînd 
un spectacol-manifest de mare sensibilitate şi poezie. Bizuindu-se pe formula sceno- 
grafică emoţionantă a lui Toni Gheorghiu, regizorul a obţinut un patos scenic 
vibrant prin simplitatea si adincimea cu care a tratat conflictul. 

Transpunîndu-i pe clasici, Cojar încearcă să-și cristalizeze viziunea artistică 
în sensul respectării valorilor fundamentale ale textelor: soliditatea în construcția 
caracterelor, a conflictelor. Regizorul caută să se sprijine și în acest caz, ca și în 
întreaga sa activitate, de altfel, pe actor, pe dezvăluirea psihologiei personajelor 
surprinse în dialectica transformării lor. Colaborarea cu tineri talentaţi, ca: 
Silvia Popovici, Valeria Gagealov, Em. Petrut, C. Rauţchi, Gh. Cozorici etc. a dus 
la succese de afirmare si de prestigiu ale tinerilor în marile partituri. 

Montările sale nu pot întruni toate sufragiile: astfel, unele din spectacolele 
sale — mai ales cele pentru copii — pot părea prea construite, lipsite de fantezie 
şi spontaneitate. Regizorul n-a dat încă măsura întregilor sale resurse creatoare. 
Rezervele emise de critică în legătură cu o realizare, care a urmat altora, foarte 
izbutite, demonstrează neliniştea, frămintarea continuà a artistului, niciodată mul- 
tumit cu cele înfăptuite. El are o profesiune de credință pe care doreşte s-o afirme 
statornic în viitorul apropiat: să realizeze puternic „solidaritatea întru aceeași 
trăire emotivă a celor două grupări umane care alcătuiesc reprezentatia teatrală: 
actorii și publicul.“ 

Valeria Ducea 


MIHAI DIMIU 


Născut în 1932. A absolvit I.A.T.C. „I. L. Caragiale“ in 1956. Din 
spectacolele puse în scenă: Ultima oră de M. Sebastian (spectacol de 
absolvire, Baia-Mare, 1956); Tache, Ianke şi Cadir de Victor Ion Popa 
(Sibiu, 1956); Cautiunea de Hans Lucke (idem, 1958); Moartea unui comis- 
voiajor de Arthur Miller (idem, 1960); Ferestre deschise de Paul Everac 
(idem, 1960); Avarul de Molière (Baia-Mare, 1960); Puterea întunericului 
de Lev Tolstoi (Teatrul Muncitoresc C.F.R., 1961); Îndrăzneala de Gh. 
Vlad (Teatrul Regional Bucuresti, 1962); Corabia cu un singur pasager de 
Dan Tărchilă (Teatrul Muncitoresc C.F.R., 1962); Antigona şi ceilalţi de 
Peter Karvas (idem, 1962;; Taina de Horia Stancu (Sibiu, 1963); Gaiţele 
de Alexandru Kirițescu (Teatrul Muncitoresc C.F.R., 1963); Punctul cul- 
minant de Gheorghe Vlad (Teatrul Regional Bucuresti, 1964). 

Distins cu Premiul III pentru regie la Decada dramaturgiei originale 
e 1956 şi Premiul I pentru regie la Decada dramaturgiei originale din 
1961. 


Gi o circulație din ce în ce mai demonetizatà, cum este si firesc, de altfel, 
termenul „tînărul creator“ continuă totuşi sà se aplice nediferentiat, uitindu-se 
adesea că nu întotdeauna virsta biologică corespunde mecanic planului matu- 
rizării în artă. Asa s-au petrecut lucrurile si cu Dimiu — la 32 de ani, semnatarul 
a 27 spectacole —, începînd de acum opt ani, cînd, recent absolvent al Institutului 
de teatru, își dădea examenul meseriei cu un spectacol Ultima oră la Baia-Mare, 
distins pentru regie la prima Decadă a dramaturgiei originale. De atunci, ca si alti 


cuier 


colegi ai lui, prin forța inertiei noastre, a cronicarilor, a rămas „tînărul regizor“; 
dar, din fericire, tinerețea aceasta se reclamă la el de la ideea unei vii, neastimpä- 
rate căutări a expresiei artistice. Sigur că nu-i e numai lui proprie amintita in- 
vestigatie, dar de la ea pornesc si acele linii care încep să-l definească. 

De pildă, la Dimiu mi se pare foarte interesant de relevat faptul că a venit 
pe băncile Institutului cu o prețioasă experienţă de viaţă, cîstigatà în calitate de 
tehnician de drumuri, un an și jumătate, la șantierele navale Galati, apoi pe Valea 
Siretului, la Sindreni, în sfirsit, pe Valea Oltului, la Cälimänesti și Tălmaciu. Regi- 
zorul Dimiu de azi reflectă în chip evident în creaţia sa un anume echilibru în 
căutările sale, o vizibilă pondere a sobrietätii mijloacelor de expresie, o aplicare 
foarte evidentă asupra realizării unităţii de ansamblu. Se simte pozitiv tendinţa 
regizorului spre un realism viguros, în desenarea intrigii și a caracterelor, rezultat 
al faptului că în memoria sa a rămas încă viu şi puternic contactul nemijlocit cu 
realitățile construcţiei socialiste, din perioada uceniciei la școala șantierului. Nu e 
astfel întimplătoare, la el, o pozitivă reticentà faţă de exagerările zgomotoase din 
unele spectacole mimînd contemporaneitatea actului artistic. Lui Dimiu nu-i e deloc 
străină linia modernă, contemporană ca. esenţă, care se impune azi regiei — vezi, 
de pildă, Ferestre. deschise la Sibiu, sau Flori vii, sau Romagnola, sau Îndrăzneala, 
sau Antigona și ceilalți. Efectele exterioare nu-l atrag însă. Fantezia sa se supune 
exigent conţinutului de idei, il preocupă minuţios rotunjirea unui caracter, a unei 
anume mișcări scenice, e gata chiar, uneori, să se retragă în spatele textului, 
pentru primatul exclusiv al acestuia — cite spectacole nu vedem, să recunoaștem, 
în care primul rol e al regizorului (!) —, n-are ambiția ostentatiei regizorale. Se 
întîmplă însă să rămînă si la planul dirijorului corect, şi aici apare primejdia să 
se confunde uneori chiar cu corepetitorul. 

Și pentru că acest profil vine într-un moment prielnic pentru propria lui 
retrospectivă, e cazul să stăruim şi asupra unui aspect cu dublu efect al activităţii 
sale. Dimiu a pus în scenă, cum spuneam, multe spectacole — 27 —, ilustrînd o 
foarte variată gamă a repertoriului, de la dramaturgia originală, clasică si contem- 
porană (și e demnă de relevat pasiunea lui pentru literatura dramatică rominească), 
la Puterea întunericului si Avarul, de la Antigona si ceilalți la Moartea unui 
comis-voiajor. Adică o diversitate de stiluri, foarte interesantă și pozitivă în planul 
experienţei si verificării mijloacelor, dar solicitind totuşi o disponibilitate destul 
de greu de acoperit atunci cînd vrei să-ţi definesti cu toată pregnanta personalitatea. 
Nu pledez — departe de mine — pentru restringerea orizontului sau pentru o strictă 
specializare, dar socotesc că se impune un spor de preocupare pentru selectarea 
repertoriului în funcţie de propriile afinități. Alteori, e pindit de o anume grabă 
în montare si, deși pornește de la premise judicioase şi de la-o concepţie interesantă, 
nu toate intenţiile se materializează scenic. i 

S-ar putea crede cà exigenta a fost exagerat înțeleasă. Nu e vorba însă de 
un profil festiv, si, la 32 de ani, un talent evident nici n-ar avea nevoie de mîn- 
giierea izvorită din slăbiciune, ci de dragoste lucidă, întemeiată pe siguranța 
realităţii, 


Dinu Săraru 
DAVID ESRIG 


Născut în 1935. A absolvit T.A.T.C. „I. L. Caragiale“ in 1958. Din 
spectacolele puse în scenă: Vicleniile lui Scapin de Molière (spectacol 
de absolvire, Studioul I.A.T.C., 1957). La televiziune : Într-o gară mică de 
Dan Tărchilă (1959); Un milion pentru un surîs de A. Sofronov (1960). Me- 
dalioane de actori: Lucia Sturdza Bulandra, Ion Manolescu, Costache An- 
toniu. Emisiuni literare, de artă plastică, etnografice, politice, economice, 
de circ, de estradă, de sport, de teatru de păpuși, de muzică ușoară, de 
muzică simfonică, emisiuni stiinfifice, tehnice si reportaje. Un spectacol- 
examen cu fragmente din: Tinereţea părinţilor de Boris Gorbatov; 
A 12-a noapte de Shakespeare ; Bolnavul închipuit de Moliere ; Oaspetele 
de piatră de Pușkin şi adaptări după Salom Alehem (Studioul-scoalà al 
Teatrului Evreiesc din Bucureşti); Mi se pare romantic de Radu Cosașu 
(Teatrul de Comedie, 1961); Procesul domnului Caragiale de Mircea Ște- 
iänescu (idem, 1962); Umbra de E. Svarf (idem, 1963); O felie de lună 
de Aurel Storin (Bacău, 1963). 


A nat printre cei mai tineri dintre regizorii tineri, David Esrig optează în 
mod deschis şi programatic pentru o teatralitate evidentă, pentru convenția afişată 
cu bună ştiinţă şi folosită ca valoare estetică, pentru specțăcolul total — care 
să apeleze Ta toate posibilităţile actorului si la toate mijloacele de expresie de care 


dispun scenograful si regizorul —, pentru subordonarea fätisä la idee a tuturor, 


aspectelor. spectacolului. Din această atitudine decurge preferința pentru anumite 
genuri dramatice şi pentru anume varietăţi de spectacole: Esrig are o înclinaţie 
specială pentru comedia satirică de factură contemporană, păstrind de multi ani 
nealterată si pasiunea pentru expresivitatea —suculentă şi multiplă a commediei 
dell'arte, Teatrul pe care îl preconizează se află la interferența spectacolului inte- 
lectual, construit în întregime pe forța de atracţie a ideii, cu modalităţile de 
expresie ale teatrului popular, dé bilci — a cărui vigoare şi sinceritate aspră îi 


apar ca cele mai adecvate unei relaţii directe și de mare-efervescentä intelectuală 
cu cul. Această poziţie determină și indiferența faţă de o anumită dramaturgie 


anumite forme de artă a spectacolului (teatrul romantic, dramaturgia intimă, 
„de cameră“), şi ostilitatea fätisä față de tot ce este învechit în arta scenică. Îl 
caracterizează și multilateralitatea de preocupări. La televiziune a studiat cu perse- 
verenfä posibilitățile de transpunere în imagine a oricărei teme, de orice natură, 
si a căutat să se exerseze în realizarea unor emisiuni și filmări lucrate „pe viu”. 
A scris singur textele unor emisiuni. Ia parte întotdeauna la adaptarea textelor pe 
care le pune în scenă. Cinematografia îl interesează în mod deosebit. Are aptitu- 
dini pedagogice: a contribuit hotăritor la evoluţia unui actor ca Gheorghe Dinică. 
Spectacolul Umbra a fost, pentru mulţi actori de la Teatrul de Comedie, o şcoală. 


Această montare a fost comentală foarte divers, constituind prilejul unei 
dezbateri reale despre nou și vechi în arta spectacolului. Discutia a fost prilejuità de 
dorința lui Esrig de a vizualiza ideea printr-o fermă accentuare a plasticii acto- 
rului, integrată în imaginea scenică de ansamblu. Dezbaterea polemică antifascistă 
din text a fost dublată si contopită cu materializarea unui crez artistic. Astfel, 
personajul Umbra nu a fost înfățișat (cum puteau fi interpretate anumite particula- 
rități ale textului) ca un tipic Mefisto de teatru, ci a devenit o personificare a 
nulitàtii şi compromisului, care ajunge să conducă, datorită mecanismului intim al 
unei societăți dezumanizate, care promovează non-valoarea. Comportarea cintäretei 
Iulia Giuli a fost compusă ca o caricatură a cabotinismului, prinţesa a devenit 
portretul complex al prostiei monarhice, fără să fie lipsită astfel de un anume farmec 
al tinereţii. Spectacolul a fost construit pe caractere-idei si actiuni-idei, întreaga 
lui ideatică pästrindu-si tot timpul expresivitatea subliniat vizuală. ~ 

Esrig are o înclinaţie reală si statornică pentru teorie — consolidată prin 
experiențele de gazetar, studii de teatrologie și cultură artistică multilaterală. În 
cele cîteva articole pe care le-a scris pînă acum, ca si în luările de cuvînt cu 
prilejul a diferite dezbateri, limpezimea si originalitatea expunerii îl desemnează 
ca pe un virtual teoretician de teatru. Pasiunea pentru idee, asociată unui tempe- 
rament „fanatic“, promite o evoluţie aparte. Aici se ascunde însă și o primejdie: 
fascinat de idee, regizorul se poate îndepărta mult de public, uitind că spectacolul 
de teatru nu este monolog, ci dialog cu sala. 

Deviza lui s-ar putea formula astfel: „A ridica arta spectacolului (teatru, 
film, televiziune) peste nivelul de simplu divertisment. A da, chiar divertismen- 
tului artistic, valoare intelectuală“. 


A. M. N. 


FARKAS ISTVAN 


Născut în 1929. A absolvit Institutul de teattu „Szentgyörgy 
Istvän" în 1953. Din spectacolele puse în scenă: Iubire de Barta Lajos 
(spectacol de absolvire); D-ale carnavalului de I. L. Caragiale; Mielul 
turbat si Siciliana de Aurel Baranga; Poveste din Irkutsk de A. Arbuzov ; 
Flori vii de N. Pogodin; Război si pace de Piscator; Priveste-i, mamă 
de Nagy Istvân; Leul din castel de Mehes György (Satu-Mare); Bravul 


Tu (DIRI 


soldat Svejk după Hasek (Teatrul Maghiar de Stat din Cluj); Adam şi 

Eva de Aurel Baranga (Tg. Mureş — secția maghiară). 

F DES cu Premiul II pentru regie la Festivalul teatrelor dramatice 
in 1958. 


P e regizorul Farkas Istvän l-a impus lucrarea de diplomă. Faptul se datoreste 
nu numai propriilor sale calităţi, ci mai ales situaţiei deosebite a Teatrului 
Maghiar de Stat din Satu-Mare, înființat acum zece ani: promoţia de institut, 
fondatoare a teatrului, şi-a inceput prima stagiune cu spectacolul de examen, iar 
regizorul novice a obținut calificativul din partea unui public adevărat. Direcţia 
de scenă a tragicomediei Iubire de Barta Lajos s-a arătat deopotrivă de matură 
atit pe linie actoricească cit si pe linie regizorală, iar viziunea satirică a tînàrului 
regizor s-a evidenţiat chiar si în ţinuta riguroasă, „clasicizantă“, a acestui spectacol. 
Piesa înfățișează ratarea, într-o mahala de provincie, a trei fete cu reale valori 
umane. Mediul ce le gituieşte aventurile tinereşti este meschin și caraghios, total 
lipsit de tragism, iar Farkas a sarjat cu delicateţe, remarcîndu-se de atunci calitatea 
sa de a face comedie gravă. 

Spectacolul care i-a adus premiul II la Decada dramaturgiei originale a fost 
Mieiul lurbat. Aici, Farkas a utilizat un decor spiritual, mai mult fundal caricatural 
decit mobilier si recuzită, în sensul traditional al cuvîntului. Spiritul satiric al 
regizorului a reușit în unele momente să sarjeze cu îndrăzneală, stigmatizînd astfel 
cu si mai multă vigoare escrocii, care caută să se „aclimatizeze“ cu socialismul. 
Să ne gindim doar la „momentul de reculegere“ păstrat în amintirea inovatorului, 
care n-a mai apucat să-și vadă lucrarea pusă în practică, la papionul lui Cavafu, 
purtat la salopetă, sau la màsuta acoperită cu catifea roşie, fără de care Tache 
Imireanu nici nu putea vorbi. Pentru Farkas, textul literar nu e o cirjä a specta- 
colului, ci o trambulină. Cuvintul nu este unicul mijloc de expresie al teatrului, ci 
un factor egal între egali; asta reiese din cele mai bune spectacole ale sale de 
comedie. El afirmă atributele „totale“ ale actorului și caută să le utilizeze pentru 
afirmarea mesajului. ȘI SE 

Cu montarea dramatizării lui Piscator după Război și pace, Farkas a realizat 
o experiență de alt ordin: abordarea frescei dramatice. Aici a căutat să realizeze 
o comunicare vie şi profundă între parteneri, pe de o parte, si între scenă şi sală, 
pe de altă parte, folosind cuceririle actoricești ale teatrului stanislavskian într-un 
spectacol inovator ca ‘viziune regizorală, 

Asemenea întregii lui generaţii, Farkas e într-o febrilă căutare. După succesele 
dobindite în anii de ucenicie, el se avintă acum spre marile încercări artistice. 


Halasz Anna 


CĂLIN FLORIAN 


Născut în 1931. A absolvit Institutul de artă teatrală „Ghitis“ din 
Moscova în 1956. 

Din spectacolele puse în scenă: Baia de Maiakovski (Teatrul Na- 
fional din Cluj); Căsătoria de Gogol (idem); Ciocîrlia de Anouilh (idem); 
Citadela sfărimată de Horia Lovinescu (Riga); Întoarcerea de Mihai Be- 
niuc (Teatrul Naţional din Cluj); Prima zi de libertate de L. Kruczkowski 
(Sibiu, 1962); Biedermann şi incendiatorii de Max Frisch (Teatru! Naţional 
din Craiova, 1964). 

Distins cu Premiul III pentru regie la Decada dramaturgiei origina!e 
din 1961 şi Premiul III pentru regie la al IV-lea Concurs republican al 
tinerilor artişti din teatrele dramatice din 1962. 


Cra i-am văzut unul dintre cele dintii spectacole, Baia de Maiakovski, am 
reținut — prima intre altele — o calitate: precisa des.ușire- a sensurilor; a di- 
rectiilor pe care trebuia sä-se dezvolte spectacolul. Nici un echivoc în caracte- 
rizarea personajelor, relaţii certe între ele, în așa fel încit se nästea, în toată 
amploarea ei, lumea piesei. 

Sint de atunci vreo şapte ani, răstimp în care regizorul Călin Florian a pus 
în scenă o seamă de alte lucrări dramatice, diferite ca gen sau valoare, cu distribuții 


lava dsc 


Personaje. create de actori tin 


Ion Pavlescu-Bufonul Fest (A 12-a 
noapte, Teatrul National din Craiova) 


Sanda Toma-Prinie-a în Um- 
bra de E. Svart (Teatrul de 
Comedie) 


"în care nu întotdeauna si în toate rolurile avea interpreti ideali. Nici nu cred că 
“Florian gîndeşte vreodată distribuțiile în funcţie de. interpreti ideali care, chipu- 
rile, şi-ar construi singuri personajele, fără să fie nevoie de o idee centrală care 
să le dirijeze -efortul creator. Dimpotrivă, el este înclinat către o muncă pedagogică 
cu actorul şi fiecare spectacol al său (din cîte i-am văzut) a avut la bază o faire 
| amplă si o stràdanie artistică colectivă pe măsură. 

Unul dintre acestea a fost drama lui Kruczkowski — Prima zi de libertate, spec- 
tacol care a dobîndit un premiu la ultimul concurs al tinerilor actori. Era un spec- 
tacol sobru, cu multe nuantàri, jucat subtil, un spectacol de tensiune urmărită 
şi cu grijă marcată, o transpunere scenică în care evidentă era una din principalele 
calități ale acestui artist: simțul măsurii. 

Desigur, judecînd după virstă, Călin Florian e un regizor tînăr. După reali- 
zările lui artistice e însă un matur si am credința că această paradoxală trăsătură, 
paradoxală în aparenţă, se desluşeşte la mai toţi regizorii mostri tineri de valoare, 
care prin personalitatea lor impulsionează arta scenei noastre, 


Mircea Alexandrescu 


LUCIAN GIURCHESCU 


Născut in 1930. A absolvit I.A.T.C. „I. L. Caragiale“ în 1953. Din 
spectacolele puse in scenă : Chiriţa în provincie de Vasile Alecsandri (in 
colaborare cu Horea Popescu, Teatrul Muncitoresc C.F.R., 1953); Slugă la 
doi stàpîni de Goldoni (Teatrul Muncitoresc C.F.R., 1954) ; Soldatul fan- 
faron de Plaut (idem, 1957); Domnul Puntila si sluga sa Matti de B. 
Brecht (idem, 1959); Doi tineri din Verona de Shakespeare (idem, 1960) ; 
Burghezul gentilom de Moliere (Teatrul de Comedie, 1960); Sveik în al 
doilea război mondial de B. Brecht (idem, 1962); Şcoala bîrfelilor de She- 
ridan (Studioul I.A.T.C., 1961); Teroarea si mizeriile celui de-al III-lea 
Reich de B. Brecht (idem, 1962); Băiatul din banca a doua de Al. Popovici 
(Teatrul de Stat din Piatra-Neamț, 1961, si Theater der Freundschaft din 
Berlin, 1963); Jocul dragostei si-al întimplării de Marivaux  (Piatra- 
Neamț, 1962); Cercul de cretă caucazian de B. Brecht (Teatrul National 
„I. L, Caragiale“, 1962); Nevestele vesele din Windsor (idem, 1963); Co- 
media erorilor de Shakespeare (Teatrul „Lucia Sturdza Bulandra“, 1963). 

Distins cu Premiul II pentru regie la al IV-lea Concurs republican 
al tinerilor artiști din teatrele dramatice din 1962. 


Cinà îl vezi, mai mult slab decit înalt, numai nerv si neastîmpàr, consu- 
mindu-se neobosit, interesindu-se de orice, gata să vorbească ore întregi despre 
lucrurile cele mai variate, cheltuind o energie inepuizabilă, îţi vine să crezi 
că e mai degrabă spirit decît materie. Dar spirit fiind, nu este din acele spirite 
prea pure şi prea hieratice, care se volatilizează în contact cu pămîntul sau se 
răsucesc în spirale albastre, nevăzute de ochii muritorilor. L-am urmărit la repetiţii, 
tăindu-și drum prin jungla nepătrunsă care este un text înainte de a deveni specta- 
col şi căutînd claritatea, adevărul, străduindu-se să înțeleagă si să se facă înţeles. 
Ca si alti colegi ai săi de generaţie, Lucian Giurchescu este preocupat de 
formarea unui stil popular al zilelor noastre; prin aceasta el nu înţelege reluarea 
mecanică a vechilor mijloace ale teatrului de bilci sau a altor forme de origine 
populară — dar care azi sînt de domeniul istoriei artei si apar publicului livresti, 
căutate —, ci urmărește să se adreseze spectatorului contemporan prin mijloace cît 
mai directe, care să îmbine maximum de accesibilitate cu o ţinută artistică aleasă. 
Unul din cele mai semnificative si mai desăvirșite roade.ale acestor căutări 
este Svejk în al doilea război mondial. Transmiterea directă, nemijlocită, răspicată 
a mesajului politic se unește aci cu un umor irezistibil, iar diferite modalităţi 
scenice sînt „topite“, fără efort aparent, într-o sinteză artistică vie. Cum ar spune 
Hegel, ideea şi-a găsit întruparea integrală în imagine. Svejk-ul lui Giurchescu 
întruneşte o seamă de trăsături, a căror enumerare mi se pare programatică: 
— Deplina claritate a ideii, punerea ei pe primul plan, subordonarea tuturor 
mijloacelor scenice față de conţinutul textului, faţă de problema de stringentă 
actualitate a păcii si războiului. 
— Dezvăluirea mereu surprinzătoare a „subtextelor“ piesei, care fac ca aproape 
tot ce se spune pe scenă (de la „entuziastele“ declaraţii de supunere ale lui Svejk 

pînă la autoditirambele conducătorilor hitleristi) să capete instantaneu sensul opus, 
provocind hazul copios şi obligind totodată la reflecţie. 

— Îmbinarea plastică a jocului actoricesc cu muzica, dansul, cupletul de 
estradă,. cu caricatura, cu mästile, cu grotescul, cu metafora, fără a uita însă o 
clipă că orice : Sana îşi are unica Pompini în adevărul artistic, pe care-l 
exprimă. 

— Caracterul. cu? adevärat popular al ` reprezentatiei, care. se erei ol 
într-o ‘ sărbătoare, într-un. miting, într-o- cascadă: de culoare și voie-bunä, într-o 
comunicare» de înaltă : factură spirituală între scenă si sală, demonstrind forța 
ideologică i si agitatorică imensă de care dispune :teatrul realist-socialist: 

Cum a ajuns regizorul la această sinteză? .Probabil,. fiindcă se- apropie de 
acel: grad de rafinament care-i permite să fie simplu, pentru că stàpineste arta de 
à merge drept spre ţel, pe calea cea mai scurtă, de a transforma idei subtile si 
adevăruri imediat vizibile şi spontan recunoscute. 

Şi probabil, pentru că-i place să ridă cu toată gura, nu din virful buzelor. 

“Şi, probabil, mr număi pentru tă! a făcut multe greşeli (toţi: facem), dar -a si 
învățat tin ele, a trecut prin: experienţe, le-a  cîntărit. si: le-a „fumat“, si. pentru 
cä pus pe drum lung, nu se amägeste că i-a si dat,de capăt, nu se crede infailibil. 
(Păcat de- cei care au atins perfecțiunea la 30—35 de ani. Ce-o să se mai plicti- 
sească pinä- la bätrinele !) 

E AS Cu. alte: cuvinte, e un artist viu. Nu ştiu cum o fi în alte domenii, dar în 
teatrul de. azi numai celor vii le este dat să trăiască. 


A Andrei Băleanu 
HARAG GYORGY 


Născut in 1925. A absolvit Institutul de teatru „Szentgyörgy Istvan" 
în 1950 Din spectacolele puse în scenă : Schimbul de noapte de Ludovic 
Bruckstein (spectacol de debut; Teatrul Maghiar de Stat dirò Cluj, 1951): 
Ruy Blas de Victor Hugo; Steaua fără nume de Mihail Sebastian (Baia- 
Mare, 1954); Vassa Jeleznova de Gorki (Tg. Mureş, 1957) ; Jurnalul Annei 
Frank de Goodrich si Hackett (Satu-Mare, 1957); Casa Bernardei Alba de! 
‘Federico Garcia Lorca (Tq. Mureș, 1960); Poveste. din Irkutsk de A. Ar- 
buzov (Tg. Mureș); Hamlet de Shakespeare (Satu-Mare); Zile obişnuite 
de Maria Földes (Baia-Mare); Accidentul de Maria Földes (Teatrul Ma- 
ghiar de :Stat din Cluj); Ziariştii de Al: Mirodan (Tg. Mureş, 1961); Vulpea 
si strugurii. de G. Figueiredo (Si. Gheorghe, 1961); Orologiul Kremlinului 
de Nikolai Pogodin (Teatrul Maghiar de Stat din Cluj, 1963); Minciuna 
are. picioare lungi de Eduardo De Filippo (Tg. Mureș, 1963). i 

Distins cu Premiul III pentru regie la primul Concurs republican al 
tinerilor artişti din teatrele dramatice din 1954,.cu Premiul II la» Decada 


dramaturgiei originale din 1956. si cu Premiul III la: Decada dramaturgiei 

„originale din 1961. r 
Pau märturisite si vizibile ale lui Harag Gyòrgy se îndreaptă către pie- 
sele zilei de azi, cu conflicte; şi subiecte- contemporane, către dramaturgia 
care vorbeşte despre dramele şi- bucuriile cotidiene, și în primul rind despre 
eroismul cotidian şi noile trăsături etice care se cristalizează în lumea socialistă: 
Nu-l atrag formele extreme ale teatrului, tragediile sau satira, poemele tragice sau 
comediile grotești. În crearea imaginii teatrale îl pasionează transfigurarea scenică 
a vieţii, construirea dimensiunilor etice ale timpului nostru. Crearea parcelei de 
viață pe partitura textelor s-a dovedit una dintre pasionatele sale preocupări regi- 
zorale; Poveste din Irkutsk, Ziaristii sau Accidentul — în toate aceste spectacole 
regizorul s-a dovedit un subtil creator de atmosferă și tipuri. Plăsmuirea unei 
atmosfere tesute din imperceptibile gesturi şi acţiuni, replici şi tăceri, pe canavaua 
căreia sà se reliefeze caracterele desenate în amănunțite nuanţe psihologice, este 
o caracteristică a montărilor. sale. lar preocuparea pentru varietatea tipologică o 
demonstrează nenumăratele personaje secundare minuţios studiate, care, din planul 
al doilea al scenei, contribuie la veridicitatea conflictului dintre caractere, Din 
echilibrul muncii regizorale, din seriozitatea profesională se degajă. întotdeauna cu 
limpezime conținutul înaintat de idei. Regizor-pedagog, Harag contribuie cu. price- 
pere la formarea de noi cadre actoricești, preocupindu-se întotdeauna de ridicarea 

calificării actorilor din distribuțiile sale, de dezvoltarea tehnicii lor profesionale, 
El nu se afirmă prin vizibile hiperbole scenice, savante caligrafii de mişcare, vio- 
lente jocuri de lumini; ascunzindu-se în spatele actorilor, topindu-se în replica 
şi ideea textului, face parte din acea categorie de regizori ce nu se văd. Harag 
György a contribuit la stimularea dramaturgiei originale, asigurînd de pildă nașterea 
unui tînăr scriitor ca Maria Földes, ale cărei piese le-a valorificat scenic. Fidel 
tradiţiilor bogate și legilor şcolii lui Stanislavski, Harag pare unora timid, reticent 
în fata dinamizării spectacolului prin afișarea convențiilor, prin afirmarea metaforei 
scenice, în liniile ei teatralizate. Este aceasta o virtute? Un viciu? Nu răspunsul 
la această întrebare interesează, ci faptul că se arată certă prezența lui distinctă 
în peisajul regiei noastre de azi. 

Mira Iosif 


VALERIU MOISESCU 


Născut în 1932. A absolvit I.A.T.C. „I. L. Caragiale” in 1956. Din 
spectacolele puse în scenă : Într-un ceas bun de Viktor Rozov (spectacol 
de debut, Galati, 1956); Inspectorul de poliție de J. B. Priestiey (Galati, 
1957); Gilcevile din Chioggia de Goidoni (idem, 1958); Titanic Vals de 
Tudor Muşatescu (idem, 1958); Vicleniile lui Scapin de Molière (idem, 
1959); Poarta de Paul Everac (Teatrui Naţional din laşi, 1959); Poveste 
din Irkutsk de A. Arbuzov (idem, 1961); Cyrano de Bergerac de Rostand 
(Oradea, 1960); Omul care aduce ploaie de Richard Nash (idem, 1960); De 
Pretore Vincenzo de Eduardo De Filippo (Ploieşti, 1962); D-ale carnava- 
lului de I. L. Caragiale (idem, 1962); Bertoldo la Curte de M. Dursi 
(idem, 1963); Avarul de Molière (Bacău, 1963); Jocul de-a vacanţa de 
Mihail Sebastian (Teatrul ,Lucia Sturdza Bulandra, 1964). 

A realizat scenografia la următoarele spectacole : Liubov Iarovaia 
de Treniov, Ultimul tren de Eugen Mirea si Kovacs György, Pădurea de 
Ostrovski, Omul care aduce ploaie de Richard Nash, Partea leului de 
Constantin Teodoru, Ultima oră de Mihail Sebastian (Oradea); Şapte pă- 
cate de Mircea Crişan, Al. Andi si C. Stănescu (Ploieşti). 


GG examenul de absolvire a Institutului (1956), Valeriu Moisescu nu si-a putut 
da măsura întreagă a virtuţilor si veleitàtilor care aveau să-l aşeze, în generaţia 
sa, printre regizorii cu un pregnant cuvint artistic. Dar încă atunci au putut fi sesi- 
zate acele trăsături care s-au reliefat în evoluţia lui ulterioară: subordonarea afec- 
tivitàtii raţiunii, refuzul ispitelor emoţionale pentru ele însele, tendința de a realiza 
imaginea artistică a unui spectacol ridicînd efectul emoţional la nivelul surprin- 
derii si înțelegerii unei idei, unui sens. Era în fond mărturisirea prețioasă a respec- 
tului pe care toți tinerii regizori îl purtau textului dramatic în actul lor de creaţie. 

Această trăsătură (deși nu-i aparţine, firește, cu exclusivitate), Valeriu Moi- 
sescu s-a străduit s-o demonstreze, pe croiala proprie a sensibilităţii şi pregătirii lui, 
mereu mai clar, mai deplin, de-a lungul scurtei dar bogatei lui cariere, ca regizor 
angajat pe scenele teatrelor de stat din Galaţi, Oradea, Ploieşti, ori ca regizor 
invitat în teatrele din lași, Bacău, Bucureşti (Teatrul „Lucia Sturdza Bulandra“). 
Citeva bătăi modeste de aripă în care şi-a verificat autonomia (Într-un ceas bun, 
Nota 0 la purtare, 1956) au fost urmate de un zbor febril de cercetare și experimen- 
tare a mijloacelor și căilor de creaţie pe care le dorea cele mai eficiente. O primă 
intilnire cu I. L. Caragiale (D-ale carnavalului, 1956) îl pune în fata unei decizii grele 
(si riscante): a așeza comedia marelui clasic pe coordonatele istoriei de azi, a 
descoperi în satira lui, dincolo de circumstanțele societăţii ca atare satirizate, valori 
de atac nemijlocit actuale. De aici, ideea de a ridica personajele, întîmplàrile, cli- 
matul comediei la rangul de simbol — de a-i dilata formele, a-i aprinde culorile, a-i 
„scoate din timp“ trimiterile. Nu discutăm rezultatele. Înregistrăm un drum. Care 
se va continua cu Goldoni (Gilcevile din Chioggia) si Molière (Vicleniile lui Scapin, 
Avarul), e drept, mai putin brutal fatà de traditie, dar mai revelator în ce priveste 
înclinarea gîndirii si viziunii predilecte a regizorului: tendința spre metaforizarea 
spectacolului, ca și a amănuntelor expresive ce-l realizează — de la decor, culoare, 
mișcări si grupări ale interpretilor, la dinamica propriu-zisă a vieţii scenice. Princi- 
pial, tendința se susține: ea este menită să esentializeze, să directioneze si sà po- 
tenteze ideea, viaţa, mesajul spectacolului. Concretizat însă în fapt de ariă, ca o mo- 
dalitate-panaceu, principiul se poate întoarce împotriva lui însuși. Si Valeriu Moi- 

sescu a putut medita asupra acestui risc după încercarea de a încărca Furtuna lui 
Ostrovski cu un prisos metaforic ce se refuza claritätii si satisfactiei estetice ; si în 
împrejurarea în care a încercat să deschidă forțat perimetrul unei comedii local 
descriptive si circumstantial constatative cum este Mireasa desculță spre orizonturi 
şi spaţii ce nu puteau fi îmbràtisate decit în linii geometric stilizate si în frînturi 
de imagini cinematografic rotite, Formula metaforică amenința să alunece, prin exces 
de regie, pe panta golirii de viaţă a elementelor concrete din punerea în scenă. Nu 
era vorba însă de a părăsi drumul, ci de a ocoli — pe un drum ce se străbătea cu 
îndrăzneală creatoare — primejdiile posibile. Regizorul a arătat în lucrările ulteri- 
oare că ştie a-şi cumpăni elanurile (căci despre asta era vorba), răminînd mai de- 
parte certat cu o înțelegere minimală, anecdotică a unei lucrări de teatru, dornic 
mai departe să caute si să scoată în relief — cu toate elementele si valorile stilis- 
tice ale scenei, de care dispune — ideea-cheie, filozofică, umană, poetică, artistică 
a lucrării. Pe această linie i se întîmplă însă să acorde, cîteodată, unui Bertoldo la 
Curte. o greutate mult peste ceea ce realmente cîntăreşte si să descopere, acolo 
ünde nu sînt, virtuţi si valori cu atît mai irelevabile scenic cu cît regizorul s-a 
arătat mai dispus la efortul de a le releva. E și aici un exces de regie. O seamă de 
bune spectacole (Poarta lui Everac la Iași, Cyrano de Bergerac, Poveste din Irkutsk 
la Oradea şi la lași, mai tirziu De Prelore Vincenzo la Ploiești, recent Jocul de-a 
vacanța la Teatrul „Lucia Sturdza Bulandra“) îl relevă însă pe Valeriu Moisescu ca 
pe un regizor în proces de formare, un regizor ce se construiește pe sine din inte- 
„ ligentà, adincime și noutate în interpretare, din culoarea diversă si bogată, din di- 
namica vie a viziunilor, din flexibilitatea deosebită în abordarea genurilor atacate, 
din rezistența la ceea ce se numeşte o profilare pretimpurie. 

i Ea ie 


VLAD MUGUR 


Născut în 1927. Studii de regie teatrală între anii 1947—1949. Din 
spectacolele puse în scenă: Romeo si Julieta de Shakespeare si Unchiul 
Vania de A. P. Cehov (spectacole de debut, Teatrul Mic, 1947). Me- 
dicul de plasă de Costăchescu și Ulieru (Teatrul Armatei, 1949); Furtuni 
de primăvară de Nicolae Tăutu; Căsătoria de Gogol (idem): 
Nunta lui Figaro de Beaumarchais (idem); Un flăcău din orașul 
nostru de K. Simonov (Teatrul Tineretului); Bunburry de Oscar Wilde ; 
Hamlet de Shakespeare ; Bărbierul din Sevilla de Beaumarchais ; Tragedia 
optimistă de Vs. Visnevschi; Doi tineri din Verona de Shakespeare (Tea- 
trul Naţional din Craiova); Nemaipomenita pantofäreasä de Federico Gar- 
cia Lorca (Bacău); Arcul de triumf de Aurel Baranga (Tg. Mureș); Tra- 
gedia optimistă de Vs. Visnevschi; Învierea după Tolstoi; Cind scapàtà 
luna de Horia Stancu (Teatrul National „I. L. Caragia.e“); Trenul blindat 
de Vs. Ivanov (Teatrul Regional Bucuresti); Celebrul 702 de Al. Mirodan ; 
Poveste din Irkutsk de Alexei Arbuzov; Tinăra Gardă după Fadeev; 
Mi se pare romantic de Radu Cosasu (Galati); Fotbal de Pol Quentin si 
Georges Bellak; Portretul de Al. Voitin; Orestia de Eschil (Teatrul 
„Lucia Sturdza Bulandra“). 


Gis ar căuta să-l definească pe Vlad Mugur urmărind doar o anumită direcție 
şi anumite trăsături ale repertoriului pe care l-a pus în scenă pînă acum, ori gene- 
ralizind o singură formulă regizorală folosită de el, chiar dacă o va desprinde 
din spectacolele sale de succes, probabil n-ar reuși. 

De la începutul carierei sale regizorale, Vlad Mugur a căutat să realizeze 
spectacole care să imprime în conştiinţa publicului, cu limpezime si pregnantä 
— prin întreaga lor arhitectură interpretativă, plastică şi sonoră —, „idei ale 
secolului nostru“. De la spectacolul său de debut, regizorul, în ciuda unor eşecuri, 
va năzui mereu spre potentarea ideilor prin procedee variat emoționale, printr-o 


expresivitate sintetică, stilizată. Jar repertoriul său — cuprinzind piese jucate 
pentru prima oară la noi în țară, sau reluări temerare ale unora ocolite cu sfială 
de mult timp — dovedește ambiția și strădania de a face cultură prin spectacol, 


chiar dacă, în această încercare, rezultatul nu este totdeauna cel mai multumilor. 

S-ar părea că Vlad Mugur are afinități deosebite pentru tragedie și dramă 
eroică. Ele apar şi ca o tendință vădită de a dezvălui și sublinia, prin toate resur- 
sele spectacolului modern, caractere interiorizate, främintate, formindu-se si afir- 
mindu-se acut prin relaţiile lor dinamice cu mediul înconjurător, cu evenimentele, 
suferind uneori sub presiunea acestora. Înclinaţia regizorului de a „dramatiza“ o 
întîlnim citeodată si în comediile inscenate, printr-o psihologizare excesivă, ca în 
Celebrul 702, sau Doi tineri din Verona. Preocupat de căutarea acelor soluţii 
teatrale prin care ideile să devină larg accesibile, să aibă forță de convingere 
emoțională, spectacolele sale au fost, într-o vreme, o viguroasă ripostă dată 
naturalismului. 

Ceea ce dorește Vlad Mugur este ca spectacolul să respire ideile epocii 
învăluite în fluidul poetic, emotionant, al vieţii. Poezia tragică, poezia revoluţiei. 
poezia cotidianului își află forme scenice exemplare în creaţiile sale. În spectacolul 
Portretul, poezia cotidianului, a gesturilor, privirilor, reactiilor intime era un mijloc 
util de a da mai multă vigoare ideilor, de a aprofunda relaţiile personajelor. Dar 
deasupra a tot ce a montat Vlad Mugur pină azi stă, ca o demonstraţie clară a 
posibilităților sale, Tragedia optimistă, în dubla versiune, craioveană si bucures- 
teană — spectacole în care simplitatea umană şi eroicul, tragicul şi lumina se împle- 
teau într-o expresie unitară, monumentală atit prin compoziţiile scenelor de masă, 
cit si prin interpretarea individuală a eroilor. Monumentalul ca o dimensiune a 
poeziei tragice a existat, in parte, cu deosebire în viziunea plastică a montärii, si 
în Hamlet, în care regizorul aducea o interpretare fără întortochieri ciudate a 
personajului shakespearean. Cum va face ca spectacolul să poată reflecta variă- 
tatea si profunzimea realităţii umane, in unitatea expresiei monumentale? Este o 
întrebare care-l pasionează pe Vlad Mugur. Recentul său spectacol Orestia este o 
nouă încercare de a răspunde, dar, deși remarcăm efortul regizorului, rezultatul 
nu-i încă răspunsul dorit. 

În activitatea directorului de scenă se află o prea scurtă perioadă cind s-a 
afirmat ca un remarcabil animator și pedagog: în 1956—1958, împreună cu un co- 
lectiv de studenti ai săi, a revitalizat atmosfera creatoare a Nationalului din 
Craiova. Cei mai multi dintre tinerii care au lucrat cu el acolo sint azi actori de 
prestigiu ai teatrului nostru. Intentiile sale pedagogice le regăsim uneori si în pre- 
zent, sub forme izolate, atunci cind, montind o trilogie ca Orestia, alegerea ei este 
ginditä nu numai ca un act cultural pentru public, dar si ca o experiență necesară 
pentru actori, neobisnuiti cu exigenţele tragediei antice. Vlad Mugur vrea actori 
„cu suflu“, exersati, capabili de roluri mari. Si un pas trebuia făcut, chiar dacă nu 
a dovedit încă prea mult, regizorul fiind el însuşi conștient de deficienţele spec- 
tacolului. 

Vlad Mugur a avut și destule insuccese, determinate de o înţelegere subiectivă, 
contrară spiritului piesei, sau de prea desele schimbări de colectiv, care l-au im- 
piedicat să aprecieze totdeauna adevăratele posibilităţi ale interpretilor săi... Cau- 
zele ar fi mai multe, important este că regizorul Vlad Mugur le cunoaște. 

Dar el învaţă din variate experienţe si, după părerea sa, chiar atunci cînd 
eșuează, pentru sine este o îmbogăţire. În consecinţă, pentru public şi pentru critică, 
este regizorul surprizelor. Surprindem la el dorința unei neîncetate extinderi a cul- 
turii profesionale, care, în cele mai reușite spectacole, se arată vie, prezentă, pătrunsă 
de sensul căutărilor teatrale contemporane. 


Ion Cazaban 


MARGARETA NICULESCU 


A absolvit I.A.T.C. „I. L. Caragiale“ in 1953. Din spectacolele puse 
în scenă: Umor pe sfori; Povestea porcului și Punguta cu doi bani după 
Creangă ; Ala-bala portocala de Octav Pancu lași; Mina cu cinci degete 
de Al. Andy si Mircea Crișan; Cartea cu Apolodor de Gelu Naum 
(Teatrul ,Tändäricä“). 

Mina cu cinci degete a fost distins cu Marele premiu si Medalia 
de aur la Primul festival internațional al teatrelor de păpuși de la Bucu- 
resti in 1958. Cartea cu Apolodor de Gelu Naum, distins cu diploma Mi- 
nisterului Culturii al R. P. Polone la Festivalul de la Varșovia din 1963. 

Laureată a Premiului de Stat; artistă emerită. 

Sì päpusile au. biografie! Este ciudat, dar impresia generală e cà Tändäricä 
există de cînd lumea. Cà e un copil... cu barbă. Si totuși, acest erou are si la 
propriu virsta näzbitil'or. Între regizorul-director al teatrului si mișcarea noastră 
teatrală päpusäreascä e o legătură indisolubilà. 

Dedicindu-se teatrului de păpuşi, dintr-o strălucită pleiadă de tineri regizori 
care s-au format in teatrul dramatic, activitatea Margaretei Niculescu coincide cu 
profesionalizarea acestei arte. Mai mult, cu nașterea teatrului profesionist permanent 
de păpuși pe un teren virgin pînă atunci... Cu modernizarea acestei arte, cu căută- 
rile efervescente spre ceea ce e specific, esenţial si päpusäresc. Cu respectul tra- 
ditiei populare înnoite prin gind si mesaj contemporan, prin metaforă plastică. 
Ceea ce s-a reușit în cincisprezece ani de teatru la ,Tändäricä“ nu poate fi socotit 
numai în... „valuta forte“ a medaliilor sale internaţionale. 

„Văndărică“ înseamnă astăzi teatru de păpuși. 

Cind un străin spune Tändäricä, aceasta înseamnă păpuşă de teatru. Stacheta 
ridicată de păpușarii bucureșteni invilă către performante si celelalte teatre provin- 
ciale. Mai ţineţi minte Umor pe sfori? A fost debutul Margaretei Niculescu. Lots 
fel, si arla ei poetică, sugerind neastimpärul viiloarelor căutări, amestecul intrinsec 
de umor şi lirism, si mai ales tendința spre parodie. Nu spre pastisà umană, meta- 
forä a multor spectacole pàpusàresti. Spre sugerarea a tot ceea ce e ridicol, a tot 
ceea ce se înscrie unei mecanici stupide, cotidiene. Spectacolul acesta a făcut un 
adevărat maraton internaţional. 

Au urmat spectacolele pentru copii: Povestea porcului si Pungufa cu doi bani, 
Ala-bala portocala, filmul Pungufa cu doi bani. Regizorul se conturează tot mai 
mult în descifrarea unei arte păpuşărești de respiraţie. 

Luciditatea, o anume rațiune necesară a îndrăznelii îi caracterizează creaţia, 
Cocteau spune că, dacă un artist, urcînd, sare mai multe trepte deodată, va trebui 
apoi să coboare, spre a le urca din nou. Margareta Niculescu urcă, aşadar, una cite 
una, treptele măiestriei artistice, 

Succesul teatrului — se ştie — e legat de o serie de întilniri fericite. Marga- 
reta Niculescu și-a fixat aceste întilniri: regizorul Stefan Lenkisch, Mioara Buescu, 
Ella Conovici, St. Hablinski, scenografii, compozitorii... Regizoarea a căpătat viziunea 
unei lumi scenice, văzute nu liliputan, nu micsoratà ca simbol... Spectatorul nu 
admiră în aceste spectacole o prezenţă scenică de reduse dimensiuni, ci trăiește 
într-un univers guvernat de propriile sale legi scenice.'Nu e vorba deci de specta- 
torul Guliver în tara päpusilor. Swift e preluat ca filozofie, nu ca simbol al perso- 
najelor sale. 

În Mina cu cinci degete, aptitudinile de umorist ale Margaretei Niculescu au 
fost si mai evidente. Pàpusa a fost obligată să trăiască în dinamică, în mișcare, 
să ardă ca o tortà, minată de propriul ei ritm interior. Subtextul spectacolului, 
morala lui au cîștigat astfel în eficienţă, în lovitura la ţintă. Presa internaţională a 
calificat spectacolul ca un capitol nou în de7voltarea artei păpușărești contemporane. 

Si cel mai recent spectacol al său, Ca.tea cu Apolodor, a încununat calităţile 
Margaretei Niculescu: umorul, lirismul și dramatismul plin de umanitate. 

Dincolo de acestea, spectacolele ei au ceva din minutia riguros exactă a 
ceasornicelor de mare precizie, care nu tolerează nici abaterile de fracțiuni de 
secundă. Pàpusa „improvizează“ asemenea unei balerine care se sprijină pe o 
tehnică uriașă, pe repetiţii fără de număr. Si dacă, uneori, un fior de tristeţe lirică, 
aproape inefabil, plutește uşor, ca o ceaţă, peste spectacolele regizoarei, acest dulce 
aer melancolic încălzește lemnul păpușii, o face si mai bine să vibreze la aceeaşi 
lungime de undă cu spectatorul. 

Nu se poate despărți activitatea Margaretei Niculescu de aceea a organiza- 


torului de teatru — fapt relevat si de turneele în U.R.S.S., R.P. Polonă, R. P. Albania, i 


R.A.U., R.D.G., R.F.G. 

aTandaricà“ e un laborator de creaţie. Au fost ,botezati“ autori, au fost puse 
premisele unei anume dramaturgii. Între oamenii din colectiv există astăzi o strinsă 
comuniune de gindire artistică și stil. 

În prezidiul U.N.IM.A,, din care face parte, Margareta Niculescu slujește 
de fapt artei päpusäresti de pretutindeni. 

Si dacă bătrinul Punch şi-a serbat la Londra o străveche activitate, puştiul 
nostru, Tändäricä, nu se lasă mai prejos. Dimpotrivă: ca voinicul din poveste, 
crește într-o lună cit alţii într-un an. 


Al. Popovici 


PANE RR 


„RADU PENCIULESCU 


Născut în 1930. A absolvit I.A.T.C. „I. L. Caragiale“ în 1956. Din 
spectacoleie puse în scenă: Liceenii de Treniov (speciacol de debut, 
Oradea, 1955); Hanul de la răscruce (Galaţi, 1957); Ultima generaţie de 
Florin Vasiliu și Vasile Niţulescu (Teatrul National din Craiova, 1957): 
Ciocirlia de Anouiih (Oradea, 1958); Invazia de Leonid Leonov (idem, 
1958); Moniserrat de E. Roblès (idem, 1959); Aristocratii de N. Pogodin 
(idem, 1959); Brigada I de cavalerie de Vs. Visnevski (Teatrul Tineretului, 
1959); Micul print după Saint Exupery (Teatrul ,Tandarica", 1960); Se- 
cunda 58 de Dorel Dorian (Teuliul Tineretului, 1960); Prietena mea Pix 
de V. Em. Galan (Teatrul de Comedie, 1961); De n-ar fi iubirile de Dorel 
Dorian (Teatrul Tineretuiui, 1962); Steaua polară de Sergiu Farcasan 
(Teatrul „C. I. Nottara“, 1962); Logodnicul de profesie se însoară de O. 
Danek (Teatrul Tineretului, 1962); Casa inimilor sfărimate de G. B. Shaw 
(Teatrul de Comedie, 1963); Noaptea e un sfetnic bun de Al. Mirodan 
(Teatrul „Lucia Sturdza Bulandra“, 1964). 

Distins cu Premiul II peniru regie la cel de-al II-lea Concurs repu- 
blican al tinerilor artisti din teatrele dramatice din 1957, Premiul I la al 
III-lea Concurs din 1959, Premiul II la Decada dramaturgiei originale din 


i si Premiul I la al IV-lea Concurs republican al tinerior artisti din 
1962. 


Pa generatie de tineri regizori, dintre care cea mai mare parte se recomandä 
partizanii foarte dotati ai unui teatru întemeiat pe multă invenţie si fantezie, 
dornici să scoată la iveală latura spectaculoasă a unei reprezentații, Radu Penciu- 
lescu face o figură de „dizident“. El este, prin vocaţie, adeptul unui teatru care, 
în mod premeditat, își propune să reprime intervenţia excesivă a directorului da 
scenă, sau, în orice caz, să-i interzică extravagantele. Am spune că el socoate 
regia în primul rînd ca un excelent post de observaţie pentru a deslusi resorturile 
unei drame şi a-i contura cu stringentà limile directoare, colaborind cu actorii la 
descifrarea destinelor pe care ei sint chemaţi să le întrupeze. Văzind spectacolele 
acestui director de scenă, am zice cà el nutrește convingerea că, oricît ar fi de 
substanţială contribuţia regizorului la crearea unei reprezentații, ea nu trebuie să 
însemne o suplinire sau un adaos la textul propriu-zis al piesei, ci numai un efort 
de clarificare, însoţit de o interpretare fidelă și expresivă. Iată de ce principala în- 
datorire pe care şi-o asumă ori de cite ori creează un spectacol este să urmărească 
mersul ideilor, incrucisarea lor în punctele de sprijin ale rationamentului, făcînd 
limpede şi distinct sensul ultim, pe care știe să-l desprindă din praful de pușcă al 
loviturilor de teatru. 

Ca orice act artistic, regia este o operaţie de răspundere intimă. Căci un spec- 
tacol poate fi foarte bine numai pretextul afirmării unui regizor sau prilejul de a 
valorifica o piesă şi cîţiva actori. Cu suplete intelectuală, cu ingeniozitate, destule 
texte dramatice pot face remarcată exclusiv prezența regizorului. Acesta este însă 
un orgoliu steril si păgubitor pentru mişcarea generală a teatrului. Am impresia că 
Radu Penciulescu refuză hotàrît o astfel de afirmare, că el se integrează in efortul 
general de a servi o piesă, socotind că libertatea regizorului nu-i absolută, iar abu- 
zul de talent nu-i totdeauna inocent. Această modestie creatoare, pe care malitiosii 
o pot pune pe seama lipsei de volubilitate a ideilor si a absenței imaginaţiei, o 
consider ca un semn de maturitate și o dovadă de pondere intelectuală. 

L-am urmărit pe Radu Penciulescu îndeaproape la toate repetițiile piesei Casa 
inimilor sfărimate, explicind cu simplitate si cumpătare problemele și argumentele 
puse în joc de G. B. Shaw și lăsînd întreaga libertate actorilor, atunci cind se 
înscriu exact în sensurile piesei. Penciulescu conducea munca de pregătire a spec- 
tacolului cu o autoritate discretă, dar eficientă. Cînd a montat Priefëna mea Pix, 
regizorul s-a făcut simţit prin aceeaşi manieră lipsită de ostentatie, sugerînd, fără 
a impune vreodată despotic, afirmind exigenţele sale de claritate şi ordine, fără 
a exercita constringeri brutale. 

A observa numai aceste trăsături ale regizorului înseamnă însă a-i face o ne- 
dreptate. Actorii care au jucat în piesele puse în scenă de Radu Penciulescu vor 
fi desigur cei dintii gata să recunoască ceea ce-i datorează. 

Prin natura talentului său, Penciulescu este solicitat mai ales de teatrul de 
idei, în care poate reliefa austeritatea unei drame şi scoate la lumină adevăruri 
sufocate de prejudecăţi, zorind sinceritätile. Dacă el a reuşit atit de bine în specta- 
cole ca Ciocirlia, Secunda 58 sau Steaua polară, este fiindcă în aceste piese există 
(fireşte, la diferite niveluri de artă) un climat moral care adăpostește şi fecundează 
confruntarea de idei. Or, acesta e climatul de care are nevoie Radu Penciulescu 
pentru a-şi pune în valoare maniera sa sobră si riguroasă de a tälmäci un text pe 
scenă şi de a-i imprima tensiune. Să nu se creadă că regizorul n-are efuziuni, n-are 
vocaţia eroicului. Spectacolul său cu piesa Brigada I de cavalerie a fost excelent, 
tocmai prin faptul că era aici o vibrație a constiintelor persuasivă, fără să fie 
retorică. Expresia cea mai fericită a darurilor sale de regizor, Radu Penciulescu o 
găseşte acolo unde textul nu cheamă artificiile teatrale, acolo unde textul este 
sever, acolo unde poate dovedi inteligenţa unui creator gata să înţeleagă si să 
realizeze scenic o înfruntare de idei in toate luminile si umbrele ei. 

Există însă, uneori, riscul ca acest mod de a urmări sensurile unei piese, 
punind intr-o ecuaţie comprehensivă, dar strictă, termenii conflictului, si tendința 
de a denuda scena să devină o lege prea aspră, iar rigoarea să se transforme în 
canon. Mai ales că dramaturgia nu e făcută numai din lucrări care suportă o 
tratare severă. 

Teatrul reţine, de obicei, cu ușurință pe cei ce știu să-l seducă printr-o ex- 
presie violentă, printr-un stil strălucitor, chiar dacă nu absolut original. Radu Pen- 
ciulescu a ales însă un drum mai greu, şi anume de a se impune printr-o ţinută 
artistică care nu forțează atenţia. S-a supus astfel unui examen dificil, pe care l-a 
trecut cu un calificativ superior, dobindind o autoritate ce-i deschide, ‘cu depline 
drepturi, un loc de frunte în tinăra generaţie de regizori. În această tinärä gene- 
ratie, el este printre cei care au colaborat în modul cel mai rodnic la valorificarea 
dramaturgiei actuale. Foarte sensibil la ceea ce este nou într-o piesă, Radu Penciu- 
lescu se poate mindri de a fi dat viaţă scenică unor texte în care alti regizori nu 
aveau încredere si care s-au dovedit a fi opere şi spectacole de răsunet si de 
durată. Regizorul se situează, așadar, în avangarda mişcării noastre teatrale, nu nu- 
mai prin reprezentațiile create, dar si prin contribuţia sa la elanul tinerei drama- 
turgii, ceea ce mi se pare a fi elogiul cel mai frumos ce se poate aduce unui 
director de scenă. 

B. Elvin 


LUCIAN PINTILIE 


Născut in 1933. A absolvit I.A.T.C. „I. L. Caragiale“ in 1956. Din 
spectacolele puse in scenă: Amfitrion de Plaut (spectacol de absolvire). 
Oaspetele din faptul serii de Horia Lovinescu; 1 Aprilie după Caragiale ; 
Casa de piatră după Aure! Mihale; Cel mai fericit om din lume după 
Aïbert Maltz (studiou! de televiziune); Asa va fi de K. Simonov (Teatrul 
Armatei, 1957); Orașul visurilor noastre de A. Arbuzov (Teatrul Naţional 
„V. Alecsandri“ din Iaşi); Explozie întirziată de Paul Everac; Un stru- 
gure în soare de Lorraine Hansburry ; Cezar și Cleopatra de G. B. Shaw; 
Copiii soarelui de Gorki, in coiaborare cu Liviu Ciulei (Teatrul „Lucia 
Sturdza Bulandra“). 

Distins cu Premiul MII pentru regie la a! II-lea Concurs republican 
al tinerilor artisti din teatrele dramatice din 1957 şi Premiul I la al IV-lea 

FS Concurs din 1962. 


La mișcarea teatrală actuală, Lucian Pintilie este o prezenţă stabilă la granita 
fluentă dintre neastimpàrul tinereţii şi înţelepciunea sedimentatà a maturității. 
I-au trebuit numai doi-trei ani ca să-și spună un cuvînt propriu — si să fie ascultat — 
în timp ce odinioară, altora, sau si azi, altundeva, unora le sînt necesare decenii 
de încercări „chinuite ca să se poată afirma, iar uneori numai confirma. E meritul 
său, rezultind dintr-o inteligență ascuţită, un spirit cercetător, inventiv, cultură 
generală și cunoștințe profesionale, o apetentà culturală în spor continuu, stăpi- 
nirea din ce în ce mai decisă a materialului si tehnicii construcţiei artistice. Dar e 
și condiția acestei vremi a noastre, în care meritul personal nu are numai cîmp liber 
de manifestare, ci e şi stimulat, iar creaţia tinără e înconjurată de notorietate, 
binevoitoare îndemnuri și extremă solicitudine. Destinul său de regizor e al unei 

„generaţii care s-a afirmat impetuos si care a fost făcută să simtă, încă înainte de 
a se desprinde de școală, că e necesară şi așteptată în cimpul nemăsurat al artei. 


În 1956—$7 își dădea examenu' de absolvire montind una din cele mai vechi 
comedii, Amfitrion de Plaut, demonstrind juvenil că spiritul naște forță, căci din 
gluma lui Jupiter, metamorfozat ca să ajungă în grațiile Alcmenei, s-a ivit pe lume 
Hercule. Angajat în acelaşi an la Televiziune, a montat aici una din cele mai noi, 
pe atunci, drame originale — Oaspetele din faptul serii de Horia Lovinescu, pentru 
ca în anul următor să semneze regia piesei Asa va fi de K. Simonov, la fostul Teatru 
al Armatei, si să obțină cu ea premiul al doilea la Concursul republican al tine- 
rilor artisti. 

Este în personalitatea lui Lucian Pintilie această inclinare sănătoasă spre o 
sinteză de caracter universal, în care cele mai vechi si trainice momente de teatru 
să se regăsească cu cele mai noi şi interesante experienţe, elementele literaturii, 
teatrului, cinematografiei. televiziunii să fuzioneze într-o metodologie unitară, iar 
arta actorului si a regizorului să-i dea impreună cunoașterea limpede si deplină a 
scenei. După ce a lucrat ia lași evocarea romantică a lui Arbuzov, Orașul visurilor 
noastre, într-o manieră îndrăzneață, pe scena aproape goală, cu o încredere neli- 
mitată in capacitatea actorilor de a evoca, a pus în scenă, într-o ambiantà calmă 
si cu eleganţă studiată, piesa psihologică de fină analiză a lui Paul Everac, Explozie 
intirziată (Teatrul „Lucia Sturdza Bulandra“). După melodrama americană cinstită care 
e Un strugure in soare de Lorraine Hansburry, a lucrat comedia excentrică a lui 
G. B. Shaw, Cezar și Cieopatra, nu însă fără a lăsa anumite episoade sub valoarea 
ideii regizorale mărturisite. Două montări le-a realizat impreună cu Liviu Ciulei, 
sub aceiași foarte larg arc de cuprindere a unor extremităţi polare. Copiii soarelui 
de Gorki a fost (si continuà să fie) o reușită. Rustica ‘50 — '60 a fost (uitată) o 
nereușită. În cinematografie, un film l-a lucrat ca asistent al lui Victor Iliu, pentru 
a învăţa să-l facă singur pe al doilea (la care lucrează acum). Conștient că e dator 
să contribuie la împrospătarea permanentă a culturii repertoriului, a investit energie 
creatoare î. promovarea unor autori tineri — Teodor Mazilu si Ionel Hristea; si 
oricît ar fi puse în discuţie rezultatele, orientarea sa de regizor în această privință 
e indiscutabil pozitivă, esențial justă, cu urmări favorabile pentru creaţia autorilor 
respectivi, căci amindoi își continuă drumul în dramaturgie. Acum pregătește, la 
Teatrul „Lucia Sturdza Bulandra“, drama modernă de substanţă antifascistă Bieder- 
mann şi incendiatorii de Max Frisch. 


Militind pentru ideile estetice avansate în care crede, a făcut și face o 
publicistică talentată, în completarea crezului artistic materializat scenic. Studiile 
polemice de anvergură, scrise cu patos si simț al prezentului, exprimă încă o dată 
o personalitate în plin proces de formare, dar in acel punct al procesului în care 
delimitările de ceea ce e vechi se fac cu certitudine, chiar dacă noul e încă tatonat. 

Fe drumul împlinirii pe care îl străbat acum toţi tinerii regizori, gindirea si 
practica artistică a lui Lucian Pintilie au citeva jaloane precise si solide. Convor- 
birea cu el ti le dezvăluie într-un stil laconic, direct, pe care-l regäsesti si pe scenă: 

— Care e piesa visată? 


— Nu există o piesă visată. Dacă descopăr o piesă care-mi place, o pun în 
scenă. N-am vise neimplinite. 

— Care e repertoriul preferat ? 

— Cel modern. Nu am puterea necesară să mă apropii încă de monumente 
asemenea lui Shakespeare. 

— Ce e esenţial în profesia de regizor ? 

— Subordonarea, cu maximă personalitate, față de piesă. 

— Si cel mai important moment in această meserie ? 

— Crearea unui colectiv. 

— Care ti se pare a fi funclia principalà a criticii ? 

— Să înţeleagă profund spectacolele, să nu confunde conventionalul cu artifi- 
cialul si realismul cu naturalismul. 

— Ce părere ai despre tinăra generaţie de actori? 


— E foarte bună, iti dă un sentiment de siguranţă, de certitudine în speranţă. 
O bază obiectivă pentru înfăptuiri categorice. 

— Preocuparea principală ? 

— Adevărul pe scenă. Teatrul în afara adevărului nu e posibil. În cadrul rea- 
lismului, firește, veridicitatea poate să capete formele cele mai neaşteptate. 


E ti 

Căutind frumuseţea realităţii, Lucian Pintilie caută, în același timp, s-o recon- 
stituie în imagini lapidare, urmărind dinamismul tumultuos al prezentului si echi- 
librul armonic al formelor clasice. Fireşte, nu s-a desăvirşit încă, si îl caracterizează 
acum nu împlinirile senine, ci fervoarea căutării; după cite înțeleg, mai are de 
învăţat ştiinţa cunoașterii nemijlocite (nu numai livresti) a realităţii cuprinse în piesă, 
interesul exigent pentru transformarea optimă a actorului în personaj, şi poate chiar 
arta unei distribuții; de aceea, cînd priveşti această figură cu ochi foarte mobili si 
nas ascuţit, înconjurată de o bàrbutà roșcată, cu perii zbirliti, nu ţi-o închipui nici- 
decum fixată în ulei, ci de-abia schitatà în creion. Dar numele i-a si fost înscris 
în cartea de azi a teatrului nostru, şi se poate presupune că artistul va trece, pe 
multele pagini libere străjuite de acest nume, noi realizări importante, 

Căci are de-abia treizeci de ani. 


Valentin Silvestru 
HOREA POPESCU 


Născut în 1926. Licenţiat în drept în 1948. A absolvit L.A.T.C. „I. L. 
Caragiale“ în 1953. 

Din spectacolele puse în scenă: Conu Leonida faţă cu reacţiunea 
de I. L. Caragiale (spectacol de debut, Teatrul Muncitoresc C.F.R., 1952); 
Chiriţa în provincie de V. Alecsandri (în colaborare cu Lucian Giur- 
chescu, Teatrul Muncitoresc C.F.R., 1953); Titanic Vals de Tudor Mu- 
satescu (Teatrul Muncitoresc C.F.R., 1954); Doamna Ministru de Branislav 
Nuşici (Baia-Mare, 1955); Jocul dragostei si-al întîmplării de Marivaux 
(Teatrul Muncitoresc C.F.R., 1955); Domnișoara Nastasia de G. M. Zamii- 
rescu (idem, 1956); Tache, lanke şi Cadîr de Victor Ion Popa (Baia-Mare. 
1957); Moralitatea doamnei Dulska de Zapolska (idem, 1957); Inspectorul 
de poliție de J. B. Priestley (idem, 1957); Baia de Maiakovski (Teatrul 
Muncitoresc C.F.R., 1957); Viforul de B. Delavrancea (Timişoara, 1958) : 
Dansatoarea, gangsterul si necunoscutul de V. Biriădeanu (Timisoara şi 
Teatrul Municipal, 1958); Räzesii lui Bogdan de Ernest Maftei (Teatrul 
Muncitoresc C.F.R., 1958); O scrisoare pierdutà de I. L. Caragiale (Timi- 
soara, 1959); Vlaicu si feciorii lui de Lucia Demetrius (Teatrul Municipal, 
1959); Aristocratii de N. Pogodin (Teatrul Muncitoresc C.F.R., 1959); Fe- 
restre deschise de Paul Everac (Teatrul Tineretului, 1960); O lună de 
confort de Ben Dumitrescu si St. Iures (Tealrul Muncitoresc C.F.R., 1960); 
Ochiul albastru de Paul Everac (idem, 1961); Hoţii şi vardiştii de M. Al. 
Stănescu (idem, 1961); Îndrăzneala de Gh. Vlad (Pitești, 1962); Războiul 
de Goldoni (Teatrul Regional Bucureşti, 1963); Ascensiunea lui Arturo Ui 
poate fi oprită de B. Brecht (Teatrul Muncitoresc C.F.R., 1963). 

A regizat filmele Omul de lingă tine (scenariu Paul Everac) si Dra- 
goste lungă de o seară (scenariu Al. Ivan Ghilia). 

Distins cu Premiul I pentru regie ia al doilea Concurs republican al 
tinerilor artişti din teatrele dramatice din 1957, Premiul I la Festivalul 
teatrelor dramatice din 1958 şi Premiul criticii dramatice din anul 1957. 


F ace parte din cea dintii promoţie de regizori formati de Institutul de artă 
teatrală, între 1949 si 1953. Pe temelia esteticii marxiste — în atmosfera căreia 
s-a format —, Horea Popescu ne-a oferit o contribuţie artistică de certă trăinicie 
şi vitalitate. Ca şi ceilalţi colegi ai săi, el pleacă în‘ spectacol de la realitatea si 
universul textului dramatic, operînd însă o continuă raportare a acestor date la 
propriul său univers cognitiv şi senzorial. Aceasta înseamnă că textul, litera și spi- 
ritul lui nu rămîn fără o acoperire de viață. lar dacă, uneori, s-ar putea constata 
nepotriviri stilistice între realitatea piesei și -cea creată pe scenă de Horea Popescu 
(în cîteva ocazii, mai ales în provincie, regizorul a lucrat cu mai puţină angajare 
a tuturor resurselor), în spectacolele sale trepidează întotdeauna o realitate reflec- 
tată autentic şi truculent pe toată suprafața dialogului. lată de ce caracterul coral, 
orchestral — propriu artei regizorale în genere — dobindeste la Horea Popescu 
lumini particulare, agitatorice, iar toate figurile de pe scenă au de executat si 
execută o partitură proprie, de la protagonist pină la cel din urmă figurant. Specta- 
colele lui sînt populare, creînd mereu echivalență si osmoză între masele de pe 

Personaje create de actori tineri: 


| 


Leopoldina Bälänutä-Valia (Prima 
intilnire de Tatiana Sitina, Teatrul 
Tineretului) 


Constantin Rautchi-Azdak (Cercul de 
cretă caucazian de Bertolt Brecht, 
Teatrul National „I. L. Caragiale“) 


Emmerich Skhăffer-Franz Moor 
(Hoţii de Fr. Schiller, Teatrul Ger- 
man din Timisoara) 

scenă si cele din stal. Șef de orchestră, adică coordonator si armonizator de ac- 
tiuni dramatice, Horea Popescu este însă — printre puţinii — si un om din orchestră : 
în sensul că poate folosi el însuși instrumentele spectacolului (decor, lumini, sono- 
rizare etc.), care l-au fascinat în'ă din copilărie. Nu numai la repetiţii, ci si la pre- 
miere, regizorul nostru „pune mina“, îl dublează fie pe regizorul tehnic, fie pe elec- 
trician, fie pe sonorizator si pe cortinier, sau chiar pe toţi, în cursul aceleiași seri. 
Versatilitatea, care îl face un bun colaborator cu ceilalți factori ai spectacolului de 
teatru : cu scenograful (la Domnișoara Nastasia, cu Tody Constantinescu, la Baia, 
Aristocratii şi Ascensiunea lui Arturo Ui poate fi oprită, cu Jules Perahim, ca să 
dăm exemple), stabilind repede un limbaj comun de specialitate, datorită unei înde- 
lungate pasiuni şi experienţe scenografice proprii; cu compozitorul sau sonorizatorul 
(la Domnișoara Nastasia, Răzeşii lui Bogdan, Războiul etc.), pe baza unor cunos- 
tinte muzicale deloc improvizate; cu electricianul, la toate spectacolele sale. Dar 
și cu actorul: Horea Popescu e unul dintre regizorii care au contribuit la progresui 
unor actori, priceput în a se face înțeles si a înţelege. Realizările de prestigiu ale 
unor actori ca Jules Cazaban (Baia), Stefan Ciubotărașu (Vlaicu si feciorii lui), Nelly 
Nicolau Ştefănescu (Razesii lui Bogdan), Stefan Mihăilescu-Brăila (Inspectorul de 
politie, Räzesii lui Bogdan, Ascensiunea lui Arturo Ui ş.a.) se datorează, desigur, 
si unei reale prezențe regizorale. lar acestora li se adaugă toate figurile actoricești 
de planul doi sau trei, devenite — prin intervenţia lui Horea Popescu — individua- 
litàti distincte si, ca atare, oblinind creaţii echivalente, în esenţă, cu cele ale inter- 
pretilor principali. În felul acesta, întreg ansamblul (sau ansamblurile) de la Teatrul 
Muncitoresc C.F.R. a dobindit deseori relief, avind în frunte un autentic animator. 
Rămin de neuitat, bunăoară, dramaticul joc de contraste din Domnișoara Nastasia, 
cu fringerea de nufăr negru a protagonistei, cu penetrantul episod al circiumii; 
sau alunecarea tragică a personajelor din Inspectorul de poliție, înscrise într-un 
desen de o geometrie perfectă; ca si exploziile ilare ale lui Pobedonosikov si lungul 
sir de solicitanti în mişcare giratorie din Baia; sau compoziția plastică din Aris- 
tocraţii, cu acel impresionant alai al roabelor, simbol al eliberării prin muncă. lar 
acum, de curind, procesiunea funebră din Ascensiunea lui Arturo Ui, jocul scaunelor, 
lecţia de oratorie... Intima cunoaștere a fiecărui centimetru pătrat de scenă şi fiecărei 
particule de spectacol îi dă regizorului o certitudine „materială“, o siguranță tehnică, 
pe care clädeste apoi in liniște jocul subtil al trăirilor sufletești, al sondajelor de 
adincimi psihologice, al ciocnirilor de caractere. Măsura, în toate, i-o dă tocmai 
bunul-gust, deprins de la arta meșterului anonim, ca în încrustătura unei porti tärä- 
nești sau în alesätura iilor. $i tocmai această măsură pe care i-o insuflă arta popu- 
\ larà, în proporții, în culori, în ritm, face din Horea Popescu un autentic reprezentant 
al școlii noastre nationale de regie. Surprinzi în spectacolele sale bătaia de aripi a 
unei gindiri robuste, rotunde şi temerare, tresărirea unor simțuri intacte, proaspete. 
Patetic si intens, scrutind zone psihoiogice fierbinţi; alteori cerebral, sublimînd 
fiorul tragic în coregrafii savante; cind sarcastic, incisiv, plin de inventivitate si de 
brio maiakovskian sau brechtian; cind aspru si fratern ca modulaţiile unui tulnic 
motesc — Horea Popescu si arta lui regizorală se disting prin forţă, prin amploare, 
"prin autenticitate, printr-o deosebită vitalitate; pentru Horea Popescu, spectacolul 
are atita artă, cità viaţă cuprinde. 


Florian Potra 
ION SIMIONESCU 


Născut in anul 1928. A absolvit I.A.T.C. ,I. L. Caragiale“ în 1953. 
Din spectacolele puse in scenă: Micii burghezi de M. Gorki 
(spectacol de absolvire); Vinovati fără vină de Ostrovski; Cei din 
urmă de Gorki; D-ale carnavalului de I. L. Caragiale; Cetatea de foc 
de Mihail Davidogiu; Aristocratii de Nikolai Pogodin; Doamna Mi- 
nistru de Nușici; Secunda 58 de Dorel Dorian; Mutter Courage de 
Brecht; Omul care a văzut moartea de Victor Eftimiu; Reţeta fericirii 
și Mielul turbat de Aurel Baranga; Fata fără zestre de Ostrovski; 
Pogoară iarna de M. Anderson; Chiriţa în lași de Vasile Alecsandri; 
Srădina cu trandafiri de A. Andrieș; Vulpile de Lilian Hellman (Teatrul 
de Stat din Braşov). 

Distins cu Premiul III pentru regie la al IV-lea Concurs republican 
al tinerilor artisti din teatrele dramatice din 1962. 

Cros teatrului în care şi-a inaugurat activitatea, Ion Simionescu a montat, 
intr-un deceniu, texte dintre cele mai diferite, împlinind cu conștiinciozitate sar- 
cinile repertoriu;ui, alegerile teatrului si, uneori, urmind preferințele sale per- 
sonale. Scriitori şi texte la confluența dramaturgiei clasice universale și naţionale, 
genuri diametral opuse, drame lirice şi comedii, satire şi poeme dramatice, el le-a 
transcris scenic cu o descifrare atentă a sensurilor, cu grijă pentru limpezirea mesa- 
jului și ecoul contemporan al ideilor. Dar izbutirile neîndoioase se arată în acele piese 
care corespund cel mai bine temperamentului său artistic, şi anume drama lirică con- 
temporană, comediile subtile de construcţie și factură clasică. Unor asemenea texte, 
el le valorifică datele de romantism robust; așa a fost Secunda 58 de Dorel Dorian, 
spectacol strălucitor prin afirmarea frumuseţii relaţiilor umane socialiste, a eticii 
noi, a poeziei tonice; sau Chiriţa in lași de Alecsandri, care i-a permis creionarea 
ascuţită si gratioasà a unei lumi iremediabil apuse, pe care a animat-o pe scenă 
cu un ridicol niciodată ameninţat de platitudine şi prost-gust, ci dimpotrivă excelind 
prin malitie si suris. Montăriie sale respiră calm si disciplină interioară în afirmarea 
prezenţei regizorale, dar o fantezie fluidă, inteligentă, le dă uneori luminări neastep- 
tate şi, de cele mai multe ori, utile ideilor textului. Alteori, însă, ca în spectacolul 
Vulpile de Lilian Hellman, el forleazä desenul ideilor, traducîndu-le cu o apăsare 
ce contravine stilului său ponderat și tipologiei piesei. Îl preocupă mult munca cu 
actorul, operind o laborioasă pregătire a rolurilor, contribuind la profesionalizarea 
colectivului în care lucrează de atita timp. Ascunzindu-se de obicei în spatele acto- 
rilor, fantezia, zborul imaginaţiei le-o imprimă lor, fertilizindu-i, insuflîndu-le inteli- 
gentà scenică, subtilitate, emoție artistică. Uneori însă îi reprosàm o timiditate artis- 
ticä în realizarea deplină a concepţiilor îndrăzneţe, soväieli în afirmarea hotărită a 
punctuiui artistic de vedere. Preferintele sale declarate converg către piesa contem- 
porană originală, cu eroi din viaţa noastră, cărora să le dea scenic acte de stare 


civilă şi trăsături sufletești calitativ noi. 


M. I. 
ION TAUB 


Născut în 1927. A absolvit Institutul de artă teatrală „Szentgyörgy 
Istvan“ în 1954. Din spectacolele puse in scenă: Hangita de Goldoni 
(spectacol de debut); Montserrat de E. Roblès ; Liliomfi de Szigligeti Erde ; 
Învàtàtoarea de Brody Sandor (Teatrul Maghiar de Stat din Timisoara); 
Plosnita de Maiakovski (in colaborare cu V. Maximilian); Vulpea si stru- 
gurii de G. Figueiredo (Teatrul de Stat din Timisoara); Vinovati fără vină 
de Ostrovski (Teatrul German de Stat din Timisoara); Discipolul diavolu- 
lui de G. B. Shaw ; Ziaristii și Celebrul 702 de Al. Mirodan; Mielul turbat 
de Aurel Baranga; Lysistrata de Gherase Dendrino ; Ultima orà de Mihail 
Sebastian; Căsătoriile se leagă pe pămint de Huszar Sandor; Opera de 
trei parale de B. Brecht (Teatrul Maghiar de Stat din Cluj). 

Distins cu Premiul II pentru regie la al lI-iea Concurs republican al 
tinerilor artisti din teatfele dramatice din 1957. 


Ci si alti colegi din generaţia sa, Ion Taub se arată în scenă adeptul teatra- 
litàtii afișate, construite pe idee, sens si fantezie, iubind acea poezie dramatică 
care poate crea în rindul spectatorilor sentimente și atitudini noi. Preferă chiar 
să organizeze noi viziuni scenice, în contraste brutale cu tradiţia sau cu viziunile 
obişnuite, şi fie că pune în scenă piese originale contemporane sau texte cu tradiţie 
și prestigiu, în spectacolele sale fisneste întotdeauna gindirea originală, punctul de 
vedere personal al directorului de scenă. Din repertoriu preferă satira și acea drama- 
turgie la confluența căreia se întilnesc Maiakovski cu Brecht, Shaw cu Dürrenmatt, 
spiritele lucide si incisive, necruțătoare în persiflarea vechiului din viaţă si societate, 
dar generoase în slăvirea a tot ceea ce e nou ca atitudine şi idee. Dar Taub nu oco- 
leste nici drama, spectacolul Montserrat înscriindu-se în memoria noastră ca o repre- 
zentatie zguduitoare prin simplitatea, laconismul si sobrietatea cu care s-au relevat 
în scenă durerea împilării, a incätusärii libertăţii, și lupta dramatică dintre dreptatea 
individuală si cea socială. Iubitor de teatru contemporan, Taub s-a pasionat pentru 
acele piese din dramaturgia originală care reflectă spiritul activ, ziaristic al actuali- 
tàtii. Pieselor lui Mirodan, Ziaristii si Ceiebrul 702, le-a dat un contur original, o 

interpretare diferită, cu totul despărțită de alte montări. De pildă, în Celebrul 702, 
pentru a demonstra caracterul inuman al lumii capitaliste, el scoate în primul plan 
pe editorul Harrison, ca cea mai semnificativă figură a legilor business-ului, proiec- 
tind evoluţia celorlalte personaje, inclusiv al lui Cheryl, în funcţie de capriciile 
acestuia. De altfel, regizorul clujean are tendința de a citi orice text într-o manieră 
proprie, de cele mai multe ori găsind traducerea scenică inedită în însăşi substanţa 
lui — cum a fost Ultima oră de Mihail Sebastian, unde a dat contururi îndrăzneţe 
satirei, în perspectiva noastră de azi asupra epocii. 

Repetitiilor la masă, lecţiilor savante şi incursiunilor meditative în text, Taub 
le preferă repetițiile pe scenă, pasionindu-se de fenomenul spectacol; acordind acto- 
rului primul rol, caută să exprime prin el nu numai un caracter şi descifrarea 
exactă a unei stări psihologice, ci virtuţi „totale“, preocupindu-se de dezvoltarea 
tuturor instrumentelor actorului. Conștient că se poate lăsa furat de jocul periculos 
al ideilor în sine, e scrupulos şi veşnic neliniștit; se främintä, se consultă, greseste, 
repară şi, ceea ce este principal şi deopotrivă de caracteristic colegilor din gene- 
ratia lui, e viu în scenă şi prezent în peisajul variat al regiei noastre contemporane. 


M.I. 
CORNEL TODEA 


Născut în 1935. A absoivit I.A.T.C. „I. L. Caragiale“ în 1958. 

Din spectacoleie puse în scenă: Mielul turbat de Aurel Baranga 
(spectacol de absolvire, 1959); Secunda 58 de Dorel Dorian (Teatrul Na- 
fional din Cluj, 1960); Poveste din Irkutsk de A. Arbuzov (idem, 1961); 
Domnișoara Nastasia de G. M. Zamfirescu; Cred în tine de Korostiliov 
(Piatra-Neamţ, 1962); Febre de Horia Lovinescu (Teatrul National 
„V. Alecsandri” din lași); Generalul si nebunul de A. Vagenstein (Piatra- 
Neamţ, 1962); Orfeu în infern de Tennessee Williams; Noaptea e un 
sfetnic bun de Al. Mirodan (idem, 1964). „Maeștrii umorului universal“ 
(Mark Twain, O'Henry, Iif si Petrov, St. Leacock, Arreola, I. L. Cara- 
giale); ,Maestrii genului scurt“ (Cehov, Cervantes); piese: Sisif și 
moartea de Robert Merie și Vizită pe o mică planetă de Gore Vidal 
(studioul de televiziune). 


Pins regizorii tineri — e din ultima promoţie de regie —, Cornel Todea a 
avut un drum de afirmare mai dificil. Cîteva din spectacolele sale au constituit 
prilejul unor dezbateri aprinse, cu pronunțat caracter critic (Secunda 58, Ge- 
neralul şi nebunul). A existat o perioadă în care ideile regizorale se afirmau, în rea- 
lizările lui, fără sprijinul unei munci eficiente cu actorul. Două succese de ţinută, 
marcate cu spectacole de genuri diferite — Orfeu în infern şi Noaptea e un sfetnic 
bun —, au demonstrat recent maturizarea acestui talent. Este de reţinut că aceste 
succese se înscriu pe linia unei colaborări de trei stagiuni cu echipa de tineri a tea- 
trului din Piatra-Neamţ si că, lucrînd cinci spectacole cu această trupă, Todea a 
căpătat siguranță în munca subtilă si complexă de îndrumare a actorului. 

Regizorul nu se afiliază nici unei tendinţe extremiste în arta spectacolului; il 
interesează în aceeași măsură valorile de analiză psihologică în teatru și forţa artis- 
ticà a procedeelor de o expresivitate convenţională. Consideră că munca regizorului 
trebuie să se sprijine întotdeauna pe dezvăluirea emoţionantă a psihologiei perso- 
najelor — fireşte, realizată în diferite registre şi cu diferite particularităţi, în funcţie 
de genul şi stilul piesei si spectacolului. Singura „teză“ pe care o acceptă, în ceea 
ce privește munca asupra spectacolului, este necesitatea de a se adresa violent spec- 
tatorului, de a-l zgudui, de a-l stàpîni integral în momentele principale ale piesei, 
prin forța emotiei si a ideii. Deşi a pus în scenă cu vervă şi fantezie multe co- 
medii, montări ca Poveste din Irkutsk şi Orfeu in infern par să demonstreze că 
adevărata lui vocaţie este drama, prezentată spectatorilor nu doar ca o lectură sen- 
sibilă și pătrunzătoare a unui text, ci ca moment tulburător de înfruntare a pasiu- 
nilor umane. Este preocupat mai ales de transpunerea scenică a textelor contempo- 
rane (dramaturgia universală a ultimelor trei decenii); nu pare să-și fi descoperit, 
deocamdată, afinități cu repertoriul clasic. 


A. M. N. 

ACTORI TINERI 
DESPRE El INSISI 


Actorui tinăr, caraclerele estetice şi etice ‘ale formației 
lui preocupă mult oamenii de teatru si critica. Apropia- 
ta intilnire IT, care va dezbate o temă referitoare la 
pregătirea  proiesionaiă a actorului tînăr, constituie un ni- 
merit prilej de a incerca unele sinteze privitoare la edu- 
catia interprefilor în Institut si in teatru. În acest scop, 
ne-am adresa! chiar actorilor tineri, pentru a discuta profesional 
despre pregălirea si perspectivele lor. Din lipsă de spotiu, nu 
putem publica in întregime rezultatele anchetei pe care am ini- 
țiat-o ; oferim cititorilor unele spicuiri şi concluzii, cu convingerea 
că evoluția interprefilor care au debutat în ultimul timp pe scenele 
noastre reprezintă un drum semnificativ în teatrul si cultura ro- 
minească, cu atit mai mult cu cit nu este vorba de cazuri excep- 
ționale, ci de o întreagă generaţie. Este generația educată in 
spiritul concepţiei stiintifice, marxist-leniniste, despre viață si al 
„exigențelor specifice realismului socialist, de către maeștrii care 
au dat şi dau strălucire scenei noastre în ultimele decenii, gene- 
rafie care trebuie să ducă mai departe tradițiile teatrului rominesc 
şi care este chemată, în același timp, să dea chip nouiui în specta- 
colele de azi şi de miine. 

La anchetă au răspuns: Mircea Andreescu (student în 
anul IV a! Institiutuiui de teatru), Leopoldina Bălănuță (Teatrul 
Tineretului), Ion Bessoiu (Teatrul din Sibiu), George Constan- 
tin (Teatrul „C. 1. Nottara“), Octavian Cotescu (Teatrul „Lucia 
Sturdza Bulandra“), Gheorghe Dinică (Teatrul de Comedie), Fran- 
cisc Fabian (Teatrul Maghiar din Timisoara), Cornelia Gheorghiu 
(Teatrul National „Vasile Alecsandri“ din lași), Ileana Siana Io- 
nescu (Teatrul din Piatra-Neamţ, Amza Pellea (Teatrui de Co- 
medie), Agnes Peter (Teatrul Maghiar din Timisoura), Irina Petrescu 
(Teatrul de Comedie), Emanoil Petruf (Teatrul National ,I. L. Ca- 
ragiale“), Florin Piersic (Teatrul National ,I. L. Caragiale“), Victor 
Rebengiuc (Teatrul „Lucia Sturdza Bulandra“), Emmerich Schäffer 
(Teatrul din Timişoara), Valeria Seciu (studeni in anul IV al In- 
stitutului de teatru), Sanda Toma (Teatrul de Comedie). 


e AUTOCARACTERIZĂRI 


„Pasiunea si dorința de realizare a tinerilor sint reale, dar despre asta nu 
merită să discutăm prea mult, pentru că ele sint proprii vîrstei. Se poate si trebuie 
să vorbim însă de o întinerire a teatrului rominesc, fenomen care nu ţine numai 
de o anumită generaţie, ci este rezultatul transformării întregii noastre culturi. 
Dacă mai există (si din păcate există) actori bătrîni sufletește sau îmbătriniţi îna- 
inte de vreme, ei se întilnesc în toate generaţiile și chiar printre tineri. Ștefan Ciu- 
botărașu este, în acest sens, mai tînăr decit multi tineri. Despre întinerirea teatrului 
nostru nu putem vorbi fără a ţine seamă de actorii tineri de toate virstele si, mai 
ales, fără a ţine seama de apariţia acelor regizori tineri care s-au distins în ultimii 
șapte-opt ani si au deschis efectiv citeva drumuri noi. Ceea ce începem sà cîştigăm 
noi, actorii, este pasiunea pentru a gindi, bucuria de a construi punînd cărămidă 
cu cărămidă, plăcerea de a compune, în sensul artistic al cuvîntului.“ (Octavian 
Cotescu) 

„Această generaţie a adus teatrului romînesc o nouă tinereţe. Ideea care o 
stàpîneste este aceea că teatrul trebuie să fie pe înţelesul tuturor, că interpretările 
trebuie să fie cit mai realiste, iar limbajul actorului, cit mai accesibil. Am avut 
şi norocul de a întilni o generaţie de regizori tineri talentaţi, care merg în aceeași 
direcţie si care ne-au ajutat mult. Si se pare că tineretul a cistigat — dovadă 
numărul mare de tineri din distribuțiile teatrelor. Tinerii au izbutit, într-o măsură 
destul de mare, să îndepărteze de pe scenă șab'onul. Unul dintre sabloane era si 
cel care pretindea o vîrstà destul de înaintată pentru abordarea marilor roluri. 
Această evoluţie spre distribuții importante de vîrstă tinärä şi foarte tinärä se 

observă, de altfel, nu numai la noi, ci este un fenomen caracteristic în viața teatrală 
internațională. Auzim tot mai frecvent despre un Hamlet excelent de douăzeci şi 
cinci de ani, despre un Othello bun, abia trecut de treizeci de ani, sau vedem un 
Lear de patruzeci de ani, ca Paul Scofield.“ (Emanoil Petruf) 


e UNANIMITATE 


Există puncte asupra cărora toţi cei solicitati au răspuns la fel. Si faptul mi 
se pare important, “intii fiindcă dovedeşte existența reală a unei comunităţi de 
vederi, şi apoi, fiindcă problemele în discuţie sint ele însele foarte importante 
pentru activitatea teatrală. 

Toţi tinerii interpreti se ridică impotriva emploi-ului, de factură mai veche 
sau aparent nouă si, implicit, împotriva distributiilor de minimă rezistență. 

Florin Piersic îşi aminteşte cu plăcere repertoriul din ultimii ani de Institut. 
„Este o mare bucurie să joci într-o seară Peer Gynt, la trei virste, în a doua seară, 
pe Sylvestre din Vicleniiie lui Scapin, în a treia, pe Feodor din Întoarcerea lui 
Leonov. De fapt, acesta este un ideal pentru actor: să joace într-o seară un rol cu 
totul deosebit de cel pe care-l va juca a doua 7i. Ştiu că în echipa Teatrului Natio- 
nal «I. L. Caragiale» există actori de comedie excelenți, cu mult mai multă experiență 
decit mine în această direcţie, si cu toate astea aș dori să mai fiu distribuit măcar 
o dată într-un rol ca acela al lui Sylvestre și într-un spectacol ca acela al lui 
Esrig.“ N-ar fi oare interesant și util, şi pentru teatre şi pentru public, s-o vedem 
pe Sanda Toma jucînd Liubov, în Cei din urmă, asa cum își doreşte, s-o vedem pe 
Leopoldina Bălănuţă în tragedia antică, pe Irina Petrescu în Omul cel bun din 
Si-Ciuan, pe Octavian Cotescu în dramaturgia lui Cehov? Îndepărtarea de la 
distribuirea-tip, în roluri foarte apropiate de succesele obișnuite ale actorilor, con- 
stituie un punct esenţial în concretizarea concepţiilor înaintate despre teatru. 

Francisc Fabian subliniază importanţa interpretării atente a rolurilor din 
dramaturgia contemporană pentru formarea actorului tînăr. „În aceste roluri nu poți 
amăgi publicul, luîndu-i ochii prin strălucirea costumului, verva dialogului, carac- 
terul senzaţional al acţiunilor. Adevărul, autenticitatea constituie un criteriu la 
care dramaturgia actuală te obligă să te raportezi în permanenţă. De aceea, distri- 
buirea actorilor începători în asemenea piese și munca asiduă a regizorului si a 
interpretilor asupra textului mi se par foarte importante“. 

Regizorul preferat de actorii tineri este descris, cu aproape aceleaşi cuvinte, 
într-un portret ale cărui linii mari se suprapun: este regizorul care știe precis ce 
vrea, are o concepție foarte clară, indelung pregătită, asupra piesei si a rolului, 
dar nu lucrează rigid cu actorul și rămine foarte receptiv la sugestiile acestuia, 
fără să-şi trădeze planurile, dispus intotdeauna să-şi imbogäteascä concepția în 
colaborarea cu interpreţii. La acest portret se adaugă nuantàri care merită să fie 
amintite. Colaborarea cu actorul este posibilă numai dacă acesta are cultura și 
nivelul profesional foarte elevate; actorului incult si nesigur pe mijloacele sale 
nu-i rămîne decit sà execute, cu o docilitate absolută (Leopoldina Balanutà). Regi- 
zorul ideal este cel care „te vrăjește prin cultură, prin forța gîndirii si amp.itu- 
dinea unor asociaţii de idei vii, active, captivante“ (tot Leopoldina Bälänufä); cel 
care ştie să descopere în actor posibilităţi creatoare pe care însuși interpretul le 
ignora (George Constantin nu credea că poate realiza rolurile Pavel Proca si 
Pietro Gralla și susține că n-ar fi reuşit, probabil, sà se apropie de aceste texte, 
fără ajutorul regizorilor); cel care știe să educe gustul colectiv al unei trupe, să 
dezvolte afinitätile efectiv creatoare (Ion Bessoiu); cel care te obligă sà gindesti. 

Sanda Toma spune: „Să nu-ţi dea mură în gură. Să-ţi lase bucuria de a 
descoperi. Să traseze funcţia personajului în piesă, să caracterizeze relaţiile, parti- 
cularitàtile de stil, gen şi atmosferă, să-ți amintească mereu ideea, dar să nu ti se 
substituie. Regizorul «prea deștept», care despică firul în patru pentru tine, nu este 
și un bun pedagog. O asemenea atitudine este firească față de actorii care nu 
gindesc, dar cu totul nepotrivită în raport cu actorul talentat, care înțelege concepţia 
regizorală si vine în întîmpinarea e. cu entuziasm.“ Irina Petrescu dezvoltă aceeași 
idee: „Există regizori foarte înzestrați, foarte inteligenţi, care paralizează literal- 
mente capacitatea actorului de a se exprima pe sine. Ei lucrează cu o infinità 
perseverență a detaliului, lucru care nu-i mai revine, de fapt, regizorului. Am 
foarte puţină experienţă, nu am decit de cistigat dacă sînt condusă pas cu pas. 

Cind sînt lăsată să-mi găsesc singură soluţii, mi-e greu, mă chinuiesc, dar bucuria 
este mai mare. Regizorul care indrumà actorul fără să-l constrîngà, fără să-l 
lipsească de inițiativă, îi creează sentimentul de responsabilitate, îl face să simtă 
că el, interpretul, răspunde de soarta spectacolului în fata publicului. Cel care 
împinge mereu de la spate pe interpreti creste, de fapt, niște actori leneşi, obis- 
nuiti să lase tot ce nu se clarifică de la sine, pentru a fi rezolvat de regizor în 
repetiţii.“ 

Toţi cei cu care am stat de vorbă sint de acord că pentru actor în general, 
şi pentru actorul contemporan în mod special, antrenamentul profesional (vorbire, 
mișcare scenică, dans, muzică) este absolut necesar. Discuţiile s-au purtat mai mult 
în jurul modalităţii în care poate şi trebuie să fie organizat antrenamentul. Adepții 
antrenamentului individual sînt puţini (Leopoldina Bdlànutà, Victor Rebengiuc, 
Emmerich Schäffer); ceilalți nu sînt împotrivă, dar manifestă neîncredere în efica- 
citatea antrenamentelor izolate, ceea ce dovedește cà nu au conștiința necesităţii 
unor asemenea exerciţii, nu posedă, aș zice, „simțul tehnicii“. Leopoldina Bălă- 
nuță mărturisește că în ziua în care nu a făcut exerciţii de dictie, cel putin o oră, 
are un sentiment de nesiguranţă, se teme să intre în scenă, trăind o panică asemă- 
nătoare cu cea pe care o simte pianistul care nu a exersat. George Constantin, 
dimpotrivă, nu pare conştient de gravele sale lipsuri în vorbire, de modul în care ele 
îi mutilează creaţiile; el nu simte că trebuie nu numai să-și corecteze aceste defecte, 
dar să si obțină o emisie amplă, maleabilă, bogată, care să-i dea posibilitatea să 

ună deplin in valoare frumuseţea unor texte ca acela al lui Camil Petrescu. 
i lipseşte conştiinţa senzorială, devenită reflex, a capacităţilor sale tehnic-expresive, 
controlul, intrat in automatism, asupra acestor capacităţi. 

Unanimitatea se restabilește atunci cind este vorba de necesitatea antrena- 
mentelor colective in teatre — antrenamente care nu exclud pe cel individual, ci 
sint menite să-l împlinească prin pregătirea comună, în același spirit, a întregii 
trupe. Cornelia Gheorghiu arată însă ce dificultăți mari, administrativ-organizatorice, 
se opun realizării acestui deziderat (deşi Nationalul ieșean, conlucrind cu opera, 
ar fi putut dispune de toate mijloacele și de profesori calificaţi pentru efectuarea 
unor asemenea antrenamente). Conducerea şi organizarea teatrelor, întemeiate pe 
principii mai vechi, nu găsesc forme de încadrare a antrenamentelor în ansamblul 
muncii cotidiene din teatru si, de aceea, le resping. Octavian Cotescu atrage atenţia 
asupra aspectului etic al problemei: antrenamentul nu se poate realiza fără ade- 
ziunea entuziastă a trupei; este deci, în funcţie de capacitatea unor animatori de 
a-și cîstiga actorii, pentru ideea efortului superior. Gh. Dinică adaugă: „este o pro- 
blemă de tradiţie. Noi trebuie să creăm în teatre tradiția nouă a antrenamentului“. 
Modul cel mai potrivit de organizare? Antrenamentul să devină o formă permanentă 
de muncă, la care prezența actorului să fie urmărită așa cum e urmărită prezenţa 
la repetiţii si la spectacole, si care să se desfăşoare sub îndrumarea unor profesori 
de specialitate sau a unor regizori cu o cultură teatrală multilaterală. (La Teatrul 
de Stat din Timișoara au loc asemenea cursuri, de vorbire şi mișcare scenică, 
deocamdată facultative, sub îndrumarea regizorului Dan Nasta.) Ion Bessoiu preco- 
nizează elaborarea unor programe colective de antrenament, care să se efectueze 
înainte de fiecare spectacol, asa cum, înainte de antrenamente sau meciuri, sportivii 
își pregătesc o anumită dispoziţie si condiţie fizică, prin exerciţii de încălzire. 
Ceea ce ridică problema formării unor specialiști, a completării studiilor de regie 
cu temeinice studii de vorbire si mișcare scenică si a angajării permanente de 
profesori în teatru. 


e CUM LUCREAZĂ ? 


Dacă nu se poate vorbi de un stil de lucru comun actorilor tineri, se pot 
semnala atitudini înrudite față de procesul construirii personajului. „Pasiunea de a 
construi“ — spune Octavian Cotescu; ,Sfirsitul actorului «de har», al lucrului după 
ureche, conștiința faptului că pregătirea rolului trebuie să fie metodică, sistematică“ 
(Sanda Toma). Florin Piersic invocă întotdeauna cu plăcere comparatia cu construi- 
rea treptată a unei clădiri. Ileana Stana Ionescu vorbește despre autocontrol si 
verificare în raport cu soluţiile spontane. Biografia personajului, o documentare 
mai amplă sau mai restrinsä (după dispoziţia de lucru sau comoditatea interpretului), 
Studiul subtextelor, curiozitate faţă de literatura teatrală, interes faţă de pregătirea 

teoretică a spectacolului și a rolului sint date care au intrat în practica de fiecare zi. 
Dacă este prematur să vorbim despre valorificarea ştiinţifică a sistemelor moderne 
de educaţie teatrală, este limpede că principiile mari, realiste, ale lui Stanislavski 
au pătruns temeinic în teatrul nostru. Semnificative sint in această privință decla- 
rațiile celor doi studenti actori cu care am stat de vorbă, Valeria Seciu si Mircea 
Andreescu, din anul IV, declaraţii din care reiese că viitorii interpreti nu pot 
realmente să se apropie de un rol înainte de a-şi analiza şi înțelege în profun- 
zime partitura, 

În cuvintul interpretilor tineri se observă dorința de a nu lucra izolat, stră- 
dania de a se integra conștient în munca de ansamblu. Emanoil Petrut arată ce 
greutăţi ridică pentru actor faptul că uneori decorurile şi compoziția de ansamblu 
îi devin cunoscute abia în ultima fază de lucru, atunci cînd e mai dificil să le 
subordoneze armonios intreaga muncă de intrupare a personajului, ba uneori nici 
nu există timp pentru adaptarea la cadrul plastic nou, și astfel se pierde ceea ce 
se ciștigase înainte in repetiţii (ca exemplu, citează spectacolul cu Cercul de cretà 
caucazian). Sanda Toma salută iniţiativa acelor regizori şi scenografi care prezintă, 
odată cu expunerea teoretică asupra concepției, schițele de decor si costum, fă- 
cind cunoscute, incă din perioada repetiliilor la masă, stilul si particularitätile 
plastice ale viitorului spectacol şi dirijind efortul de imaginație al actorilor spre 
elul comun. 

La unii actori, în sfirsit, am descoperit şi preocupări mai înalte, care schiteazä 
un început de gindire creatoare independentă. Leopoldina Bälänufàä vorbeşte despre 
plăcerea dezbaterilor, despre bucuria de a căuta împreună cu regizorul și ceilalţi 
interpreti sensuri şi soluţii, confruntind documentări si experiențe deosebite, despre 
verificarea prin polemică a calității artistice a soluţiilor găsite. Actor deplin 
format, Emmerich Schäffer dovedeşte o maturitate de gindire, o cultură si o multi- 
lateralitate de preocupări care impun. Îl interesează, de pildă, să-și situeze perso- 
najele „nu în contextul adevărului istoric, nici în linia unor adevăruri utopice 
{nàzuinte şi idealuri, nu realităţi umane), ci in contextul adevărului omenesc concret- 
contemporan.“ El iși impune metodic: să nu joace numai personaje literar realizate. 
A cerut să interpreteze o mulţime de roluri nerezolvate de scriitori, mai ales din 
dramaturgia de actualitate, tocmai pentru a se obliga să întregească, prin efort 

personal, ceea ce nu au izbutit dramaturgii. „Actorii care se tem de rolurile slabe se 
tem, de fapt, de propriile lor goluri de fantezie, experiență şi gindire“. El vorbeşte 
despre spiritul şi muzicalitatea limbii romine, al cărei farmec se cere descoperit 
în marile opere literare, și pe care el, ca actor care a debutat jucind în limba 
germană, şi l-a lămurit studiind cu predilecție pe Arghezi. Atrage atenţia asupra 
sensului expresiv al ritmului în vorbirea scenică, acuză inexpresivitatea amorfă a 
vorbirii neritmice. Pomeneste piese şi roluri pentru care un actor trebuie să se 
pregătească toată viața, pentru abordarea cărora „documentarea“ este gata făcută 
încă înainte de începerea repetitiilor, fiindcă personajul îl obsedează de mult pe 
interpret si a fost îndelung studiat de el. Concepţia mare despre rol poate fi 
conturată în 24 sau 48 de ore după ce distribuția a fost alcătuită, deoarece 
actorul posedă toate datele teoretice şi de problematică ale rolului, 


e UN ASPECT ETIC: CALITATEA EFORTULUI 


Condiţia principală a formării unui actor de tip nou nu este, în definițiile 
date, numai talentul, ci conştiinţa necesităţii și voluptatea efortului superior. „Mulţi 
actori cunosc, datorită talentului si distributiilor comode, plăcerea de a juca fără 
efort — spune Gheorghe Dinică. Ei se simt bine în asemenea roluri și se mulțumesc 
cu atît, dar pierd astfel pentru totdeauna plăcerea de a juca fără efort după efort, 
ușurința de interpretare cucerită prin muncă grea.“ „Noi trăim cîteodatà — spune 
Octavian Cotescu — plăcerea rară de a intra firesc și simplu într-un rol, pentru 
care toate datele ne aparțin. Mai des cunoaștem chinul de a apela la mijloace care 
ne lipsesc. Acesta ar trebui să fie sensul major estetic al antrenamentului: să ne 
ofere prin efort posibilitatea de a aborda cît mai ușor partiturile dificile “ 

Actorii subliniază exigenţele mari ale teatrului contemporan. Schdffer se 
referă mereu la idealul actorului total, sustinind că nu crede să atingă vreodată 
acest ideal, fiindcă a început să se pregătească prea tirziu în vederea lui. Sanda 
Toma arată care sint dificultăţile partiturilor dramatice contemporane. „În Rinocerii 
există tablouri în care toată lumea vorbește de-a valma, dar fiecare se aude 
distinct. Noi sintem obişnuiţi ca fiecare replică rostită să fie ascultată de majori- 
tatea personajelor din scenă — cu excepţia aşa-ziselor aparteuri. Aici, în mai 
multe grupuri, se poartă mai multe dialoguri distincte în același timp — si ideea 
reiese tocmai din această interferență. Este o orchestrație în care triou-urile, sexte- 
tele, quartetele cîntă fiecare, în același timp, altă melodie, ceea ce pretinde o 
desävirsitä tehnică interpretativă a întregului colectiv.“ 


e PROBLEME DE INVATAMINT 


Am reținut sugestii numeroase cu privire la învàtàmintul artistic, sugestii 
care subliniază fenomenul de relaţie de necesitate care se instituie între dezvol- 
tarea impetuoasă a vieţii teatrale si invàtàmînt. Actorii tineri recunosc că au 
ciștigat mult în perioada de studii din Institut, mai ales în ceea ce privește deprin- 
derea de a construi metodic rolul. Se constată chiar o evoluţie sensibilă a progra- 
melor de studiu. Emanoil Petrut nu a jucat în Institut roluri clasice, în timp ce 
absolvenţii promotiilor mai recente, de pildă cea din care face parte Irina Petrescu, 
au avut de parcurs arii dramaturgice foarte întinse, de la piesele contemporane 
si dramaturgia începutului de secol XX, pînă la tragicii greci si marii clasici francezi, 

Referindu-se atit la colegii ei, absolvenţi ai Institutului „I. L. Caragiale“ din 
Bucuresti, cît si la actorii care au fost pregătiţi la Institutul din Tg. Mureş, 
Agnes Peter ţine să sublinieze importanţa educaţiei estetice: „Ceea ce au cîștigat 
evident actorii tineri, datorită pregătirii ideologice primite în școlile de artă 
dramatică, este capacitatea de a prezenta intr-o viziune marxistă omul social, cu 
toate aspectele existenței sale. Cele mai bune creaţii ale lor dovedesc priceperea 
de a caracteriza just relaţiile individului cu mediul si cu împrejurările sociale si 
politice definitorii pentru viaţa lui, relaţiile cu coordonatele morale şi ideologice 
ale vremii," 

Despre necesitatea unei coordonări mai bune a diferitelor studii de arta 
actorului cu disciplinele auxiliare a vorbit Octavian Cotescu (care este și asistent 
la una din clasele Institutului). Exerciţiile de vorbire si mișcare scenică nu se leagă 

de cele de interpretare, studenții le execută adeseori mecanic, fără să înveţe a le 
aplica în activitatea scenică de fiecare zi. Uneori se ajunge astfel la metode de 
lucru contradictorii. În anul I, cînd studenţii abia învață să analizeze un text si 
să aprofundeze sensurile iden, cursul de vorbire scenică le cere sà recite o poezie, 
variind ritmurile, fără a da însă nici o atenţie întelesului versurilor recitate. 
Această împărțire a studiilor în compartimente net despărțite duce la rezultate 
curioase. Se întîmplă ca studenti care au nota zece la vorbire sà nu ştie să 
rostească expresiv un text pe scenă. Este necesar, deci, ca predarea diferitelor 
cursuri si discipline să fie coordonată armonios, mergînd poate pinä la alcătuirea 
unor echipe constante, în care actorul-profesor lucrează mereu cu aceiaşi profesori 
de mișcare şi vorbire, urmărind parcurgerea sistematică a etapelor de învățămînt, 
în acelaşi spirit si respectînd criterii complexe stabilite în comun. 

Observaţii interesante a făcut Irina Petrescu, pinà anul trecut studentă si 
acum asistentă la clasa profesorului Sahighian. Vorbind despre sentimentul de 
nesiguranță pe care îl incearcă la primele ei apariţii pe o scenă profesionistă, ea 
susține că anul V, anul-stagiune, in care studenţii nu mai urmau cursuri, ci jucau 
pe scena studioului spectacole întregi, este o experiență utilă, care merită să fie 
reluată. Lucrul pe fragmente din anii I, II si III face ca în anul IV multi studenti 
să nu aibă suflu pentru a susține un rol important pe o întindere de patru sau 
cinci acte. Obisnuinta de a juca, tot în acești primi trei ani, pe scene-miniaturà, 
în săli foarte mici, unde distanţa actor-public este de-abia de cîțiva metri, creează 
un ton minor în gestică și exprimare, ton care, pe o scenă mare, în faţa unei săli 
mari, se dovedeşte cu totul inexpresiv, neteatral, se pierde. Este de primă necesi- 
tate un contact cu scena mare, cu sala adevărată și cu rolurile desfășurate pe toată 
întinderea unei piese, contact mai lung si mai apropiat de ritmica si atmosfera 
lucrului din teatru. 

Si Irina Petrescu dezvoltà ideea coordonàrii studiilor, sustinind cà discipli- 
nele plastice si muzicale (miscare scenicà, scrimà, dans, muzicà) ar deveni mult 
mai eficiente dacă s-ar integra într-o viziune de ansamblu, într-o „cultură a mis- 
cării“, Se studiază istoria salutului din secolului al XII-lea pînă în secolul XX, 
dar mișcările învăţate se uită uşor, pentru că nu se leagă de nimic și, ca atare, 
nu se fixează temeinic în memorie. Dacă, însă, ele ar fi o replică vie, concretă 
a studiilor de istorie a teatrului pe care le fac studenţii — şi de istorie a civiliza- 
tillor, moravurilor si obiceiurilor, pe care ar trebui sà le facă —, aceste exerciţii 
de mișcare ar fi nu numai memorate, ci și înțelese, asimilate ca acte umane 
expresive. Este păcat că în Institut nu se fac deloc exerciţii cu măști. Actorii 
tineri: ar trebui să știe ce e masca de teatru, ce a adus ea în arta spectacolului, 
cum se întrebuințează un tip sau altul de mască. Studiile cu măști ar avea și un 
aport interesant în antrenamentul psihic al actorilor-elevi. În studiile si exerciţiile 
pe care ei le fac în mod obișnuit se pune mult accentul pe firesc, pe veridicitate, 
pe alegerea unor situaţii si personaje cit mai apropiate de virsta şi experiența 
viitorului interpret. Şi asta face ca actorul începător să se elibereze greu de simțul 
ridicolului şi de un autocontrol care poate ușor degenera în inhibitie. Masca 
eliberează de teama că eul propriu este expus atenţiei şi eventualelor ironii, 
creează de la bun început chip personajului, și asta dă curaj interpretului să se 
miste liber pe scenă, să ridă în hohote, să gesticuleze amplu, să strige. Ea creează 
în acelaşi timp obligaţia unei expresivitäti corporale maxime, lipsind pe actor de 
limbajul mimic și silindu-l, deci, să vorbească prin toate mișcările. Irina Petrescu 
citează ca exemplu experienţele lui Dullin. 

În același sens ar trebui să se apeleze şi la improvizație (studiile pe care 
le fac deocamdată studenţii nu sînt propriu-zis improvizații, ci mai mult niște 
exerciţii, adeseori minore, de fantezie, care ilustrează noțiuni de  psihotehnică). 
Adevărata improvizație ar trebui foarte mult legată de studiul practic al commediei 
dell'arte si al farsei populare și apoi extinsă la diferite alte genuri dramatice: 
ea ar trebui să vizeze nu simpla ilustrare a unei situaţii propuse, ci întregul complex 
de capacități creatoare ale actorului — biografia unui personaj fantastic sau real, 
farmecul si personalitatea lui, fantezia de costum, de gest, de machiaj. Asemenea 
improvizații nu sînt posibile fără o solidă cultură teatrală, la rindul lor contribuind 
la fixarea acestei culturi prin concretizare. Cerindu-i ca fiecare studiu de improvi- 
zatie să aducă ceva nou în scenă, ele ar folosi imens la dezvoltarea iniţiativei 
studentului. 

Irina Petrescu a stăruit mult asupra necesităţii de a stimula şi a dezvolta 
complex, incă din Institut, gindirea şi gustul actorului. După părerea ei, examenul- 

discuţie, menit să pună în evidență cultura generală şi capacităţile intelectuale ale 
candidaţilor, nu ar trebui să facă parte numai din programul secţiilor de regie si 
critică, ci ar trebui sà se includă si în probele hotăritoare pentru selectionarea 
actorilor, pentru ca tinerii care vin spre teatru să ştie de la bun început că, pentru 
a deveni actor, nu este suficient „instinctul“ teatral, ci sint necesare, în aceeaşi 
măsură, cultura şi deprinderea de a gindi independent. „Ar trebui să se pună mai 
mult accent pe studiul teoretic, în asa fel încît studentul din anul III sau IV să-și 
poată forma singur o concepţie realmente personală, justă, despre rol. Educaţia 
gustului nu se poate împlini numai în limita cursurilor de estetică. În mod firesc, 
ea face parte din programul orelor de artă a actorului și din munca de educaţie 
ideologică în cadrul organizaţiilor de tineret, tocmai pentru a nu rămîne în stadiul 
enuntàrii abstracte a principiilor estetice marxiste, ci a trece la asimilarea lor 
practică şi a le preface într-adevăr în criterii esenţiale de evaluare, în norme de 
conduită.“ Si tinăra asistentă citează ținuta artistică elevată a cursurilor profe- 
sorului Ion Sahighian, care-i învață pe studenti să respingă hotărit tot ce este 
grosolan, vulgar şi facil, în arsenalul mijloacelor de expresie actoricești. Altă 
propunere: să li se dea actorilor posibilitatea să facă și unele studii de regie 
— de pildă, să răspundă fiecare de concepţia, compoziţia plastică si ritmică a 
fragmentului în care nu joacă —, tocmai pentru a se deprinde nu numai cu studiul 
izolat al unui rol și al unui personaj, ci cu efortul de a gîndi în ansamblu creaţia. 


e EMOȚIE SI LUCIDITATE; VĂ PLACE BRECHT ? 


Dincolo de deosebirile fireşti, de gust personal si aptitudini individuale, se 
pot distinge unele atitudini principial diferite, chiar dacă nu totdeauna ele sint 
formulate ca atare. Cei mai multi interpreti tineri preferă modalitatea de teatru 
psihologic, as îndrăzni sà spun chiar „de trăire“, dacă expresia nu ar fi fost 
devalorizată prin interpretări confuze; puţini sint adepti ai interpretării lucide, cu 
evidentă poziţie critică faţă de rol. Ca punct de reper în definirea acestor poziţii 
poate fi folosit Brecht: multi preferă să-l citească decit să-l joace (Victor Reben- 
giuc, Emanoil Petruf, Florin Piersic, [on Bessoiu, Leopoldina Bălănuţă, Valeria Seciu, 
Octavian Cotescu, Mircea Andreescu, Agnes Peter). Unii doresc să-l joace, aşa cum 
joacă si alti dramaturgi (Sanda Toma, Cornelia Gheorghiu). Ciţiva sint admiratori 
entuziaști ai pieselor si ideilor dramaturgului german (Irina Petrescu, Emmerich 
Schăiier, Francisc Fabian). 

lată două poziţii care se opun: Amza Pellea — „Teatrul este o formă de 
cunoaștere care cucerește prin emoție; emoția trezeşte aici gindurile, și nicidecum 

ideile nu declanşează sentimentul. Altfel avem de-a face cu conferinţe, tratate, 
teorii, numai cu artă nu. Asta o cam uită unii dramaturgi, regizori, actori de la noi. 
Mie îmi place, cind mă duc la teatru, sà rid si să pling, şi cred că si publicul 
tot pentru asta vine, în primul rind.“ Irina Petrescu este de cu totul altă părere: 
„Actorii tineri trebuie să devină purtătorii unui sistem de impresionare a publicului 
pe cale intelectuală, nu afectivă. Înnecarea în sentiment e primejdioasă: cum simte 
că a prins, prin emoție, atenţia totală, aproape mistică, a sălii, actorul începe să 
se complacă în această situaţie şi uită si de idee, si de calitatea artistică a emotiei. 
Mi s-a întimplat si mie, in anul IV, cînd jucam Ifigenia: vărsam riuri de lacrimi 
şi pe scenă aveam sentimentul împlinirii, pentru ca după aceea să-mi dau seama 
că lacrimile mele nu au nimic comun nici cu poezia tragică, nici cu inteligența 
atică, şi că am făcut din tragedia lui Euripide o dramă personală, aproape mic- 
burgheză, a unei fete tinere care nu vrea să moară.“ Aici se întrevăd germenii 
unor tendințe deosebite, care ar merita să fie studiate. Cert este, în acelaşi timp, 
că, în ce-l priveşte pe Brecht și teatrul distantàrii, domnește o confuzie care se cere 
lichidată, fireşte, cu ajutorul criticii. (Unii consideră că este vorba numai de o 
formulă teoretică fără importanţă pentru munca practică, alţii mărturisesc cà nu au 
date pentru a înţelege problema, deși i-ar pasiona.) Propunerea lui Emmerich Schäi- 
fer pare cea mai nimerită: a selectiona si a reţine ce se apropie cel mai mult de 
tradiţiile si afinitàtile actorilor si publicului de la noi, din marile sisteme contra- 
dictorii de invätämint teatral, cercetindu-le în spirit creator si critic — Stanislavski. 
Brecht, a cerceta atent experiențele marilor pedagogi contemporani francezi, englezi 
şi americani. Pentru asta, fireşte, este nevoie de o cunoaștere aprofundată a acestor 
sisteme si de experimentarea lor ştiinţifică în teatru si în Institut. 


*» * * 


O multitudine de probleme, o multitudine de preocupări, dintre care destule 
nu au putut fi măcar citate în spaţiul restrins de care dispunem; o generaţie care 
caută, încearcă, visează, se străduie să-şi formeze o concepţie proprie. Propuneri 
dintre cele mai îndrăzneţe si mai interesante: teatre în care să fie construite, de 
la bun început, săli destinate antrenamentului (Ileana Stana Ionescu); școli în 
teatre (Cornelia Gheorghiu); experimentarea unor piese, metode de lucru, concepții 
creatoare care nu pot fi, dintr-un motiv sau altul, aduse la cunoștința întregului 
public, de către grupuri de actori, în spectacole-studiu, destinate anume unor 
dezbateri între specialisti (Emmerich Schäffer); dezvoltarea Asociaţiei oamenilor de 
teatru într-un centru de cultură teoretică şi practică si de antrenament constant al 
actorilor, centru care să aibă un sediu prevăzut cu profesori, săli, biblioteci anume 
pentru a-şi putea împlini misiunea (Amza Pellea). Sint exigenţele mari ale unei 
generaţii care se formează în spiritul maximei autoexigente si care tinde să dezvolte 
climatul şi condiţiile cotidiene de lucru, în asa fel încit să poată da teatrului si 
publicului tot ceea ce dorește să dea. Idealul tinerilor interpreţi, indiferent de 
gusturile si inclinärile lor variate, se concretizează în citeva obiective comune: 
dorința de a lucra în colective unitare si armonioase, dorința de a face parte 
din echipe teatrale constituite în acelaşi spirit, pe afinități comune, într-o atmosferă 
de solidaritate si disciplină, dorința de a intîlni un regizor animator si un director 
animator, care să mu fie preocupaţi numai de realizarea unui spectacol sau a altuia, 
ci să urmărească întreaga dezvoltare a grupului de interpreţi. Prin -aceasta, tinerii 
actori se încadrează în linia majoră de dezvoltare a mișcării noastre teatrale, al 
cărei ţel principal este, acum, tocmai crearea unor colective creatoare vii, unitare 
ca spirit, puternice, care să ducă mai departe, la nivelul cerinţelor teatrului con- 


temporan, tradiţiile realiste ale teatrului rominesc. 
WWW.clmec.ro 


ANIVERSARE 
SHAKESPEARE 


Printre noi 


n toamna anului 1592, dramaturgul Robert Greene, bolnav, încoltit 
de datorii, își simte si cariera, altădată mult pretuità, încheindu-se 
în nepăsarea ingrată a amicilor şi publicului. Plin de obidă, îşi scrie şi îşi publică 
— mai mult pentru uzul creditorilor —:memoriile. În ele, printre altele, îşi averti- 
zează confrații — dramaturgii zilei: Marlowe, Peel, Nash — împotriva actorilor ne- 
recunoscători, şi “indeosebi împotriva “äloasei prezențe, în lumea teatrului, a unei 
„inimi de tigru în “piele de soitàr* care, ca: un Johannes factotum, ar fi acaparat 
şi meșteștugul, si satisfactiile versului alb al scriitorilor ce s-au consacrat scenei, si 
funcţiile si îndeletnicirile de tot felul ale scenei ca atare, ajungind astfel, în închi- 
puiféa lui prezumţioasă, a: se socoti- „zgilţiie-scenă“ (shakesceene) al Angliei. Aflăm 
în pe a confesiuni amare, animate dé o dezläntuitä pornire pamfletarà si împànate 
cu străyezii+ aluzii «la ' opera, la multipla ‘activitate si la numele lui William Shakes- 
peare, :cèle. dintii comentarii —-si cele xlintti știri — în legătură cu existenţa si 
începuturile lui artistice, Poate ar fi-«renwintat sărmanul Greene la inveninatul său 
calămbiit, 'dacă' ar: fi “Bănit“că "intenția! difâmatoare care-l iscase se va răsturna 
curind, înregistrind, impotrivä-i, o realitate; dacă ar fi presimtit că tînărul invectivat, 
actor si poet venit din linistitul tirg al Stratfordului în zgomotoasa lume a bursei 
si a pieței Sf. Paul din Londra, va zgudui, în adevăr, din temelii, teatrul ţării si 
epocii. sale; ba, mai mult, că opera lui va mişca din tîtini, si pe continent, resortu- 
rile străvechi ale artei si poeziei dramatice, restructurindu-le, deschizindu-le noi 
orizonturi. , 

Dupä scurgerea de patru ori secularä a anilor de la nasterea ,mindrei lebede 
de pe Avon“, numele Shakespeare se însoteste, şi astăzi încă, cu gloria forţei nealterat 
luminoase a uriașei și inefabilei lui moșteniri. Și astăzi încă? Poate, mai degrabă, 
mai cu seamă astăzi. Deoarece abia epoca noastră — prin tot ce-i caracterizează 
främintärile, elanurile, aspiraţiile, certitudinile, nehotăririle, tendinţele, contradicţiile, 
perspectivele — recunoaște în opera shakespeareană nu doar temeiurile adinc uma- 
niste general dominante în cultura unui moment de răscruce al istoriei, cum a fost 
Renașterea. Ea recunoaște, alături de ele, premisele răspunsului revoluționar, dat ma- 
rilor întrebări de veacuri ale omului, si pe care abia la răscrucea de acum a istoriei. 
în perspectiva eliberäriii sale totale si definitive, omul e în măsură să-l capete — și-l 
capătă. Mai mult decit orice altă posteritate, epoca si lumea noastră se apropie de 
lumea operei shakespeareene, cu puterea de înțelegere si cu pregătirea unei înțelegeri 
a esenței şi sensurilor ei ultime, cu bucuria de a desprinde din ea izvoarele de vis 
ale unor realităţi către care inaintäm aevea. Niciodată, de-a lungul drumului de patru 
veacuri care ne despart de dinsul, omenirea nu a salutat, ca astăzi, universul poetic, 
filozofic, uman al lui Shakespeare, ca pe o regăsire. E drept, pe parcursul acestui 
drum s-a dezvoltat — agitată de vehemente şi nespus de felurite contradicții și 
bătălii — o întreagă istorie a recunoașterii, a promovării, a afirmării, a räspindirii 
lui Shakespeare în lume. Urmărindu-i cursul, plin de cele mai surprinzătoare 
meandre, constatăm însă — chiar în cele mai entuziaste argumente şi mărturisiri 
apologetice, de natură să creeze adesea în jurul poetului atmosfera unui adevărat 
cult — că privirile si judecälile se opresc multumite la suprafața incintärilor sau 
coboară în adincuri si le sondează, dintr-o perspectivă străină (adeseori meschinà 
si îngustă), în orice caz mult îndepărtată perspectivei ce luminează si dă vastitate 
și forță operei shakespeareene. Cei patru sute de ani de după Shakespeare au fost 
patru sute de ani de încrucișări adesea vehemente de păreri şi de poziţii adverse, 

faţă de conţinutul şi faţă de idealurile umaniste ale Renașterii, ale lui Shakespeare 
— cel mai mare poet al Renaşterii. Geniul de la Stratford a pătruns de aceea pe căi 


nespus de contradictorii — cînd susținut cu pasiune, cînd răstălmăcit si întunecat 
cu neînțelegere sau perfidie — în conștiința omenirii. 
În adevăr... 


Continuat epigonic de urmașii lui imediati, a fost multă vreme repudiat, pinä 
la uitare, în propria lui țară. Voltaire l-a „introdus“ cu simpatie, der ca pe o curio- 
zitate, într-o Frantà absolutistă, prezentindu-l ca pe un „nebun seducător“, ca pe 
un „barbar amabil“, Lessing — și după el o pleiadă de alti mari gînditori ai artei 
şi artisti ai scenei germane — l-a impus într-o Germanie obosită de imitatia servilà 
a teatrului de curte francez. Dar, în teatrul aceleiași Germanii, s-au găsit alti dra- 
maturgi și critici de artă care s-au străduit să-i reducă valoarea pînă la „desființare“, 
atrăgindu-și, fireşte, prompt singura replică de care erau vrednici: batjocura. Istoria 
literaturii shakespeareene le păstrează numele si corpul de opinii, intepate ca într-un 
insectar muştele. Şi nu ne putem opri să amintim aici, în legătură cu unul dintre ei — 
R. Benedix — dialogul angajat într-un celebru schimb de scrisori de către Engels și 
Marx t, Poziţia unora ca Benedix a făcut totuși „vogă“ si a creat în jurul lui Shakes- 
peare o anumită stare de confuzie, nu lipsită de consecinţe. 

L-au îmbrățișat, în schimb, romanticii, pentru patosul omenescului ce zvîcneste 
în opera lui și pentru modalitatea cu care teatrul lui mișcă acest patos: l-au îmbră- 
tisat, tactic, împotriva romanticilor, si credincioșii evoluati ai clasicismului, stră- 
duindu-se să şi-l anexeze. A fost admirat pentru substanța religioasă (ici protestantă, 
colo catolică), şi a fost admirat dimpotrivă (şi deopotrivă) pentru substanța atee 
a dramelor sale. I s-a relevat marea știință de a vedea și construi caractere, si i s-a 
tăgăduit știința de a caracteriza. I s-a reproșat libertatea necumpănită în compoziţie, 
şi i s-a admirat, dimpotrivă, unitatea polifonică a arhitecturii dramatice. S-a socotit 
scrisul său golit de orice stil, și s-a desprins, dimpotrivă, din bogăţia nelimitată de 
tonuri, de culori, de accente ale aceluiași scris o originalitate stilistică inegalabilà. 
A -fost judecat și osindit pentru lipsa fondului moral, si a fost, dimpotrivă, prețuit 
pentru profundul zăcămint etic al inspiratiilor și creaţiei sale. I s-a reproșat in- 
cultura (cultura de împrumut, superficialitatea informaţiei sale culturale); și, dimpo- 
trivă, neînchipuit de vasta lui comoară de cunoștințe și familiaritatea lui cu ultimele 
concluzii și aflări filozofice, ştiinţifice, economice, juridice, politice, lingvistice, ar- 
tistice, administrative, geografice, botanice ale vremii sale au determinat supoziţia 
că Shakespeare n-ar fi Shakespeare, ci numele sub care s-ar ascunde fie Baco de 
Verulam, omul vastei gindiri şi vastelor intrigi politice, fie contele Ruthland, fie 
contele Derby, fie al 17-lea conte de Oxford, fie cine știe care alt obraz al intelec- 
tualitàtii sau al lumii de curte elizabetane. Uriasa literatură shakespeareană a crescut 
astfel munte, în cercetări arhivistice, criptografice, iconografice, comparatiste, inter- 
pretative, biografice, monografice — toate speculind, fie global, fie partial, opera 
si viața poetului, comentind ba o latură, ba alta a creaţiei, a personalității, a acti- 
vitàtii lui. S-au adunat mii, zeci de mii de tomuri, comunicări, intervenţii cu mai 
mare sau mai mic răsunet, pătrunse unele de bun-simt si judecată sănătoasă, altele 
străbătute de enormitàti, insotind nu mai putin numeroase prelucrări şi adaptări, 
tălmăciri si răstălmăciri, înjghebate cu și fără har, fie pentru uzul unui anumit 
public,- fie pentru. înlesnirea unor anumiţi actori, fie pentru gloria tălmăcitorului, 
fie în perspectiva reală a îmbogăţirii tezaurului cultural al ţării în care opera lui 
era transpusă. Toate însă, într-un fel sau altul, au contribuit — pe parcursul sutelor 
de ani —-la ràspîndirea, de-a lungul şi de-a latul lumii, a operei marelui Will, 
la statornicirea definitiv şi unanim recunoscută a valorii ei cultural-artistice. 


* * * 


La o sută de ani după moartea dramaturgului, Dryden îl socotea, „iubindu-l“, 
Homer — părinte al poeţilor dramatici englezi. Shakespeare este astăzi, necontestat, 
© culme a poeziei ca atare si a poeziei dramatice universale. Persistenta lui peste 
veacuri în gindirea si cultura omenirii nu este insă una muzeală, de ordinul vene- 
ratiei încremenite, de care se bucură atitea alte mari figuri ale trecutului. Moste- 
nirea lui are virtuțile propulsive ale vieţii; ea trece din generaţie in generaţie, 
asa cum observase Carlyle, oferindu-se mereu altor înţelesuri. Întelesurile succesive 
la care, în acest mare răstimp de secole, s-au oprit generaţiile, n-au ajuns a aduna 


1 Karl Marx şi Fr. Engels, „Despre artă şi literatură”, Ediţia romină, pag. 223—224. E.P.L.P., 1953. 

însă într-o viziune unitară — cu atit mai puţin general satisfăcătoare — oceanul 
de tilcuri din cite se constituie moștenirea lui Shakespeare. Pentru că acele înțelesuri 
vorbesc mai degrabă despre climatul de viaţă, despre principiile, convingerile, velei- 
tàtile şi ambițiile respectivelor generaţii, decit despre Shakespeare si opera lui. Ele 
căutau, cu nedisimulată subiectivitate, în opera poetului si trăgeau din prundisul ei 
de gindire şi visare ceea ce le era sau li se părea adecvat, ceea ce, așadar, socoteau 
că poate susține propriile lor poziţii în artă, în cultură, în viaţă. Aşa s-a petrecut, 
cum am arătat, cu „sensurile cristianice“ ; la fel, cu „baza aristocratică“, „antidemo- 
craticà“, ba chiar ,mizantropä” a concepţiei sale despre lume; la fel, cu „fondul 
pesimist“, depresiv, încarcerat al spiritului său. Replica acidă adusă de un Bernard 
Shaw unor atare „înţelesuri“ a fost, desigur, semnul unei luciditàti drepte, care n-a 
încetat niciodată să echilibreze ignoranta, miopia sau pur şi simplu ineptia interesată. 
Fenomenul apariţiei si succesiunii acestui fel de înţelesuri nu poate scăpa însă 
observaţiei: el este un produs specific al unei epoci, al unei orînduiri, al unei 
culturi certate cu obiectivitatea ştiinţifică, neobișnuite să vadă în artă izvoarele şi 
implicaţiile ei complexe, istorice-sociale. Nici generaţia de azi, undeva pe meri- 
dianele existentialismului si ale absurdului, nu se refuză de aceea efortului de a 
descoperi pe Shakespeare ca precursor al „filozofiei“ neantului si angoissei, ori al 
artei fundate pe acte gratuite. Contraponderea judecății sănătoase e, neîndoios, în 
anii nostri, mai puternică, decisivă. Bunul-simt, el singur, liber de orice alt criteriu, 
de orice altă armă de apreciere, întimpină cu suris încercarea unei „teorii“ potrivit 
căreia Shakespeare ar fi „un dramaturg al absurdului“, potrivit căreia „linia absur- 
dului ar fi dobindit la Shakespeare, în limitele timpului său, un caracter imperativ, 
mult mai clar decit o dobindeşte la Beckett“! E limpede că ne aflăm în fata unei 
excentricitàti neputincioase, fără şansele nici unei consecințe serioase. Putem, de 
aceea, face abstracţie de ea, pentru a nu ruşina generaţia epocii contemporane. 

Cercetătorul, ca şi lectorul şi practicianul artei teatrale de astăzi, nu numai 
cel înarmat cu criteriile şi orientarea ştiinţifică materialist-dialectică şi materialist- 
istorică, dar si cel a cărui gindire pur si simplu nu a rămas indiferentă la experiența 
istorică a veacurilor, reciteste opera shakespeareană si meditează asupra ei, punînd-o 
în același timp în relaţie cu momentul istoric și cu condiția umană care au generat-o, 
și cu momentul nostru istoric, si cu zările către care se indreaptă astăzi umanitatea. 
Receptarea si valorificarea contemporană a moştenirii lui Shakespeare se fac de pe 
o treaptă calitativ nouă, față de întreg trecutul celor patru sute de ani depășiți. 
Se fac în dorința de a surprinde în ea nu înţelesuri arbitrare, circumstantiale, de 
oportunitate, ci semnificaţiile ei genetice, reale. Acţiunea de cercetare a tezaurului 
shakespearean se continuă, de aceea, astăzi, cu febrilitatea începuturilor de drum. 
(S-a stabilit că e nevoie să citeşti cite două sute de pagini zilnic, ca să poţi ţine pasul 
cu tot ce se scrie despre si în jurul lui Shakespeare.) Nu ne aflăm în fata unei 
acţiuni fastidioase si distante — de pură arhivisticà, de catedră, de bibliotecă —, 
ci în faţa unei adevărate întreprinderi de restaurare. Ea e determinată nu atit de 
impulsul firesc al admiratiei, cît de sentimentul adinc — mai temeinic si mai elocvent 
decit orice alt omagiu postum — al actualitàtii lui Shakespeare. Forţa de atracţie 
pe care o exercită geniul său asupra contemporaneitàtii depăşeşte cadrele vastului 
si permanentului univers de iîncîntare care-i este propriu: Shakespeare începe să 
pătrundă in conștiința oamenilor de astăzi ca un zăcămint productiv al drumului lor 
în viaţă, în artă, în cunoaștere. Nu e întimplător valul de interes pe care — mult 
inainte de a se decide sărbătorirea lui jubiliară — oamenii de teatru, ca şi masele 
de spectatori de pretutindeni, îl manifestă față de repertoriul shakespearean, față de 
incercările unei noi — substanţial noi — valorificäri a acestui repertoriu. E vorba 
de stràduinta de a depăşi stadiul marilor, dar simplelor virtuozitàti, în reliefarea 
expresiei cu care se mărturiseşte umanitatea shakespeareană, pentru a pune expresia 
(așadar elementul ilustrativ, senzorial) în slujba sensurilor, pentru a conditiona 
expresia de aceste sensuri. Ceea ce a făcut recent Peter Brook cu Lear e gräitor. 
Şi ceea ce, înaintea lui, a realizat Laurence Olivier cu Hamlet, cu Richard ai III-lea, 
cu Titus Andronicus ; şi ceea ce, pe linia experiențelor lui, a îndrăznit Brecht, „rescri- 
ind“ Coriolan, şi ceea ce, uneori cu poticniri inerente, dar tocmai prin ele revelatoare, 
se experimentează la nol, 


Interpretarea de veacuri limitată la psihologic, la compozițional, a caracterelor, 
— interpretare-,basorelief“, cum o numea, fără satisfacţie, Eminescu — se lărgește 


! cf. Kurt Bork. „Zum Shakespeare—Jahr, 19647, in „Sonntag, nr. 741964. 


si se adinceste în interpretarea istoric-social condiţionată de astăzi. Tinta emotivă 
se doreşte atinsă prin canalul gindirii, al sublinierii ideilor. Altădată, acestea erau 
fie total eludate, fie escamotate din spectacol, ca unele ce ar stinjeni cursivitatea 
acţiunii dramatice-scenice si a receptării ei, ori chiar valorile expresive de ansamblu 
ale spectacolului. Tradiţia de pină acum a reprezentării teatrului shakespearean s-a 
închegat astfel din inläntuiri de scene tari — tragice sau ilariante —, din punerea 
în prim-plan a fabulei nude si, ca atare, din subordonarea cuvîntului față de evo- 
lutia eufonicä şi de dinamica euritmică a gestului și mimicii actorului. Marile. 
celebrele tirade si monoloage care au făcut gloria atitor interpreti — de la Garrick 
şi Kean pînă la Aristide Demetriad, ca să ne oprim la un exemplu din teatrul 
nostru — s-au înșurubat în respectivele spectacole mai mult pentru prilejul demonstra- 
tiei unor mari daruri interpretative, decit pentru interpretare însăși. Ceea ce a fost 
însă, printre altele, revoluţionar, „zguduitor“ în teatrul iniţiat de Shakespeare a fost 
ideea. Forţa ideii şi încorporarea teatral-emotionalà a acesteia, rămăseseră, pînă la 


Shakespeare, o virtute deplină a anticilor. Formele mai noi de teatru — moralitätile. 
„Măştile“, dramele mai evoluate, de groază si singe, atit de gustate de publicul 
vremii — se structurau mai cu seamă pe intimplàri, pe situaţii, pe constatări. Ideea 


se retrăgea, didacticist-amvonic, în comentariul final al moralității, ori se lăsa, pur 
si simplu, abandonată hazului burlesc ori fiorului primar. Shakespeare structurează 
însă motivele, situaţiile si acţiunile dramatice, după croiala formaţiei lui, conturate 
şi închegate în suflul şi spiritul celor mai înaintate posturi ale gindirii epocii, epocă 
cuceritoare a dreptului omului la libertatea de a rationa viața şi lumea, cuceritoare 
a raţiunii ca atare, ca armă supremă în înțelegerea propriului său rost si destin in 
lume. El filtrează, de aceea, cugetarea în dramă ca pe un element primordial; 


Castelul danez Kronborg, considerat „prototip al Elsi- 
nor-ului (gravură după un desen de Hans Knieper—1582) 

o implică în acțiune si nu se sfieste să-i dea valoare şi s-o trateze scenic ca pe o 
acțiune, Hamlet e o continuă cugetare — o cugetare dramatizatà, o cugetare esenţial 
dramatică — încărcată de esentele poeticului. Exemplul ţine poate, în această privinţă, 
de excepție. Nu poţi însă gîndi nici o lucrare a lui Shakespeare înafara cugetării, 
fără a-i îngusta ori diminua anvergura, fără a-i rarefia sau atrofia însăși clocotitoarea 
ei combustie dramatică, teatrală. „Modernii“ care copiau pe Shakespeare — și despre 
care Voltaire spunea că „ceea ce era reuşit la Shakespeare este fluierat la ei“ — 
cădeau în dizgratia spectatorilor tocmai pentru că nu realizau, imitindu-l, ponderea 
ideii şi forţa cu care ideea este, la Shakespeare, în stare să răscolească spiritele, 
să le anime, să le înalțe, sà le prăbușească din punct de vedere dramatic, deci şi 
înlăuntrul acţiunii scenice. 


Ideea shakespeareană — apanaj, pînă nu de mult, al lecturii solitare — tinde 
să fie restaurată, în teatrul epocii noastre, cu toate consecințele ce decurg de aci, 
in arta ca atare a spectacolului. Nu e această întreprindere rodul unor capricii 
cu dinadinsul inovatoare. Dar teatrul contemporaneitàtii noastre este teatrul în 
care, prin excelenţă, s-a impus — după un lung interegn ilustrativist — oglindirea 
realitàtilor prin comentarea lor, prin punerea lor sub semnul întrebării. intelese 
şi cercetate nu ca niște stări „date“ o dată pentru totdeauna, ci ca un proces de 
continuă devenire, realităţile constatate (viziunea şi formula descriptivistă a acestor 
constatări, mai bine spus) nu mai pot avea decit dimensiuni și funcţii episodice, 
supuse vremelniciei. În esența lor, realităţile ne vorbesc mai mult prin ceea ce tind 
să devină decit prin aparenţa lor statică. Procesele complexe ale acestei deveniri 
apar, în raport cu aspiraţiile, cu activitatea, cu relaţiile umane, în chip firesc subju- 
gate de întrebări și răspunsuri — de idei — ce se solidarizează ori se înfruntă, în 
numele unor convingeri, unor principii, unor cauze — unor idei directoare și motrice. 
E, în acest climat, dominat de freamătul si ciocnirea ideilor, unul din semnele 
distinctive ale unor mari schimbări sociale si istorice. În climatul unui atare 
freamăt a trăit si a creat Shakespeare. Boarea acestui climat, răzbătind pînă la 
noi, poartă o aromă oarecum, dacă nu chiar cu deosebire, familiară: epoca noastră 
trăieşte doar si ea, pe o altă treaptă istorică, în visurile, în luptele, în ambianța 
unor cruciale transformări; și anume, a celor mai cruciale transformări petrecute 
vreodată în istoria omenirii. Cu atit mai mult. 


Cind teatrul de azi face, de aceea, efortul de a pune în valoare bogăţia de 
idei a operei shakespeareene, el realizează, o dată cu un act reparator, un act 
demonstrativ de afirmare a artei contemporane. 


+ + + 


Ideea nu circulă însă la Shakespeare de-sine-stătătoare; nu pluteşte şi nu 
coboară din nori. Forța ei de penetratie, am spune agitatorică, si căptuşeala ei 
arzător : pasională vorbesc despre sorgintea ei nemijlocită — viața; despre țelul 
ei nemijlocit — adevărul; despre îndatorirea ei nemijlocită — a sluji omul, li- 
niştea și armonia lui lăuntrică, a-i pregăti fericirea. Prețul mare pus pe gîndire 
ascunde, la Shakespeare, dorința -de cunoaştere, de adevăr, de luciditate. „Ce-am 
spus e simplul adevăr; atît! Nimic mai mult” — spune curteanul lui Lear,.în legă- 
tură cu avatarurile nefericitului rege; Shakespeare ar putea-o mărturisi în legătură 
cu întreaga lui operă. Rațiunea, luciditatea trezità prin rațiune apar, de altfel, 
la el ca o nevoie organică de orientare, într-o lume împinzită de toate negurile, 
cum era aceea a vremii sale, o lume ce se libera de chingile misticismului me- 
dieval şi înainta, încărcată încă de prejudecăţi, inhibatä de temeri si stinjenitä 
de stingăciile primilor pași, înspre niște tàrîmuri de lumină, în care nu îndrăznea 
să creadă, dar care o ispitea cu tăria nădejdilor mîntuitoare. Nehotărirea si în- 
doiala se însoțeau în această lume cu îndrăzneala, cu pornirile aventuroase, cu 
eroismul. Sentimentele si conviugerile se amestecau cu contrariul lor. Omul, dornic 
a se realiza, îmbrăţișa principiul opresiunii tiranice. Strălucirile aparente se 
amestecau cu valorile reale. Un cumplit joc între bine și rău, adevăr şi eroare, 
adevăr si minciună, între ieri si azi, între individ si societate, între individ si 
natură, între conştiinţă şi ticăloşie, între sărac si bogat, puternic si slab miscau 
momentul istoric, sub zodia unor înnoiri ce-și făceau irezistibil loc, răzbind o 
milenară acomodare la vechi. Acest joc al contradictiilor cuprindea atit sferele 
înalte, politice, ale unui stat ce creștea la conștiința închegării lui naționale; cît 
şi sferele relaţiilor de clasă, într-o societate ce-şi destrăma țesătura feudală 

Reconstituire a unei scene din 
spectacolul original cu Timon 
din Atena (desen de W. C. 
Albright) 


pentru a primi în urzeala ei o burghezie zgomotoasă, încă nu deplin cristalizatà, 
dar cu vädite porniri de parvenitism, de acaparare; cit si sferele păturilor de 
jos — totdeauna „de jos“ —, a căror condilie resemnatà le împingea totuşi sà în- 
cerce, sfielnic, experiența răzvrătirilor; cit şi sferele gindirii, în care natura se 
proiecta în toată imensitatea ei, ca un instrument posibil în mina omului, în care 
legile naturii prinseseră sà zdruncine temeliile legilor oarbe ale divinității; cit 
si sferele constiintelor, în care marile idei ale regăsirii omului cu sine însuşi 
— putinţa expansiunii sale libere, dreptul la demnitate si la visare — erau con- 
tracarate de înfățișări noi ale unor deprinderi vechi, ce tindeau să mențină 
umanitatea în meschinărie, poltronerie, egoism. Era o lume în care lumina alterna 
cu bezna, exuberanta, cu depresiunea, bucuria de a trăi, cu gindul în darul izbä- 
vitor al morţii. O lume în care capetele incoronate și fețele impunătoare ale nobi- 
limii se impuneau atenţiei pe acelaşi plan cu omenimea pestriță din piețe si 
bilciuri, din taverne și închisori, de pe cimpurile de luptă si de pe vasele pirate- 
resti, din sate si tirguri. O lume în care poezia, știința, speculatia filozofică se 
însoțeau cu intriga de palat, complotul, asasinatul. 

„Am o rană în țeastă” — exclamă, cu mintea rătăcită, Regele Lear. E stri- 
gătul după armele raţiunii, după un criteriu clar de judecată, de selectare a va- 
lorilor, de cumpănire între aparente şi esenţă, de desprindere a esenței din apa- 
rentà. Marea însușire a lui Shakespeare a fost de a fi dobindit acest criteriu, de 
a fi îmbràtisat cu luciditate aspectele anarhice ale realitàtilor vremii sale. Teatrul 
său nu omite, din această vastă panoramă a unei lumi haotic sfisiate de contra- 
dictii si contraste, mai nimic din ceea ce îi făcea frumosul si din ceea ce o 
urițea. Tipologia shakespeareană e nesfîrsità în varietate. Dar ceea ce e cu deo- 

sebire de seamă e că poetul nu s-a pierdut în ea. El a știut să distingă, sub părel- 
nica încilceală de nepătruns a lumii și vremii sale, curgerea majestuoasä, ine- 
branlabilă, a istoriei, să vadă in curentul istoriei elementul ordonator al haosului 
ce-i stătea în faţă. Ideile lui — teatrul lui — sînt dominate, de aceea, de acest 
suflu puternic al istoriei în plin mers. Ea, istoria, dă, înaintea oricăror alte consi- 
derente, măreție, greutate, monumentalitate operei sale. Nu numai „cronicilor“ lui, 
în care conştiinţa istorică se împerechează cu orgoliul national. Dar marile lui 
drame sînt mari drame ale omului, pentru că, deasupra problemelor chinuitoare 
ce se dezbat, planează istoria, dinamica transformărilor sociale. Putreda Dane- 
marcă în care, ca într-o temniţă, prințul Hamlet se zbate pentru adevăr; pră- 
busirea sub povara contradictiei între setea de a cunoaște si necunoastere, a lui 
Othello; puterea inàltàtoare, de convingere, a Volumniei; drumul spre putere 
și prăbuşire, „binele existind în rău“, la Macbeth; drama izolării lui Timon din 
Atena; căile rătăcirii, dar si ale înseninării lui Lear; toate acestea, și multele 
celelalte drame propriu-zise, drame ale caracterelor lui Shakespeare, sint mai 
putin proiectate asupra indivizilor cît asupra unei întregi umanitàti, pe care 
Shakespeare o individualizează în exemplare multiple, conditionindu-le istoric. 

E limpede că proporţiile pe care poetul le împrumută eroilor lui răspund 
realitàtilor rinascentiste — înaripate de existenţa visurilor si oamenilor titanici. 
Dar în aceste proporţii se simte și o pornire deliberată a poetului spre hiper- 
bolare, pornire pe care o distingem şi în formula, nouă pentru vremea lui, și 
generală a dramaturgiei lui, a îmbinării dramaticului cu eposul și cu desfăşurarea 
epică a acţiunii. Recunoastem această hiperbolare si în așezarea contrastantă a 
ceea ce Engels numea „fundal falstaffian“, în spatele marilor figuri exemplare 
cărora poetul le dă viaţă si dreptul la prim-plan £. 

Termenul „fundal“ este o metaforă. Ea ţine seamă de datele istoriei și de 
posibilităţile ei de a fi cuprinse în teatru. Poporul n-a constituit, nu putea 
constitui, și mai ales nu se putea manifesta, pe vremea lui Shakespeare, ca o 
forță socială motrice evidentă. Marile întrebări și marile crize de conștiință, 
ca şi actele de exemplaritate — în bine sau în rău — reveneau reprezentanţilor 
de prim-plan ai societăţii epocii (clasei dominante: regilor, nobililor, curtenilor) 
si reprezentanţilor claselor abia mijinde, ce năzuiau spre dominație, ai burgheziei. 
Dar tocmai de aceea e uimitor să descoperi că omul din popor atinge sistemul 
nervos al dramaturgiei lui Shakespeare în cele mai sensibile locuri; că, fie în 
acţiune, fie pe marginea acţiunii dramatice, poporul e prezent: observă, rezo- 
nează, înalță ori coboară tensiunea dramatică, prin comentariul său, ori măcar 
prin culoarea activă a prezenţei lui, dacă o acţiune propriu-zisă nu-i poate fi 
prilejuită. Nebunii si clovnii sint purtătorii de înţelepciune, de umanitate, de 
rezistență la injurii, de orientare parabolică in viaţă, spre demnitate, spre adevăr, 
spre optimism. Substanţa lor este erasmică. Dar ea nu ţine în nici un caz de 
umanismul patricianic care înflorea la curtea regilor ori în saloanele progresiste 


ale aristocraților — acestea, străine de tradiţiile, ba chiar dispretuind tradiţiile 
gindirii şi poeziei populare. Nebunii lui Shakespeare vin din popor, şi, prin sen- 
tintele lor — cu limbajul si formulele stilistice ale poporului —, ei emit sentintele 


poporului în legătură cu întimplările istoriei si cu destinele oamenilor. Grefierul 
care lansează, în Richard al III-lea, muta lui zvicnire protestatară împotriva despo- 
tismului, e si el om din popor. Talbot, eroul national, ale cărui isprăvi Shakespeare 
le pomeneşte în termenii deopotrivă ai avintului si ai duioșiei, în una din primele 
lui creaţii, e un erou popular. Marile aspirații utopice pe care Shakespeare le 
preia de la Thomas More şi Montaigne, înainte de a fi revelate în Furtuna ori în 
Timon din Atena, ori în alte lucrări, sint puse cu accente, e drept surprinse de 
ironie, dar în fondul lor indicînd poziţia revoluţionară a poporului, în gura lui 
John Cade, fiu de zidar. E drept, Shakespeare a văzut lumea descultà si înfometatà 
si truditä a străzilor, a satelor, a oștilor, a cîrciumilor, în straiele ei ponosite, 


l Să notăm că și această cuprindere, sub specia istoriei, a realitätilor problemelor umane; și această 
dispoziţie spre hiperbolare, spre surprinderea valorilor titanice ale eroilor, ca gi punctarea contrastantă a vieții 
şi problemelor mărunte ale omului în miezul întrebărilor cruciale pe care și le pun eroii; și orientarea dra- 
maticului sub aspectul procesual al vieţii, spre fixarea caracterului ci curgător, epic, supus transformărilor, sint 
caracteristice unui teatru aflat în pragul unor mari despärtiri de ape. E de aceea explicabil că vibrația scrieri- 
lor dramatice de astăzi cheamă gi ca in actualitate dramele shakespearcene. Teatrul epic — ca să ne limităm 
la una din direcţiile cele mai puternic reprezentative ale construcţiei contemporane a dramaturgiei — işi 
trage, mărturisit, rădăcinile din studierea atentă și minuțioasă a lui Shakespeare. 

în conştiinţa ei neevoluată, în disponibilitatea ei deopotrivă la viciu şi versatili- 
tate, ca si la devotament şi eroism; el a ironizat-o adesea și a dispretuit-o 
adesea. Totuși, poporul apare în piesele lui ca un criteriu de apreciere a faptelor 
eroilor lui, şi, în orice caz, ca o realitate de care nu se poate desface fără a 
risca falsificarea, prin unilateralitate, a lumii pe care o oglindea. Si, dincolo de 
aceasta, întreaga creaţie a lui Shakespeare, adăpată la cele mai înalte — si cele 
mai înaintate — surse şi concluzii culturale şi filozofice ale timpului său, e de 
neconceput fără izvoarele populare de care s-a folosit, pe care le-a integrat 
elementelor culte, dînd acestora o savoare, o pregnantà caracteristică si o forță 
de convingere specifică. Acestea, prin motivele dramatice, prin limbaj, prin în- 
drăzneala și coloritul replicilor, prin dezinvoltura neconformistà a atitudinilor din 
„fundal“, fac si suculenta, dar, pinà la urmă, si substanța artei shakespeareene. 


* * * 


Fireste, caracterul popular al operei lui Shakespeare e un capitol care nu 
se lasă închis între graniţele unei atit de repezi adăstări, numai asupra unuia 
din aspectele sub care acest caracter popular se manifestă. Intrind însă în încer- 
carea de a descifra mesajul operei sale, caracterul esenţial popular al gîndirii si 
poeziei shakespeareene te întimpină în toată complexitatea coordonatelor lui, 
în tot dinamismul lui, ca un element de bază, alături de înaintata lui gindire 


filozofică, cu care se întrepătrunde organic. Mesajul shakespearean — luminos, 
bucuros de viaţă, chiar dacă uneori strivit de umbrele întunecate ale împreju- 
rărilor — este un mesaj îndeobște deschis perspectivei, nu soluţiilor. Si, des:gur, 


în neîntelegerea acestui caracter deschis al dramei sale, Shakespeare a putut fi 
aşezat pe o schemă involutivă, care porneşte de la entuziasmul sclipitor al primelor 
comedii, coborind mereu mai adinc spre o depresiune ce ar sfirsi în „disperarea 
ce se mîntuie în rugă“ a lui Prospero. Mesajul lui Prospero nu e însă disperarea. 
Dimpotrivă, e reîntoarcerea în lume, în societate, în luptă, in încrederea în 
oameni. Prospero se desface de ceea ce-l despärtise de oameni — ridicindu-l 
într-o zonă de putere supranaturală, demiurgică —, pentru a reintra, senin, regăsit 
cu Sine și regăsindu-se, în rindul oamenilor, asemenea lor. Adesea motivul însin- 
gurării asaltează pe eroii lui Shakespeare. Uneori din dorul utopic după „virsta 
de aur“ si după forța purificatoare a naturii. Alteori, ca o atitudine de frondă, 
de răzvrătire. Totdeauna, cu substrat amar critic la adresa societăţii, a corupţiei 
ei, a ticăloșiei ei. Soluţia evaziunii din societate, care de asemenea se întilnește 
la Shakespeare, e desprinsă din viziunea societàtii-temnità, în care omul timpului 
lui Shakespeare trăieşte. Ea e echivalentă cu soluţia depäsirii realităţii în fantastic. 
Si, într-o privință, cu soluţia disimulàrii — a refuzului de a se mărturisi, de a se 
declara. Multfolositul motiv al „lumii ca teatru“ apare în adevăr la Shakespeare 
şi ca preluarea unei vechi concepții fataliste, potrivit căreia omul îşi trăieşte 
viața precum actorul un rol — lipsit de posibilitatea unei intervenţii personale 
în destinul său; şi ca o aplicaţie a unor norme cinice de sursă machiavelică; 
dar, în sfirșit, şi ca o atitudine de închidere în sine, de autoclaustrare, de izolare 
de lume prin întoarcerea în sine. Dar, prin acest joc al aparentelor, această disi- 
mulare se vrea un gest de autoapărare în fata lumii. Rezultatul: singurătatea. 
Singurătatea însă — și actul însingurării — nu se păstrează pină la urmă, oricit 
de justificate, ca soluţii. Shakespeare le condamnă. Strigătul lui Lear: „Sint sin- 
gur... singur...“ e mai plin de deznădejde decit deznădejdea care l-a determinat 
pe Edgar să îmbrace pielea nebuniei, pentru a se putea mişca netulburat si 
nevătămat în viaţă. 


Întoarcerea la oameni, oricit de crudă așezarea lor momentană — si lupta 
pentru înfringerea, îndepărtarea, îndreptarea acestei așezări —, e chemarea, finală, 
de sinteză a geniului de la Stratford. Este aspectul care încununează și dă perspec- 
tivă de dăinuire universului său si gîndirii sale. Potentat cu încrederea în forțele 
sănătoase si ingenue ale poporului, acest aspect completează trăsăturile ce-l apro- 
pie pe Shakespeare de convingerile, de orizonturile, de avinturile contempora- 
neitàtii noastre. 

Ecoul marilor visuri şi convingeri umaniste ale lui William Shakespeare 


răsună în realități, în realităţile in plină desfășurare de azi. Shakespeare e 
printre noi. 


o fi 

Pe scenele 
rominesti 


retuitä de colegii de breaslă, de oamenii de litere si de masele de spec- 
tatori, opera shakespeareană se impusese pe scenele engleze datorită 
caracterului său larg popular si bogăției de experiență umană care 
îmbràtisa cele mai variate aspecte ale vieţii nationale din timpul Renașterii. Treptat, 
însă, teatrul s-a depărtat de cerințele maselor largi, care s-au văzut. excluse de 
la spectacole şi prin taxele mult ridicate. În secolul al XVII-lea, creaţia shakes- 
peareană capătă o importanță mai mică decit piesele destinate curţii sau burgheziei, 
Se fac adaptări și transformări care deformează capodoperele marelui poet dramatic. 
A trebuit să apară un Macklin care să pună din nou în valoare tragismul lui Shylock, 
considerat un simplu bufon, sau un Garricki, care să  reabiliteze marii eroi ai 
dramaturgului de la Stratford. De altfel, Garrick este cel care aduce creatia sha- 
kespeareană pe continent, inspirind pe Diderot pentru al său Paradoxe sur le 
comedien, fiind urmat de Kean si Kemble. Dar oamenii de teatru francezi vor 
considera încă multă vreme piesele shakespeareene a fi „mal faites“. În acest 
timp, datorită lui Lessing, lui Goethe şi unor actori ca Schròder, Shakespeare se 
statorniceste pe scenele germane si Hamlet inaugurează o serie de apreciate repre- 
zentatii, care vor avea un ecou innoitor chiar la Burgtheater. Treptat, creaţia 
shakespeareană s-a apropiat de tara noastră, si, de la sfirsitul secolului al XVIII-lea 
și din primele decenii ale secolului al XIX-lea, încep să cutreiere orașele transilvănene 
trupele lui Cristof Ludwig Seipp, Franz Xaver Felder, J. Gerger. Acesta din urmă 
ajunge pină la Bucuresti, la începutul secolului al XIX-lea. În Moldova si în Tara 
Rominească pătrund trupele de operă italiene, care reprezintă Cordelia, Montechi 
si Capuietti, Othello; aceste trupe vor influenţa si jocul actorilor .romîni, după 
cum constata Bolliac în cronicile din „Curierul rominesc“ (1845). Sub influența 
spectacolelor date de trupele de teatru germane, Barac traduce, după Schröder, 
Amlet, prințul de, la Dania (1840). 

Dar ceea ce a determinat receptarea operei shakespeareene în cultura romină 
a fost faptul că ea s-a înfățișat scriitorilor democrați revoluționari de la 1848 ca o 
creaţie care ilustra magistral aspiraţiile libertare şi progresiste nutrite în acel mo- 
ment. Asa îl înfățișează Bolliac pe dramaturg în revista sa ,Curiosul£ din 1836 
si în aceiaşi termeni îl comentează şi Eliade și Bariț, cărora li se datorează primele 
traduceri publicate ale uneia si aceleiaşi opere, lulius Caesar, apărute în „Foaie 
pentru minte“, la Brașov, în 1840 (traducerea lui Bariț), si în tipografia lui Eliade, 
la București, în 1844 (traducerea cpt. Stoica). Tot unor mari scriitori, participanţi 


l Revenirea la textul original sau la versiuni mai apropiate de acesta s-a făcut în cadrul unor „bătălii“ 
răsunătoare date de mari actori. O asemenea îndelungată intrecere a avut loc în 1750, cu piesa Romeo si 
Julieta, in Covent Garden, unde jucau Barry gi Mrs. Cibber, şi Drury Lanc, unde apăreau Garrick gi Miss 
Bellamy. Evenimentul a provocat o adevărată fierbere în marele public, fiind gi un bun prilej pentru şanso- 
nctiști, care lansaseră cuplete ca acesta : 


„Well, what's to night ? Says angry Ned 
As up from bed he rouses. 

Romeo again | he shakes his head 

A plague on both your houses!“ 


(Ce s-o juca diseară? se-ntreabă Ned furios 
Cind dis-de-dimincatà se dă din patu-i jos 
Romeo iar | gi-apoi făcind cu capul semn, 
„„Pe-amindouă a voastre case, blestem !“) 

Trei interpreți ai lui Hamlet: Grigore Manolescu, Aristide 
Demetriad și Tony Bulandra 


la revoluția din 1848, li se datorează si primele spectacole date de Matei Millo la 
laşi, în 1851, si la Bucuresti, în 1854, cu Shylock, în traducerea rominească cu 
subtitlul Sinetul de singe, realizate la imboldul lui Vasile Alecsandri, în Moldova, 
si cu sprijinul lui Grigore Alexandrescu, in Muntenia. În 1851—1852, Costache Ca- 
ragiale juca Romeo şi Julieta la Bucureşti, iar la Piteşti, se pare, C. Halepliu, 
Macbeth, în 1852. Textele porneau de la adaptările franceze, care eliminau părți 
importante din piese, dar reprezentațiile aveau meritul de a difuza creaţia shakes- 
peareană în mase mai largi decit o puteau face textele tipărite. 

Putin mai tirziu, C. Dimitriade aducea pe scenă Hamiel, dat în beneficiul său, 
iar în 1862, William Shakespeare, de Ferdinand Dugué, si Othello, în traducerea 
lui Carada. Reprezentatia Hamlet din 1861 nu a făcut o deosebită impresie; posi- 
bilitàtile de interpretare, de punere în scenă, versiunea folosită au deservit tra- 
gedia. Cronicarii dramatici, care in toată această perioadă au fost mai exigenti si 
mai informaţi decit slujitorii teatrului, au imputat protagonistului monotonia vocii, 
neințelegerea unor scene importante — ca aceea a respingerii Ofeliei și aceea a 
uciderii lui Polonius (în versiunea de atunci, denumit Ofroniu !); monologul celebru 
fusese „mancat cu totul“. În 1866, piesa a fost reluată de Mihail Pascaly, care a 
mers pe urmele lui Fr. Lemaîtreacténtuind notele romantice, dar reatizăreă à fost 
miilt superioară—spectacelelor-aniterioare, după cum sublinia B. P. Hașdeu, care 
dedica un sonet Matildei Pascaly, un an mai tirziu: „În Ofelia nebună, copila 
amoroasă, / Tu ne-ai făcut cu tine sà plingem, să oftàm.* 

Progresul creației shakespeareene pe scenele romine a depins, în anii urmă- 
tori, de creșterea ponderii teatrului în cultură, fapt care i-a permis exprimarea unor 
deziderate mai profunde si a unor forme artistice superioare prelucrărilor repre- 
zentate la începuturi. Un aport deosebit a avut discuția angajată pe tema reperto- 
riului — în cadrul căreia Millo şi Pascaly au ocupat un loc preponderent, în 
1863 —, si orientarea dramaturgiei originale spre marile exemple europene, ca în 
cazul lui Hașdeu (în acest sens, mărturia sa din prefața la Rdaposatul poste:nic). 
Un înzestrat director de teatru, Ion Ghica, s-a străduit, pe această linie, să introducă 

în repertoriul Teatrului Naţional marea dramaturgie universală, dind o mare atenţie 
versiunilor folosite pe scenă si preocupindu-se de ridicarea nivelului profesional al 
actorilor. Noua etapă inaugurată în ultimele decenii ale secolului al XIX-lea se 
datorează, așadar, tot unui parlicipant la revoluţia de la 1848, după cum se dato- 
rează si prestigiului celui mai mare poet romin, Mihail Eminescu. Cronicile sale 
dramatice, numeroasele referiri la creaţia poetului dramatic englez, ca și omagiile 
explicite din versurile sale au impus definitiv atenţiei opera shakespeareană. 

Un factor pozitiv l-au constituit — de-a lungul cîtorva decenii — și reprezen- 
tatiile date de cîțiva mari actori pe scenele romîne: Ernesto Rossi, Mounet-Sully, 
Ermette Novelli, Eleonora Duse, De Max, Maria Ventura si Agatha Birsescu 
Talentat elev al lui Gustavo Modena, Ernesto Rossi a dat un imbold hotàrîtor cuplului 
care a deschis seria marilor spectacole shakespeareene—în-tara_noastrà; Grigore 
Manolescu si Aristizza Romanescu, Intorsi din călătoriile de studii în străinătate, 


Stînga : Romald Bulfinsky-Sir Toby (A 12-a noapte); dreapta: Ion Manolescu-Richard al III-lea 


unde avuseseră prilejul să urmărească spectacolele şi lecţiile lui Irving, Ellen Terry, 
Got, Régnier, Delaunay, cei doi actori înregistrează un deplin succes, la 2 ectom- 
brie 1884, cu Hamlet. Elogiali de Vasile Alecsandri, Barbu Delavrancea si alti 
scriitori şi cronicari, cuphil continuă seria succeselor cu Romeo și Julieta, Macbeth, 
Othello, Regeie Lear; li se asociază tineri înzestrați, atraşi de măiestria lor: 
lancu Brezeanu, Petre Liciu, Const. Penel, Petre Sturza, Ion Livescu, State Dragomir, 
Aglae Pruteanu. Grigore Manolescu întreprinde un turneu-lă Vienā, în iunie 1891, 
moment de afirmare a artei teatrale shakespeareene din tara noastră peste hotare 
Adolf Sormenthal--a- felicitat personal pe Hamlet-ul romîn. Cel care a continuat 
cu noi resurse izbinda înregistrată pe scenele romine a fost insà „meșterul“, care. 
în primele decenii ale secolului al XX-lea, a intruchipat citiva mari eroi shakes- 
peareeni: C.I Nottara. 

Ca” şi Tran precedenţi, efortul traducătorilor nu a putut fi legat, nici in 
acest sfirsit de veac, de activitatea teatrală. Iniţiativa fericità a lui lon Ghica, 


90 
www.ClMec.ro 


Aristizza Romanescu-Ofelia 


C. 1. Nottara-Lear (desen 
de V. 1. Popa) 


fi 


care a cerut fiilor săi, Dimitrie şi Scarlat, să traducă direct din original, nu și-a dat 
roadele si pentru că versiunile nu erau izbutite. Scarlat Ghica, director pentru o 
vreme al Teatrului Naţional, va căuta să impună versiunile sale pe scenă, dar 
cronicarii şi caricaturiștii nu-l vor cruța, asa cum se va întîmpla si cu Haralamb 
Lecca, a cărui traducere, Romeo şi Julieta, va fi aspru criticată de Garabet Ibrăileanu, 
într-o recenzie plină de considerente preţioase, apărută în „Viaţa rominească“ din 
1908; criticul ieşean punea problema redării poeziei textului, afirmînd cà „puterea 
de evocare a imaginilor este jumătate din puterea de creatiune a celui mai mare 
poet al omenirii.“ 

Dar un rol deosebit de important în orientarea interpretărilor shakespeareene 
pe făgașul realismului revine unor străluciți oameni de teatru din acești ani: 
I. L. Caragiale demonstra cu pertinentà, în citeva cronici dramatice, că Grigore 
Manolescu fusese mai bine în Hamlet decit în Ruy Blas, datorită însăşi naturii 
rolului, „mai bine făcut“ și mai apropiat de perfecţiune, iar în timpul directoratului 
său la Teatrul Naţional (1888) își vădea preocuparea de a aduce pe scenă citeva 
capodopere shakespeareene; după dinsul, Alexandru Davila recomanda abordarea 
simplă şi limpede, lipsită de artificii, a complexelor roluri shakespeareene. princi- 
piu pe care avea să-l aplice cu prilejul spectacolelor date cu Neveslele vesele din 
Windsor, realizat sub directoratul său, în 1905; de asemenea Paul Gusti, remarcat 
si încurajat de Caragiale, avea să-şi impună în lumea teatrală prezenţa si autori- 
tatea sa regizorală, să dea omogenitate ansamblului si o concepție unitară spec- 
tacolului. 


La începutul secolului al XX-lea se înregistrează o altă iniţiativă importantă: 
aceea de a încredința unor scriitori de seamă realizarea versiunilor pentru teatru. 
Iniţiativa lui Pompiliu Eliade a avut drept rezultat Romeo și Julieta a lui Şt. O. Iosif. 
Este răstimpul în care Delavrancea aduce pe scenă trilogia sa, care a dat criticii 
numeroase prilejuri de a stabili legături cu capodoperele lui Shakespeare. 

Cu Hamlet, Grigore Manolescu si Aristizza Romanescu au deschis seria con- 


tinuă a spectacolelor shakespeareene, care au fi anent în repertoriile 
teatrelor, statomicind =o “puternic cade shalcespeareanà ‘a noi: Cei doi actori_au 
inaugurat, în acelaşi timp, abordarea temeinică a rolurilor; Aristizza Romanescu 
cercetase ci pentru creatiile sale, opiniite comentatorilor, ca şi cul 
si costumatia—actori ilor europeni, Caracteristic pentru toți marii- 

“următori este faptul că ei se apropie “de-rolurile-shakespeareene după o Sidielungata 
perioadă de studiu: unii interpreti, ca State Dragomir, Stefan Braborescu, de 
exemplu, au și tradus din opera dramaturgului englez. Așa s-au impus Nottara și 
V. Leonescu în Julius Caesar, şi cel care a fost considerat cistigätorul „bătăliei 
Hamlet“ din 1912: Aristide Demetriad. Actorul a pătruns pînă în miezul concepţiei 
shakespeareene si a rămas Hamletul desävirsit al primelor decenii ale secolului 
tocmai datorită unei redäri complexe, care era rezultatul trudei de a descoperi 
adevărul: „Demetriad punea în studiere rolurilor "sale — afma < EL a în 
Amintiri — amänuntimile si migalele ce le comportă vocea, intonatia, pronunția, 


mimica și gestul, însușiri prielnice pentru formarea ansamblului ce caracterizează 
rolul, ca după asta să-i pună pecetea sa proprie. De aceea, Hamletul lui nu seamănă 


cu nici o creaţie a unui alt Hamlet...“ 


Mişcarea taari atat n rogge IM cr 
comma) malvclor-regzarate Dar încercările de preluare a unor erimente stră- 
ine — Care, după cum se exprima N. Iorga, puneau accentul pe „mecanica moartă“, 
creind un „iluzionism teatral“ — au rămas izolate. Tradiţia şcolii regizorale romîne, 
pornită de la Caragiale şi Al. Davila, s-a impus tuturor regizorilor tineri, în clima- 
tul animator creat de unii directori ai Teatrului Naţional, printre care se distinge 
mai ales Victor Eftimiu. Noua generaţie de regizori a avut deseori drept punct de 
reper pe Paul Gusti, obișnuit să răspundă „fanteziilor“ importate cu remarca simplă : 
„O fi, dar prea e teatru“. De mare utilitate a fost și contactul cu realizările lui 
Max Reinhardt. Astfel, s-au afirmat treptat nume care s-au impus în istoria teatrului 


romîn şi prin montarea unor ole shakespeareene de-un nivel _mult superior 
celor montate pînă à joadä. Aceste süccesé se datorează si interpretilor 
remateabili din acésti ani, ca şi cronicarilor si istoricilor de teatru, care au adus 


o contribuţie prețioasă prin articolele și studiile lor. Problema traducerilor nu a 
fost rezolvată nici în această etapă, cu toate insistențele oamerilor de cultură ai 
vremii și ale lui Liviu Rebreanu îndeosebi, ca director al Teatrului Naţional în 
1931—1932, în cadrul promovării unui înalt repertoriu permanent. 


an A 


În rindul esteticienilor şi al cronicarilor teatrali un loc aparte ocupă acad. 
Tudor Vianu, Camil Petrescu, Ion Marin Sadoveanu, ca si Nicolae lorga, I. Botez, 
Petre Grimm, 

Din seria succeselor acestor ani menţionăm Regele Lear, cu Nottara, în 1922; 
Othello, la Iaşi; A douăsprezecea noapte, cu Grigore Mărculescu, Romald Bulfinsky 
şi Ion Manu, în 1921-22; Macbeth, cu Gh. Ciprian, Ana Luca si Agepsina Macri- 
Eftimiu, în 1922, în regia lui Paul Gusti, care a înregistrat o mare izbîndà artistică, 
în aceeași stagiune, cu Visul unei nopți de vară; Hamlet, la Craiova, cu Al. De- 
metrescu-Dan, care-l interpretase si mai înainte, si cu Ion Manolescu, în regia lui 
Victor Bumbesti (1925) — piesă jucată si la Cluj, de Zaharia Birsan, în regia lui 
Sică Alexandrescu. Cu 100 de figuranti, într-o montare fastuoasă care evoca vechea 
strălucire a Veneţiei, Soare Z. Soare a montat Shylock, în 1924, cu Iancu Brezeanu 
în rolul principal. În acelaşi an, compania Bulandra a reprezentat Othello cu 
Tony Bulandra (cunoscut si ca interpret al lui Hamlet) si cu N. Bältäteanu, în 
rolul lui Iago; Femeia îndărătnică, cu Romald Bulfinsky și Marioara Zimniceanu, 
a însemnat o nouă izbîndà a actorilor şi a regizorului Paul Gusti, a cărui muncă, 
afirma Liviu Rebreanu, se caracteriza „printr-o tinerețe uimitoare“. Au urmat 
Mult zgomot pentru nimic, cu lon Sirbul, Marioara Zimniceanu, Romald Bulfinsky, 
în regia lui Paul Gusti (1928) — spectacol apreciat de Camil Petrescu ca fiind de 
un caracter „academic în ceea ce are mai frumos acest cuvint“. Soare a montat apoi 
Iulius. Caesar, în 1930, si Richard al III-lea, cu Ion Manolescu și Gh. Ciprian, care 
au interpretat alternativ rolul, alături de Maria Filotti, C. I. Nottara, Marietta Anca, 
în traducerea lui Ion Marin Sadoveanu. În aceeași stagiune, G. M. Zamfirescu 
monta Nevestele vesele din Windsor, la laşi. Henric al IV-lea, cu George Vraca, 
Ion Manolescu, Romald Bulfinsky, a fost jucat tot în regia lui Soare, care, un an 
mai tîrziu, în 1936, a montat Troilus și Cressida. În 1937, Ion Sava aduce pe scena 
Nationalului ieşean Hamlet, iar o stagiune mai tirziu Ion Șahighian montează, la 
Naţionalul bucureştean, Poveste de iarnă. Se impun atenţiei „bătălia“ celor trei 
Hamlet — George Vraca, George Calboreanu și V. Valentineanu — din 1941, şi 
Regele Lear cu George Calboreanu, Agepsina Macri-Eftimiu, Anca Sahighian, Ion 
Fintesteanu, în regia lui Ion Sahighian, în 1944. 

După 23 August, spectacolele shakespeareene s-au înălțat pe o nouă treaptă 
calitativă. În primul rînd datorită concepției care stă la baza realizărilor artistice 
din etapa actuală, apoi, pentru că în acest timp cultura shakespeareană s-a îmbo- 
gàtit mult, prin realizarea ediţiei complete de Opere, însoţită de numeroase editàri 
paralele, si prin publicarea unor studii originale. 

După Noaptea regilor, în regia lui Ion Sahighian, si discutatul spectacol al lui 
Ion Sava — Macbeth cu măşti, în 1946 — au urmat Visul unei nopți de vară si Cum 
vă place. În regia lui Moni Ghelerter, cu Mihai Popescu în rolul principal, Nationalul 
bucureştean a înregistrat un succes incontestabil, în 1948, cu Romeo si Julieta, urmat 
de Othello, în care Mihai Popescu-lago e secondat de Emil Botta şi Lia Şahighian. 
Din ampla listă a pieselor jucate, menţionăm doar citeva: Regele Lear, cu 
Gh. Storin, în regia lui Sică Alexandrescu, care a cunoscut o neîntreruptà serie 
din 1955 şi pînă astăzi; Femeia îndărătnică, cu G. Demetru si .Ninetta Gusti, la 
Teatrul Armatei; A douăsprezecea noapte, cu Jules Cazaban și Fory Etterle, în 
regia lui Ion Sahighian, la Municipal; Hamlet, la Craiova, în regia lui Vlad Mugur, 
cu Gh. Cozorici si Silvia Popovici; Do: tineri din Verona, la Teatrul Muncitoresc 
C.F.R., în regia lui Lucian Giurchescu, care a montat recent pe scenele bucureștene 
Comedia erorilor şi Nevestele vesele din Windsor; de asemenea, Hamlet, la Cluj, 
cu Const. Anatol, St. Braborescu, I. Tilvan, în regia lui Miron Niculescu; intere- 
santul Hamlet timişorean al lui Dan Nasta; Anloniu și Cleopatra, la Teatrul 
„C. I. Nottara“; Cum vă place, în viziunea originală a lui Liviu Ciulei, la Teatrul 
„Lucia Sturdza Bulandra“; Macbeth la Naţionalul bucureştean; Richard al III-lea la 
Naţionalul ieșean — sumară enumerare la care se adaugă și impresionantul Richard 
a) III-lea cu George Vraca în rolul titular. } 

Reprezentarea pieselor shakespeareene în ultimele două decenii are un istoric 
propriu, care se îmbogățește în zilele noastre. Prezentă în gindurile marilor noștri 
făurari de trumusete, în aspirațiile actorilor si regizorilor de seamă, creația shakes- 
peareană a atras pe unii dintre cei mai reprezentativi oameni de cultură romîni. 
Realizările acestora ne îndreptàtesc să afirmăm că teatrul rominesc a pus în lumină 
valorile cele mai autentice ale admirabilei opere datorite poetului dramatic sărbă- 


torit de întreaga lume. Alexandru Duţu 


ea cio 


car | 
„jucăm 


Nu am incercat o statistică a specta- 
colelor Shakespeare care s-au jucat în 
ultimii zece ani la noi, dar numai din 
amintire se pot cita cel puţin douăzeci 
de montări diferite. Cele mai deosebite 
moduri de a gindi si a pune în scenă 
au coexistat sau şi-au urmat, la răstimp 
de citiva ani, reluind citeodată aceeaşi 
piesă pe aceeași scenă — cum s-a în- 
timplat cu comedia Cum vă place la 
Teatrul „Lucia Sturdza Bulandra“. In- 
terpreti de toate virstele, de la maeştrii 
care au dominat distribuțiile unor spec- 
tacole de răsunet pină la primele în- 
cercări ale unor actori tineri sau foarte 
tineri, care se apropie abia acum de 
marele repertoriu shakespearean, deco- 
ruri şi modalităţi plastice diverse, ati- 
tudini cit se poate de variate s-au 
infätisat publicului. Este firesc să fo- 
losim prilejul festiv al cvadricentena- 
rului pentru a încerca nu doar o reca- 
pitulare, ci un inceput de clarificare. 


Ce sensuri se pot desprinde din in- 
cercările de pină acum? Ce trebuie să 
reținem si să căutăm a dezvolta? Între- 
bările se pot formula şi mai precis: 
se poate defini, cît de cît exact, ceea 
ce așteptăm astăzi de la o montare cu 
un text shakespearean ? Ce calităţi tre- 
buie să aibă un spectacol pentru a 
merita titlul laudativ de „contempo- 
ran“ ? Ce definește un spectacol Sha- 
kespeare de factură veche? 

A pune astfel problema nu înseamnă 
deloc a privi fără respect în urmă. 
Cind Jean Vilar afirmă, în meditatiile 


{sale despre tradiția teatrală, că acum 
f citeva decenii publicul mergea la tra- 


gediile clasice pentru „a asculta un 
solo“ şi că, de fapt, tragedia clasică 
nu poate fi deloc identificată cu-o 
piesă de bravură solistică, ci cel puţin 
cu un quator, un quintet, un septuor, 
el nici nu se gindește să desconsidere 
prin asta marile nume pe care abia 


Scena premergătoare luptei fina'e din Richard al HI-lea, 


la Teatrul 


„C. I. Nottara”, cu George Vraca în rolul prin- 


cipal. Regia : Ion Sahighian 


le-a citat: Sarah Bernhardt, De Max, 
Mounet-Sully, Madame Bartet. Obser- 
vatia lui, care rămîne destul de aproa- 
pe de consemnarea unei evidențe, nu 
face decit să amintească din nou că 
arta spectacolului a trăit în ultimii 
cincizeci de ani o revoluţie atit de 
adincă și de cuprinzătoare încit, astăzi, 
nimic din ceea ce a excelat înainte nu 
poate fi reprodus ca atare. Între arta 
protagonistului, fie el genial, secondat 
în cel mai bun caz de două sau trei 
talente, modalitate care se practica 
acum jumătate de secol, și arta armo- 
nioasă, colectivă, a unui întreg teatru, 
condus de un regizor ginditor, în spi- 
ritul unei comuniuni de concepţie şi de 
virtuozitate a întregii trupe, modalitate 
spectacularà care constituie idealul 
«contemporan de teatru, s-a creat o mare 
distanţă. 


Acesta este ecoul direct al tuturor 
marilor prefaceri care au avut loc și 
continuà să se desfășoare spectaculos 
şi năvalnic în gindirea omului contem- 
poran. Odată cu apariția marilor regi- 
zori-pedagogi, a animatorilor și a crea- 
torilor de şcoală, ştiinţa a pătruns în 
teatru (studiul stiintifie-al creaţiei ac- 
torului, studiul științific al textului, în- 
temeiat pe o adincită- cercetare istorică, 
socială si estetică a epocii si pe ana- 


liza literară —de-—înaltă  competență).. 


Marii creatori care au deschis drum 
realismului socialist în teatru au dus 
pină la cele mai rodnice rezultate 
această tendință de a alia inspiraţia si 
cunoașterea artistică, sprijinindu-se pe 
principiile ferme, puternic creatoare, 
ale gîndirii materia.ist-dialectice. 

În ceea ce privește dramaturgia lui 
Shakespeare, drumul parcurs se face 
simţit cu mare putere, tocmai pentru 
că această dramaturgie reprezintă un 
nod vital, confundîndu-se, într-un sens, 
cu însăși noţiunea de teatru. La înce- 
putul secolului, se mai jucau comri- 
latii si adaptări care mutilau adînc 
sensul marilor capodopere; Hamlet era 
încă un melancolic romantic, Othello, 
un sălbatic gelos; piese care astăzi 
atrag atenţia lumii erau ignorate sau 
putin jucate; la noi în ţară, traducerile 
integrale de oarecare valoare literară 
au fost raritàti pînă în ultimii douăzeci 
de ani. Dacă exegeza literară a lui 
Shakespeare a fost întotdeauna amplă, 
cultura spectacolului shakespearean a 
evoluat vijelios mai ales în ultimul 
timp, incepînd să se apropie abia în 
vremea noastră de bogăţiile si subtili- 
tätile comentariilor celebre. 


Întotdeauna, spectacolul Shakespeare 
a fost legat de realizările unor mari 
actori. Nici în perioada despre care e 
vorba, numele acestora nu a lipsit 
de pe afişele teatrelor noastre. Apariţia 
lui Gh. Storin, de pildă, în spectacolul 
Naţionalului © bucureștean cu Regele 
Lear a constituit un omagiu care în- 
cununa o existență întreagă de fertilă 
muncă creatoare. 

Interesant este de remarcat că noile 
creaţii ale actorilor de renume, cu 
îndelungată experienţă scenică, nu ră- 
min în afara efortului de înnoire, prin 
studiu si cercetare, a spectacolului 
shakespearean. La capătul unei vaste 
explorări a universului marelui drama- 
turg, început cu Romeo, după 13 roluri 
importante în diferite piese, George 


ui; respinge, asa cum toate cronicile 


viziunea simplistă asupra 
fascinantulat Richard al IlI-lea si se 
sträduieste să-şi resitueze personajul 
în contextul unei psiho‘ogii specifice 
E său trimite la studiul 
erei lui Machiavelli. Nu mai avem 
it- fată un moñstre=diabolic, care își 
răzbună diformitätile asupra tuturor 
celor din jur, ci unul dintre acei sînge- 
rosi şi contradictorii luptători ai Re- 
naşterii, care au contribuit, uneori prin 
cumplite cruzimi, la făurirea unor state 
şi rinduiri noi. 

În istoria celor patru secole pe care 
le sărbătorim acum, multe momente 
insemnate şi-au găsit ecou în drama- 
turgia şi spectacolul shakespearean. Nu 
negăm cu nimic valoarea creațiilor din 
trecut dacă afirmăm că epoca noastră 
îşi caută o expresie a sa, proprie, în 
spectacolele cu piesele marelui drama- 
turg englez și, deci, că ea nu se poate 
mulțumi cu imitații mai mult sau mai 
putin inspirate ale modalitàtilor mos- 
tenite prin tradiţie. Căutarea se impune 
cu atit mai mult cu cit și teoretic, in 
studiul critic, si practic, în arta specta- 
colului de pretutindeni, vremea noastră 
îl redescoperă pe Shakespeare, dezvă- 
luind în scrierile lui sensuri neașteptat 
de vii şi acut actuale, 


CE A DESCOPERIT 
JACQUES MELANCOLICUL 


Acum trei stagiuni, spectacolul lui 
Liviu Ciulei Cum vă place stîrnea dis- 
cutii care aveau să se desfășoare de-a 
lungul mai multor luni. Nu pentru a 
redeschide dezbaterea de atunci (care, 
de fapt, nu s-a încheiat, ci așteaptă 


GO io 


Gh. Storin-Regele Lear. Regia : Sică Alexandrescu 


doar un prilej nou pentru a reveni la 
problematica interpretàrii textului sha- 
kespearean) am luat ca punct de por- 
nire acest spectacol-eveniment, ci pen- 
tru că el trăieşte si astăzi, cu toate în- 
vätämintele lui, şi pentru că unele pro- 
bleme de principiu ridicate atunci sînt 
departe de a se limita strict la semnifi- 
catia unei montări izolate. 

S-a discutat atunci mult în jurul lui 
Jacques Melancolicul. Este acesta un 
erou pozitiv, purtător al criticii sociale 
la adresa lumii de la curte, sau, dim- 
potrivă, el reprezintă un tip ironizat 
de dramaturg, „primul personaj bolnav 
de spleen din literatura engleză“, care 
mimează melancolia și negativismul așa 
cum ar purta o haină la modă? Păre- 
rile au rămas împărţite. Si nu atît răs- 
punsul imediat interesează. (Este foarte 
probabil ca el să se așeze undeva la 
mijloc, între cele două poziţii, fapt pe 
care si regizorul îl recunoștea cînd 
afirma că, oricît de „negativ“ ar fi soco- 
tit Jacques, unele tirade pe care le 
rostește cuprind adevăruri grave si 


E aR 


è 


profunde si că, de aceea, în spectacol, 
anumite momente ale rolului sînt re- 
prezentate ca între paranteze, fără să 
mai arunce nici o umbră de îndoială 
si ironie asupra eroului.) Important este 
că, deodată, un personaj care părea 
clarificat si etichetat definitiv a înain- 
tat în mijlocul nostru ca o fiinţă vie, 
complexă si cu multe fațete, care ne-a 
reamintit că personajele shakespeareene 
sint departe de a se lăsa descifrate 
ușor şi dintr-o dată. Să luăm de bune 
toate cele spuse de Jacques și să-l 
judecăm numai în funcţie de tiradele 
lui melancolice si acrișoare, sau să 
ascultăm ce spun și celelalte personaje 
despre el? Să-l evaluăm luînd în seamă 
acţiunile pe care, de fapt, nici nu le 
comite, fiindcă se mulţumeşte să vor- 
bească fără să facă nimic și pleacă la 
sfîrşit cind toţi se bucură, sau sà nu 
credem decit ce spune el cu eleganţă ? 
lată că același erou poate fi privit din 
perspective opuse şi interpretat contra- 
dictoriu, asa cum, în viață, un om real 
este judecat altfel de oameni diferiţi. 
Dezbaterea s-a extins şi, pe rind, s-au 
ivit mereu alte şi alte întrebări: poate 
bufonul să iubească, asa cum iubește 
în spectacolul lui Ciulei, cam caraghios 
şi cam prosteşte? Rozalinda este sau 
nu personajul central al piesei? Or- 
lando nu apare puţin ridicol în sincera 
lui emfază amoroasă ? 

Întreaga piesă, care în alte montări 
păruse libretul präfuit al unei piicti- 
coase pastorale de curte, a înviat, o 
mulţime de înţelesuri au ieșit la lumină. 
Nouă a fost, de pildă, caracterizarea 
conflictului ca un conflict lirico-filozo- 
fic; nouă, întrebarea dacă eclectismul 
si barocul aparent al montării nu sînt, 
de fapt, tălmăcirea artistică a ameste- 
ului de fapte bizare şi locuri geogra- 
ice imaginare îngrămădite în subiect; 
oi, distinctiile care s-au făcut între 
alorile deosebite existente în registrul 
omic al piesei, care cuprinde modu- 
ţii foarte diverse, de la umorul popu- 
lar pînă la rafinamentele eufuistice ale 
iritului -de curte, de la ironie, auto- 
ironie si umor liric, pină la sarcasm; 
ouă a fost mai ales încercarea de a 
esprinde din decorativismul imagina- 
ei păduri din Ardeni, descrisă —de 
hakespeare ca o tapiterie veche, cu 
aună fantască, o convenţie plastică și 
e joc pentru întregul spectacol. 
Indiferent dacă acceptăm sau nu 
această realizare, o concluzie trebuie 
reținută, și anume aceea care privește 
complexitatea vie, multilaterală, dia- 
lectic-contradictorie, a universului 


shakespearean : personaje care nu pot 
fi reduse la o simplă dimensiune, ci 
care recompun dinamic o realitate 
umană, în același timp puternic gene- 
ralizatoare si unică în felul ei, ca 
orice fapt de viaţă; idei care nu în- 
cap într-o singură formulă, concluzii 
care nu intră în nici o algebră artis- 
tică. Shakespeare nu scrie în numele 
unor sensuri liniare, el construieşte o 
lume de idei care nu coexistă indife- 
rent una faţă de alta, ci se întrepătrund 
și se determină între ele firesc şi or- 
_ganic. Asta determină Q varietate de 
mijloace şi nuanţe care cere un neoste- 
nit consum de fantezie, pretinzînd pu- 
nerii în scenă aceeaşi mare varietate 
în unitate pe care o au și piesele. Iată 
citeva din sensurile generale pozitive 
‘care pot fi reţinute din dezbatere. 

O întrebare pe care mai trebuie s-o 
reținem este cea privitoare la sensul 
şi locul criticii sociale în piesa lui 
Shakespeare. Dacă nu vedem în Cum 
vă place decit critica vieţii de curte, 
care mai este actualitatea piesei, de 
vreme ce obiectul acestei critici a 
dispărut de mult? Și dacă nu distin- 
gem, în Richard al III-lea, decit pole- 
mica vehementà cu luptele sîngeroase 
pentru coroană, ce altă valoare, în 
afară de cea documentară, acordăm 
piesei astăzi, cînd războiul celor două 
Roze constituie un trecut foarte 
îndepărtat? Dacă Marx ar fi judecat 
vechile sculpturi antice după asemenea 
criterii, el n-ar mai fi putut niciodată 
să se bucure de frumusețea lor. 

Este sigur că repertoriul lui Shakes- 
peare cuprinde multă istorie, multe si 
puternice accente de critică socială, cu 
o adresă imediată în lumea lui (si multe 
elemente care țin strict de mentalitatea 
vremii, de pildă superstitiile, pe care 
în nici un caz nu le putem lua ca 
atare); el nu poate fi redus însă la o 
categorie sau alta de sensuri, ci se 
defineşte din jocul tuturor ideilor. 
Există în piesele lui multă, foarte multă 
politică — şi acesta este unul dintre 
cele mai pasionante și contemporane 
aspecte ale acestor scrieri, fiindcă 
Shakespeare caută semnificațiile filo- 
7ofic-generalizatoare și sensurile umane 
înalte ale înclestàrilor politice, si toc- 
mai prin asta se aşază undeva, într-un 
izvor îndepărtat de inspirație al dez- 
baterilor politice brechtiene. În același 
timp, piesele lui fascinează prin viața 
personajelor, atît de vii si de diverse, 
prin sumedenia de întelesuri si nuante, 
de toate valorile, care îmbinà, de pildà, 
irenia binevoitoare la adresa inevita- 


bilului ridicol al îndrăgostiţilor cu 
poezia dragostei, meditaţia despre viaţă 
si moarte cu observaţiile pregnante, 
phone pamfletul politic, cu elegia. 
ntr-an cuvint, este o literatură care 
fascinează prin realismul ei atit de 
complex-dialectic, încît spiritul con- 
temporan poate rătăci cu bucurie în 
pădurea de întrebări şi contradicții 
iscate de genialul om de teatru. O 
lume, în care, cum ar spune Hamlet: 
„Se petrec... / Mai multe lucruri decit 
a visat, / Horatio, filozofia ta.” 


PREJUDECĂȚI 


Nu este cu putință să indicăm cum 
trebuie pus în scenă un spectacol 
shakespearean sau altul, pentru simplul 
motiv că în artă nu există rețete; se 
pot sublinia doar unele principii de 
bază ale gîndirii teatrale şi teoriei li- 
terare de astăzi referitoare la justa 
interpretare a operei poetului din Strat- 
ford. Noul abia îl căutăm, abia încer- 
căm să-l concretizăm. Vechiul însă îl 
cunoaştem foarte bine; de aceea putem 
defini cu extremă precizie cum nu 
trebuie să fie astăzi un spectacol sha- 
kespearean, care sint prejudecățile ce 
împiedică adeseori pe interpreti si, 
datorită lor, şi pe spectatori, să se 
apropie de viaţa vie a textului clasic. 


Printre primele trebuie să amintim 
prejudecata monumentalitàtii. Sabloa- 
nele naive ale teatrului mestesugäresc, 
care se mulțumește totdeauna cu strà- 
luciri ieftine, de suprafatà, s-au com- 
plăcut să joace fastul, declamînd sen- 
tentios lungile tirade. Astfel s-a creat 
obisnuinta unor personaje shakespea- 
reene ,märete”, statui de ceară, si s-a 
pierdut interesul pentru ceea ce este 
mai viu și mai autentic în această dra- 
maturgie : individualitatea complexă, cu 
multiple sensuri generalizatoare, a fie- 
cărui personaj. Regirorul contemporan 
se vede obligat, de aceea, să amin- 
tească mereu interpretilor că au de-a 
face nu cu înfățișări rigide ale unei 
demnități schematice, ci cu ființe vii. 
Un spectacol Shakespeare lipsit de sub- 
tilitate psihologicä-nu este un specta- 
col Shakespeare. Observatia este va- 
labilà pentru toate piesele, chiar pentru 
cele stilizate în chipul cel mai conven- 
fional, cum este Troilus si Cressida, 
unde psihologia personajelor a fost 
supusă unui proces de stilizare pentru 
\la face mai pregnantă ideea satirică 
| dar ea nu încetează să existe. 

Teatrul contemporan aboleste defi- 
nitiv şi deprinderea non-actiunii. Spec- 
tacolul clasic în care eroii vin la rampă 
şi recită, stind față în faţă, eventual 
cu mina pe minerul spadei, fine de un 
trecut ireversibil. Teatrul shakespea- 
rean, atit de concret, atit de bogat sen- 
zorial, are nevoie de acţiunea fizică 
expresivă, apropiată de stilul întregului 
spectacol (bine-inteles, nu de acţiuni 
neinspirate, plate), de o acţiune plastic- 
teatrală; altfel, marile idei si senti- 
mente nu-și pot lua avîntul. Este inte- 
resant de remarcat cà însusi drama- 
turgul a indicat în text mărunte ac- 
tiuni cotidiene care, prin contrast, dau 
mai multă pregnantä momentelor de 
încordare. Desdemona cîntă cintecul 
salciei în timp ce se dezbracă si îşi 
intrerupe cintecul pentru a o ruga pe 
Emilia să-i descheie rochia. Richard al 
II-lea, în momentul abdicării, cere o 
oglindă pentru a căuta pe chipul său 
urmele durerii. 

Viziunea contemporană despre teatru 
cere astfel actorilor, regizorilor, criti- 
cilor sà se împotrivească ferm celor 
citeva scheme generale, în care inerția 
unor montări vechi a închis personaje 
şi piesa întreagă. Conform unei ase- 
menea „concepţii“, tot teatrul genialului 
creator este redus la citeva tipuri su- 
mare: bufonul, femeia spirituală si cu 
temperament, prietenul bun, ticălosul, 
ingenua etc. lago se deosebește de 
Richard al Ill-lea numai pentru că nu 
are cocoașă şi Desdemona se confundă 
cu Ofelia sau Cordelia. Uniformizarea 
merge mai departe: toate comediile se 
joacă la fel, toate dramele istorice sînt 
montate după acelaşi șablon, toate tra- 
gediile îmbracă forme apropiate, desi, 
de fapt, fiecare piesă are atmosfera, 
stilul, particularitàtile ei de conflict 
net diferentiate. (Uneori, chiar comedii 
de Shakespeare, Molière, Goldoni se 
joacà la fel, într-un asa-zis ,stil cla- 
sic“.) Ce asemănare se poale. stabili 
însă între vesela comedie de situaţii 
—Comedia erorilor, si comedia, mai 
mult poem filozofic, Furtuna ? Chiar şi 
climatul fiecărei piese este foarte par- 
ticular : dogoarea pasiunilor care clo- 
cotesc în Othello, şi care se armoni- 
zează atit de bine cu strălucirea soa- 
relui din Sud, se deosebeşte net, ca 
tona'itate afectivă, de desperarea lu- 
cidă si rece a lui Hamlet, sau de suava, 
„copilăroasa fràmîntare a îndrăgostiţilor 
din Romeo și Julieta. Această diferen- 
tiere precisă si nuanţată, care se referă 
si la personaje, si la relaţiile dintre 
ele, si la conflicte, si la atmosferă, 


constituie una din sursele cele mai 
bogate de inspiraţie scenică din textele 
marelui dramaturg și reprezintă o preo- 
cupare regizorală din cele mai capti- 
vante. 

Aproape că nu mai este nevoie să 
repetăm că, dacă ținem seama de datele 
destul de elementare pe care le-am 
enumerat înainte, trebuie sà renuntäm 
definitiv la spectacolele-recitaluri, crea- 
te cu şi pentru un solo de protagonist. 
Nu fiindcă eroii principali ar avea mai 
puțină însemnătate astăzi decit au 
avut în trecut. Ci pentru că teatrul 
contemporan nu se mai poate mulţumi 
cu studiul, fie el genial, al individua- 
litàtii luate în sine, ci își găsește ma- 
teria primă în evoluția ansamblului. 
Nu este o descoperire faptul că Shakes- 
peare își dezvoltă concepțiile prin toate 
sau aproape toate personajele, prin 
nenumărate acţiuni şi conflicte diver- 
gente ale pieselor, trecînd prin toate 
meandrele complicate ale interactiu- 
nilor dintre multi eroi, si cà imaginea 
întreagà a pieselor lui nu se poate 
realiza scenic decît dacà a fost filtratà 
printr-o concepţie la rindul ei unitară, 
armonioasă și foarte complexă, si prin- 
tr-o execuţie colectivă echilibrată si 
omogenă, la fel de atentă fată de de- 
talii ca şi față de evoluţia liniilor mari. 


FĂRĂ INDICAȚII DE REGIE 


Nu odată spectacole, chiar foarte 
agreabile, nu sînt atit spectacole, cit 
lecturi în picioare. Regizorul a alcă- 
tuit o distribuţie bună, a făcut inter- 
pretilor o expunere documentată despre 
piesă, a urmărit repetițiile, pentru a 
stabili mișcările mai importante în 
scenă, şi a lăsat pe interpreți să se 
descurce singuri, fără să creeze împre- 
jurări, relaţii, acțiuni, imagini care să 
concretizeze în fapt de spectacol ceea 
ce literar a fost exprimat în text. Dacă 
sînt interpretate de actori buni si su- 
pravegheate de regizori cu experiență 
si gust, asemenea reprezentații pot să 
capete și strălucire şi să placă foarte 
mult. Nu însă dacă e vorba de texte 
shakespeareene: acestea nu suportă 
pe scenă lectura. De ce? 

S-ar putea răspunde printr-o butadă. 
Pentru că, fapt cunoscut, indicaţiile de 
regie sint aici mai mult decit sumare: 
„Moare“, „leşină“, „pleacă“. Regizorii 
pot împărtăși, în privinţa asta, amără- 
ciunea lui Shaw, pentru că lipsa indi- 
catiilor, cu care textele moderne ne-au 
obișnuit demult, ne privează de expli- 

Curtea ducelui din Cum v place, cum a văzu 
Liviu Ciulei în montarea de la Teatrul „Lucia Sturds 
Bulandra” 


Una din incurcäturile finale din ( 
(Teatrul „Lucia Sturdza Bulandra”. 


Giurchescu) 


citarea unui punct de vedere al dra- 
maturgului asupra a ceea ce se petrece 
în scenă. Atitudinea lui Shakespeare 
rămîne întotdeauna implicită acţiunii 
şi cuvintelor eroilor, ea trebuie des- 
cifratä printr-o analiză activă. Dacă 
dispui de instrumentele unei analize 
literare experimentate, poţi descoperi 
preţioase indicaţii psihologice chiar în 
punctuatia si frazarea dialogurilor, dar 
asta presupune o îndelungă familia- 
rizare cu textele şi chiar discernàmîn- 
tul necesar pentru a te orienta în tra- 
duceri. Teatrul marelui poet elizabetan 
ni se înfăţişează cu toată vigoarea, 
dar si cu toată complexitatea si obiec- 
tivitatea greu de dezlegat a unui fapt 
viu, plin si autentic. Sensul general, 
obiectiv al unui moment sau al unui 
personaj se confundă rareori integral 
cu expresia lui subiectivă, materializată 
în monolog sau dialog. De aceea, textul 
prezentat spectatorilor în lectură indi- 
ferentă, fără o reală muncă de explo- 
rare a subtextelor si sensurilor de 
ansamblu, rămîne mort pe scenă. După 
un asemenea spectacol, nu te alegi 
decit cu senzaţia confuză pe care ti-ar 
fi lăsat-o parcurgerea neatentà si pri- 
pită a piesei. Admirabile la lectură in- 
dividuală aplicată, capodoperele sha- 
kespeareene nu suportă lectura colec- 
tivă neinspiratä și fiindcă sint prea 
teatrale: reprezentarea lor cere cu ne- 
cesitate descoperirea expresiei teatrale 
potrivite. 

Existenta unei atmosfere, a unei to- 
nalitàti si a unor conventii specifice 
fiecàrei piese obligà pe creatori sà 
găsească, la rindul lor, pentru fiecare 
spectacol, atmosfera, tonalitatea, siste- 
mul de convenţii cel mai potrivit pentru 
insufletirea partiturii. (Bineînţeles, fo- 
losim aici termenul de convenţie nu 
în sensul vulgarizat si restrins, care 
coincide cu exhibitia scenică, ci în înte- 
lesul lui cel mai înalt şi mai generos 
— ca formă a unei relaţii directe si 
active cu publicul, ca „joc“, demonstra- 
tie dramatică a ideii.) Ca toate textele 
de o teatralitate accentuată — ca pie- 
sele lui Brecht și Dirrenmatt, pentru 
a cita exemplele cele mai apropiate —, 
aceste scrieri cer un consum de fante- 
zie, echilibru, știința de a valorifica 
scenic cultura asimilată, intuiție în des- 
coperirea si precizarea individualitätii 
fiecărui text. 

În sensul acesta, datorăm cîtorva 
dintre ultimele montări cucerirea unor 
perspective noi, proaspete, asupra unor 
piese care înainte se jucau mult, dar 
intotdeauna la fel. Regizorul Lucian 


Giurchescu are — dacă se poate spune 
așa — o ureche deosebit de justă în 
ceea ce privește ascultarea unui text. 
El a redovedit cu strălucire și vervă 
că ceea ce trăiește în primul rind în 
Comedia erorilor este comicul de si- 
\\tuatie, neprevăzutul unor împrejurări, 
‘ingeniozitatea  încurcăturilor care În- 
'lănțuie personajele. Montarea lui, amplu 
\si prompt elogiată de critici, fermeca 
prin inventivitate în valorificarea îm- 
prejurărilor näscocite de dramaturg 
(din păcate, trebuie să vorbim la tre- 
cut, fiindcă spectacolul s-a degradat 
repede). Si în Nevestele vesele din 
Windsor, ideea iniţială este în mare 
măsură justă: piesa constituie într-a- 
devăr o farsă antiburghezà, si încă una 
foarte groasă. Giurchescu nu mai are 
însă dreptate cind, furat de această 
„descoperire și de perspectiva critică pe 
care a stabilit-o în raport cu toate 
personajele, accentuează atit de puter- 
nic sarja, încît ajunge să se îndepărteze 
\ de piesă. Regizorul avea tot dreptul 
"să pună sub semnul întrebării virtutea 
' glumeţelor cumetre si să caute pretu- 
tindeni micile mobiluri meschine care 
impulsionează aproape toate acţiunile 
personajelor (dramaturgul însuși nu 
avea deloc o privire îngăduitoare faţă 
de burghezie). Dar el nu trebuia să se 
îndepărteze de robustetea plină de 
voiosie a acestei comedii, care se 
păstrează aproape de umorul savuros, 
nu lipsit de cruzime, dar plin de bună 
dispoziţie, al comediei populare, si nu 
se topește în satiră amară. De altfel, 
chiar intenţia de a batjocori fiecare 
personaj în parte si toate relaţiile si 
împrejurările piesei în ansamblu a 
rămas exprimată pe jumătate, fiindcă 
actorii nu au putut s-o secondeze cu 
virtuozitatea, umorul si supletea pe 
care le-ar fi presupus o asemenea 
tratare. De aceea, unele momente au 
apărut gratuite si au sărit în ochi ca 
gag-uri regizorale fără substanță, mai 
de haz sau mai putin inspirate. Ideea 
se cerea lucrată mai mult şi în con- 
ceptie, în studiul partiturii dramatice 
și în munca de pregătire a spectaco- 
lului, mai ales în ce-i privește pe ac- 
tori. Oricum însă, datorăm acestei 
montări, cam pripită în rezolvarea 
unor momente, reasezarea textului în 
registrul lui firesc, de farsă și ânsufle- 
tirea cîtorva personaje care de obicei 
treceau prin scenă ca nişte prezenţe 
amorfe, oarecare: domnul Ford, Sir 
Hugh Evans, doctor Caius. Nimic nu-l 
împiedică pe regizor să revină la 
„această piesă, într-un viitor mai apro- 


60 
www .Cimec.ro 


piat sau mai îndepărtat, și să ducă mai 
departe munca pe care a început-o — 
fireşte, dacă asemenea perspectivă îl 
atrage. 

În legătură cu spectacolul amintit 
s-a vorbit din nou despre respectul da- 
torat textului clasic. Dar si în afara 
exemplului lui Giurchescu, ale cărui 
tratări erau cam prea libere, pe alocuri, 
introducînd chiar replici noi în text, nu 
este lipsit de interes să revenim asu- 
pra acestei noţiuni. Cunoastem cu toții 
o sumedenie de generalitàti despre 
piesele lui Shakespeare. Un spectacol 
care se încrede în aceste generalitàti 
si nu caută să aducă. nimic în plus nu 
manifestă, cred, respect față de text, 
ci, cel mult, dovedeşte încredere în 
diferite reprezentări curente. Or, de 
cele mai multe ori, aceste reprezentări 
înșeală grosolan, tocmai fiindcă nu pot 
cuprinde decit sensuri schematice si 
foarte generale. Un spectacol montat 
în spiritul lor pare corect, afirmă prin 
gura eroilor o idee sau alta, dar, în 
ansamblu, spune puţin sau nu spune 
nimic, Dacă, creîndu-1 pe Jacques, 
Ciulei ne-ar fi aràtat un frate mai mic 
si mai linistit al obisnuitului Hamlet 
de teatru, nimeni nu i-ar fi reprosat 
nimic, dar personajul nu ar fi spus 
spectatorului decit lucrurile pe care 
cea mai superficială parcurgere a tex- 
tului le dă la iveală. Abia îndrăzneala 
de a respinge  interpretarea- curentă 
ne-a reamintit că adevăratele personaje 
shakespeareene, așa cum le descifrăm 
nu-la o lectură neatentă, ci cînd ne 
străduim să ni le imaginăm în întreaga 
lor complexitate, pot fi discutate din 
nenumărate perspective. Asta însă nu 
se întimplă cu personajele pe care le 
întilnim de cele mai multe ori în 
spectacole — siluete corecte, lucrate 
cu îngrijire, dar care nu suscită discuţii, 
nu ne obligă la meditaţie, nu pun nici 
o întrebare, nu cer nici un răspuns, 
pentru că sint sărace. Densitatea mare 
a literaturii shakespeareene cere impe- 
rios nu numai păstrarea unor coordo- 
nate generale cunoscute, ci descoperi- 
rea acelor idei care sînt mai apropiate 
de vremea şi de publicul din sală. 
Privite cu ochi proaspeţi, concepute în 
chip într-adevăr original, s-ar putea ca 
multe interpretări să producă la început 
nedumerire, să pară incredibile, şi toc- 
mai ele să se dovedească noi si viabile, 


cu timpul. Locurile comune despre dra- 
maturgia lui Shakespeare sint tot atit 
de primejdioase pentru critică, pe cît 
sint de dăunătoare creatorilor. 


JULIETA AVEA PAISPREZECE ANI 


Vechile interpretări neglijau  întot- 
deauna virsta reală a eroilor shakes- 
peareeni. Astăzi, însă, devine limpede 
că anumite conilicte, situaţii și acţiuni 
sint greu de imaginat, dacă facem ab- 
stractie de virsta eroilor. Tot farmecul 
unor piese se pierde, dacă cei care le 
reprezintă contrazic prin înfățișarea și 
comportarea lor virsta personajelor. 
Adinca subtilitate si precizie a parti- 
turilor implică întotdeauna stări de 
spirit, reacţii temperamentale, atitudini 
nemijlocit determinate de psihologia 
unei anumite etape din viața omului. 
Julieta avea totuşi paisprezece ani, și 
Romeo era doar cu putin mai virstnic. 
Întreaga tragedie se explică si prin 
impulsivitatea si nerăbdarea adolescen- 
tei, și însuşi timbrul ei poetic derivă 
de aici. Admitem greu astăzi pe scenă 
o Julietă de treizeci de ani şi putem 
să o credem numai dacă talentul şi 
măiestria ei știu să refacă, printr-o 
adevărată muncă de compoziţie, ade- 
vărata psihologie a eroinei adolescente. 

De aceea, unele piese cîștigă atit 
de mult cind se întîlnesc cu interpreti 
foarte tineri în rolul unor eroi foarte 
tineri. Reusita ultimului spectacol-studiu 
cu Cum vă place de la Institut provine 
în mare măsură din tinereţea autentică, 
de substanță, a interpretării. Fără am- 
biții de originalitate în concepție, evi- 
dent influențată de spectacolul de la 
Teatrul „Lucia Sturdza Bulandra“, şi 
fără să facă risipă de cultură, cu atit 
mai putin de erudiție, această montare 
a avut o notă de originalitate, pentru 
că a ştiut să valorifice contactul unui 
text atit de viu și plin de fantezie cu 
sensibilitatea si imaginaţia scinteietoare 
a unor interpreţi foarte tineri. Fără 
îndoială, nu este vorba de un rezultat 
spontan, involuntar, obținut în chip 
mecanic, ci de meritul asistentului Oc- 
tavian Cotescu, care a pus în scenă 
piesa și a ştiut să creeze pe scenă o 
ambiantà si o succesiune de acţiuni cu 
adevărat vii şi organice. 


Spectacolul s-a înfățişat ca un joc 
captivant „de-a teatrul“ si „de-a Shakes- 
peare“, în care fiecare interpret cît de 
cit înzestrat aducea un aport de vervă 
şi ingeniozitate în dezvoltarea împre- 
jurărilor şi acţiunilor (cu excepţia lui 

Cristina Bugcanu-doamna Quickly, 
Constantin Stànescu-Sir Hugh Evans 
si Carmen Stinescu-doamna Page, 
în Nevestele vesele din Windsor 
(Teatrul National ,,I. L. Caragiale“ 
Regia : Lucian Giurchescu) 


Jacques, care a rămas convenţional, 
incoerent și inexplicabil, pentru că nici 
profesorul nici elevul nu par să fi avut 
o părere a lor despre rol, şi a citorva 
interpreti nedotati, a căror prezenţă 
acuza mai putin aceastà punere în sce- 
nà decit selectia studentilor si exame- 
nele precedente, care au permis ase- 
menea apariţii neinspirate într-un spec- 
tacol al anului IV). 

Fiecare acţiune fusese organic asi- 
milată de interpreti, nici o frază si 
nici un monolog nu erau rostite în sine, 
ci îsi gàseau rostul in corelatiile dintre 
eroi. Rozalinda si Celia, văzute astfel, 
sint două prietene foarte tinere, încă 
aproape de copilărie, cărora le place 
să se joace și să se amuze pe socoteala 
pretiozitàtii si artificiilor de la curte; 
Bufonul este prietenul lor, tovarășul 
de joacă; Audrey este o ființă fan- 
tascà, a cărei prostie capătă aureola de 
farmec a unei incintàtoare inocente 
şi a unui nesecat umor involuntar. 
Tocmai revenirea la adevărul de viaţă 
al fiecărui moment a permis ca apro- 
pierea dintre roluri și calitățile reale 
ale unor interpreţi să se producă prin- 
tr-un contact cu adevărat creator. Ni- 
mic din monumentalitatea rece si indi- 
ferentă a personajelor-sablon şi nimic 
din cotidianul amorf si inexpresiv, ne- 
teatral nu a alterat jocul Valeriei Seciu, 
al lui Mircea Andreescu și al Marianei 
Mihut. Dacă actorii tineri ar face mai 
des si mai sistematic asemenea exer- 
citii, abordarea marilor partituri de ma- 
turitate din repertoriul shakespearean 
nu ar mai constitui o problemă. Studiul 
asiduu şi foarte timpuriu inceput al 
textelor shakespeareene se impune și 
din alt motiv. Dacă admitem că teatrul 
contemporan nu mai îngăduie, decit 
prin excepţie, o Julietă care a depășit 
treizeci de ani, asta nu inseamnă că 
partitura poate fi încredințată unei in- 
terprete lipsite de exerciţiu, oricît de 
talentată ar fi ea, nici că jocul se poate 
improviza după ureche, mizindu-se nu- 


Olga Tudorache-Cleopatra si Ion Di- 
chiscanu-Antoniu în Antoniu si Cleo 
patra (Teatrul „C. I. Nottara“. Re- 
gia : George '[eodorescu) 


Hamlet în interpretarea lui Dan 
Nasta (Teatrul de Stat din Timi- 
soara. Regia: Dan Nasta) 


mai pe farmecul virstei, ci că stilul de 
joc, cultura devenită o coordonată a 
prezenţei scenice, capacitatea de a 
gindi și a parcurge, fără un efort anihi- 
lant, întregul rol, fantezia, plastica si 
vocea interpretei trebuie să fie dinainte 
pregătite, pentru a face față cit mai 
devreme unei încercări atit de grele. 
Un tînăr talentat ar trebui să poată 
pătrunde fără derută în repertoriul 
dramaturgului elizabetan după patru 
sau cinci ani de studiu 
bal = + 


In timp ce scenele bucurestene par 
să se fi întrecut în reprezentarea co- 
mediilor shakespeareene, creaţiile în- 
semnate in tragedie constituind excepţii 
legate de evoluţia unor maeștri, citeva 
teatre din alte oraşe au făcut încercări 
mai putin cunoscute, dar care dove- 
desc mare seriozitate, de a se apropia 
de marie tragedii. Acest efort este 
demn de toată stima, deoarece se con- 
stituie în act de cultură, dind publi- 
cului putinţa de a cunoaște o tragedie 
sau alta în îngrijite versiuni scenice 
şi angrenînd actorii si trupele într-o 
muncă promițătoare în rezultate. 

Prima încercare a făcut-o cu ani în 
urmă Vlad Mugur, la Nationalul cra- 
iovean, si montarea cu Hamlet pe care 
ne-a prezentat-o atunci a avut însușiri 
remarcabile, mai ales dacă o raportăm 
la configuraţia stagiunii în care se 
înscria. Regizorul s-a străduit sà des- 
cifreze atent sensurile textului, rămi- 
nînd tributar, într-o măsură, influenţei 
filmelor lui Laurence Olivier. A fost 
unul dintre primele spectacole tragice 
in care marile roluri reveneau tine- 
rilor, si unul dintre primele spectacole 
Shakespeare care dovedea grijă pentru 
plastică, 

Despre spectacolul cu aceeași piesă 
montat la Timişoara de regizorul Dan 
Nasta s-a scris mult si în amănunt. 
Aici s-au făcut simţite, la un nivel mai 
înalt, capacitatea de a descifra minu- 
tios sensurile textului, căutarea unei 
expresivitàti plastice noi, strădania de 
a contura personaje complexe, multila- 
terale, În raport cu acest spectacol, 


Hamlet în interpretarea lui Gh. 
Cozorici (Teatrul National din Crain- 
va. Regia: Vlad Mugur) 


discuţiile se pot purta la înălțimea 
unor exigente superioare. Se poate 
pune sub semnul întrebării calitatea 
unor efecte plastice, cam prea ostenta- 
tiv subliniate. Se poate discuta inter- 
pretarea lui Nasta ca protagonist. Evi- 
dent cultă şi bazată pe o aprofundată 
cunoaştere a textului, ea alunecă to- 
tusi, datorită  caracteristicilor indivi- 
duale şi stilului personal de joc al ac- 
torului-regizor, spre vechea imagine 
melancolic-romantică, sofisticată, a ero- 
ului. O prezenţă deosebit de puternică 
— vie, simplă si cuceritoare — a lăsat 
în memorie acest spectacol: Horatio 
al lui Emmerich Schäffer. Imagine a 
loialității si a prieteniei deschise si 
ferme, acest Horatio dovedeşte concret 
că împărțirea în personaje principale 
si secundare si neglijarea acestora din 
urmă este o atitudine aculturală și de- 
päsitä. 

Alte montări au pornit nu atit de la 
ferme viziuni regizorale originale, cît 
din colaborarea dintre un regizor şi 
un actor în studiul unor personaje de 
primă importanţă. Asa a fost, în stagiu- 
nea trecută, Richard al II-lea de la 
lași, interpretat de Constantin Dinu- 
lescu, sub îndrumarea regizorului-sce- 
nograf Mircea  Marosin, asa este 
Othello, realizat în regia lui Dan Alec- 
sandrescu, la teatrul din Arad, spectacol 
care a prilejuit protagonistului Vasile 
Cosma și, în parte, şi interpretului lui 
Iago, Ion Borst, un studiu aprofundat 
și, sub multe aspecte, izbutit. Nici nu 
mai este necesar să demonstrăm uti- 
litatea unor asemenea încercări. Ri- 
chard al III-lea al lui Constantin Di- 
nulescu există ca schiță promițătoare 
a unei creaţii viguroase, personaj care 
posedă energie dominatoare, o forță 
mimetică uluitoare şi o pasiune a ac- 
tiunii transformată în suflu pustiitor. 
Othello al lui Vasile Cosma are gene- 
rozitatea, farmecul, firea deschisă si 
bunătatea generalului maur; evoluţia 
lui este nuanţată, foarte sinceră, ferită 
de falsuri și exagerări, şi, dacă acto- 
rul nu stäpineste încă momentele de 
culminatie, asta se datorește lipsei lui 
de experienţă — este, totuși, primul 
contact cu partitura — și golurilor care 
intervin în relaţiile cu partenerii şi în 
gradatia generală a spectacolului. 

În aceste montări se observă încă 
şovăieli şi oscilaţii între tendinţa de a 
transmite publicului o imagine contem- 
porană despre eroi și vechile deprin- 
deri actoricești și regizorale, care trag 
înapoi, spre falsele tradiţii. Mircea 
Marosin a aşezat pe Richard al III-lea 


intr-o viziune plastică bogată si vio: 
lentă, dar a compus spectacolul tot 
solistic, sprijinindu-se mai ales pe in- 
terpretarea Margaretei Baciu și a lui 
Constantin Dinulescu și lăsînd înceto- 
șate personaje, acţiuni si scene întregi, 
dintre care unele de mare însemnătate. 
Dan Alecsandrescu a gindit just coor- 
donatele rolului lui Othello şi a venit 
în sprijinul actorului prin atmosfera, 
plastica, acţiunile scenice. Dar el a 
îngăduit, alături de protagonist, o Des- 
demonă extrem de convenţională în 
ingenuitatea ei fabricată, un Cassio in- 
diferent, impersonal, şi o Bianca vul- 
gară — nu ca personaj, ci ca mani- 
festare scenică. Iago al lui Ion Borst 
este interesant tocmai pentru că nu 
începe prin a ne demonstra că e un 
mare scelerat, ci caută să justifice 
încrederea tuturor eroilor în „prea 
cinstitul Iago“, reconstituind aparența 
atit de înșelătoare de vitejie si since- 
ritate a personajului cu tot farmecul 
unui actor care a jucat de obicei roluri 
de june-prim. Dar el nu a rezistat ten- 
tatiei de a rînji „diabolic“, din cînd în 
cind, chiar în prezența unor personaje 
care, dacă i-ar fi observat grimasele, 
și-ar fi retras fără îndoială încrederea 
pe care i-o acordă. Și nici regizorul 
nu a reușit să depășească ispita de a 
ascunde din cind în cind pe lago, tot 
în chip „diabolic“, după un stîlp, pen- 
tru a-l sili să rostească de acolo in- 
vective pline de venin. 

Principala concluzie pe care o putem 
reţine este aceea a necesităţii unei 
continuitàti în munca de explorare a 
repertoriului shakespearean, pentru că 
o asemenea strădanie formează si pe 
regizori, si pe actori, si teatrele în 
ansamblul lor, și publicul. Nici Constan- 
tin Dinulescu nici Vasile Cosma nu pot 
încă să socotească încheiată întîlnirea 
cu rolurile alese, ci, dacă își privesc 
experiența într-o perspectivă de mare 
exigentà artistică, trebuie să se consi- 
dere abia la început de drum. 


TINUTA ȘI CULTURA 
SPECTACOLULUI 


Refuzul monumentalitàtii artificiale a 
vechilor interpretàri nu coincide cu 
renuntarea la tinutà. Prejudecata fires- 
cului màrunt, devenit standard de inter- 
pretare a tuturor rolurilor din toate 
timpurile, nu poate decît sà taie elanul 
unor montàri shakespeareene; cu atît 
mai puţin se poate accepta astăzi pe 

scenă o prezenţă actoricească vulgară 
într-un rol shakespearean. (Să mai 
amintim exasperanta trivialitate a spec- 
tacolului craiovean cu A 12-a noapte ?) 
Foarte teatrală, dramaturgia lui Shakes- 
peare cere actorului foarte multă tea- 
tralitate, bineînţeles o teatralitate cali- 
tativ nouă. Nu este vorba numai de 
cultura mereu reactivată, prezentă în 
elaborarea rolului, si de pregătirea 
fizică desävirsitä, care să-i permită 
interpretului sà cînte, să danseze, să 
se lupte expresiv și dramatic în scenă, 
ci de capacitatea de a subordona toate 
aspectele unei creaţii convenției parti- 
culare specifice fiecărei piese şi fie- 
cărei viziuni regizorale. Adevăruri ba- 
nale, desigur, dar niciodată îndeajuns 
repetate. Dacă Rozalinda pe care ne-a 
înfàtisat-o Clody Bertola este o pre- 
zentà vie, aparte, în peisajul spectaco- 
lelor noastre, asta se întimplă în pri- 
mul rînd pentru cà interpretarea ei 
concretizează un mod de .gîndire ori- 
ginal si o sensibilitate cultivată, un 
gust sigur în valorificarea modernà a 
lirismului si priceperea de a jongla cu 
mijloacele ironiei şi autoironiei. Dacă 
Horatio-Schäffer s-a impus cu atita 
vigoare, asta se datorește în mare 
măsură glasului lui de o nobilă expre- 
sivitate, vorbirii absolut nedeclamatorii, 
dar mlădioasă, bogată în inflexiuni, în 
stare să acopere fără efort întreaga 
sală, si desăvirşitei ţinute a actorului. 
Interpretii lui Shakespeare au nevoie 
nu numai de o tehnică foarte bună, ci 
de o tehnică foarte cuprinzătoare, bo- 
gată, nuanţată, de un desävirsit auto- 
control si de o calitate artistică sigură 
a elementelor de vorbire si mişcare. 
Întrebat care este însuşirea absol 
necesară pentru a putea juca mari 
roluri tragice, Stanislavski răspunde 
senin: „Vocea“. El nu se referea 1 
vocea dulceagă şi vulgară a actorului- 
mestesugar, care, ştiind cà are un glas 
bun, „cîntă“ rolul fără să mai dea 
atenţie sensurilor lui. Pedagogul avea 
în vedere vocea puternicà, perfect an- 
trenatà, si vorbirea cultă a actorului 
care, cum scrie în ,Munca actorului cu 
sine însuşi“, se adresează nu atit ure- 
chii, cît ochiului; care, aprofundind 
natura limbii sale, știe să folosească 
cele mai nuantate inflexiuni pentru a 
transmite încărcătura ideologic-afectivà 
a frazei; care stàpîneste forța expre- 
sivă a pauzelor, ritmului, intonatiilor 
si coloritului sonor al cuvîntului. Si în 
lecţiile sale despre vorbire, Stanislav- 
ski exemplifica întotdeauna şi deloc 
întîmplàtor ideile sale recitind cu pre- 

dilectie monologuri de Shakespeare. 
Actorii englezi care se dedicà reper- 
toriului marelui lor clasic studiază în- 
delung si perseverent elementele dic- 
tiei. Circulă pe seama lor chiar anumite 
legende. Se pare că Richard Burton, 
care a fost unul dintre cei mai originali 
interpreţi ai lui Hamlet, şi-a format 
vocea exersînd ore de-a rindul în aer 
liber, pe o colină unde bătaia puternică 
a vîntului împrăștia și anihila sunetul 
vocilor. Întors în sala de spectacol, 
el a putut acoperi întregul ei volum 
fără nici un efort, chiar atunci cînd 
vorbea în şoaptă. ; À 
Tehnica de o înaltă calitate artistică 
este necesară pentru interpretul : lui 
Shakespeare, nu numai ca exercițiu al 
capacităților sale creatoare, dar si ca 
mijloc de antrenament psiho-fizic care 
să-i pregătească o dispoziţie favorabilă 
intrării in rol, să-i îmbogăţească uni- 
versul lăuntric. Un actor sedentarizat, 
care a uitat (sau n-a știut niciodată) 
să țină o sabie în mină si are, inde- 
pendent de voinţa lui, expresia de o 
seninătate opacă și mulțumită a traiu- 
lui functionàresc, nu poate să-și închi- 
puie ce înseamnă sà trăieşti luptind. 
Cum va putea el să dea chip eroismului, 
să comunice sălii bucuria efortului? 
Si doar toţi eroii lui Shakespeare sint 
luptători, toţi trăiesc în climatul aspru 
și nesigur al neîntreruptelor bătălii, 
Pregătirea fizică a interpretului nu 
poate să fie străină de studiile asupra 
moravurilor și civilizaţiei epocii, cul- 
tura unui actor nu poate fi pur teore- 
tică, lipsită de contact cu viaţa concretă 
posibilă a unei piese sau a alteia. 


* * £ 


Cu asta nu am încheiat dezbaterea 
problemelor legate de interpretarea 
contemporană a lui Shakespeare — nici 
nu am avut ambiția asta. Domeniul 
fiind atît de vast, studiul poate fi con- 
tinuat în foarte multe direcţii. Am în- 
cercat numai să atrag atenţia asupra 
cîtorva premise ale unor eventuale 
discuţii profesionale despre spectacolul 
shakespearean actual. Sintem la înce- 
putul unei epoci care revalorifică şi 
reevaluează opera lui Shakespeare, în- 
tr-un teatru nou care se construieşte 
sub ochii noștri şi cu ajutorul nostru, 
în fiecare zi, şi însuși faptul că ne 
vedem obligați să răspundem unor atit 
de complexe şi de importante probleme 
este mărturia imbucurătoare a elanului 
creator. 


Ana Maria Narti 

Shakespeare 
la lucru 


ine a fost Shakespeare? 

N-are importantà, ràspund unii: dacà nu reusesti sà desprinzi ima- 
ginea unui scriitor din operele sale, la ce bun să afli cînd s-a născut 
şi cu cine a fost însurat? Alţii se întreabă dacă densa lui moștenire nu ne vine 
din munca în comun a mai multor dramaturgi geniali: poate că Shakespeare nici 
n-a existat cu adevărat... 

Dar în registrul parohiei din Stratford on Avon e înscris numele său, alături 
de data cînd a fost botezat si data cînd a fost înmormîntat. S-au găsit, de asemenea, 
hirtii din care se deduce că un anume William Shakespeare a luat parte în diverse 
procese; şi acte de vinzare-cumpărare purtind iscălitura aceluiași William Shakes- 
peare. Într-o carte apărută prin 1598 — „Palladis Tamia“ —, englezul Francis Meres 
îl consideră pe Shakespeare „unul dintre cei cinci care excelează în poezia lirică; 
unul dintre cei treisprezece mai buni scriitori ai noştri de tragedie și unul din cei 
șaptesprezece mai buni scriitori de comedie.“ Se pare deci că un scriitor pe nume: 
William Shakespeare a trăit cu adevărat, lar cei din jurul lui nici măcar nu se mirau: 
îl socoteau unul din cei treisprezece... unul din cei saptesprezece...! Ben Jonson: 
avea chiar serioase rezerve critice: „Îmi amintesc actorii admirindu-l pe Shakespeare 
pentru faptul că scria fără să șteargă sau să taie vreun rind. La aceasta, răspunsul 
meu este: bine ar fi fost dacă ar fi șters vreo mie!“ (,Discoveries” — Ben Jonson). 
Abia jumătate de secol după moartea sa, în eseurile lui Drvden (,Essey of Dramatic 
Poesy“), Shakespeare devine unic: „El n-avea nevoie de învăţătura cărţilor spre a: 
descifra Natura; privea înăuntrul său si o găsea acolo.“ lar Mr. Hales din Eton: 
spunea că „nu există subiect despre care să fi scris un poet vreodată şi pe care să 
nu-l poată găsi, mult mai bine realizat, în operele lui Shakespeare.“ Cit timp a trăit 
însă — deși a avut succese si de public si de casă —, dramaturgul Shakespeare cro- 
nicari fără rezerve n-a întilnit. 

William Shakespeare era actor al trupei înființate de James Burbage (tatăl 
celebrului Richard), care s-a numit pe rind „Lord Strange's Men“ (oamenii lordului 
Strange), „Lord Chamberlain's Servants” (servitorii lordului sambelan) și „King's 
Players“ (actorii regelui), după numele sau titlul protectorilor. Spectacolele acestei 
trupe au fost jucate mai cu seamă pe scena teatrului din Shoreditch („the Theatre“, 
construit în nordul Londrei, în 1576), a teatrului „The Globe“ si în clădirea fostei 
minästiri Blackfriars, pe locul unde se află azi redacţia ziarului „The Times“. Cind 
contractul de inchiriere pentru locul unde era teatrul din Shoreditch a expirat, într-o: 
noapte, cei doi frati Burbage, William Shakespeare si cîțiva prieteni s-au dus înar- 
mati, au dărimat vechea clădire a teatrului, au încărcat materialele pe un vas 
care-i aștepta pe Tamisa si le-au transportat la locul unde apoi au ridicat teatrul: 
„The Globe“ (decembrie 1598). 

Nici unul dintre aceste teatre n-a semănat cu cele din zilele noastre. Aduceau 
mai degrabă cu curţile hanurilor si cu sălile primăriilor, în care actorii ambulanti de 
atunci obișnuiau să dea spectacole. Nu știm exact cum arăta „The Globe“; există 
o schiță desenată din aducere aminte, a unui călător danez, din care se poate deduce 
arhitectura teatrelor elisabetane; un contract din 1600, lung şi plin de detalii pre- 
tioase, prin care cel ce zidise „The Globe” se angajează să construiască o clădire 
asemănătoare (teatrul „The Fortune“); şi cîteva stampe ale Londrei, în care se re- 
marcă exteriorul unor teatre. 

Teatrul elisabetan era foarte mic: zidurile în cerc sau octogonale cuprindeau 
o suprafaţă de aproximativ 250 m2, din care scena, înaintind ca o potcoavă, ocupa 

jumătate. De jur imprejur, în trei caturi, erau balcoanele — asemănătoare cerdacu- 
rilor care dădeau în curțile interioare ale hanurilor; în ele se imbulzea publicul; 
sărăcimea înconjura scena, iar gentiemenii eleganti îşi aduceau scaunele chiar pe 
scenă. Scena era înălțată şi n-avea cortină. În fund, de o parte şi de alta, erau două 
usi — întocmai ca în sălile primăziilor. Între ele — la etajul superior — înainta un 
balcon, care la nivelul scenei forma o încăpere, acoperită la nevoie de o cortină, ce 
devenea cind mormînt, cînd pivniţă, cind odaie de dormit. Sus, în spatele balconului, 
era altă încăpere, care, la rindul ei, dispunea de o cortină; in dreapta si în stinga 
erau două ferestre. O scară lega cele două etaje. 

Pentru astfel de scenă a scris Shakespeare dramele, tragediile si comediile sale, 
Azi, scenografii se pling de multele schimbări de decor pe care le necesită piesele 
lui. Actul IV din Antoniu si Cleopatra este împărțit în nu mai putin de 13 tablouri! 
Dacă însă cercetăm primele ediţii tipărite (ediţia in-folio), remarcăm că nu există 
o astfel de diviziune; dispunind de mai multe locuri de joc, scena elisabetană per- 
mitea ca acţiunea să decurgă neintrerupt. Cind actorul intra pe una dintre ușile din 
fund, începea acţiunea, care se sfirşea cind acesta ieșea prin cealaltă; două armate 
inamice îşi făceau intrarea, fiecare pe una din uși, cea înfrintă dispărea, după luptă, 
prin partea din care venise, lăsind scena celei învingătoare; eroul inmormintat în 
încăperea de sub balcon era ascuns privirilor de cortină, iar in fata cortinei întim- 
plările își urmau cursul. 

lată, de pildă, „mizanscena“ actului IV (scenele 2, 3, 4, 5) al piesei Romeo 
și Julieta: Capulet anunţase că Julieta se va mărita cu Paris, iar Julieta plecase 
spre casa călugărului. „Intră tatăl Capulet, mama, doica si doi sau trei servitori...*. 
Julieta apare din dosul cortinei de jos şi-i spune tatălui că i se supune; apoi, 
împreună cu doica, iese pe unde a venit; ceilalţi se îndreaptă spre una din usi. Scena 
3: se dă în lături cortina de sus. Julieta şi doica rinduiesc iatacul Julietei. Apare 
lady Capulet, care pleacă cu doica, Julieta ia otrava şi cade pe pat. Cortina acoperă 
încăperea ; dar se dà în lături cortina de jos: scena reprezintă sala mare a palatului 
Capulet. Pregătiri de nuntă. Tatăl poruncește doicii să cheme mireasa. Doica urcă, 
în fata spectatorilor, scara ce duce la camera Julietei, trage perdeaua si o desco- 
perä pe Julieta, moartă, pe pat. La strigătele ei, toți vin sus pe aceeaşi scară. Apoi 
din nou perdeaua ascunde odaia de dormit, şi acţiunea continuă, neintrerupt, pe 
scena de jos, Sfirsitul piesei are loc in fața mormintului: una din ușile din fund 
este a lui Romeo, cealaltă a lui Paris, iar mormîntul este încăperea de sub balcon. 
După moartea indrägostililor, sint amindoi duși înăuntru, se lasă cortina si, în fata 
ei, Montague-ii si Capuletii se împacă. 

Scena teatrului „The Globe” (a teatrului elisabetan, in general) înainta atit 
de mult in sală, încît actorul aflat in proscenium intra parcă in rindul spectatorilor. 
Se crea un contact foarte direct, o mare intimitate, între actor și public. Monolo- 
gurile căpătau o rezonanţă firească, personajele comunicau, nestinjenite, celor din 
imediata lor apropiere, gindurile și intenţiile lor, explicau publicului, ca unui prieten 
căruia te adresezi în clipe de cumpănă, situaţiile prin care treceau. Dacă, la un pas 
de noi, Hamlet s-ar intreba: „a fi sau a nu fi“, nu ne-ar veni oare să-i întindem 


Celebrul interpret al bufonilor shakespearceni, William 
Kempe, dansînd (dintr-o stampà a vremii) Richard Burbage 


mîna într-ajutor ? Shakespeare şi-a dat bine seama de acest avantaj pe care-l oferea 
teatrul elisabetan; iată motivul pentru care, în piesele sale, eroii nu se sfiesc să 
rostească monologuri neobișnuit de lungi. 


Însă nu numai arhitectura teatrului elisabetan a avut mare influență asupra 
operei lui Shakespeare. Spectacolele se dădeau la lumina zilei („The Globe” era 
descoperit) ; către seară se aprindeau făclii si lumînàri, dar efectul lor era mult mai 
slab decit cel al becurilor şi reflectoarelor de mai tirziu; decorurile erau foarte 
sumare. Pentru a cuceri emoția şi imaginaţia publicului, textul trebuia să aibă o deo- 
sebită forță de captivare. Poezia devenise limbajul dramatic curent. Eroii lui Sha- 
kespeare, în momentele de exaltare, vorbesc în versuri. Vocea gravă, accentele, 
de multe ori retorice, ale actorilor, ritmul plin de surprize al pentametrului shakes- 
pearean, impresionau profund şi suplineau lipsa altor efecte. Deși magazia teatru- 
lui elisabetan nu era chiar atit de săracă pe cit se presupune! S-a găsit, de pildă, 
o listă în care e inventariată recuzita unui teatru rival, „Admiral's Company” (1598). 
Printre altele, existau: o stincä, un mormînt, o poartă a iadului, șapte lănci, un 
sceptru de aur, trei ciomege, cetatea Romei, un dom de lemn, capul bàtrînului Ma- 
homed, o piele de leu, una de urs, carul lui Phaeton, capul lui Iris și curcubeul, arcul 
lui Cupidon, cele trei capele ale lui Cerberus, un sicriu, un cal mare cu toate pi- 
cioarele, o coroană de stafie etc., etc., care vădesc dorinţa spre o artă realistă a 
spectacolului. Ca și sunetele de trompetă. Acestea nu erau discrete sau „marcate“, 
ca în mizanscenele de azi. Nu. Exista un adevărat sistem al „sunetelor de trom- 
petà”: nici o luptă nu începea, nici un rege nu apărea sau ieşea din scenă, fără 
să participe si trîmbitele. La intrarea regelui în Henric al VIII-lea, primirea a 
fost făcută cu atita pompă încit au tras și tunurile. Din nenorocire, tot atunci paiele 
si lemnul din teatru s-au aprins, iar „The Globe“ a ars pînă la temelie (2 iulie 1613, 
an în care, în chip simbolic parcă, Shakespeare a încetat să scrie piese). 

Lăsind la o parte aceste exagerări... periculoase, care azi par ridicole, e totuşi 
demnă de remarcat tendinţa artiștilor de a face ca arta lor să fie „oglinda realităţii”. 
Grandilocventa asigura succesul. Totuşi, Shakespeare renunță la ea: ,Potriveste ac- 
tiunea cuvîntului si cuvintul acţiunii” (Hamlet), îndemna el actorii să nu joace doar 
ca să emotioneze publicul, ci să-și măsoare gesturile și tonul în asa fel încît să 
redea pe scenă imaginea adevărată a omului. Acesta era crezul său de actor. 

Dar ce fel de actor a fost Shakespeare? Ben Jonson afirmă că era „frumos - 
ca Apollo, seducător ca Mercur, iar glasul său făcea sala să vibreze“; alt contem- 
poran, John Davies din Hereford, spune într-o epigramă adresată lui Shakespeare: 
„tu joci roluri de rege, tu ai fi putut fi tovarăș de regi... Glumetii rid pe socoteala 
ta, lasă-i să ridă: spiritul tău nu-i făcut să glumească, ci să domnească“. Același 
John Davies mai adaugă că Shakespeare si Burbage sînt primii care dovedesc că 
„poți fi în același timp si actor si gentleman“. Prestanta lui Shakespeare, aerul 
matur pe care-l avea, de tinăr, calvitia timpurie îl predestinaseră rolurilor de regi 
şi tati nobili, pe care — în dramele sale — si le rezerva. Rowe — un contemporan 
— vorbește de modul în care Shakespeare a interpretat rolul fantomei în Hamlet. 
Bătrinul rege al Danemarcei era un personaj auster si totodată uman, se ţinea drept 
în armură, gesticula măsurat, stătea nemișcat și vorbea cu o voce de dincolo de 
lume, Gama actorului Shakespeare era bogată: în comedia lui Ben Jonson Every 
Man in his Humour a jucat un rol de comedie (Knowell tatăl); şi deși tradiția vrea 
ca Hemings să fie considerat creatorul lui Falstaff, din nişte scrisori scrise în vremea 
aceea (de către Sir Tobie Mathew si Lady Southampton) reiese că tot Shakespeare 
l-a jucat si pe Sir John. „Verva comică a lui Shakespeare era tot atît de directă 
pe cît de puternice erau furiile lui tragice” apreciază un cronicar. 

Totuşi, n-a jucat nici unul din marile roluri ale pieselor sale: nici Romeo, 
nici Bassanio, nici Henric al V-lea. Căci în trupă exista neîntrecutul Richard Bur- 
bage, care părea născut pentru a fi interpretul lor. Mai mult: se confunda cu ei 
atit în sinea sa cit şi în mintea spectatorilor. Se povestește că, la o reprezentaţie, 
un spectator s-a năpustit asupra lui ca să-l împiedice să se sinucidă pe mormîntul 
Ofeliei ! lar un ghid, arätindu-i Episcopului de Oxford cîmpia unde a avut loc 
lupta de la Bosworth, a spus: „lată, părinte, aici a oferit Burbage un regat pentru 
un cal!“ Să fi avut Shakespeare o urmă de regret?... Ce actor nu rivneşte oare la 
aplauzele primite de altul? “la teatru, după ce actorul preferat părăseşte scena, 
ochii spectatorului îl privesc cu indiferență pe cel care intră...“ (Richard al II-lea, 
actul V, scena 2). Rindurile acestea să fie o mărturie? Relaţiile dintre ei au fost însă 
foarte strinse, foarte prietenești. Nedespàrtiti pinä la moarte, au condus teatrul, au jucat 
şi au muncit alături toată viaţa. Cind Burbage a început sà îmbàtrîneascà, Shakes- 

peare l-a îmbătrinit la rindul său pe Hamlet (actul V, scena 2). După chipul si 
înfăţişarea lui Burbage i-a imaginat Shakespeare pe Macbeth şi pe Prospero, pentru 
el a scris Regele Lear si Othello. Pe piatra de mormint a lui Burbage, alături de 
impresionanta inscripție — laconică ca o indicație de mişcare — „exit Burbage”, 
e scris: „aici zace cel mai mare actor care a trăit 'vreodată... cu el mor douăzeci 
de eroi“. Nimeni n-ar fi imaginat, în acea vreme, alt interpret pentru tragediile 
dramaturgului de la Stratford. 

Comicul trupei era si el extrem de popular. William Kempe era cunoscut 
pentru talentul si näzdräväniile sale. Străbătuse distanța dintre Londra si Norwich 
în pas de dans, urmat de un convoi uriaş: excursia durase nouă zile, iar mulțimea, 
de-a lungul drumului, se imbulzea să-l vadă. Dedică apoi frumoasei sale eleve 
Miss Fytton o broșură, „Minunea cea de nouă zile a lui Kempe“, în care răspunde 
predicatorilor puritani care-l atacau cu furie; lucrarea, plină de umor si aluzii 
literare, dovedește că autorul ei era nu numai foarte spiritual, ci și erudit. Publicul 
teatrului „The Globe” nu concepea să vină la un spectacol fără -să-l vadă. De 
aceea, Shakespeare trebuia să prevadă „momentele“ lui Kempe. N-au lipsit nici 
măcar din tragedii. Rolul pe care-l primea îl îmbogățea mult, adăuga singur replici 
şi glume sărate, făcea acrobație si prestidigitatie, si rareori ieșea din scenă fără 
să fi dansat faimosul său „jig“. Alcătuia un cuplu potrivit — el, cam îndesat și 
greoi — cu al doilea clovn al teatrului, Richard Cowley — lung si desirat. Primul 
i-a interpretat pe Nick Bottom, Peter, Lancelot Gobbo, Launce, Sir Toby, în timp 
ce Cowley a fost, pe rînd, bàtrinul Gobbo, Slender, Sir Andrew Aguecheek. în 
Hamlet au jucat împreună rolurile celor doi gropari. Cită îndrăzneală pentru un 
autor să introducă într-o dramă atit de gravă acești clovni! Se pare că elegia în 
jurul capului lui Yorick, încadrată în dialogul lugubru si buf al celor doi, si 
accentele tragice ale lui Burbage au avut un efect copleșitor asupra spectatorilor 
de la „The Globe”. 

Pentru rolurile de femei nu existau interprete. „Actorii noștri nu sînt ca cei 
de peste mare, histrioni impertinenti si nerusinati, care aduc pe scenă curtezane 
să interpreteze roluri de femei... Reprezentaţiile noastre sînt onorabile și pline de 
vitejie...“ se mîndreste puritanul Thomas Nash. Julieta, Ofelia, Rozalinda erau 
jucate de actorii tineri. În piesele lui Shakespeare sînt multe glume şi aluzii 
referitoare la acest fapt. Se povesteşte că, la un spectacol cu Henric ul VIII-lea, dat 
în fata Curţii, interpretul reginei Caterina a întirziat atit de mult încît regele înce- 
puse să se supere: „lertare, Sire!“ a strigat clovnul. „Dar buna regină Caterina 
trebuie să se bărbierească!“ Pentru a usura sarcina actorilor ce jucau femei, 
Shakespeare își punea de multe ori eroina sà se prefacà băiat: Viola, Rozalinda, 
Jessica, Portia deveneau astfel roluri mai putin obositoare. 

Trupa „Lord Chamberlain's Men“ era o trupă permanentă, bine organizată 
şi completă, care putea face față cerinţelor unui teatru de repertoriu. Alături de 
actorii amintiţi, trebuie menţionate numele lui Hemings şi Condell — care figurează, 
împreună cu al lui Burbage, în testamentul lui Shakespeare. Maeştri în virstă, îi 
creşteau pe cei tineri. (Spiritul în care Shakespeare își educa discipolii e lesne de 
bănuit, recitind monologul lui Hamlet adresat actorilor.) 

Experiența lui Shakespeare ca actor a făcut ca piesele sale să fie — cum 
spun englezii — ,actorproof”, să reziste actorilor după cum ceasornicele „water- 
proof” rezistă la apă. Dîndu-si seama de timpul necesar pentru schimbarea unui 
costum, Shakespeare nu obligă niciodată actorul să se grăbească, înlocuind absenţa 
lui din scenă cu un număr suficient de cuvinte. Știind cit de greu se interpretează 
anumite trăiri, nu cere actorilor eforturi ce pot fi înlăturate: cînd i se aduce lui 
Macduff vestea că i-a fost omorită familia, rämine împietrit. Publicul află reacţia 
lui din gura lui Malcolm. lar cele petrecute în culise sint povestite viu, cu ajutorul 
verbelor, ca atunci cînd se descrie jocul unor actori (de pildă, pasajul în care 
Ofelia vorbește despre comportarea lui Hamlet — actul II, scena 2 —, sau moartea 
Cordeliei — Lear, actul IV, scena 3). 

Marele, neîntrecutul Will a învins secole. A fost un dramaturg genial, in- 
spirat; a pătruns esenţa sufletului omenesc si misterele istoriei. În viața de toate 
zilele însă, a fost un actor conştiincios si un autor care scria două piese pe an, 
pentru un teatru în care cunoștea fiecare scîndură; un mare maestru. pe care însă 
cuvintul meserias nu-l supăra, fiindcă-și dădea seama ce împerechere rodnică 
este talentul cu meseria. 


Dana Crivăţ 

PERSONAJELE 


(în ordinea intrării în scend) 


Domnul Gherman 
Mătușa Cleo 
Gabriela 

Stela 

Ogaru 

Manole 

Un admirator 


membru al cooperativei de tradu- 
ceri si dactilografiere „Prestarea“, 
atit de serios si cu atit de multe 
calități incit virsta nu mai are 
nici o importanță 


45 ani 
23 ani 
cam de aceeaşi virstà 
„bărbatul la 45 de ani“ 
30 ani 
20 ani 


Acţiunea se petrece in zilele noastre. 


LL 4(17yL 1 Teo 


TABLOUL 1 


Cismigiu. Centrul de ape minerale. 
Gherman, Mätusa Cleo. 


GHERMAN (se apropie pe furis, dar cu 
multă fermitate): Dacă nu sînt in- 
discret, ce apă minerală sorbili? 

MĂTUȘA CLEO: Indiscret?! Da' nu 
sinteti de'oc indiscret. Bodoc... 

GHERMAN : Bodoc! (Ride.) Cum să nu 
rid cînd observ că bem aceeași apă 
minerală... Eu sint un om serios, dar 
totuşi am momente cînd sînt bine 
dispus. (Caută o punte de legatura.) 
Si dumneavoastră suferiti de gas- 
trità ?.. Asta-i o coincidență si co- 
incidentele trebuie sărbătorite. Încă 
două pahare de Bodoc! (Gherman o 
opreşte cu un gest galant.) Doamnă, 
dar mà jigniti, plătesc eu... 

MĂTUŞA CLEO (intuiție rapidă) : Aveţi 
ceva fascinant. Se vede cà sinteli 
un om înzestrat cu multă inteligenţă, 

cu multă cultură, cu multă sensibili- 
tate, cu multă eleganță, cu multă 
prestantà. Credeam că asa ceva se 
întîmplă numai în filme... 


GHERMAN (parcă doborit de atîta in- 
telegere superioară): Ah, filmul, ce 
artă, stimată doamnă! Nu degeaba 
filmul e considerat a şaptea artă. Ați 
văzut „Cartagina în flăcări“? 

MĂTUŞA CLEO: Mie, ca şi răposatu- 
lui meu sot, îmi place tot ce e nou 
in artă. O,- răposatului meu soț, 
Dumnezeu să-l odihnească, tare mult 
ii mai plăcea arta modernă. De șapte 
ori am văzut „Cartagina în flăcări“ 
si tot am impresia că n-am înțeles 
totul... 

GHERMAN : E superb. Şi n-o spun din 
snobism... 

MATUSA CLEO (fiecare cu pàrerea lui): 
Eu cred cà e colosal. Scena aia for- 
midabilà în care printesa aia superbà 
trece prin flăcările alea colosale... 


71, 
WWW.CIMec.ro 


Şi calul... Si montarea. Exact ca în 
viaţă... 

GHERMAN : Cred că nu exagerez deloc 
cînd spun că forţa arlei e mare... 
MATUSA CLEO (uimità de ineditul pro- 

blemei): Mare? 

GHERMAN : Parafrazindu-l pe Thibau- 
det, pot să spun mare de tot... Dar 
să ştiţi, stimată doamnă, iertati-mà 
că v-o spun fără menajamente, ci- 
nematograful nu e totuşi singura artă. 
Sint mult mai multe... Numai simpla 
lor enumerare şi ar fi deajuns... Poate 
să vi se pară o extravagantä ceea ce 
susțin eu, dacă ar fi numai sculptura, 
arhitectura, teatrul, stimată doamnă, 
poezia chiar, si tot ar fi deajuns. De 
altfel, să ştiţi, stimată doamnă, asta 
nu-i numai părerea mea, ci şi a mul- 
tor specialisti, parte contestati, parte 
adulati. Ar fi simplist sà credem cà 
diversitatea e ceva specific artei. 
Orașele sint si ele multe: Paris, nu 
mai departe Londra, Santiago de 
Chile. Venetia, de exemplu. 

MĂTUŞA CLEO (înfioratà): Vai. ce 
culturà vastà aveti. Si ce corect ati 
‘pronuntat Santiago de Chile. 

GHERMAN (modest): Mi-a plàcut sà 
răsfoiesc o carte. > 

MĂTUŞA CLEO: Printr-o simplă aso- 
ciatie de idei, am ajuns la părerea 
că sint si foarte multi artiști. Beetho- 
ven, de pildă. 

GHERMAN : Compozitorul ? 

MĂTUȘA CLEO (concesiv): Are pa- 
sagii dràgute. 

GHERMAN: Da. Are unele pasagii 
dràgute, alte pasagii divine si, între 
noi fie vorba, si destule lucruri cam 
slàbute... Dar a suferit mult din pri- 
cina femeilor... Femeile nu apreciază 
geniile cît sînt în viaţă... Numai după 
ce mor, femeile se îndrăgostesc de 
acești oameni valoroși. Trist feno- 
men, stimată doamnă. Trist fenomen! 
Vedeţi, nu mai departe cazul Van 
Gogh... 

MĂTUȘA CLEO (ca mușcată parcă): 
A, pictura... 

GHERMAN : Si dansul... Dansul e.cu 
totul altceva... Oricît ar părea de pa- 
radoxal, dansul nu e totuna cu mu- 
zica. Chiar vechii greci, acolo în 
antichitate. 

MĂTUŞA CLEO (obosită de atitea dis- 
cutii „de idei“): Aveţi ceva enig- 
matic în privire: o rană care nu s-a 
cicatrizat. Aţi suferit în amor? 

GHERMAN: A, nu-mi ràscoliti rănile 
trecutului. Eu, stimată doamnă, deși 
sînt un om cu un orizort destul de 
larg, iubesc viaţa. Poate din același 


sentiment fac în fiecare dimineaţă 
exerciţii de înviorare, un, doi, trei... 
Eu, cînd iubesc, nu mă uit la bani... 
Nu vreau să spun că eu am 
atitia bani cîtă sinceritate au fe- 
meile, nu, ar însemna să mă contra- 
zic, dar îmi place să am lingă mine 
o persoană căreia să-i cer să în- 
chidă ușa. N-am avut noroc. Nu ştiu 
de ce, dar femeile se plictisesc de 
mine relativ repede. Şi nevastă-mea, 
femeia la care mă uitam ca la o 
sfintă, pe care o divinizam, m-a în- 
selat cu un şoarece de bibliotecă... 

MATUSA CLEO : Vai, dar intràm în do- 
meniul absurdului. Dumneavoasträ 
înșelat în amor?! Un bărbat atit de 
serios |... 

GHERMAN (vrea să schimbe vorba): 
Dacă nu comit o indiscretie, care 
formă de relief và place mai mult ? 

MATUSA CLEO: Dar nu comiteti nici 
o indiscretie. Marea. Marea cu va- 
lurile ei... 

GHERMAN: Dar mai sint si munţii. 
Se poate sà uitati muntii cu vîrfurile 
lor veşnic acoperite de zăpadă? Apoi 
mai sint pădurile, ca să nu mai vor- 
bim de poieni... 

MĂTUŞA CLEO: Ah, ce bărbat in- 
struit! Nu mă refer numai la for- 
mele de relief, dar chiar asa, în ge- 
neral. Sînteti căsătorit? 

GHERMAN (rîzînd): Vreti să ştiţi ade- 
vărul ? 

MĂTUŞA CLEO: O, da, sigur. 

GHERMAN : Nu. N-am avut curajul să 
mă recăsătoresc. 

MĂTUŞA CLEO : Aţi fi un ginere ideal. 
În casele frumos mobilate, oamenii 
se iubesc sincer. Azi o mobilă, mîine 
altă mobilă, imposibil să nu apară 
sentimentul. 

GHERMAN: Amabilitatea dumnea- 
voastră mă ajută să atac problema 
frontal. O iubesc pe nepoata dum- 
neavoastră. 

MĂTUȘA CLEO: O cunoaşteţi? ! 

GHERMAN (pardon): O port în suflet 
ca pe o icoană. Si eu nu port în 
suflet decît ceea ce am absolutà ne- 
voie... 

MĂTUŞA CLEO: Cite poate să aducă 
neprevăzutul ! Si cînd te gîndesti că 
totul a pornit de la o simplă apă 
minerală... 

GHERMAN: Ciștig bani frumoși. La 
cooperativa „Prestarea“, unde lucrez 
în calitate de traducător, se cîştigă 
bine. N-aș vrea să spun că asta e 
totul în viaţă... Căci, dacă ai bani 
şi n-ai mulțumire sufletească, totul 
e zadarnic. 

MĂTUŞA CLEO: O, domnule Gherman, 
nici eu, nici nepoata mea nu sîntem 
materialiste... Sentimentul rămîne pe 
primul plan. 

GHERMAN (işi continuă în linişte pie- 
doania): Depunînd în fiecare lună 
bani la C.E.C., mi-am cumpărat un 
automobil. Nu credeţi, sper, doamnă, 
că automobilul e cel mai mare cusur 
al bărbaţilor ? 

MĂTUŞA CLEO: O, nu. Au ei cusu- 
ruri şi mai mari. Dar automobilul nu 
poate înlocui căldura sufletească, cel 
putin asa cred eu. 

GHERMAN : În afară de asta mai am 
două principii. ‘As vrea ca soţia 
mea sà nu lucreze. As vrea să fiu 
cit mai explicit. La serviciu — prin 
natura obligaţiilor mele profesionale 
— trebuie să mă prefac puţin. Acasă 
vreau să fiu sincer. La serviciu tre- 
buie să fiu atent la colegii mei, tre- 
buie să fiu foarte serios. Seriozi- 
tatea din cadrul orelor de serviciu 
mà oboseste; la mine acasă as vrea 
aşa... ceva nostim, nu știu dacă cu- 
vintul e bine găsit... Acesta ar fi 
primul principiu... Pe dumneavoastră 
am să vă fin ca pe o comoară, 
acesta e cel de-al doilea principiu. 

MĂTUȘA CLEO: Dar asta înseamnă 
că dumneata vrei să duci o viaţă 
dublă. La birou sà gindeşti într-un 
fel, acasă invers. 

GHERMAN : Da. Aţi ghicit. 

MĂTUŞA CLEO: Eu cu așa ceva nu 
sînt de acord si nici nu ştiu dacă 
Gabriela vă iubește. Căci n-aş vrea 
să và jignesc, dar si sentimentul... 

GHERMAN : Nici nu mă cunoaște. 

MĂTUŞA CLEO (omenească indignare): 
Nu, domnule, eu nu fac tranzacţii 
cu sufletul unei fiinţe apropiate. Nu, 
domnule Gherman. 

GHERMAN: Atunci cum rămîne?! 

MĂTUŞA CLEO: Căutaţi iubirea, dom- 
nule Gherman. Avînd atitea calităţi, 
veti găsi ușor o femeie -care să facă 
din dumneavoastră un ideal... Nu, 
domnule Gherman, categoric nu! 


GHERMAN: Atunci cum rămîne?! Eu 
vreau un răspuns clar. Nu mai sint 
la virsta incertitudinilor. 

MĂTUȘA CLEO (mai indignatà ca ori- 
cînd): Aranjez eu totul, domnule. 
Nici o grijă, domnule. Bazati-và pe 
mine, domnule. Gabriela va fi a du- 
mitale. Aș fi preferat să fie un sen- 
timent la mijloc, aș fi rămas cu con- 
ştiinţa curată si avantajele ar fi fost, 
în linii mari, aceleași. Dar dacă nu 
se poate, nu se poate... (Apogeul in- 


dignării.) M-ai adus în culmea in- 
dignării, dar las' pe mine, n-o să-ţi 
pară rău, domnule... 


TABLOUL 2 


Acasă la Gabriela. Cameră excesiv 
mobilată. Gabriela, Stela; apoi mătuşa 
Cleo, Admiratorul, Ogaru. 


GABRIELA (la telefon): A, un domn. 
Vrea să ţină o mică disertaţie despre 
atracţia neprevăzutului... în zilele mai 
ploioase. A, ăla mic si chel... e asa 
de ironic încît nici nu înţelegi ce 
spune... Dacă vin si eu?! Nu ştiu, 
nu cred... Astăzi nu mă atrage ne- 
cunoscutul. Ei, dacă nu mă atrage, 
nu mă atrage. Ei, ce vrei, domnule, 
dacă n-am starea de spirit necesară |... 

STELA (deschide brusc ușa): Ai reușit? 

GABRIELA (închide brusc ușa): Da, am 
reușit. Şi ce dacă am reușit?! Ce am 
rezolvat cu asta? Chiar c-o diplomă 
în buzunar, omul tot singur rămîne... 

STELA: Întîi să te văd cu diploma 
în buzunar. Ai reușit la facultate și 
acum îţi pare rău? Cind ai pierdut 
finala, n-ai regretat atita... 


GABRIELA : Ei, cum o să-mi pară rău?! 
De ce faci afirmaţii necontrolate? 
Dar mă gindesc și eu, așa. Mi-e 
dor de toţi colegii, dar problema sin- 
guràtàtii... (Îşi schimbă starea de 
spirit.) Am avut o poftă teribilă să 
reușesc- la facultate... Am vrut să le 
demonstrez că nu sint numai zăpăcită, 
capricioasă, nostimă și nu mai știu 
cum. Nu se aşteptau ca tocmai eu 
să le fac una ca asta. Am sentimen- 
tul că i-am trădat. 


STELA: Pe cine ai trădat, Gabriela?! 
GABRIELA : Pe cine, pe cine?! Nu în- 
teleg de ce eşti asa curioasă! Parcă 
as fi făcut cine ştie ce crimă... 
STELA: Da. Pentru ei e o crimă... Ah, 
Gabriela, de cite ori ţi-am spus sà 
nu te mai întîlnesti cu oamenii ăia. 
Rataţii sint indivizii cei mai primej- 
dioşi. Nu vor niciodată să moară 
singuri. Totdeauna vor să mai tragă 
pe cineva după ei, sà le ţină de urit. 
A, am fost la nunta de argint a doi 
rataţi... A fost îngrozitor... „Vai, ce 
v-aţi îngrăşat; vai, ce-aţi slăbit”. 
Asta era toată conversaţia. 
GABRIELA : Nu, nu vorbi asa. Exage- 
rezi şi tu. Nu-s chiar așa de răi. 
Au şi părți interesante. Unul dintre 
ei a plecat la mare, la Costineşti, să 
scrie o Isoldà modernă. Vrea sà se 

întoarcă în septembrie cu - manuscri- 
sul gata. 

STELA: Da?! Să fie mulțumit dacă se 
întoarce bronzat. 

GABRIELA (plesnind de sănătate): A, 
cu absolutul ăsta nu-i de glumit. Cind 
mergem la ștrand? As face o baie. 

STELA: O, era să uit... Marcela îţi 
mulțumește... Datorită ţie a intrat în 
lot... 


GABRIELA (distrată) : „Care Marcela, 

tu? (Îşi amintește, amuzatà.) A, da, 
zăpăcita aia pe care am antrenat-o 
în tabără. Vai, ice fricoasà era la 
început... 

STELA: A venit una nouà, ti-a fost 
repartizată tot ţie... Toate vor sà le 
antrenezi tu... Zic cà esti simpaticà 
si răbdătoare... 

GABRIELA: Tot mie? Da' ce sînt eu, 
institut pedagogic? (Cu furie.) Ad-o 
la antrenamente, fac si din asta cam- 
pioană. Numai să nu-i treacă prin 
cap să-mi mulțumească. 

ADMIRATORUL (deschide brusc ușa) : 
Ei, cum a fost? 

GABRIELA (o inchide la fel de brusc): 
Bine, bine, frumosule . necunoscut... 
Am învins-o în meciul de baraj. 

ADMIRATORUL (o îmbrățișează) : Bra- 
vo, tovarășă Gabriela. Vă cunosc 
după poză... 

GABRIELA (trezindu-se din  îmbrăți- 
șare): Cine ești, frumosule necuno- 
scut ? 


STELA (simte nevoia să intervină): Pe 
mine nu mă cunoasteti după poză? 

ADMIRATORUL: Nu vă necăjiţi, vă 
cunosc şi pe dumneavoastră după 
poză. 

GABRIELA: După ce m-ai îmbrățișat, 
m-ai făcut curioasă... Ia spune-mi, 
cine ești ? i: 

ADMIRATORUL (se uită îngrijorat la 
pendula din perete): A, cît sînt de 
fericit; a, cit sînt de grăbit... De 
aceea, tovaràsà Gabriela Mateescu, 
trebuie să-mi planific riguros putinul 
timp ce-mi stă la dispoziţie. Deci mă 
prezint... Dar de ce mă întrebaţi atit 
de... exagerat: „Cine ești dumneata, 
frumosule necunoscut?!” Cu îngădu- 
inta dumitale, am să fiu ceva mai 
simplu... Sînt un admirator al dum- 
neavoastră și strungar la „Tudor Vla- 
* dimirescu“... Ah, în meciul de baraj 
cu formaţia Vointei ati fost gro- 
zavă.. De la prima lovitură mi-am 
- data seama că sinteti hotărită sà în- 
vingeti.. Pe cît de mult mă indis- 
pun prostiile” calculate, pregătite cu 
‘ de-amănuntul, pe atita mor după vic- 


toriile  gindite, premeditate, calcu- 
late... Mă credeţi că-mi venea să vă 
string în braţe? 

GABRIELA : Da. Nu știu de ce, sint o 
naivă, poate, dar asta cred întot- 
deauna. 

ADMIRATORUL : De aceea am şi venit. 
Am venit să vă string în braţe, să 
vă felicit și să plec... Admir la dum- 
neavoastră dorința de a învinge şi, 
mai ales, știința de a învinge. Vă 
deranjează laudele mele ? 

STELA : Oricît ar părea de ciudat, lau- 
dele se suportă mai ușor decit cri- 
tica, . 

ADMIRATORUL : Nu-i nimic ciudat, si 
cu mine se întîmplă la fel. (Către 
Gabriela.) Peste citeva luni o veti în- 
tilni pe campioana Științei. O s-o 
bateti ? 

GABRIELA : Numai dacă mă rogi dum- 
neata, asa, de capul meu... 

ADMIRATORUL: Eu? Eu vă rog din 
toată inima. (Se uită la pendula din 
perete.). Trebuie sà plec... Pe cit sint 
de fericit, pe atita sint de grăbit... 

STELA: Să veniţi sà mă felicitati si 
pe mine... 

ADMIRATORUL: Data viitoare sint al 
dumneavoastră. (Dispare.) 

MĂTUȘA CLEO (apare trăgind după ea 
două fotolii): Cum am lipsit eu, cum 
aï întors casa pe dos. (Așază foto- 
liile în mijlocul casei.) Cum am lipsit 
citeva ceasuri, ca să mă relaxez pu- 
tin, cum ai făcut schimbări. Nu vrei 
să ţii seama că, la virsta mea, nu 
pot să-mi mai permit extravaganțe... 
Cine era tinerelul care fugea ca un 
bezmetic ? (Deschide fereastra.) Aràti 
foarte bine... Ai plătit lumina ? Tinăra 
cine e? (O examinează cu atenție.) 
Nu e mai drăguță ca tine... (Stela 
pleacă trintind uşa.) 

GABRIELA : A, mătușico, pînă nu faci 
dumneata o apreciere nu se poate. 
MĂTUŞA CLEO: Care va să zică, sînt 
în casa mea si n-am voie să-mi dau 
cu părerea... Am să mă duc la străini 

să fac acolo diverse aprecieri... 

GABRIELA : Ah, mätuso, de ce te porti 
așa de urit cu prietenele mele?! 
Stela fine la mine... Si eu tin la ea 
foarte mult... 

MĂTUȘA CLEO: Nu-mi place această 
amicitie... Nu pare deloc o fată mo- 
dernă. 

GABRIELA : Modernă ! N-o fi modernă, 
dar e foarte simpatică... 

MĂTUŞA CLEO: Dragă Gabriela, asa 
nu mai merge, mà bagi în mormint, 
si la propriu si la figurat... La cimitir 
n-ai mai fost, sà depui si, tu o floare 


dep 


"cît de mică... rufele nu le speli în 
două. ape... 

GABRIELA : Mi-am cumpărat o rochie 
„de tergal. E asa de frumoasă, mătu- 
sico. 

MĂTUŞA. CLEO: Asta nu-i ceva rău, 
Gabriela. Orice persoană aspiră spre 
o stofă mai fină... Dar trebuie să ve- 


dem dincolo de stofe... O, Gabriela, 
ai incredere în experienţa mea de 
viață. (O mingiie.) Ce vreau eu, în 
fond? . Vreau să fii elegantă ca o 
bijuterie... Am eu altă satisfacţie în 
viață?! Nu. Dacă nu era această do- 
rintà, de mult cădeam bolnavă la pat. 
A sosit timpul să-ți găseşti un sot 
vrednic de tine... 

GABRIELA : Si eu m-am gindit la asta, 
màtusico... Am găsit... E asa de sim- 
patic... Cînd sînt cu el, mà simt foarte 

+ bine... E si drăguţ, are şi conversaţie. 
Mă sună în fiecare 7i. Mai ales cînd 
se încruntà, e ca un copil, màtusico... 

MĂTUŞA CLEO (sobră): Numele, vîr- 
sta, profesia, salariul de bază... Re- 
pede, repede. 

GABRIELA (in loc de oricare altă ex- 
plicatie): Numele, mătușă: Manole... 

MĂTUȘA CLEO: Nu-l cunosc perso- 
nal, dar am cîteva informaţii despre 
el. Nu mă deranjează că-i marxist, 
dar are salariul mic. 

GABRIELA: Îl iubesc. Cred că m-am 
exprimat destul de clar, ca să nu 
mai avem discuţii... 

MĂTUȘA CLEO: Bine, am să fiu si 
eu clară. Sint convinsă că-l iubeşti. 
Eu vorbesc de căsătorie, nu de iubire. 
Aceste două noţiuni se bat cap 
în cap. N-am ce face, nu eu am făcut 
viața. Unde ai văzut tu, fetito, ca 

| doi oameni care se iubesc să se că- 
|  sätoreascä?! Unde, fetito?! Că mă 
\ duc si eu la ei în pelerinaj, cum se 
| duceau altădală creştinii la Ierusalim. 
| GABRIELA: Cum unde?! La noi la 
serviciu... E 

MĂTUȘA CLEO: Minciuni. Tot ce se 
bazează pe sentimente nu rezistă. 
Numai interesul strict material rezistă 
tuturor furtunilor, zăpezilor si. cutre- 

, murelor... Chiar dacă vine un cata- 

| cism — o neînțelegere, interesul 
| renaşte din propria lui cenuşă ca... 
| pasărea aia cu nume străin... 

GABRIELA : Pasărea Phoenix... mätusä. 

"Dar nu cred. ; 

MĂTUȘA CLEO: Tie îţi trebuie un 

. “bărbat pe care să nu-l iubeşti cituși 
de putin... Că numai așa mai poţi să 
7burzi şi tu în afara căminului fericit. 
Ai nevoie de un bărbat sensibil, care 
să nu te lase să muncești... La fizicul 

tău agreabil, munca e o absurditate... 
Să muncească alea urite, alea care 
n-au tenul tău. Asta e viaţa... 

GABRIELA : Nu e asta viața! 

MĂTUŞA CLEO: Asta e viaţa! 

GABRIELA : Nu e asta viața! 

MĂTUŞA CLEO: Asta e viața! 

GABRIELA: Mai am să-ţi spun ceva 

- foarte simplu. Am dat examen la 
facultate... Am reușit. 

MĂTUȘA CLEO: Îmi vorbeşti deschis, 
îți vorbesc deschis. Nu sint de acord. 
Si pe mine nu mă-ntrebi nimic... O 
să mă bagi în mormint. Și nimeni 
n-o să vină să-mi depună o floare 
cît de mică pe mormîntul rece.. 

GABRIELA: Eu credeam cä-ti fac o 
surpriză. 

MĂTUŞA CLEO: Este o surpriză. Fata 
mamei, iartă-mă cä-fi spun asa... dar 
e o surpriză neplăcută... Te-ai dus la 
serviciu... deşi eu am fost contra... 
Pensia mea era suficientă... Am trecut 
cu vederea... într-un moment de slă- 
biciune. Dar tu nu te-ai oprit aici... 
La mică distanță, facultatea. Tu tre- 
buie sà trăieşti, fata mamei... nu să-ţi 
risipesti tinereţea... 

GABRIELA: Te-am supărat, mätusä ?! 

MĂTUȘA CLEO: * Spune-mi mamă! 
Atita poli să mai faci pentru mine. 
Nu e un sacrificiu prea mare. 

GABRIELA : Te-am supărat?! 


MĂTUŞA CLEO: M-ai distrus... Mi-ai 
spulberat sistematic iluzie cu iluzie... 
Simt cum vrei să mà päräsesti trep- 
tat-treptat. Îţi cer un ultim serviciu: 
du-te pînă la farmacie, cumpără nişte 
fenergan. Ce te uiţi asa la mine?! 
A... dacă m-ai iubi, ai sti că rețeta 
e pe noptierà... (Gabriela pleacă. 
După plecarea ei, mătuşa Cleo se 
ridică brusc în picioare şi începe să 
fredoneze.) 


Eram femeie în etate, 

Cînd a pătruns în viața mea 
Regizorul de filme animate 
Din cartonașe decupate, 

Din cartonașe decupate... 


OGARU (nevăzind pe nimeni, priveşte 
infuriat în jurul lui. Se impiedica de 
o mobiiă, o dă galant la o parte): 
Nu-i nimeni acasă? 

MĂTUŞA CLEO (în sfîrşit, cu chiu cu 
vai, apare din spatele unei mobile. 
Emotia, dacă a existat cumva, dis- 
"pare inainte de a fi apucat să se ma-' 

nifeste): Adolf, tu esti, Adolf? Sterg 

putin fotoliul de praf si vin imediat 
după aceea. (Pauză încărcată de un 

“maxim . lirism, in timp ce . mătuşa 

‘Cleo şterge fotoliul si. Ogaru' as- 


teaptà. Văzind că mătușa Cleo exa- 
gerează cu ștersul prafului, Ogaru 
își găseşte prin reflex o ocupaţie: 
multă nişte scaune dintr-un loc in- 
tr-altul. Mătuşa Cleo se îndreaptă spre 
Ogaru. Situaţia se schimbă. Absorbit 
de micile improvizații gospodăreşti, 
Ogaru aproape că nu observă pre- 
zenta femeii care l-a iubit cindva. 
Silită de împrejurări, mătuşa Cleo 
îl zgilfiie.) Dragul meu Adolf, nu 
te-am văzut de aproape douăzeci de 
ani, ia spune-mi, liftul merge, sau 
ai urcat pe scări? 

OGARU: Mă vezi după douăzeci de 
ani de zile şi, în loc să mă întrebi, 
desigur formal, cum o duc cu sănă- 
tatea, mă întrebi dacă ti s-a reparat 
liftul. În sfirşit... Mă rog. O reve- 
dere după douăzeci de ani ar fi emo- 
tionat poate si un cîine... Nu te nă- 

tag amintirile ? 

TUŞA CLEO f(iniuriatä de o ușă 
care nu vrea să stea închisă): O, 
Adolf, ușa asta nu vrea să stea nici- 
odată închisă ca lumea. Aş fi feri- 
cità dacă as găsi un om de caracter 
care s-o repare. Uneori, Adolf, stau 
si mă întreb ce, e un răcitor în com- 
paratie cu un frigider. Nimic, Adolf, 
nimic... 

OGARU (jignit, în continuare): O, Cleo, 
de ce te rezumi la preocupări de 
ordin strict material? (Pierzindu-si 
răbdarea.) De ce nu răspunzi la ce 
te-am întrebat eu? Eu te-am întrebat 
dacă te năpădesc sau nu amintirile. 

MĂTUŞA CLEO (după ce scoate 
agrafa din gură): Amintirile? O, 
încă cum... Auzi ce întrebare!... (În 
continuarea aceluiaşi răspuns, mută o 
scrumieră de pe o masă pe alta.) O, 
Adolf, ce pupile mari au ochii tăi 
frumoși ca albastrul cerului. (Des- 
chide o fereastră.) Am nevoie de 
oxigen, tie pot să ţi-o spun, Adolf... 

OGARU (incearcă să aducă mai mul- 
tà căldură omenească): Ţi-ai refăcut 
viața ? 

MĂTUŞA CLEO (cu durere maximă): 
Nu numai că nu mi-am refăcut viaţa, 
dar stau şi foarte prost cu tensiunea. 

OGARU (de atita compasiune ome- 
nească i s-a făcut sete): Suferinta fi- 
zică e cea mai îngrozitoare. Te în- 
teleg, draga mea Cleo. Ai ceva vi- 
nisor prin casă? 

MĂTUŞA CLEO (sätulä de ipocrizia 
omenească): Mă întrebi asa, din 
simplă curiozitate, sau chiar vrei să 
bei ceva? 

OGARU : Ar fi absurd să te mint. Ce 
interes as avea să te mint? Nu mă 


prefac cînd spun cà am chef să beau 
un pähärel. 

MĂTUŞA CLEO (cu cărțile pe față): 
Bine, atunci am să fiu sinceră, Adolf. 
Te cunosc de prea multă vreme ca 
să mai am secrete faţă de tine. Nici 
nu mai sint o copilă care crede că 
tot ce zboară, implicit se mănîncă. 

OGARU: Cind n-are nici un interes 
să mintă, omul e dator să fie sincer... 


MĂTUŞA CLEO: Tocmai, Adolf. De 
aceea am să spun adevărul, Am o 
sticlă de Cotnari, Adolf, dar e jos 
în pivniţă. (Nu vrea să fie înțeleasă 
greşit.) Nu că mi-ar fi lene, lenea nu 
m-a caracterizat nici cînd locuiam la 
Buzău, dar eu, eu, Adolf — zimbesti, 
nu-i asa? Eu nu mai pun o picătură 
de alcool în gurà. De altfel, sînt asa 
de bucuroasă că te văd, încît mi se 
pare că sticla de Cotnari nu mai are 
nici o importanţă... Cind ne-am văzut 
noi ultima oară, Adolf? 

OGARU: Acum douăzeci de ani, în 
stațiunea climaterică Băile Herculane, 
ţi-am dat ultima îmbrăţişare. (Pe 
muzica aducerilor-aminte.) Si fiindcă 
tot a trecut de atunci atita amar de 
vreme şi pot să mă întreb şi eu, 
cu legitimă mindrie, „Unde sînt ză- 
pezile ce au fost?“, dă-mi te rog 
un păhărel de vin. (Pauză destul de 
mare.) Bătrinico... 

MĂTUŞA CLEO (fără indignare): Cum 
vorbești așa cu mine, cum îţi per- 
miti? Eşti in casa mea... 

OGARU: Cum să nu mà indignez cînd 
uiţi legile ospitalităţii ? În nici o îm- 
prejurare, ospitalitatea nu trebuie să 
dispară... În fosta mea locuință din 
C. A. Rosetti mă vizitase, e mult de 
atunci, un prieten din copilărie, pe 
care urma să-l ruinez peste citeva 
zile.  Întreabă-mă cum l-am primit. 
Am destupat o sticlă de şampanie, am 
discutat, am ris chiar. Ce, dacă rui- 
nezi un om, asta înseamnă că trebuie 
să-i închizi uşa în nas? 

MĂTUȘA CLEO (aproape plingind): 
Adolf, tu hotärästi… Dacă nu ţi-e 
milă de o femeie suferindă, căreia 
medicul policlinicii raionale i-a inter- 
zis să meargă pe scări, mà duc să-ţi 
aduc vinul. (Vrea să-și ia zborul, dar 
își aduce aminte că sticla se afiă in- 
tr-un raft din apropierea ei si astfel 
absența supliciului o descumpäneste.) 

OGARU : Ce faci? N-aduci odată vi- 
nul ăla? 

MĂTUŞA CLEO (în siirsit, aduce 
sticla): Si-acum, să lăsăm gluma la 
o parte, chiar vrei să bei? 

OGARU (işi toarnă în linişte un pahar 
de vin): În sănătatea ta, adorabilă 
Cleo ! 

MĂTUŞA CLEO: O, dragă Adolf, ai 
rămas un sentimental. . 

OGARU : Da. Am rămas un sentimental 
şi mà mîndresc cu asta. Chiar astăzi 
mi-am dat seama de asta într-o îm- 
prejurare destul de obișnuită la prima 
vedere. M-am întîlnit, azi dimineaţă, 
pe bulevardul Magheru, cu o femeie 
căreia i-am distrus viaţa. Nu numai 
că am salutat-o, ceea ce şi asta pu- 
tini ar fi făcut-o, dar, o să mă crezi, 
n-o să mă crezi, i-am oferit și o în- 
ghetatà. A mîncat, am discutat, de 
citeva ori am izbucnit în ris, eu mai 
puternic, ea mai domol. Altul în locul 
meu ce și-ar fi spus ?!... Dă-o încolo, 
au trecut ani, ce mă priveşte pe 
mine? Vezi, asa ceva eu nu pot să 
fac... 

MĂTUŞA CLEO (nu-i vine să creadă) : 
A, nu, nu te cred, Adolf, știu cä-ti 
place să te lauzi. Hai, spune drept, 
mie nu trebuie să-mi ascunzi nimic, 
sîntem între noi. Chiar i-ai oferit o 
înghețată femeii căreia i-ai distrus 
viaţa ? 

OGARU : Îţi dau şi numele localului. 
La cofetăria „Scala“. Ce interes as 
avea sà te mint? 

MĂTUŞA CLEO (în extaz): Eşti formi- 
dabil, Adolf, nu te-aș fi crezut capa- 
bil de un gest atit de gingas... Uneori, 
după ce termin de şters farfuriile, 
sau după ce mă întorc de la centrul 
de ape minerale din Cișmigiu, stau 
şi mă întreb: de unde atita can- 
doare la tine? De unde atita gingàsie 
sufletească ? 

OGARU : Nici eu nu ştiu. E, pesemne, 
ceva înnàscut. Apropo, ce voiam să 
te întreb?! Ce-fi mai face nepoata? 

MĂTUŞA CLEO: Eu cu tensiunea, 
dragă Adolf, stau foarte prost, dar 
nepoată-mea o duce bine. 

OGARU : E frumoasă? 

MĂTUȘA CLEO: Nici cu vecinii de la 
etajul nostru nu prea mă înţeleg, dar 
nepoată-mea e drăguță. Am avut 
ghinion. Cu un etaj mai sus sînt 
oameni foarte inteligenţi si manierati. 

OGARU : E încadrată ? 

MĂTUŞA CLEO : În ciuda voinței mele, 
şi-a luat serviciu, 

OGARU : Nu înţeleg de ce te-ai opus... 
E bine ca un om să aibă serviciu. 
Dacă ar fi numai ajutorul de boală 
şi tot... 


MĂTUŞA CLEO: Nu spun că nu sînt 
și anumite avantaje... Dar cu frumu- 
setea ei ar putea sà cîştige dublu. 


” 


OGARU : Frumuseţea este trecătoare. 
Ca miine sîntem cu toţii oale si ul- 
cele... 

MĂTUŞA CLEO: A, Adolf, chiar și 
cînd cobești eşti fermecător. Numai 
la Băile Herculane mai vorbeai așa 
frumos... Apropo |... Ce afaceri ai mai 
făcut de cînd nu ne-am mai văzut?... 

OGARU: De vorbit mai vorbesc si 
acum frumos, dar sub raport material. 
n-o duc tocmai strălucit. Mai învirt 
eu cîte ceva, dar nu mai e ce-a fost 
odată. Cindva eram manager, făceam 
vedete. O viață plină de avantaje 
materiale și spirituale... Astăzi, nu 
mai știu să fac afaceri. M-am desca- 
lificat.. Am obosit. Aș vrea sà mă 
adun pe la casa mea, cum se spune... 

MĂTUŞA CLEO: Te-am iubit, Adolf, 
dar eu nu vreau să-mi refac viața. 

OGARU: O, ar însemna să cer prea 
mult de la viaţă. Te-am trădat odată, 
ar fi absurd să-ți mai cer iubire. 
Stau prost cu banii... 

MĂTUȘA CLEO (brusc, speriată) : Bani, 
nu-ți dau nici un ban. (La urma ur- 
mei.) Poate că mai uşor aș primi eu 
bani de la tine decit să-ți dau eu 
bani cu împrumut. Ah, Adolf, am și 
eu durerile mele... 

OGARU: Dacă mai aduci o sticlă, te 
ascult cu cea mai mare atenţie. Nu 
că- altfel aș rămîne indiferent, dar e 
mai bine așa... 


MĂTUŞA CLEO (după ce mai aduce 
o sticlă, pe melodia dezinteresării) 
Nu mă gindesc la ea, mă gindesc 
la mine. Adolf, nu știu dacă mă ex- 
prim exact. E o fată nostimă, frumu- 
sicä, la ce-i trebuie ei serviciu?! 
Înţeleg să muncească alea fără un 
fizic agreabil, dar ea?! Ea, Adolf?! 
Frumuseţea ei poate să-i asigure tot 
confortul. A. Adolf, cîndva ai fost 
un vultur... 

OGARU: Vultur am fost, vultur am 
rămas, Dar de ce te ràtoiesti la mine? 

MĂTUȘA CLEO: Tu care ai făcut 
atitea potlogării, să nu pricepi neli- 
niștea unei mame! 

OGARU (blindă rectificare): Mätusä. 

MĂTUŞA CLEO: Mamă sau mätusä, 
sentimentul e același. Toată strădania 
mea se duce de rîpà. Am vrut să 
fac din Gabriela o femeie cochetà. 

OGARU : Te înţeleg foarte bine... 

MĂTUŞA CLEO: Ascultă, Adolf, tu 
ai un suflet de gheaţă, cu tine pot 
să vorbesc omeneşte. Nu vreau să 
muncească. Nu că salariul ei m-ar 
deranja prea mult. Nu. Peste asta 
as fi trecut. Dar nu vreau s-o pierd. 
Simt că, odată încadrată, indiferent 

de salariul tarifar, am s-o pierd. Și 

o să mă urască. Şi peste ura asta aş 

trece. Dar o să mă părăsească, 
OGARU : Încadrează-te tu. 


MĂTUŞA CLEO: N-am muncit pînă 
acuma şi o să mă prostesc la bătri- 
nete ?! Nu! Dar dacă ea n-o să se 
țină de mici aventuri, s-aducä un 
ban în casă, sau n-o sà am un gi- 
nere cu nivel de trai foarte ridicat, 
ştii ce-o să se întimple? 

OGARU : Nici nu-mi trece prin cap. 

MĂTUŞA CLEO: O să fiu silită să 
mă ocup eu, nu de aventuri, pentru 
aventuri nu-mi mai permite etatea, 
ci de mici învîrteli, ba una, ba alta. 
Şi asta nu vreau, Adolf. Vreau să 
mor cu sufletul curat. 

OGARU : Tu vei trăi două sute de ani, 
cit papagalii. 

MĂTUŞA CLEO: Nu mă supără com- 
paratia, mai curind mă flatează. Nici 
să jigneşti un om nu mai ești capa- 
bil, Adolf. Da. Am să trăiesc cit pa- 
pagalii. Dar vreau să trăiesc frumos, 
curat, Si ca să-mi îndeplinesc această 
dorință pe care o are orice om, mai 
ales cind ajunge la o anumită virstă, 
am nevoie de o nepoată flusturaticä, 
nu de una care ţine să intre la fa- 
cultatea de chimie industrială. 

OGARU: Dacă vrea să intre la facul- 
tatea de chimie industrială nu mai 
e nimic de făcut. Dacă era filologia... 
poate că mai era ceva de făcut... 

MĂTUŞA CLEO: Ba este, Adolf, încă 
nu e prea tirziu. Ajută-mă, Adolf, 
ajută-mă. Dacă mă ajuţi, iţi iert 
toate umilintele la care m-ai supus... 

OGARU ; După cite înțeleg eu, tu vrei 
să trăieşti ca un parazit. 

MĂTUŞA CLEO: Da. Şi nu mi-e ru- 
şine s-o recunosc. Nu vreau să acti- 
vez, sà mà misc. Cum stau si lînce- 
zesc, cum mà simt cu constiinta cu- 
rală. Dacă mi se trezește energia, fac 
afaceri, şi nu mai vreau. Adolf, nu 
mai vreau... Eşti drăguţ să-mi spui 
de ce rîzi? 

OGARU : Rid si eu, aşa... Cum sà nu 
rid?! Si eu vreau să trăiesc ca un 
parazit. Ce coincidenţă | 

MĂTUŞA CLEO (supremă indignare): 
Ah, asta e îngrozitor. Dacă nu ti-as 
cunoaşte potlogăriile pe care le-ai fă- 
cut în regimul trecut, te-as da pe ușă 
afară. Un bărbat să gindească așa?! 

OGARU : Am îmbătrinit, Cleo. Vreau să 
mă odihnesc. Nici o afacere nu mi-a 
mai reuşit în ultima vreme. (Un 


amestec de uimire si durere.) Mă uit 
la sufletul meu, nu pot să spun că 
nu e întunecat. Mi-am cercetat su- 
fletul cu atenţie, ca un vînàtor arma, 
înainte de a pleca la vînàtoare de 
tigri. O spun cu mîna pe inimă, Sint 
capabil de orice. Totuși, ceva îmi 
lipseşte. Biata mea ticälosie nu-mi 
folosește la nimic. În loc să mă 
ajute, mai mult mă încurcă. Sărmana 
și inutila mea ticälosie! Totuşi, în- 
tr-un fel mi-e dragă. Mă leagă de ea 
atitea amintiri frumoase... Si e foarte 
trist pentru mine s-o văd cum se 
distruge, cum se pierde, cum devine 
mai mică, cum se stinge... 

MĂTUŞA CLEO: Adolf... Cind te-am 
iubit eu, te descurcai asa de bine... 
Ridică fruntea sus, Adolf! Hai, Adolf, 
eşti doar vulpe bătriînă, o să-ți treacă, 
e-o clipă grea, dar o să-ţi treacă. 
Ajută-mă, Adolf! Convinge-o tu pe 
Gabriela să nu se ducă la facultate, 
convinge-o să demisioneze cit mai 
e timp... Ajutà-mà, Adolf, si-am să-ți 
ofer o masă la restaurantul „Lido“... 
unde cîntă în fiecare seară Sorina 
Dan cele mai noi șlagăre de muzică 
ușoară... 

“MANOLE (deschide ușa, apoi, după ce 
dă citeva mobile de-o parte, se 
așază într-un fotoliu şi, ca si cum 
ar fi fost la el acasă, işi aprinde o 
țigară) : V-aţi pierdut timpul degeaba! 
Eu nu sint de acord. 

OGARU (cu demnitate): Domnule, nici 
nu vă cunosc, nici nu ne cunoasteti, 
dati buzna într-o casă străină. Există 
totuși niște reguli, o decentä. 

MANOLE (il linişteşte): O să mă cu- 
noasteti. N-aveti nici o grijă. O să 
mà cunoasteti pînà în adincul sufle- 
tului. (Se ridică de pe fotoiiu si se 
plimbă prin cameră.) V-aţi 7bätut 
degeaba... În timpul ăsta mai bine ci- 
teati o carte sau fäceati gimnastică 
de înviorare. Dar eu vă spun de la 
bun început că nu sint de acord. Dar 
deloc nu sînt de acord... 

MĂTUŞA CLEO (capătă cea mai dra- 
matică înfăţişare cu putință): Vă rog 
în genunchi, umiliti-ne, zdrobiti-ne, 
dar nu murdăriţi covorul. 

MANOLE: Nici o grijă. Văd si eu că 
mobila e singurul lucru curat de pe- 
aici. Numai peste sufletele voastre 
s-a așternut un praf de citeva degete. 

OGARU : Praful de pe sufletele noastre 
ne priveşte pe noi. 

MANOLE: Îţi vind un mare secret. 
Şi pe mine mă priveşte. 

MĂTUŞA CLEO: Nu înţeleg. Si ce 
dacă nu sinteti de acord?! 

MANOLE: Cum ce? Dacă eu nu sint 
de acord, gata, nu se mai face. Dacă 
eu nu sînt de acord, toată afacerea 
voastră cade baltă... Dar probabil că 
nu stiati, altfel nu vă  pierdeati 
timpul, È 

OGARU : Ati ascultat la ușă? 

MANOLE: Bineînțeles. Am tras cu 
urechea la usa unei case stràine. 

MĂTUȘA CLEO: Să ascultati la usa 
unei case străine... Asta-i o crimă, 
e ceva inuman... 

MANOLE (cu gindul la ale lui): Nici 
mobila de-aici nu-mi place. Păi, voi, 
cind v-aţi aranjat casa, nu v-aţi intre- 
bat, o să-i placă lui Manole, n-o să-i 
placă lui Manole? Deloc nu-mi place. 
N-auziti ? 

OGARU: Auzim. 

MANOLE: Atunci, dacă auziti, schim- 
bati-o | 

MĂTUȘA CLEO: Cind? 

MANOLE: Cum cînd? Auzi ce între- 
bare! Cum cind? Imediat! Nu stiati 
că mie nu-mi place tărăgăneala? A- 
fară cu fotoliile astea! 

MĂTUŞA CLEO (îngrozită): Nu ştiam. 

MANOLE: Curios! Curios... Foarte cu- 
rios! Toată lumea ştie că lui Ma- 
nole nu-i place tărăgăneala, numai 
voi v-aţi găsit sà nu fifi bine infor- 
mati. Afară cu fotoliile astea! (Inti- 
midati, si Ogaru si mătuşa Cleo se 
apucă de lucru.) Altă mutrà n-ai? 

OGARU : N-am. 

MANOLE: Foarte rău. Gäseste-ti altă 
mutrà. Asta nu-mi place. (Î/ exami- 
nează cu atenţie.) la uite-te la el, 
„bărbatul la patruzeci şi cinci de 
ani”. Cîtà distincţie... Ascultă, sti- 
mată doamnă. 

MĂTUȘA CLEO: Si cu mutra mea ai 
ceva ? 

MANOLE: Nu. De data aceasta preten- 
tiile mele sint ceva mai modeste... 
Am o singură rugăminte, faceti-mi, 
vă rog, plăcerea asta, tot n-o să ne 
vedem de prea multe ori în viaţă. 
Renuntati, và rog, la aerul ăsta de 
vesnicà suferintà. 

MĂTUȘA CLEO: Niciodată. M-am o- 
bișnuit cu el. 

MANOLE: O, vă cred... Sînt convins 
că aerul ăsta de veşnică suferință 

pe care-l abordati v-a scos de multe 
ori din impas... (Schimbă tonul.) 
Dacă v-aţi obișnuit asa de mult, 
am o idee. Mie mi se pare bună. 
Dezobisnuiti-và | 

OGARU (pierzindu-si răbdarea): În 
definitiv, cine ești ' dumneata ? 


MANOLE : Eu? Nimic extraordinar. 
Sint maistru și antrenor al secției 
de scrimă. Şi, în această ultimă ca- 
litate, mă ocup si de Gabriela. A, 
vă simt! Vreti să faceți o ironie 
subțire! Läsati-o pentru la iarnă, 
la gura sobei. Şi, cum vă spuneam, 
eu nu sint de acord. 

OGARU : Cu ce nu sinteti de acord? 
Asa, cu titlu informativ. 

MANOLE : Bine. Am sà và spun si eu, 
tot asa, cu titlu informativ. Cu mîr- 
şăvia pe care, atit de politicosi si 
atit de binecrescuti, ati pus-o la 
cale. Eu sint, din oficiu, adversarul 
oricărei ticälosii si nedreptàti... asa, 
în mod voluntar... 


OGARU : Dumneavoastră vorbiti asa! 
Dumneavoastră, care ascultați la usi 
străine! Eu n-am ascultat niciodată 
la uşa unei case străine. 


MANOLE : A, cunosc morala oamenilor 
de acest soi. Nici un om de acest 
soi nu face o mișcare, fără să tragă 
după el si morala. Are el grijă să 
nu plece de acasă fără un principiu 
moral sub braţ. Asa, cu un princi- 
iu moral, treaba merge mai cu spor. 
n orice afacere se bagă, trage si 
morala după el... Cei care mint se 
laudă că ei nu fură, cei care fură se 
laudă că ei nu-şi înşeală nevestele. 
Cei care-și insealä nevestele se lau- 
dă că nu fură. Cei care fură se 
laudă că nu ucid. Cei care ucid se 
laudă că ei nu fură. Cei care ucid 
femei se laudă că ei nu ucid bătrîni. 
Cei care ucid bătrini se laudă că 
ei nu ucid femei. Si cei care ucid si 
bătrîni si femei, se laudă că ei nu 
ucid copii. 

OGARU : N-am înțeles prea bine... 
Vreti să-mi mai repetaţi ? 

MANOLE: Nu. N-am să mai repet. 
De data aceasta am să mă refer 


la cazul de faţă. Dumneata nu ești 
în stare să asculti la o ușă străină, 
dar eşti in stare să distrugi un om. 
Vreti să acaparati un om, să-l faceți 
proprietatea voastră, să vă hrăneas- 
că, să-l mutilati, să-l faceţi să se- 
mene cu chipul vostru de pasăre de 
noapte. 

MĂTUŞA CLEO  (străluminată de o 
idee): A, sà ştii, dragă Adolf, că 
e vorba de Gabriela... Ah, dacă nu 
mă jigneai atit de cumplit, compa- 
rîndu-mà cu o pasăre de noapte, 
nici prin cap nu-mi trecea că vă re- 
feriti la propria mea nepoată, la 
care tin ca la propriul meu copil... 

MANOLE: Asa e, cum te-am jignit, 
cum aisghicit. 

MĂTUŞA CLEO: Läsati-o în pace pe 
Gabriela. Nu-i deajuns că-i orfană... 

OGARU: La mijloc e un sentiment, 
poate. Sentiment de prevedere. Ins- 
tinctul matern, domnule, despre care 
s-au scris atitea pagini remarcabile. 
Doamna n-are voie să aibă un sen- 
timent ? 

MANOLE: Depinde de sentiment. 

OGARU: Ascultă, domnule! Eu sint 
mai inteligent decît dumneata ! 

MANOLE: Aa, vrei să știi care-i pă- 
rerea mea? Părerea mea e că sînteti 
prost, iertati-mi, và rog, simplitatea... 

OGARU: Vă iert simplitatea, dar ce 
fac cu jignirea ? 

MANOLE (în timp ce Ogaru își pune 
mănușile): Jignirea vă rog să nu 
mi-o iertati. (Către mătușa Cleo.) În 
ce an sîntem, stimată doamnă? 

MĂTUȘA CLEO: Adolf, de ce mă laşi 
singură ?! Ca să fiu sinceră, în 1963. 

MANOLE: Ca să fiu sincer, aşa e, sîn- 
tem în 1963. Auzi? 

OGARU: Anul n-are nici o impor- 
tantà. Plec, nu fiindcă sint jignit, ci 
fiindcă azi e zi de curse la Ploieşti! 
(Pleacă.) 

MANOLE : Acum voi pleca şi eu. 
Doamnă, pregätiti-vä sufletește, am 
să vă sărut mîna, (Se îndreaptă spre 
mătușa Cleo.) Mi-a părut bine de cu- 
nostintà. A fost asa de plăcut! Dacă 
cumva, stimată doamnă, aveţi o 
oră... două... la dispoziţie... Si dacă 
cumva, stimată doamnă, nu renun- 
tati la planul dumneavoastră, cred 
c-o să dati de dracu. Sărut mîinile, 
doamnă. Mi-a părut bine că v-am 
cunoscut. Conversatia a fost foarte 
plăcută. Dacă cumva aveţi o clipă 
mai liberă, mai dati un semn de 
viață, ce naiba! Cunoașteţi -numărul 
meu de telefon? Și dacă cumva nu 
vă bàgati minţile în cap, o să dau cu 
dumneavoastră de pămînt. (Manole 
arată spre podea.) La revedere! La 
revedere | (Brusc, foarte violent.) 
Särut mîinile, doamnă! 


(Gabriela s-a reintors.) 


MĂTUŞA CLEO (cum o vede, suferă): 
Gabriela, eu părăsesc locuinţa. A- 


cest domn m-a insultat. Dacă nu-şi 
cere scuze într-un mod convingător, 
eu mà duc la mormîntul soțului meu 
si acolo rămin pînă mi se face drep- 
tate... 

GABRIELA (îl vede, în sfirsit, pe Ma- 
nole): A, tu erai... Faci pe îndră- 
gostitul de mine şi-mi insulti mătu- 
şa?! De-aia ai venit în casa mea? 
Dacă e adevărat cà ţii la mine, cere-i 
imediat scuze... 

MANOLE (calm): Tin foarte mult la 
tine, dar n-am de ce să-i cer scuze 
doamnei. N-am jignit-o ! 

GABRIELA : Cere-i scuze! 

MANOLE : Bine. Atunci am s-o jignesc 
și am să-i cer scuze. Dacă ţii cu tot 
dinadinsul... Dar nu se poate să fie 
mai întîi scuzele si jignirea de-abia 
după aceea. Asta e limpede. Întii jig- 
nirea. Scuzele, pe urmă... N-am să 
răstorn lumea cu fundul în sus de 
dragul tău. 

MĂTUŞA CLEO: După cum e îmbră- 
cat, se vede că-i ipocrit... 

GABRIELA: Eu sufăr si tu eşti spiri- 
tual... Dacă un bărbat are umor cînd 
iubita lui suferă, înseamnă că n-o 
iubeşte. 

MANOLE: Am umor, dar te iubesc. 

MĂTUȘA CLEO: Aşa, Gabriela, apă- 
rà-ti mătușa de calomnii... 

GABRIELA : Asta şi fac, mătuşă. (Către 
Manole.) Nu mă iubeşti... 

MANOLE: Te iubesc, dar asta nu În- 
seamnă că sînt de acord cu toate 
ifosele tale... Cum nu înţelegi ceva, 
cum devii demnă, importantă. 

GABRIELA: Ai început să mă insulti 
şi pe mine? N-a fost deajuns că 
mi-ai insultat mătușa ?! 

MANOLE : Dacă socoti că fiecare ade- 
văr e o insultà.. 

GABRIELA : Tu crezi că de cite ori 
insulti pe cineva ai şi dreptate. N-ai 
păreri prea proaste despre tine. Nu-i 
deajuns sà insulti pe cineva ca ade- 
vărul să fie de partea ta. 

MANOLE: Gabriela, nu mai vorbi asa. 
Vreau să-ţi explic. 

GABRIELA : Nu-mi explica nimic. Nu 
vreau să-mi explici nimic. (Cu duio- 
sie.) Pleacă, Manole! 

MANOLE : Ai fost putin duioasă, ca să 
plec mai repede. 

GABRIELA : Da. Bărbaţii sînt slabi. Nă- 
dăjduiesc că duiosia mea o să te 
oblige să deschizi mai repede ușa 
si să pleci. 

MANOLE : O... N-am nevoie să mă for- 
tifici tu... Ia-ti duiosia înapoi. i-o 
dau cu dragă inimă. 

GABRIELA : Bine, am luat-o. 

MANOLE: Spune-mi simplu... sobru, 
fără nici o tresărire de  duioşie: 
„Pleacă, Manole“, şi Manole pleacă 
fără să se uite înapoi. 

MĂTUŞA CLEO: Aşa, Gabrielo, apă- 
rà-ti mătușa de calomnii. Nu ezita. 

GABRIELA (simplu): Pleacă, Manole! 
(Manole dispare.) 


TABLOUL 3 


Parcul din fata instituţiei. Gabriela, 
Stela, Manole, Admiratorul, in cele din 
urmă — Gherman. 


GABRIELA : Ah, ce zi frumoasă! Aș 
vrea să demisionez! (Cu un fel de 
duiosie.) Tare as vrea să-mi fac for- 
mele de lichidare. Nu ştiu, dragă 
Stela, dar simt cum îmi cresc aripi. 
Tu te simţi prost? 

STELA: Nu te neliniști. Mă simt ad- 
mirabil. Îţi amintesti ce soare puter- 
nic era cînd m-ai rugat să te ajut să 
lucrezi ? 

GABRIELA : Da, şi atunci natura era în 
sărbătoare. Eu te-am rugat să mă-n- 
cadrezi, eu te rog să mă demisio- 
neyi. 

STELA (îi răspunde cu duiosie): Dragă 
Gabriela, eu n-am să fiu de acord 
cu demisia ta. Crede-mă, ţi-o spun 
din toată inima. (Îi examinează îm- 
brăcămintea.) Îţi şade bine cu fula- 
rul ăsta. E foarte drăguţ. Se găseşte 
în comerț? 

GABRIELA (pierzîndu-si răbdarea): Da, 
se găseşte în comerţ. Ce vrei de la 
mine ? 

STELA: Nimic! Mi-as cumpăra şi eu 
un fular ca al tău. 

GABRIELA (îi întinde o hirtie): Demi- 
sia. Citeşte-o şi semneaz-o cu indig- 
nare. Semneaz-o cu indignare, dar 
semneaz-o... 

MĂTUŞA CLEO: Ai fost admirabilă. 
Îți mulțumesc, Gabriela. Nimeni din 
din blocul nostru n-are tăria ta de 
caracter. (Entuziasmată, bare din 
palme.) Bravo! Bravo! 


CORTINA 


STELA (o dà usor la o parte): Nu, dra- 
gà Gabriela, nu. Nici màcar cu indig- 
nare n-am s-o semnez. 

GABRIELA : Citeste-o | 

STELA: Nu sînt curioasă. Natura nu 
mi-a dat acest dar, atit de rar în- 
tilnit, mai cu seamă la femei. 

GABRIELA : Ah, Stela, tocmai tu să-mi 
faci greutăţi! Îţi cer imposibilul? 

: Da. Asta-mi ceri. 

GABRIELA : Poate că de asta depinde 
fericirea mea individuală. 

STELA : Nu, nu cred. (Pe muzica amin- 
tirilor comune.) Ştii, dragă Gabriela, 
am de gind să-ţi fac greutăţi, cu de- 
misia asta a ta. Mari greutăţi. (Începe 
să muște dintr-un măr.) Foarte mari 
greutăţi. Vrei şi tu? 

GABRIELA : Nu vreau. 

STELA : Păcat! Conţine vitamina C. 

GABRIELA : Ai devenit nesuferită în 
ultimul timp. 

STELA : „.Ești supărată pe mine... Vrei 
să faci o prostie şi eu nu te las... 
GABRIELA : Am să mă iupt, am să 

te reclam la direcţie. 

STELA : Vorbeşti de prostia ta ca de 
o cruciadă. 

GABRIELA : Dacă socot eu c-așa e 
bine! Poate cà are dreptate mătușa 
Cleo... 

STELA : Vrei sà te lupti pentru pros- 
tia ta? Vrei să te zbati pentru 
neghiobia ta? 


GABRIELA: Da. Am să mă lupt. Cu 
ghearele si cu dinţii am să mă lupt. 
Prostia unui om este la fel de sacră 
ca si mormintul lui. 

STELA : De unde-i fraza asta ? 

GABRIELA : Mi-a spus-o un om foarte 
inteligent. 

STELA: De la cuvintele astea inteli- 
gente o să ţi se tragă ție.. Ai să 
vezi ce-ai să pätesti tu de la cuvin- 
tele astea inteligente... Dacă-i așa, 
atunci, dä-mi voie, dragă Ga- 
briela, să lupt si eu împotriva pros- 
tiei tale. Tot cu ghearele si cu dinţii. 
(După o scurtă pauză.) Ia-ti demisia 
si pleacă! Mai gindește-te! 

GABRIELA : Nu plec de-aici pînă nu- 
mi semnezi demisia... Dacă află mă- 
tușa Cleo, că mă întorc cu demisia 
nesemnată... 

STELA: Se supără! Te cred. O să-i 
treacă. Fată dragă, uneori mă uit 
la inconstienta ta cu admiraţie, ca la 
un apus de soare în Bucegi... Cum 
Dumnezeu ai putut să te schimbi doar 
în citeva zile ?!... Renuntà la această 
demisie. Miine e ziua mea... Fă-mi 
această plăcere de ziua mea ono- 
mastică. 

GABRIELA : Nu pot. Miine e și ziua 
mea. Lasă-mă singură, Stela. Vine 
omul pe care, cîndva, l-am iubit. 

STELA: Nu face două prostii într-o 
singură zi. 

GABRIELA : Du-te! Du-te, Stela! 

MANOLE (apărind): Bună seara, Ga- 
briela... 

GABRIELA (il ia tare, de la început): 
Ah, iar cu frazele astea obişnuite. 
Nu mai vreau fraze obișnuite... Ad- 
miră apusul soarelui, că altfel te 
ucid... 

MANOLE (nu vrea să admire apusul 
soarelui): Am spus bună seara, Ga- 
briela. 

GABRIELA : Bună seara. Ce frază obis- 
nuită, lipsită de orice trăsătură ori- 
ginală. După cum văd, nu ești sen- 
sibil. 

MANOLE: Gabriela, Gabriela, ce-i cu 
tine? De cînd te-ai schimbat așa 
de radical? 

GABRIELA : Nu ești sensibil, Manolel... 
Poate că am devenit eu subiectivă in 
ultimele zile, dar mie-mi place na- 
tura. A, în ziua în care nu văd un 
copac cît de mic... 

MANOLE (uimit): Mic? Oricît de 
mic ?... 

GABRIELA: Da, oricit de mic, sau 
n-aud o pasăre... 

MANOLE: Pasăre? Oricare ar fi ea? 


GABRIELA : Da... Nu mă simt om. Două 
lucruri ador în viață: natura şi cul- 
tura... 

MANOLE (uimit): Natura şi cultura. 
Nici mai mult, nici mai puţin. 

GABRIELA (il examinează cu atenție 
pe Mano;e): Ce privire enigmatică ai! 

MANOLE: N-am nimic enigmatic! Si 
nu mai vorbi asa, că fac moarte de 
om! 

GABRIELA  (conciliantă): Nici măcar 
ceva straniu ?! 

MANOLE: N-am nimic straniu. 

GABRIELA : Păcat, foarte păcat. Nu-mi 
plac bărbații cumsecade... 

MANOLE: Dar să ştii că eu nu mă 
schimb din cauza asta. Tot cumsecade 
rämin. 

GABRIELA : A, vrei să faci pe intere- 
santul cu mine! 

MANOLE: Nu. 

GABRIELA: Ah, eşti scandalos, Ma- 
nole! Nu eşti sensibil, Manole! Ah, 
ce orizont îngust ai! 

MANOLE: Ascultă, Gabriela, te aver- 
tizez c-ai început sà mà plictisesti... 


GABRIELA : Minti! Se vede după ochii 
tăi că minţi! De-abia acuma mă iu- 
besti mai mult. Bărbaţilor le plac cu 
precădere femeile negative, miste- 
rioase, fascinante! Pentru ele se ia 
vitriol și se fac accidente de moto- 
cicletă. 

MANOLE: Mie personal, nul! 

GABRIELA : Minti, Manole! Minti... 
de-abia acuma mà iubesti! Cînd ve- 
neam la birou si semnam condica 
la timp, te plictiseai cu mine! 


MANOLE: Tu crezi cà e deajuns sà 
nu semnezi condica la timp ca să 
fii o femeie fermecătoare! Se vede 
că prostiile tale sînt recente si nu 
te-ai contopit suficient cu ele. Si, 
din această pricină, există o anumită 
discrepantà. Pot să risc o întrebare 
decisivă ? Prostiile astea sint proprie- 
tatea ta, adică sint prostiile tale, 
gîndite si făcute de tine, sau ti le-a 
făcut cadou mătușa Cleo de ziua ta 
onomastică ? 


GABRIELA : Am intrat în societatea u- 
nor oameni inteligenţi si satanici. 
Ne adunăm acolo mai multe persoane 
si vorbim despre moarte, alcool, des- 
tràmare... Si-apoi, mătușa Cleo are 
dreptate. 

MANOLE (mai liniștit): Deci, nu sint 
prostiile tale. Asta tot e bine. Dar 
nu vezi că pe tine nu te prind toate 
astea? Că nu sint în natura ta?... 
Cind vorbesti despre moarte, îi vine 
omului să ridă... Cind vorbeşti des- 


ni iena 


pre destrămare, îi vine omului să 
plece în vacanţă, la mare... 

GABRIELA: Nu-i adevărat. Eu sint 
sinceră în scepticismul meu... N-auzi 
o muzică ingereascà ? 

MANOLE: Dacă fraza asta nu ţi-a 
dat-o unul chel și satanic, eu mă 
împusc. Numai bărbaţii chei si sata- 
nici scot fraze de-astea... 

GABRIELA : Află că era înalt ca bra- 
dul. 

MANOLE: Nu era înalt ca bradul. 
Aia sceptici si vinjosi au altfel de 
prostie... Au felul lor propriu de a 
cădea în gropi. Si, zi asa... ţi-a dat 
şi tie o frază, ca să ai cu ce ieși în 
lume... 

GABRIELA: Eu aud o muzică înge- 
reascà... 

MANOLE: Asta să i-o spui chelului, 
nu mie. Mie, fetito, să-mi vii la lu- 
cru, începînd de mîine dimineaţă. 

GABRIELA : Eu aud o muzică înge- 
rească. Uite, în clipa de faţă, te 
iubesc... Ah, Manole, am să te pă- 
răsesc definitiv... 

MANOLE: Asta să n-o faci. 

GABRIELA : Te iubesc. Nu vii cu mine 
în neant? 

MANOLE: Unde să vin, dragă Ga- 
briela ? 

GABRIELA : În neant, Manole! 

MANOLE: Nu era mai bine cînd mer- 
geam noi la cinema și la pădurea 
Băneasa ? 


GABRIELA : Eu te-am iubit, Manole... 

MANOLE: M-ai iubit? Adică, acuma 
nu mà mai iubesti... 

GABRIELA (infioratà): Nu, Manole, si 
e așa de trist... Mi-am revizuit con- 
ceptia asupra vieţii, mi-am revizuit 
şi sentimentele. Tu ești un băiat o- 
bisnuit și prea banal... Si-acuma o 
secundă, încă aș fi murit pentru tine... 
Certitudinea dragostei aduce plicti- 
seală... 

MANOLE: Asta ţi-a spus-o cineva la 
ora trei noaptea, cînd s-a închis cîr- 
ciuma. 

GABRIELA : N-are importanţă la ce oră 
se închid restaurantele, principalul e 
că nu te mai iubesc, Manole! 

MANOLE: Termină cu prostiile astea, 
Gabriela! N-ai decit să nu mă mai 
iubesti pe mine, iubeşte pe altul, 
unul mai frumos, mai înalt, mai in- 
teligent, dar nu mai vorbi în felul 
ăsta, şi nu mai gindi în felul ăsta, 
pentru numele lui Dumnezeu, că mo- 
bilizez toată instituția împotriva ta, 
pînà la portar și femei de serviciu... 
N-ai fost bătută cind erai mică, sau 
n-ai fost bătută în scopuri pedago- 


gice. Eu însă da. Cind minteam, mà 
bătea maică-mea si se uita taică-meu. 
Cind îinvätam prost la matematici, 
mă bătea taică-meu si se uita mai- 
că-mea. Uite așa făceau cu schimbul, 
fiecare pe probleme diferite, dar lo- 
vindu-mă în acelaşi loc. Dacă am fi 
fost într-o piesă de Shakespeare, ti-as 
fi spus si unde anume mă băteau... 

GABRIELA: Asa e viața, Manole... 

MANOLE: Ah, cînd spui tu „aşa e 
viaţa |“ — ii vine omului să trăiască 
o mie de ani. Nu-ţi stă bine melan- 
colia, Gabriela | 

GABRIELA : Totdeauna dorim ce nu 
avem si ne plictisim de ceea ce 
avem... 

MANOLE: Tocmai mă gindeam dacă 
ai să spui si prostia asta, ca să fie 
repertoriul complet... Ai spus-o! 

GABRIELA : ...cici asa e, cînd avem 
un lucru, dorim altul pe care nu-l 
avem... 

MANOLE : Plec. Am să mă întorc cînd 
ai să fii mai inteligentă. 

GABRIELA : Nu mà mai iubeşti ? 

MANOLE: Nu. Am să te iubesc cind 
ai să fii din nou ceea ce ai fost. 

GABRIELA : Bine, Manole, bine! De 
fapt, nici nu-mi placi! Avea dreptate 
mătuşa Cleo cind spunea că nu tre- 
buie să mă mărit cu tine. Am idea- 
luri mai mari, mult mai mari. Aș 
vrea ceva ieșit din comun. As vrea 
o aventură ca într-un film franco- 
italian. As vrea un automobil. 

MANOLE : Aici e sufletul mătușii 
Cleo... Ah, de cite ori văd o ticä- 
losie, nu ştiu de ce îmi apare în faţă 
mătușa Cleo. Orice ticälosie ar fi, 
mătușa Cleo seamănă cu ea. N-am 
văzut o ticăloşie sà nu semene cu 
mătușa Cleo... Un bărbat cu auto- 
mobil... 

GABRIELA : Da, un bărbat cu automo- 
bil. Mà rog, toate cele legate de un 
automobil, Un bărbat pe care, even- 
tual, să-l si iubesc putin. 

MANOLE: Ca specialist în mecanică, 
nu te mai înțeleg. De ce trebuie nea- 
părat un sentiment lingă un auto- 
mobil ? Ce, crezi că fără un sentiment, 
acolo, o să ai pană de motor? (Ener- 
gic.) Lasă automobilul asa cum el 
Nu pingäriti automobilele! Nu jig- 
niti automobilele ! 

GABRIELA : Vreau să am o viață sen- 
zationalà | 

MANOLE: Asta nu eşti tu, Gabriela, 
asta e mătușa Cleo! Eu nu văd un 
automobil în sufletul tăul 

GABRIELA: Nu vezi un automobil, în 
sufletul meu? Şi atunci, ce vezi 

în sufletul meu ? 

MANOLE : Ştiu că o să te mire, că o 
să te simţi putin jignită, dar eu văd 
lucruri frumoase în sufletul tău... Văd 
că vrei să termini facultatea de chi- 
mie, văd că vrei să devii campioană 
republicană. Văd că vrei sà te märiti 
cu un bărbat pe care să-l iubesti, 
un bărbat obișnuit, adică deosebit, 
ca mine... Un bărbat pe care să vrei 
să-l iubeşti şi să-ți fie drag cînd 
deschide poarta casei... Văd că vrei 
să ai copii, cam vreo şapte, aşa. 

GABRIELA : Nu-i adevărat! Eu sint o 
femeie nostimă, şi așa vreau să ră- 
min. Am avut o convorbire inteli- 
gentă, care m-a întărit în această 
convingere. A fost colosal! Un domn 
în etate mi-a spus: „dragă Gabriela, 
eşti asa de adorabilă în inconstienta 
ta! Tu faci nebunii, dar nebuniile-ti 
stau bine“, 

MANOLE : Nimănui nu-i stau bine ne- 
buniile ! 

GABRIELA : Mie, în mod excepţional, 
da! Dac-as deveni o femeie obişnuită, 
n-aş mai avea nici un haz... 

MANOLE: Nici nu ştii tu ce haz ne- 
bun aveai cînd erai o fată obișnuită! 
Mă topeam după tine, proasto! (Cu 
duiosie.) Hai, Gabriela, lasă prostiile! 
Hai, Gabriela... 

GABRIELA (ii răspunde cu aceeași 
duiosie): O, nici nu mă gîndesc. Mă 
duc să caut aventura, gestul gratuit! 
(Gabriela pleacă. În urma ei, intră 
Admiratorul.) 

ADMIRATORUL: As vrea să vorbesc 
cu tovarășa Gabriela Mateescu. 

MANOLE: Tovarășa Gabriela Mateescu 
a plecat! 

ADMIRATORUL: Unde? 

MANOLE: Să caute aventura! Gestul 
gratuit | 

ADMIRATORUL: Nu se poate! Era o 
fată asa de simpatica! 

MANOLE : Fra foarte simpaticà, dar nu 
mai e chiar atit de simpatică! 

ADMIRATORUL: Mă duc după ea! 
(Admiratorul o ajunge din urmă.) 
Sint foarte grăbit şi foarte fericit, 
si vreau sà vă felicit! 

GABRIELA: Totdeauna ești grăbit si 
fericit | 


ADMIRATORUL: Asta e caracteristica 
mea. Am auzit sà ati devenit stu- 
dentä, şi incă studentă la chimie. 
Vă felicit călduros! 

GABRIELA : Felicitarea dumneavoastră 
e cam tardivă. 

ADMIRATORUL: O fi tardivă, dar e 
sincerà | 

GABRIELA : Asta n-are importanţă. 


ADMIRATORUL: Am fost plecat pe 
teren. 

GABRIELA : Atunci nu sînteti bine in- 
format. M-am retras de la facultate. 
Mă mai admirati? 

ADMIRATORUL : Nu! 

GABRIELA: Asa de repede mă daţi 
uitării ? 

ADMIRATORUL : Bineînţeles, eu nu 
rup omul de operă... Ah, ce prostie 
mi-ai făcut, talentato! Si-asa de re- 
pede! Am impresia că mergi prea 
încet si, din cauza asta, te-ajunge 
prostia din urmă. Atunci n-am făcut 
nimic ! 

GABRIELA : Ai uitat victoriile mele? 
Meciul de baraj? 

ADMIRATORUL : Da, le-am uitat. Care 
victorii? Care meciuri de baraj? 
Voiam sà vă invit sà vorbiti tine- 
rilor tocmai despre felul în care îm- 
pletiti armonios învăţătura cu sportul 
de performanţă. Dar văd că nu le 
mai împletiţi | 

GABRIELA : Te-am enervat? 

ADMIRATORUL :  Enervat? Auzi ce 
expresie, dintre cele două războaie | 
Enervat! M-ai îndurerat personal, 
tovaràsà Gabriela, şi mi-ai dat peste 
cap programul clubului | 

GABRIELA: Te rog să nu te superi 
din cauza mea! 

ADMIRATORUL (scoate, nu se ştie 
de unde, un buchet de flori): Totuşi, 
florile am să vi le dau! Că doar 
n-am să mă întorc cu ele acasă. Vi 
le dau fără prea mare plăcere şi fără 
prea mare convingere, dar vi le dau 
totuşi. 

GABRIELA : Nu le iau! 

ADMIRATORUL : Nu mai face mofturi! 
Puteai să le refuzi dacă le meritai. 
Nu-mi plac oamenii care fac un lu- 
cru prost şi, după aceea, mai sînt 
si timizi. (Energic.) la-le, tovaräsä 
Gabriela, căci nu le meriti! Ia-le 
cu amîndouà mîinile, căci ti le dau 
din greşeală! (Gabriela, intimidatà, 
ia florile; Admiratorul pleacă.) 

GHERMAN (apare brusc, ca din pämint, 
impins de mătușa Cleo): Domnisoarà, 
v-am ascultat cu maximă atenţie şi, 
în acest interval relativ scurt, m-am 
îndrăgostit de dumneavoastră. Sint 
un bărbat serios, cu intenţii serioase, 
cu o situaţie bunicică și principii ia 
fel de solide. Priviţi cu maximă se- 
riozitate pălăria mea. O turtesc, o 
dau de-a dura, ea se întoarce intactă, 
Acelaşi lucru îl pot spune — evident, 
după o clipă de gindire, căci detest 
pripeala — si despre sentimentele 

mele: sint la fel de trainice, suple 
si elegante. 

ADMIRATORUL (care s-a întors între 
timp): Şi ieftine. 

GHERMAN: Nu vă răspund pe loc la 
această ironie facilă, fiindcă, după 
cum am precizat de la bun început, 
detest superficialitatea. (Către Ga- 
briela.) Domnisoarà, vă iubesc. Vă 
iubesc asa cum sînteti. Nu vă cer 
nimic în plus, nu và cer nimic în 
minus. Jur că nu vreau nici să vă 
transform, nici să vă reeduc. 

ADMIRATORUL : Atunci ce cauţi aici? 

GHERMAN (fără să ia în seamă inter- 
ventia Admiratorului): A face dintr-o 
femeie tînără și frumoasă, cum sînteti 
dumneavoastră, o ființă inteligentă 
— sau chiar numai rațională — in- 
seamnă a pîngàri natura. 

ADMIRATORUL: Ai început sà mă 
calci pe nervi. Ascultă, mà, pălărie 
serioasă, nu ţi-e ruşine obrazului 
să-ți fie... 

GHERMAN: Domnisoarä, simplitatea 
excesivă a acestui tînăr mà împie- 
dică să-mi dezvălui sentimentele în 
toată complexitatea lor... 

GABRIELA (Admiratorului): Vă rog 
plecaţi! Dumneata ai prea multe 
laturi pozitive. (Către Gherman.) Vă 
rog, domnule, continuaţi | 


(Admiratorul ia pălăria lui Gherman 
și-o turteste.) 


GHERMAN (priveşte liniștit această fn- 
timpiare): După cum vezi, dragă ti- 
nere, pălăria mea a rămas intactă. 
A rămas intactă fiindcă e o pălă- 
rie serioasă, care acoperă un cap 
serios. 

GABRIELA : Plecati, vă rog! Prezența 
dumitale nu mai e dorită aici. Acest 
domn mă atrage prin farmecul ne- 
cunoscutului... Ia-ti florile înapoi. 

ADMIRATORUL : Păstrează-le! Tot nu 
le meriti! 

GABRIELA (către Gherman): Domnule, 
vă rog, continuaţi! 

GHERMAN: Da, voi continua! Noi, 
cadrele din cooperatie, cunoastem 
foarte bine sufletul omenesc. Tocmai 
de aceea am folosit acest scurt rà- 
gaz să-mi sistematizez ideile, ca nu 
cumva, doamne fereşte, ideile secun- 
dare s-o ia înaintea celor principale. 
Am de gînd — o, să nu credeţi că 
mi-a venit așa, pe neașteptate, m-am 
sfătuit si cu mama mea vitregă în 
această direcţie —, am de gînd, 
repet, să mă asez în genunchi în fata 
dumneavoastră. La întrebarea dum- 
neavoastră, de ce fac acest gest, vă 


voi răspunde următoarele : această po- 
zitie corespunde cel mai bine stării 
mele de spirit, cît şi sentimentelor 
de care sînt năpădit. (Se așază in ge- 
nunchi.) Vă iubesc pentru că sînteti 
superficială, aș putea spune chiar ză- 
păcită, dacă aș avea speranţa că nu 
o să mà înfelegeti greșit: simt că nu 
vă interesează altceva decit amorul. 
N-am să vă ascund că lucrez în coo- 
peratie. Munca mea e foarte serioasă 
și de aceea am nevoie de superficia- 
litate. La serviciu trebuie să mă port 
frumos cu oamenii, să fiu disciplinat, 
să mă indigneze cînd unul dintre noi 
nu dă randament. Nu că nu mi-ar 
plăcea, dar mà oboseste puţin... De 
aceea, vă iubesc în toată superficia- 
litatea dumneavoastră... care mă va 
ajuta, domnişoară, să fiu, pînă la ul- 
tima suflare a vieţii, un om foarte 
serios. 


GABRIELA:  Gindurile dumneavoastră 

sint sincere și curate. Am o singură 
nedumerire si vreau să-mi răspundeţi 
deschis... Nu cumva sînteti si dum- 
neavoastră superficial ? 
HERMAN: Nu, dimpotrivă. Eu sînt 
foarte serios. Îmi văd numai de 
munca mea. După terminarea orelor 
de program citesc lucrări de specia- 
litate, beau un ceai de sunătoare şi 
mă gindesc la sentimente înàltàtoare. 
Nu beau, nu fumez, nu glumesc, nu sint 
afemeiat, nu mă plimb pe străzi fără 
un scop precis, nu citesc o carte de 
două ori. Dar tocmai de aceea am 
nevoie de o ființă cu un tempera- 
ment exact invers. Eu nu vă cer să 
fiți inteligentă. Sînt eu destul de in- 
teligent. Eu nu vă cer să vă preo- 
cupati de problemele de interes ge- 
neral. De toate astea sînt eu preocupat 
pină peste cap. Eu nu vă cer să vă 
indigneze dacă cuiva i se întimplă 
ceva, am să fac eu această operaţie. 
Eu nu vă cer decit să-mi umpleti 
apartamentul meu, format din două 
camere, baie și bucătărie, cu zăpă- 
ceala si inconstienta adorabilei dum- 
neavoastrà tinereti Am muncit de 
mic si rugämintile mele sînt mo- 
deste. As îndrăzni sà vă cer ca, din 
cind în cînd, să aruncați o lingură- 
două de dulceaţă, sau ce credeți 
dumneavoastră de cuviinţă, în şoşonii 
sau în pantofii mei. Din cînd în cînd, 
v-as ruga să-mi zmîngàliti o lucrare 
importantă, în așa fel, domnişoară, 
încît să nu mai înțeleg nimic, si, 
cel putin o dată pe săptămină, să 
dati drumul la apa din baie încît 
să inunde toată casa, 

GABRIELA: Asta e foarte bine. 
Dacă vrei, pot să produc o inundație 
chiar și în fiecare zi... Dar dacă se 
întîmplă să-mi treacă prin cap un 
gind serios ? 

GHERMAN: Păstrează-ţi-l! Dacă cum- 
va, prin absurd, vă trec prin cap 
ginduri serioase, pästrati-le ! 

GABRIELA: De nici unul sà nu tin 
seama ? 

GHERMAN: De nici unul, domni- 
soarà! Aceasta este condiţia mea. 
Seriozitatea e domeniul meu de ac- 
tivitate si n-as vrea să ne încălcăm 
atributiile... 

GABRIELA : Dar dacă — să zicem — 
într-o bună dimineaţă îmi vine chef 
să muncesc din nou, sau... știu eu ?l... 

GHERMAN: Nu, domnişoară! Si mai 
am o rugăminte, la care tin foarte 
mult. As vrea ca în fiecare dimi- 
neatà, înainte de a pleca spre ocu- 
patiile mele foarte serioase, să mă 
trageţi de nas. E inutil să vă spun 
— mi s-ar părea un pleonasm — că, 
odatà cu sentimentele mele, automo- 
bilul meu vă stă la dispoziţie! 

GABRIELA: Da, Automobilul... (După 
o scurtă pauză.) Să vă trag de nas?! 

GHERMAN: Da, domnişoară, v-o spun 
cu toată seriozitatea. Trageti-mà de 
nas şi n-o sà regretati. (Gabriela îl 
trage de nas.) M-ati făcut fericit. 

GABRIELA: O, dar e atit de simplu! 

GHERMAN: E simplu pentru dumnea- 
voastră, care sinteti o fiică a naturii. 
De zeci de ani încerc să fac si eu 

-o sotie, si nu reuşesc. Am vrut si 
eu odată — si credeţi că n-am în- 
cercat, domnişoară? — să torn dul- 
ceaţă în pantofii șefului de serviciu. 
Ce “crezi că s-a întimplat? M-am 
trezit lustruindu-i. Și mai am o ru- 
găminte, sau mai exact un vis, care 
mă urmăreşte încă de pe băncile 
facultăţii. (Scoate o foarfeca.) Te rog, 
domnişoară, dacă mă iubești şi dacă 
mă stimezi putin, taie-mi cravata cu 
foarfeca. (Gabriela îi taie cravata cu 
foarfeca.) Sint atit de fericit! (li 
sărută mina.) Dumneata, cu adora- 
bila dumitale superficialitate, ai 
să-mi ajuţi să duc povara seriozi- 
tätii mele. Mai am o rugăminte. 

GABRIELA: Mereu ai cite o rugă- 
minte. Vrei să dau foc casei? 

GHERMAN: Nu: Încă nu m-am gin- 
dit la asta, Am © rugăminte mai 
simplă. Eu am să merg pe stradă, 
așa, distrat, şi dumneata o să-mi pui 
o piedică... O să fie teribil de amu- 
zant, o să fie un hohot de ris. Vă 
e greu? 


GABRIELA: Nu. Nicidecum. (Gher- 
man se plimbă. Gabriela îl ajunge 
din urmă şi-i pune o piedică.) 

GHERMAN: Ah, ce nostim a fost! 
Era cît pe-aci să cad! Noroc că am 
fost atent. Vrei să vii puţin în bra- 
tele mele serioase? (Gabriela cade 

- în braţele lui Gherman.) Juri să fii 
superficială, sà te ţii de sotii pinà 
la sfirşitul vieţii? Juri să-mi pui în 
fiecare dimineatà dulceatà în sosoni 
sau în galosi? 

GABRIELA (ii aruncă pălăria): Îţi jur, 
iubitule! Ah, aventura! 

GHERMAN (după ce pălăria i se așază 
de la sine putere din nou pe cap): 
Sint fericit | 

GABRIELA : Eu, tovaräse Gherman, 
iertati-mà că vă spun pe numele de 
familie, aș vrea ca viața să fie foarte 
frumoasă. Nu așa, în general, dar 
concret, foarte concret. Fiecare zi să 
fie frumoasă și senzationalà. Totul 
poate să fie frumos, chiar şi micul 
dejun. Aș vrea ca aventura asta 
poetică să fie şi mai poetică. Poetică 
si  neprevăzută, 

GHERMAN: Cu cea mai mare plă- 
cere! În limita posibilităţilor, bine- 
înțeles ! 

GABRIELA: Räpiti-mä ! 

GHERMAN : Nu înțeleg. Nu mă pri- 
cep să răpesc femei. 

GABRIELA: Un bărbat trebuie să se 
priceapă la orice, E singura nebunie 
pe care vi-o Cer.. 

GHERMAN: Domnişoară, eu sint un 
om serios. Eu nu ştiu să fac şotii. 

GABRIELA : Räpeste-mäl Aş vrea o 
răpire frumoasă, ca Într-un film 
franco-italian. Du-te și vezi filmul, 
Si ràpeste-mà identic. 

HERMAN: Si cînd vrei sà te ră- 
pesc ? 

GABRIELA : Păi, mîine! 

GHERMAN : Miine nu pot. E şedinţa 
comitetului de bloc. 

GABRIELA : Atunci, poimiine! 

GHERMAN: Ce e poimiine? 

GABRIELA : Joi. 

GHERMAN: Joi avem cursuri. S-o 
lăsăm pe vineri. Vineri, între trei şi 
cinci. 

GABRIELA: Ce fel de răpire mai e 
şi asta, între trei şi cinci? Ăsta-i 
matineu, nu răpire. Dacă e aventură, 
să fie aventură! Noaptea vreau să 
fiu răpită, la miezul nopţii. 

GHERMAN: Să trezim oamenii din 
somn ? | Răpirea nu cadrează cu se- 
riozitalea mea. 

GABRIELA: Dacă nu mà räpesti, nu 
devin soţia ta. Nu eşti capabil de 

un gest spontan, de avînturi. Eu, 
cind iubesc o persoană, sînt în stare 
să mă duc și pină la capătul lumii. 
Tu stai si te întrebi, te sfätuiesti cu 
mămica... Si-acum, du-te! Lucrezi in 
cooperatie si n-ai pic de romantism... 
GHERMAN : Domnisoarà, nu neg ce-am 
precizat în declaraţia mea anterioară. 
GABRIELA : Eşti fermecător, domnule 
Gherman. Nu negi declaraţia ante- 
rioară... Iubirea ar trebui să te facă 


mai simpatic, mai nebun, dar dum- 
neata tot traducător rămii. Dacă n-ai 
curajul să mă räpesti, să faci o 
nebunie de dragul meu, n-ai ce căuta 
în viața mea. 

(Gherman dispare intimidat.) 


OGARU (apare ca din pămînt): A ve- 
nit iubirea, domnişoară. Bang-bang ! 
N-auziti chemarea insistentă a dra- 
gostei?! De-acolo, din Oltenița, unde 
locuiesc retras la o rudă de-a mea, 
chipul dumneavoastră mă torturează, 
mă urmăreşte. Am crezut la un mo- 
ment dat că totul nu e decît rodul 
imaginației mele bogate... Căci eu, 
deşi locuiesc la Oltenița, sînt un vi- 
sător, domnişoară... Şi, deodată, brusc, 
vă zăresc.. Ea există!! Fata din vis 
există! (Gabriela izbucnește în ris.) 
De ce rideti, domnişoară ? 


GABRIELA: Toate ar fi cum ar fi, 
dar de ce locuiti la Olteniţa? 

OGARU: Mi-a plăcut sà trăiesc re- 
tras... Prezenţa oamenilor mà obo- 
seste. Zgomotele mă trezesc din lu- 
mea mea de basm.. Lingă locuinţa 
mea se află un pîrîu si pe malul 
respectivei ape stau ceasuri întregi 
meditînd... Eu sînt Aventura, domni- 
şoară... Am, vă dau cuvintul meu de 
onoare, un suflet de trubadur. Tin- 
jesc după poezie, după gondole, 
după baluri la Veneţia, în sala dogi- 
lor, după orhidee, tablouri celebre, 
alcool, după tot ce e frumos în viaţă... 

GABRIELA : A, trubadurii, trubadurii! 
Chiar si cei din secolul optsprezece 
erau foarte simpatici ! 

OGARU: Eu, domnişoară, sînt ultimul 
trubadur, şi nu mi-e ruşine s-o recu- 
nosc... E asa de trist să fii ultimul 
trubadur! Unde sînt trubadurii, dom- 
nişoară ? 

GABRIELA: Nu știu. Parcă i-a înghițit 
pămîntul... 

OGARU (zîmbet dureros): Eu sint ul- 
timul trubadur şi dumneata ultima 
femeie care se îndrăgostește de-un 
trubadur.  Cindva, vă veli aduce 
aminte de această întîmplare si, in 


timp ce o lacrimă vi se va prelinge 
pe obraz, veţi spune: „Am cunoscut 
un om ciudat“, 

GABRIELA : Si ce-ai să-mi cînti? 

OGARU : Cîntece de dragoste. Numai 
cintece de dragoste. Căci dragostea 
e singurul lucru serios. Restul e 
7adarnicie... 

GABRIELA (se infurie): Da?! Si spor- 
tul nu?! (Vrea să plece.) Sportul 
nu e un lucru serios?! 

OGARU (fuge după ea): Da, domni- 
șoară. Dragostea și sportul. Pe aceste 
două... coloane se sprijină globul 
pămintesc... Nu rîdeti de mine, dom- 
nisoarà. Am fost copil si am ràmas 
un copil. Am făcut armata la arti- 
lerie, dar am rămas tot un copil... 


Sînt un trubadur, iubiti-mà... Fiecare 
clipă trebuie trăită cu frenezie, căci 
numai în frenezie... Am să te urmă- 
resc permanent... ţi-o jur... Dacă te 
transferă, nu mă uita... 

GABRIELA: Dacă mă transferă, te 
uit... 


OGARU: Uitarea femeilor e dulce ca 
o floare de iasomie... Nu mi-o luati 
în nume de rău dacă vă dezgolesc 
cu privirea?! Vă iubesc enorm, desi 
nici cuvintul „enorm“... Vă ador, nu, 
nici cuvintul „ador“ nu exprimă tot 
clocotul... A.. cuvintele. Nu găsesc 
cuvintele... 

GABRIELA: Iubesc o altă persoană... 

OGARU: Nu cred. Ar fi prea crud... 
Esti anume fàcutà pentru mine. Sta- 
tura, chiar timbrul vocii... 

GABRIELA: Nu știu nimic. Eu sînt 
femeie... 

OGARU: Cu atit mai bine. Asta vă 
și diferenţiază... 

GABRIELA : Noi, femeile, sintem fiinţe 
slabe. Nu știm pe cine iubim... 

OGARU: A, eternul femin... Am sà te 
răpesc, domnişoară |... 

GABRIELA (topită): Da?! Ai să mă 
răpeşti ? O, mai spune o dată, de 
două ori, pină la saturație... 

OGARU: Am să te răpesc, domni- 
soarä. Ca un vechi şi încercat tru- 
badur... Am să te răpesc! 

GABRIELA (bate fericită din palme): 
Asta zic şi eu romantism! Vai ce 
bine-mi pare... Am să fiu răpită! Cu 
asta m-ai cucerit, o, ciudatule ne- 
cunoscut!  (Înaintează fericită spre 
mijlocul scenei.) Ah, aventura! Am 
să fiu răpită ca într-o coproducție 
franco-italiană ! 

TABLOUL 4 


Același decor din tabloul 2. Locuinţa 
mătușii Cleo. Mătușa Cleo, Ogaru. 


OGARU: Bună seara, Cleo, bună 
seara. Am o surpriză pentru tine. 
MĂTUŞA CLEO: Doctorul mi-a inter- 
zis socurile sufleteşti. Asa că, te rog, 
nu fi prea brusc cu mine, nu mă 
lua tare de la început, pregäteste-mä. 
OGARU: Am senzaţia că viclenia mea 
a început să meargă. Ştii că la un 
moment dat se împotmolise rău de 
tot. Mă miram şi eu: ce-i cu tine, 

mă Ogarule? 
MĂTUȘA CLEO: Adică? Ai intrat 
undeva gestionar ? 


OGARU: Nu. Nu mai am planuri asa 
de mari. Am devenit un om modest. 
Sint hotărit să rămin un om modest 
pînă la sfîrşitul vieţii. 

MĂTUŞA CLEO (profund jignită): Un 
individ care-și vede lungul nasului ?! 
Ah, ce oribil... Cum ai putut tu, 
Adolf, care la Băile Herculane... 

OGARU: Nu dispretui sentimentele 
màrunte. Si din modestie se pot 
scoate bani frumoși... O iubesc pe 
Gabriela | 

MĂTUŞA CLEO: Ei, nu mai spunel 
la te uită, mititelul de el! 

OGARU: Da. O iubesc. Întîi a fost 
iubirea spontană și pe urmă avanta- 
jele inevitabile. De ce s-o iau de 
la avantaj spre iubire, cînd pot s-o 
iau de la iubire spre avantaj? Tot 
acolo ajungi, si e si mai frumos. 
Nimeni nu poate sà mi-o ia în nume 
de rău. Iubesc, iubesc, iubesc! Avan- 
tajele sînt mici, dar solide, Ea o să 
muncească si eu am să citesc „In- 
formaţia Bucureştiului”. 

MĂTUŞA CLEO: O iubeşti sincer? 

OGARU (parcă speriat de această în- 
trebare): Da, sincer. E tînără, e fru- 


moasă, ce interes aş avea să fiu 
ipocrit? Cînd sinceritatea coincide 
cu interesul, de ce să nu fiu sincer?! 
As fi prost dacă n-aş fi sincer.. E 
bună și sinceritatea... Las-o acolo, să 
zacă în suflet, că doar n-o fi marte 
de om... 

MĂTUŞA CLEO: Ai vorbit și cu Ga- 
briela ? 

OGARU : Putin, putin. Dar în sufletul 
meu a mijit speranţa. 

MĂTUŞA CLEO: Dar tu ce crezi, dra- 
gă Adolf? Cà eu dorm?! Recunosc 
că mă leagă de tine amintiri foarte 
plăcute, dar asta nu înseamnă că eu 
dorm. Nu dorm, Adolf. Veghez. O 
să mă crezi, n-o să mă crezi, o să 
mà socoti o nebună, dar află că mă 
gindesc la interesul meu mai mult 
decit la interesul tău. Nu sînt de 
acord cu această căsnicie, Nici mă- 
car liber-profesionist nu ești... Adolf, 
Adolf, cum ai putut face una ca 
asta? Tu, care mi-ai mîngîiat de 
atitea ori creștetul capului 1? 

OGARU: Nimic nu mă împiedică să 
te mingii în continuare. Îţi spun 
sincer de ce am făcut-o. N-am avut 
altă soluţie. Am nevoie de cineva 
care să mă iubească și să mă între- 
țină; tu, Cleo, ar trebui să înţelegi 
asta. Îmi pare rău că te-am lovit 
pe la spate, tocmai pe tine, pe care 
cîndva te-am adorat zile întregi, fără 
nici un gind ascuns... 

MĂTUŞA CLEO: Habar n-ai cum să 
loveşti pe la spate. Păcat de întune- 
ricul care zace în sufletul tău, zău 
aşa | 

OGARU (curiozitate 
N-am procedat bine? 

MĂTUȘA CLEO: Nu. Am avut grijă 
să-i explic Gabrielei că tu ești un 
produs tipic al moralei burgheze, că 
vrei să trăieşti pe spinarea ei... Si 
pe ce te bazai tu, nepricopsitule ? 


copilărească) : 

Numai pe faptul că eşti bătrin si 
sărac ?! 

OGARU: Nu. Mă bazez pe farmecul 
meu personal. Dar, după cum văd, 
si tu vrei să tràiesti pe spinarea ei... 

MĂTUŞA CLEO: Da. Dar eu am acest 
drept. Eu am ţinut-o în braţe, am 
legănat-o, am plimbat-o, şi tu vrei 
să vii la de-a gata! Lasă-te păgu- 
bas, Adolf... Dac-ai fi reuşit, te-ai 
fi purtat cu mine ca un cîine. 

OGARU: Cîinele e animalul meu pre- 
ferat. 

MATUSA CLEO: M-ai fi izgonit a 
doua zi după căsnicie. 

OGARU: Da, probabil. Evident. 

MĂTUŞA CLEO: Du-te, Adolf, du-te. 
Ah, Adolf, nici ipocrit nu ştii să fii. 
Unde ţi-e, Adolf, ipocrizia?! Ai ră- 
mas la nivelul locomotivei cu aburi. 
Pe cind eu, eu sint elastică, tin pa- 
sul cu toate cuceririle civilizaţiei. 
Du-te! Du-te, eşti un fante de modă 
veche. 

OGARU: Aş putea să spun Gabrielei 
citeva cuvinte? 

MĂTUŞA CLEO: Nu. Prezenţa ta fi 
produce scirbă. Am avut eu grijă de 
asta. Du-te, du-te, du-te si repară-te. 

OGARU: M-ai jignit, Cleo, în tot ce 
aveam eu mai intim. Dar m-ai şi 
ambitionat. Jignirea ta parcă mi-a 
dat aripi. Am să devin un fante mo- 
dern. Am să învăţ, am să iau totul 
de la început. Află că nu mă dau 
bătut! Am să-ți răpesc nepoata! 

MĂTUŞA CLEO: Niciodată! Du-te. 
Du-te, eşti un fante de modă veche. 


$ 


TABLOUL 5 


Biroul lui Gherman. Mätusa Cleo, 
Gherman, apoi Manole. 


MĂTUŞA CLEO: Sint nenorocită, în- 
tocmai ca un ciine alungat iarna din 
casă, 

GHERMAN: Si eu sufăr, dar nu gă- 
sesc un termen de comparație. 

MĂTUŞA CLEO: Lasă asta! O să 
găsești tu un termen de comparaţie... 
HERMAN: Nu, doamnă, n-am să 
mai găsesc. Nu mai sînt la virsta 
cînd termenii de comparaţie se gă- 
sesc pe toate drumurile... M-ati trà- 
dat, doamnă, m-ati indus în eroare... 
V-am făcut cadouri frumoase, dar 
Gabriela tot nu mă iubeşte. Unde 
sint sentimentele promise ? 

MĂTUŞA CLEO (indignată): Parcă o 
femeie ştie ce spune cînd probează 
ceva care o întinereşte cu cîțiva 


ani !?,.. Sentimentele nu se cîştigă 
prin bani. N-am să vă dau jacheta 
înapoi... 

GHERMAN: Nu e vorba de jachetă, 
e vorba cit m-a costat jacheta. V-am 
trimis si în croazieră, prin ON.T. 
„Carpaţi“, la Soci şi la Batumi. 

MĂTUŞA CLEO: O, nu-mi aminti de 
excursia aceea. E suficient c-am vă- 
zut atitea plante exotice, cactusi şi 
palmieri... 

GHERMAN: A... și întotdeauna aveam 
o sumbră presimtire cînd scoteam 
banii de la CEC. 

MĂTUŞA CLEO: Nu înţeleg de ce 
tipi la mine. Tipà la alea care nu 
te apreciază, nu la mine... Eu vreau 
să fii ginerele meu, vreau... De aceea 
am și venit la tine, cu sufletul la 
gură, în timpul orelor de birou... 
Răpeşte-o pe Gabriela! Dacă n-o 
ràpesti tu, o răpește Ogaru... 

GHERMAN: Asta nu cadrează cu se- 
riozitatea mea. 

MATUSA CLEO: Dacà nu cadreazà, 
o pierzi |... Gabriela vrea ceva ro- 
mantic, Ascultati sfatul meu... Dacă 
nu-l ascultați, o pierdeţi definitiv... 
si eu jacheta nu v-o dau înapoi... 
(Gherman izbucneste in ris.) Vai, 
domnule Gherman, nu rîdeti, mi 
se face fricà. Totdeauna cînd rideti 
dumneavoastrà, se întimplà o neno- 
rocire... Cind ati mai ris o dată, 
mi-a scăpat serviciul de cristal din 
mină. (Gherman ride.) Mi-e frică, 
domnule Gherman. Mi-e frică. (Cleo 
dispare. Intră Manole.) 

GHERMAN (la telefon; devine brusc 
serios): Da... da.. să vedem... Se 
poate? E de presupus, dar nu este 
exclus. Oare? Crezi? Oricum... De- 
sigur. Treptat-treptat. Eu? Personal, 
da... da... da... Desigur... Poate. Even- 
tual. Sigur. 

MANOLE: Salutare, Gherman... (li 
examinează înfățișarea.) La costumul 
ăsta gri ti-ar trebui nişte ochi căprui. 

GHERMAN: Eleganta nu e un lux, ci 
o necesitate, 

MANOLE: Da, da. Vorbeşti numai în 
formule pretentioase... Tovarăşi, pro- 
blema mai are un aspect, are două 
aspecte... Cînd ne-am resemnat cu 
ideea cà are două aspecte, vedem 
că are trei aspecte. Problema mai 
are o latură, şi încă o latură... Mă- 
car, te-au mai retrogradat?! 

GHERMAN: Situaţia era de așa na- 
tură... 

MANOLE: Da? Mă miram eu de ce 
arăţi asa tînăr! Să ştii că asa 
retrogradat îţi stă mai bine. Te des- 

chide la faţă... Gherman, tie începe 
să nu-ţi mai stea bine viaţa... Unora 
nu le stă bine cu pălărie; altora, 
cu haine la două rînduri; altora, cu 
pantaloni bufanti; unora, sà dan- 
seze; pe tine începe sà nu te mai 
prindă viaţa. O să mergi pe stradă 
si o să izbucnească oamenii în ris. 
N-o să-ți mai stea bine să mergi pe 
stradă, n-o să te mai prindă să intri 
într-un magazin şi să întrebi dacă 
au venit portocale, ca să nu mai 
vorbesc de alte domenii de activi- 
tate ale naturii umane... 

GHERMAN: La serviciu sînt un om 
corect. 

MANOLE: Apropo de laturile tale po- 
zitive. Ai terminat traducerea? Ca- 
binetul tehnic o cere cu insistenţă. 
Ei ştiu că lui Manole nu-i place 
tinjeala. 

GHERMAN: Nu. Am probleme per- 
sonale, 

MANOLE: Tu, probleme personale?! 
Vorbesti serios, Gherman? Tu, pro- 
bleme personale?! 

GHERMAN: Da. M-a ajuns si pe 
mine.. În puține cuvinte, iubesc. Ai 
cuvîntul meu de traducător că nu 
exagerez cu nimic. 

MANOLE (uimire maximă): Bravo, 
Gherman, eşti cineva... Nu mă aştep- 
tam la una ca asta de la tine. 

GHERMAN : Iubesc. Nu väd ce-aş mai 
avea de adăugat. 

MANOLE (după o clipă de tăcere): 
Dar nu crezi că e prea devreme?! 

GHERMAN : Iubirea e ca si moartea. 
Nu ne-ntreabă cînd soseşte. Şi-n 
altă ordine de idei, împlinesc la 
toamnă patruzeci si cinci de ani. 

MANOLE: E devreme, Gherman, e 
foarte devreme. Cum, ai patruzeci 
şi cinci de ani și te-ai si îndrà- 
gostit ?! 

GHERMAN: Ființa aceea mă răsco- 
lește, literalmente... Manole, tu ai 
trăit la mahala, ești mai deprins cu 
poveşti de astea... Ador o ființă ie- 
șită din comun. Ea e zburdalnică și 
eu nu sînt prea 7burdalnic. Am în- 
cercat de multe ori să mă zbengui, 
dar n-am dat rezultate. Poate o cu- 
nosti si tu, e sportivă ca și tine, 
dar nu vreau să dau nume, nu vreau 
să se interpreteze. Are niște idei 
ființa asta... M-a rugat s-o răpesc. 
Eu, om serios, care sint si presedin- 
tele comitetului de bloc, n-am de 


unde să știu cum se răpește o fe- 
meie. 

MANOLE: Dacă nu ştii, n-o răpi... 

GHERMAN: Uşor de zis... O, dacă 
n-o răpesc, se spulberă sentimentul, 
Si asa e el într-o fază incipientă... 

MANOLE: Dar ea te iubește? 

GHERMAN: Ea, evident, nu. Cum o 
să mă iubească?! Ce-ar putea găsi 
atrăgător la mine? Am vorbit cu 
mătușa ei, mătușa Cleo... Ce nume 
ciudat... Sper ca în acest fel... Dar 
trebuie s-o răpesc: dacă n-o răpesc 
eu, o răpește altu’... 

MANOLE (neinfelegind despre cine e 
vorba): Te ajutăm! Te ajutăm! 
Am multe treburi. Dar îmi fac timp 
şi te ajut! 

GHERMAN: Manole?! Nu găsesc cu- 
vinte ca să-ți mulțumesc... 

MANOLE: Te ajut eu, Gherman. Ai 
să vezi ce răpire frumoasă o să fa- 
cem noi doi... 

GHERMAN (dramatic): Cu ce-as pu- 
tea sà vi mulțumesc! 

MANOLE (vesel): Cu nimic, Gher- 
man. Cu nimic! 


TABLOUL 6 


În preajma locuinței Gabrielei, apoi, 
in locuința acesteia. În apropiere, stra- 
da, orașul, necunoscutul, aventura. 


MANOLE: Mă simt colosal! E o 
noapte fără lună, făcută parcă pen- 
tru răpiri. Nici nu ştii ce plăcere e 
să vezi un om atit de serios ca 
dumneata, îndrăgostit şi pus pe 
şotii. 

GHERMAN: Iubesc, dar sînt surme- 
nat. Hai, tovarășe Manole, s-o răpim 
mai repede... Dar nu știu să mă com- 
port... Să fiu romantic sau ușor 
blazat ? 

MANOLE: Asta n-are importanţă. Să- 
nătate să fie. Unde sint mästile, c-a- 
veam și niște măști. Nu-s la tine? 

GHERMAN (scandalizat): Cum or să 
fie la mine?! 

MANOLE: Vezi, domnule, în rucsac. 
Trebuie să fie în rucsac. Eu le-am 
pus, cu mina mea. 

GHERMAN: Ai dreptate, trebuie să 
ne mascăm. (Cu chiu cu vai, sar 
amindoi gardul.) 

MANOLE (după ce a sărit gardul): 
Ce-ai făcut, măi omule, ai uitat 

scara? Unde-ai mai văzut tu îndră- 
gostit care să uite scara?! 

GHERMAN: Am avut o clipă de ezi- 
tare. 

MANOLE: Adu scara încoace și pu- 
ne-o lingă fereastră. Adu odată scara, 
domnule, ce naiba faci acolo? (Gher- 
man aduce, în sfîrsit, scara si sare 
din nou gardul. Manole, la ușă, ci- 
teşte cu voce lare: „Pentru familia 
Mateescu sunafi de trei ori“.) 

GHERMAN: Or să se sperie cînd or 
să ne vadă mascaţi. 

MANOLE:  Citeodată trebuie şi pu- 
țină groază. (Sună.) 

MĂTUŞA CLEO (deschide ușa): A, 
credeam că sînt niște vecini. M-am 
speriat putin. Poftiti, vă rog, face- 
ti-và comozi. 

GHERMAN: Noi.. sintem banditi. Să- 
rut mîinile. 


MĂTUȘA CLEO (îl recunoaște pe Gher- 
man, căruia i-a alunecat masca): Da, 
văd.. Mi-a venit inima la loc. De 
cînd tot vă aşteptam. Credeam că nu 
mai veniţi şi ne pregăteam de cul- 
care, 

GHERMAN (aranjindu-si masca): Eu 
sint un om serios. De cite ori spun 
ceva, mà tin de cuvint... O singură 
dată mi s-a întîmplat sà nu mă tin 
de cuvint... 

MANOLE: Và rog sà ne scuzaţi pen- 
tru întîrziere. Eu sint de vină. Mi-a 
venit o rudă din provincie. 

GHERMAN (i-a căzul masca): Am ve- 
nit să vă răpim nepoata. Ne scuzati 
pentru deranj. 


MĂTUŞA CLEO: Domnule Gherman, 
manierele dumneavoastră distinse mă 
uimesc, Deranj? Nu-i nici un de- 
ranj. Poftiti, poftiti, và rog! 

GABRIELA (apare în pragul uşii, îl 
surprinde chinuindu-se să-și aranjeze 
masca): A, domnul Gherman. De 
dragul meu, ai trecut peste seriozi- 
tatea care te caracteriza... Am să mă 
îndrăgostesc brusc de dumneavoastră, 
ca văduva aceea engleză de Richard 
al III-lea. 

MANOLE (in felul în care intervine, 
se vede strădania lui de a nu fi ob- 
servat de Gabriela): Acum, cind 
vrei s-o răpeşti, spune-i şi tu ceva 
ieşit din comun. 

GHERMAN (se așază pe un fotoliu, ră- 
suflà din greu): Fii serios, Manole. 
De-abia mà mai tin picioarele. 

MANOLE (către mătuşa Cleo): Cum 
e timpul la București ? 

MĂTUŞA CLEO: A nins la Braşov. 


GHERMAN (cu distincție): Cum ati 
călătorit? S-a urcat multă lume la 
Cimpina ? 

MĂTUȘA CLEO: O, da, Cimpina e 
nod de cale ferată. 

MANOLE (inspectind camera): După 
cum văd, iubiți pictura. Aveţi şi-un 
Necșulescu autentic. 

MĂTUŞA CLEO: Cit timp a trăit, so- 
tul meu a iubit arta, de-abia după 
moarte... De-acolo din mormint aud 
în mod permanent o voce: ,lubeste 
arta, Cleo!" Dacă n-ar fi mort, si 
acum as fi fericità în bratele lui. 

GABRIELA (putin dezamdgità): As 
vrea ceva mai romantic, mai deo- 
sebit. 

MANOLE: Facem si noi ce putem. 


GHERMAN (care simte nevoia să nu 
dezamăgească pe Gabriela): O sà 
fie foarte frumos, n-avea nici o grijă. 
Amice, spune dumneata fraza aia 
grosolană, care nu cadrează cu se- 
riozitatea mea. 

MANOLE: Mortii cu morții, viii cu 
viii. Ne faceţi o cafelutà ? 

MĂTUŞA CLEO: Nu vreţi mai bine 
o dulceaţă? Nu că n-aş avea cafea 
in casă, dar cafeaua trebuie prepa- 
rată si durează mai mult, pe cind o 
farfurie de dulceaţă, nu știu cum să 
fac sà mà-ntelegeti, e mult mai co- 
mod... pentru mine. 

GABRIELA (in continuare, dezamăgită) : 
Frumos, foarte frumos... Eu aștept să 
fiu răpită, si voi vreţi cite o ca- 
felutà. 

GHERMAN: Un stimuleni e-ntotdea- 
una binevenit... 


GABRIELA (practicà): Cum procedàm ? 
Veniti voi sus sà mà luati cu forta, 
sau cobor eu de bună-voie?.. Gher- 
man, fii bărbat; Gherman, fii nă- 
praznic dacă vrei să te mai iubesc... 
Gherman, nu mai fi mototol; Gher- 
man... 

GHERMAN: Cu cea mai mare plă- 
cere. (Simte nevoia să jie năpraznic. 
Către mătușa Cleo.) O iubesc pe Ga- 
briela... 

GABRIELA: Eu am să lipsesc citeva 
secunde. Nădăjduiesc, domnule Gher- 
man, că în acest scurt timp veţi de- 
veni mai interesant. 

GHERMAN (se întoarce către mătuşa 
Cleo, hotărit să ia taurul de coarne): 
Doamnă, pot să và spun că, desi sint 
un individ pretentios, eu iubesc. Dar 
dumneavoastră, fără să-nțeieg ratio- 
namentele, vreţi să vă aşezaţi în ca- 
lea fericirii mele... 


MĂTUŞA CLEO (profund uimită): Nu-i 
adevărat, domnule Gherman. Nu 
ne-am înțeles noi... ?! Ce dracu'... 

: Nu-i adevărat. Sînteti îm- 
potriva acestei căsnicii. 

MĂTUŞA CLEO: Sint cu toată inima 
pentru această căsnicie. Întotdeauna 
am tînjit după un ginere cu care să 
pot sà mà-nteleg. 

MANOLE (pune paie pe foc): De fapt, 
nu sînteti de acord. Sub pretext cà 
sînteti de acord, în realitate nu sîn- 
teti de acord. Iar pe domnul Gher- 
man nu-l socotiți un ginere potrivit. 

MĂTUŞA CLEO (indignată): Nu-l gă- 
sesc potrivit?! Eu nu-l găsesc po- 
trivit ?! 

GABRIELA (apare pentru o clipă): Ai 
mai făcut progrese? 

GHERMAN: Progresàm, progresàm. 

MANOLE: Doamnà, de ce sà mai lun- 
gim vorba cu explicatii inutile! Sîn- 
teti convinsă cà nepoata dumnea- 
voastrà ar fi meritat o soartà mai 
bunà. Un academician, sau un com- 
ozitor de muzică uşoară. 

TUŞA CLEO (respinge acuzația): 
Din partea mea, poate să aibă și 
bani foarte mulţi. Principalul e să 
fie om detreabà. 

MANOLE: Deci, nu sînteti de acord. 
O să trebuiască s-o luăm cu forța 
e Gabriela. 

TUSA CLEO: Dar sînt de acord. 
Sint de acord, cu cea mai mare plă- 
cere. 

GHERMAN (trage singura concluzie 
logică ce se impune): Deci, nu vrei 
să-ţi schimbi poziţia. Leag-o! 


(Apare Gabriela, doar pentru o clipă. 
Bate din palme, încîntată.) 


GABRIELA : Vai, ce frumos! Vai, ce 
frumos |! În sfîrşit, începe să semene 
cu o răpire. 

MANOLE (către mătuşa Cleo): Să vă 
învăţaţi minte sà và mai așezați 
altă dată în calea iubirii. 

MĂTUȘA CLEO: Domnule Gherman, 
eu vă stimez. Chiar fără automobil, 
eu vă stimez. 

GHERMAN : Toate au o limită, leag-o 
burduf ! 

MANOLE: Eu n-o leg. 

GHERMAN: Eu nu mă pricep la epe- 
rațiile practice. Îmi lipsește deprin- 
derea. Nu mă trăda, amice! Am să 
te laud cu primul prilej. 

MANOLE: N-am ajuns asa de rău 
încît să mă lauzi tu. 

MĂTUȘA CLEO (uită că e victimă): 
Cind domnul Gherman và roagă 
ceva... 


GHERMAN: Te rog, amice, leag-o! E 
o clipă decisivă în viaţa mea. 

MANOLE: Mi s-a făcut milă. Am eu 
obiceiul ăsta prest să m-apuce mila 
cînd nu trebuie! (O leagă pe mătușa 
Cleo.) 

GABRIELA (apare din nou): Ah, dar 
ce încet và mișcaţi... Am început să 
mă plictisesc... 

GHERMAN : Ai puţină răbdare. Acuma 
te legàm si pe tine... 

: Vai, ce amuzant! Vai, 
ce amuzant! Puteati să găsiţi ceva 
mai interesant, dar fie şi-aşa... 

GHERMAN: Scumpe colega, mai fă-mi 
şi acest serviciu. Cunosti dictonul 
latin : „serviciu contra serviciu...“ Nu 
e un joc de cuvinte, e ceva foarte 
sincer... 

MANOLE: Îţi fac acest serviciu, cu o 
singură condiţie: ca dumneata să 
nu-mi faci nici un serviciu... S-a ter- 
minat sfoara! Cu ce vrei s-o leg? 

GHERMAN : Dragă prietene, de cîte 
ori ţi-am spus cînd am enumerat 
datele problemei:  sforicica, amice, 
sforicica | 

MANOLE: N-avem sfoară. 

GABRIELA (plictisità, ia o carte din 
bibliotecă): Ah, e asa de trepidant 
încît m-am apucat să citesc... 

GHERMAN (vrind s-o linisteascä): Ci- 
teste, dragă, căci lectura... 

MANOLE: Situaţia este foarte gravă, 
domnule Gherman. Absența sforii ne 
strică tot planul. Ce facem? 

GHERMAN (se ridică în picioare. Se 
îndreaptă, cu solemnitate, spre Ga- 
briela) :  lartă-mă, Gabriela, că în 
această clipă grea apelez la tine... 
(Gabriela e absorbită de lectură.) Eu 
am venit la tine cu sufletul deschis, 
şi tu citeşti clasici ai literaturii uni- 
versale... 

GABRIELA: Te-ascult, te-ascult... 

GHERMAN: E tragic pentru mine cà 
trebuie sà apelez tocmai la dum- 
neata.. O sà pui la îndoială sensi- 
bilitatea, si dacă nu sensibilitatea, 
simțul meu practic... Eu vreau să te 
răpesc, asa cum mi-ai cerut tu. Eu 
vreau să te răpesc, dar nu am sfoara 
necesară. Dă-mi tu sfoara necesară, 
şi-am să te răpesc ca-n basme. 

GABRIELA (profund jignità): N-ai pic 
de romantism, domnule Gherman. De- 
geaba lucrezi în cooperatie, n-ai pic 
de romantism. La mine vii să ceri 
sfoara necesară?! Mie, care sint o 
fire visătoare... 

MANOLE: Nu spune nimeni că nu 
ești visätoare, dar n-avem sfoară. 
Vrei să fii răpită? Ne dai sfoară. 

Nu vrei să fii răpită? Nu ne dai 
sfoară. 

GABRIELA : Nu mai vreau să fiu ră- 
pită, 


GHERMAN: Dar mă jigneşti, draga 
mea. Nu face una ca asta. 

GABRIELA: Gata! M-am plictisit! 
Nu mai vreau să fiu răpită. 

GHERMAN: Nu te gindești că asta 
loveşte în amorul meu propriu ? (Că- 
tre Manole.) Dragă prietene, trebuie 
să facem ceva. 

MANOLE: Nu mai am nici o idee. 

GHERMAN: Am o idee. Dezleag-o pe 
mătușa Cleo. Cu sfoara de la mătuşa 
Cleo, o răpim pe nepoată! 

GABRIELA : Asta e scandalos! 
e scandalos! 

GHERMAN: Întelege si tu, dragă Ga- 
briela, nu mai fi așa mofturoasä. 
Dacă n-avem suficientă sfoară... 

GABRIELA (obosită): Bine. Faceţi ce 
vreţi, numai terminati odată. 

MANOLE (o dezleagă pe mătușa Cleo): 
Să nu credeţi că v-am eliberat. Ura 
noastră a rămas intactă. Stati tot asa, 
nu miscati mîinile. 

GHERMAN: Stimată doamnă, vă rog 
să nu päräsiti locul stabilit. 

MĂTUȘA CLEO (străluminată de o pre- 
simfire grea): Aş vrea să văd de 
păsări. Mi se pare c-am lăsat cotetul 
deschis. Mă duc, văd şi mă-ntorc. 

MANOLE: Rămii. Nici o pasăre, vi- 
cleano! În sfîrsit, stimată domni- 
soarà, a venit si clipa cea solemnà, 
cînd, în sfîrşit, putem sà và răpim... 


Asta 


GABRIELA (se uită la ceas): Era si 
timpul... 
MANOLE: Sînt convins că această 


clipă va fi una din amintirile fru- 
moase care và vor îndulci bătri- 
netile... 

GABRIELA : Ah, leagă-mă odată si nu 
mai vorbi atîta... 

MANOLE: Dacă sentimentele mă co- 
plesesc... (În sfirsit, Manole o leagă 
pe Gabriela. Către Gherman.) Gata, 
le-am legat pe amindouă. (Gherman 
nu răspunde.) V-am legat iubita. Tre- 
buie s-o transportàm. Unde-o trans- 
portàm, domnule Gherman ? (Gherman 
a adormit. Manole îl zgiltiie.) Vă rog 
solemn, stimate tovaràse Gherman, 
treziti-và... 

GABRIELA (îndureratà): Doamne Dum- 
nezeule, a adormit... 

MANOLE: Ăsta e tristul adevăr... 

MĂTUŞA CLEO (smulgindu-si părul): 
Sint pedepsită pentru egoismul meu. 
Ar fi trebuit să-i fac o cafea, să 
trec peste orice și să-i fac o cafea, 
Dacă-i făceam o cafea, o sorbea, nu 


dormea, nu se compromitea, şi pe 
Gabriela o iubea... Asa-mi trebuie !... 
(Manole îşi smulge masca.) 
GABRIELA (speriată, se dă cifiva paşi 
înapoi): Manole, ce cauţi tu aici? 
Ce cauţi aici, Manole? 
MANOLE (arată, calm, spre Gherman) : 


Aventura ta doarme... Priveşte ce 
aventură somnoroasă |... Așa, legată 
burduf, ești fermecătoare... 


GABRIELA : Mie îmi stă bine cu orice. 

MĂTUŞA CLEO (îşi revine, în sfîrşit): 
Cum îndràznesti să vii în casa mea 
dacă nu ti s-a mărit încadrarea? 

GABRIELA : Lasă, mătușă, salariul de 
bază... Manole, dezleagă-mă! Pentru 
tot ce-a fost frumos între noi, dez- 
leagă-mă ! 

MĂTUŞA CLEO: Trezeste-te, Gher- 
man |... Doamne, ce somn bun are... 
Pe de-o parte îl admir, pe de altă 
parte mă scoate din sărite... 

GABRIELA : Manole, dezleagă-mă! Te 
rog, Manole! Sint caraghioasă, Ma- 
nole, și n-ai sà mă iubesti! Poziţia 
mea, legată burduf, o să ţi se întipă- 
rească în memorie... 

MANOLE: Asta si vreau! Tu ai vrut 
aventura, neprevăzutul... Satură-te de 
aventură. Ai vrut aventură?! Satu- 
rà-te de aventură! 


MĂTUȘA CLEO (vine aproape de 
Gherman si, cuprinsă de un sincer 
şi inexplicabil sentiment matern, 
cîntă) : 

Vin tu rață, 
De-l ràsfatà 
Si tu peste 


De mi-l creste... 


OGARU (deschide usa violent în timp 
ce Manole se da la o parte): Am 
venit sà te ràpesc. Te rog sà mà 
scuzi, Gabriela. Personalul de Olte- 
nita a avut întîrziere. 

GABRIELA : Sint deja răpită. 

MANOLE (iese la lumină): Nu-i nimic. 
Te mai răpește o dată si Ogaru. 
Màtusa Cleo se va împotrivi din nou, 
tu vei face din nou pe mofturoasa... 

MĂTUŞA CLEO (sare ca o leoaică): 
De data aceasta sint cu adevărat îm- 
potrivà. Ah, Gherman, de ce nu esti 
treaz, ca să vezi ce s-a ales din 
dragostea ta! 


(Gabriela, năpădită de ridicol, fuge.) 


OGARU: Îl adoră pe Gherman, asa 
somnoros cum e... 

MANOLE (ca si cum n-ar fi auzit de- 
clarafia lui Ogaru): Cum o mai du- 
ceti cu sănătatea ? 

OGARU : Dorinţa de a vă ajuta efectiv 
m-a silit sà fac acest pas. Constiinta 


îmi spunea: du-te, Ogarule, nu mai 
sta pe loc... 

MANOLE (tare): V-am întrebat cum o 
duceti cu sănătatea! De ce vă eschi- 
vati? De ce nu-mi räspundeti în 
mod sincer ? 

OGARU: Datoria, tovaràse Manole, 
m-a făcut să uit incidentul acela... 

MANOLE (pierzindu-și răbdarea, il ia 
de guler): Ascultă, domnule Ogaru, 
eu vorbesc serios. Ai de gind să-mi 
spui cum o duci cu sănătatea sau 
n-ai de gind? 

OGARU (invins): Bine. 

MANOLE: Atunci, và rog sà minţiţi 
mai departe. 

OGARU: Cum adică să mint mai de- 
parte?! 

MANOLE: Foarte bine. N-ati terminat 
toată minciuna, mai aveţi de mințit. 
Am o singură rugăminte, Dacă vreti 
sà mintiti mai scurt si mai concret. 
Cu alte cuvinte, dacă vreţi să mintiti 
la obiect. Să nu debitati toate min- 
ciunile, ci numai cele absolut ne- 
cesare. 

OGARU: Eu nu mint niciodată! 

MANOLE : Niciodată? Spune si tu în- 
totdeauna, că tot acolo ajungi. 

OGARU : Si cum, nu credeți în since- 
ritatea mea? 


MANOLE : Nu. Dar ce, mă crezi nebun? 
Dar asta n-are importanţă. Mintiti, 
vă rog, în continuare. 

OGARU: Tovaräse Manole, ştiu că 
aveţi o părere proastă despre mine. 

MANOLE: Ca să fiu exact, detestabilă. 

OGARU : Detestabilă ? Totuși, eu trec 
peste această părere. 

MANOLE: Foarte rău faci, ar trebui 
să te superi și să pleci. 

OGARU: Să mă supàr si să plec? 
Trec peste jignire, tovaràse Manole. 
Că dacă te simţi jignit la mijlocul 
drumului nu faci nimic. Cînd desfaci 
o jignire totdeauna găsești în ea o 
informaţie prețioasă. Eu compar jig- 
nirea cu miezul unei nuci. Am venit 
la dumneavoastră cu sufletul curat. 

MANOLE: Minti, Ogaru, minţi! 

OGARU (dezamăgit ca un copil): S-a 
observat? Ah, si cît am lucrat la 
minciuna asta! Cît am cintärit fiecare 
frază... Nopți întregi am lucrat la 
minciuna asta... A, nu mai merge, 
nu mai merge. Are dreptate Cleo 
cind spune că sint un individ de 
modă veche. 

MĂTUŞA CLEO: Trezeste-te, Gherman! 
Dragul meu ginere, trezeste-te ! 

MANOLE: Degeaba, stimată doamnă, 
degeaba ! 


MĂTUŞA CLEO (respinge parcă o acu- 
zatie): Nu vreau să-mi ceară jacheta 
înapoi, nu vreau. Mai bine o port eu 
duminica la un spectacol sau la o 
vizită decit să i-o dau înapoi. 

MANOLE: Stimată doamnă, în locul 
dumneavoastră aș plînge cu lacrimi, 
în hohote. Nu v-a reuşit afacerea... 

MĂTUŞA CLEO: Totdeauna mi-a fost 
frică de dumneata. Manole, Manole, 
ştiam eu că de-aici mi se trage 
toată nenorocirea. Nu degeaba sint 
eu superstitioasà. 

OGARU (isi face reintrarea de-acolo, 
de la locul lui modest): Tovaràse 
Manole, atit mătușa Cleo cit si dom- 
nul Gherman sînt niște canalii. A- 
ceasta e părerea mea. 

MANOLE (imitindu-i candoarea viclea- 
nà): Iarăşi minţi, Ogarule! 

OGARU (cu aceeași uimire copilăreas- 
că): N-am fost convingător ? 

MANOLE: Nu, n-ai fost convingător. 

OGARU: Am încercat cu minciuna, 
n-a mers.. Am încercat cu adevărul, 
n-a mers. Am încercat cu ipocrizia, 
am încercat cu gingäsia. N-a mers. 
Dracu' s-o ia de viață! Nu mai 
merge! Mă-ntorc iarăși la locul meu 
modest. Acolo, într-un coltisor, e 
locul meu. (Se reintoarce la locul lui.) 

MĂTUŞA CLEO (fără indignare): M-ai 
trădat, Adolf, m-ai trădat! (Cu indig- 
nare.) Şi nu-mi pare rău că m-ai tră- 
dat, dar m-ai trădat fără nici un 
rezultat. 

OGARU : Ah, si mie-mi pare rău. Nu 
că te-am trădat, dar te-am trădat 
fără nici un rezultat. 

MANOLE (vrea să plece, Ogaru se ia 
după el): Ce mai vrei, domnu!e?! 

OGARU : Spuneti-mi și mie ceva. Chiar 
şi-o ironie. Dar o ironie mai groasă, 
ca să simt și eu jignirea... 

MANOLE: N-am ce să-ți spun! Nu 
mai existil 

OGARU (uimit): Cum adică nu exist! ? 

MANOLE: Nu existi! (În timp ce 
pleacă.) N-am ce să-ţi fac, domnule 
Ogaru, nu existi!... 

MĂTUŞA CLEO: Doamne, ce triplă 
nenorocire |... Gabriela a plecat, 
Ogaru nu mai există, Gherman 
doarme... O, Gherman, trezeste-te, 
Gherman... Trezeşte-te, Gherman, să 
te jignească şi pe tine, numai tre- 
zeste-te | 

OGARU: lată că nu mai exist. lată că 
sînt numai un abur sau o părere. 

MĂTUŞA CLEO: Nu-ţi face nici o 
grijă, Adolf, am să te reînviu eu... 
Răutatea mea învie si morţii... 

OGARU: Așa de rea eşti, Cleo? 

MĂTUŞA CLEO : Te-am reinviat, Adolf. 
Eşti mulțumit ? 

OGARU : Îți mulțumesc, Cleo, căci eram 
mort, dar sufletul tău m-a reinviat 
brusc. Nici nu ştii tu Cleo cît de 
dureros e să fii ticălos şi să nu 
reusesti nimic! Am greșit față de 
tine, Cleo, mà ierti? 

MĂTUŞA CLEO (e preocupată cu aran- 
jatul rochiilor în cuier.) 


OGARU (pierzindu-si răbdarea): Mă 
ierţi ? 

MĂTUŞA CLEO: Te iert. O, Adolf, de 
aproape douăzeci de ani te-astept. 
Tresăream instinctiv la fiecare zgo- 
mot. Mi-era asa de dor de sufletul 
tău de gheaţă, de manierele tale ele- 
gante, care te deosebesc radical de 
majoritatea bărbaţilor. (E incapabi:ă 
să-şi trăiască un sentiment pină la 
capăt.) O clipă, te rog, mi se pare 
că e ceva cu robinetul... 

OGARU : Dar mie, dar mie, Cleo, crezi 
că mi-a fost ușor în toţi acești ani? 
Nu. Am vrut să mă mint, am vrut 
să mă arăt mai puternic decit sint. 
(Izbucneste în plins.) 

MĂTUŞA CLEO: În timp ce reparam 
robinetul am auzit un om plingind. 
Tu erai, Adolf? Adolf, tot eşti tu în 
picioare... 

OGARU: Sint lacrimi de bucurie. O, 
Cleo, iubita mea, unde ești? Cind 
tu lipsesti, eu nu exist. Trebuie să 
mà privesii ca să exist. 

MĂTUŞA CLEO (se reintoarce): Am 
fost să văd dacă s-a răcit mincarea. 
Asta e tot, Adolf. 

OGARU (avint tineresc): O, Cleo, am 
nevoie de tine! Trebuie să ne rege- 
nerăm. Dacă o să unim ticăloșia mea 
cu ticăloşia ta, palate o să facem. 

MĂTUŞA CLEO (il îndepărtează cu 
duiosie): Te înţeleg, Adolf, dar nu 
fi utopic. N-am nevoie de ticälosia 
ta. Gabriela a plecat, asa cä, vrind- 
nevrînd, o să mă apuc din nou de 
afaceri. Am să te tin pe lingă mine, 
ca pe-un parazit. Ai să trăiești liniștit 
din ticăloşia mea, fără să mai ai 
grija zilei de miine. Gabriela a plecat, 
cinstea mea s-a sfîrșit. 

OGARU: E minunat, e admirabil! Tu 
o să te ţii de afaceri si eu am să te 
iubesc. Deschide fereastra! A ince- 
put să plouă. Priveşte si tu ploaia, 
Cleo ! 

GHERMAN (se trezeşte din somn şi iz- 
bucneste în ris.) 

OGARU (il privește uimit): Nu-i a 
bună, Cleo! Cind ride domnu' Gher- 
man totdeauna se întimplă o neno- 


rocire, Trezeste-te, Cleo, Gherman 
ride ! 

GHERMAN (înaintează spre ei amenin- 
fator, cu risul lui, ca și cum ar fi 
lama unui cuțit.) 

OGARU (se dă îngrozit la o parte şi-şi 
iace semnul crucii): Uite-te la el, 
doamne dumnezeule, ride ! 

MATUSA CLEO (in sfirsit, infelege 
gravitatea situaţiei) : Doamne, ce ne- 
norocire! Gherman ride! Adolf, 
Adolf, mi-e frică. 

GHERMAN (oprindu-se din ris): Sint 
împotriva acestei căsnicii. Așa, mă- 
tusà Cleo, copilă cu gheare lungi, 
vrei să faci afaceri ca să-l ţii în puf 
pe acest nătărău. Dar n-o să fie așa! 
Eu am să te denunt, n-ai să mai faci 
afaceri și iubirea se va duce de ripă. 

MĂTUŞA CLEO: Nu-i adevărat. Adolf 
mă iubeşte atit de mult, încit e în 
stare să-și recapete simțul practic. 
O să facă el afaceri și iubirea noastră 
tot va continua. (Se îndreaptă cu în- 
credere spre Ogaru.) 

OGARU (o respinge, ca'm): Nu, Cleo! 
Știi că întotdeauna am fost egoist. 
Nu faci afaceri, nu te mai iubesc. 
Faci afaceri, sufletul meu iţi aparţine. 

MĂTUȘA CLEO: Deci nu mă iubeşti, 
Adolf... Totul n-a fost decit un vis 
frumos de-al meu, o nälucire. 

OGARU: Ti-am spus că dacă faci 
afaceri, te ador... 

GHERMAN (se prăbușește pe un foto- 
liu): Plecarea Gabrielei ne-a distrus 
pe toţi. Ne-a distrus echilibrul. Tu, 
mătușă Cleo, o să trebuiască să te 
ţii de afaceri, eu am sà cad în patima 
betiei si am să încep sà cint 
»Fetite dulci ca-n București”, ceea ce 
o să-mi aducă neplăceri la serviciu... 
A, ce bine era dacă Gabriela era o 
ticăloasă. Doamne, ce viață frumoasă 
am fi dus... (Se îndreaptă spre matusa 
Cleo.) Am o idee. Am o ide= grozavă. 
Sint de acord să faci mici învirteli. 

MĂTUŞA CLEO: O, ce bine-mi pare 
că te-ai ràzgîndit. 

OGARU (cade in genunchi în fata 
mătușii Cleo): Am făcut o pasiune 
pentru tine. 

MĂTUŞA CLEO: Pleacă, Adolf! Nu 
cred nici în ipocrizia oamenilor, 
darmite în sinceritatea lor. 

OGARU (umilință si fanatism): Lo- 
veşte-mă, dispretuieste-mà, eu aici 
rămîn | 

GHERMAN : Mätusä Cleo, dumneata o 
să faci mici învirteli, eu am să te 
condamn, am să te denunt si am 
să-mi cîştig din nou prestigiul de 
om serios. 


cono 


MĂTUȘA CLEO: Vrei să devii cinstit 
pe spinarea mea? Te gindeşti numai 
la tine? 

GHERMAN: Da. Mă gindesc la mine. 
Pină la urmă tot ai să faci tu niște 
învirteli, eu am să te condamn si 
am să devin om serios. 

OGARU: Nu mai e nimic de făcut. 
Hai să plecăm si să ne mîncăm unii 
pe alţii... Asta ne-a mai rămas... 

MĂTUȘA CLEO (incapabilă să infelea- 
gà situația): Ceva din adîncul inimii 
îmi spune c-am lăsat robinetul 
deschis... Adolf, tot eşti tu în pi- 
cioare... 


EPILOG 


Afară, în stradă. Gabriela stà retrasă 
si zgribulità. 


MANOLE (apare ca din pămînt): Sti- 
matà domnisoarà, douà lucruri admi- 
rati dumneavoastră în viață: natura 
si cultura. 

GABRIELA (fără să întoarcă privirea): 
Domnule... 

MANOLE: Aveţi ceva enigmatic în 
privire... 


GABRIELA (se întoarce, în sfîrsit): A, 
tu erai, Manole? Să nu te mai aud 
că vorbeşti așa, Manole. 

MANOLE (tare): Ai ceva enigmatic 
în privire. 

GABRIELA (furioasă) : N-am nimic enig- 
matic în privire. 

MANOLE: Vrei o aventură, ca într-un 
film franco-italian ? 

GABRIELA (și mai furioasă): Nu vreau 
o aventură ca într-un film franco- 
italian. 

MANOLE : Certitudinea dragostei aduce 
plictiseală. Vrei puţină incertitudine, 
ca să-ţi descretesc fruntea? Bine... 
Nu știu dacă te mai iubesc sau nu. 

GABRIELA : Cum nu știi, Manole, cum 
nu ştii? Eu vreau siguranţă, Manole 

MANOLE: Siguranța te plictiseste, Ga- 
briela. 

GABRIELA : Nu mà plictiseste, Manole... 
Ce vrei de la mine, Manole? Te iu- 
besc, Manole, si eu iubesc pe cine 
vreau eu si nu dau nimănui soco- 
tealà. 

MANOLE: Începi sà devii din nou in- 
teligentà. Dragostea ta era ascunsă 
în puţină prostie. Prostia s-a topit si 
a rămas numai iubirea. (Solemn.) 
Prostia a murit, iubirea s-a născut, 

